
Scurtă prezentare a cursului de comunicare 


Cuvântul conţine un ce sfânt 
care ne interzice să facem din el un joc al hazardului. 
Baudelaire 


Volumul pe care vi-l propunem vizează deopotrivă comunica- 


rea ca activitate teoretică şi ca activitate practică. În contextul ge- 


neral al unui studiu aprofundat al disciplinelor necesare pregătirii 


studenţilor în profesiunea de comunicator, acest curs îşi propune să 


formeze următoarele competențe specifice: 


Capacitatea de a identifica fenomene şi procese cu un carac- 
ter comunicational în cadrul conceptual specific științelor 
sociale si umane; 

Utilizarea unor instrumente de analiză şi interpretare spe- 
cifice ştiinţelor comunicării pentru caracterizarea teoretică 
generală şi aplicată a unei probleme; 

Explicarea unor fenomene, procese, evenimente cu caracter 
comunicational prin intermediul modelelor de analiză si in- 
terpretare propuse; 

Interpretarea unor diferite puncte de vedere, precum şi a 
rezultatelor unei analize sau cercetări în domeniu din per- 


spectiva teoretică a ştiinţelor comunicării; 

Realizarea unor conexiuni între cunoştinţele, deprinderile 
şi abilitățile dobândite prin studiul comunicării şi aplicarea 


acestora în soluționarea si evaluarea unor situații problemă. 


Cursul promovează, de asemenea, următoarele valori şi atitu- 


dini cognitive: 


Gândire critică şi divergentă; 

Gândire autocritică şi convergentă; 

Disponibilitatea pentru dialog şi dezbatere; 

Interesul pentru interogatia reflexivă; 

Curiozitatea şi interesul pentru problematica etică a 
comunicării; 

Coerenţă si rigurozitate de gândire si acţiune în domeniul 


specific al comunicării. 


La nivel de conţinut, volumul îşi propune să acopere doua do- 


menii de studiu ale fenomenelor de comunicare: teoria proceselor 


de comunicare si comunicarea în câmpul social. Este util de subli- 


niat în acest context că studiul fiecărui domeniu în parte are un 


caracter interdisciplinar. Axele de construcţie şi interpretare ale 


acestui curs s-au constituit însă, în mod special, prin apel la disci- 


pline precum: 


semiotica, lingvistica structurală și filosofia limbajului (apli- 
cate în studiul proceselor de comunicare); 

sociologia, psihologia socială, simbolica socială (în studiul 
relaţiilor de interdependentä între comunicare si societate); 


Prin structura sa, cursul îşi propune să asigure studenților o 


deschidere cât mai mare pentru lucrul aplicat cu informaţia teo- 


retică prezentată și să pună la dispoziţia profesorilor o sursă pen- 


tru dezbateri, discuţii şi activități didactice. Astfel, modul clasic de 


prezentare a informaţiei a fost îmbogăţit cu următoarele elemente: 

- diverse tipuri de casete de text care au ca rol general eviden- 
tierea unor anumite aspecte de continut; 

- comunicarea în acţiune, care intenţionează să arate implica- 
tiile şi modalităţile de aplicare ale problemelor de comuni- 
care în contexte cotidiene sau în viaţa social-politică; 

- discuții etice, care prezintă probleme de etică a comunicării 
astfel încât să-i provoace pe studenţi să-şi formuleze pro- 
priile opinii prin raportare critică la aspectele comunicării; 

— info, care aduc precizări suplimentare celor prezentate în 
text; 

- aplicații ataşate unor unități semnificative de conţinut si 
structurate să corespundă formării unor abilităţi practice 
necesare profesiunii de comunicator. 


Sperăm ca acest curs să corespundă obiectivelor asumate si să 
fie un adevărat prieten şi ajutor studenţilor în studiul problematicii 


comunicării. 


Autorii 


Partea | 


Teoria 
proceselor de comunicare 


I. Teoria proceselor de comunicare. 


Comunicarea — o introducere 


v» 


„Nu există nimic mai practic decât o teorie bună 


Kurt Lewin 


1.1. Cunoaşterea comună si cunoaşterea științifică. Comunicarea — 
termen, noțiune concept 


Comunică celula, prin membrană, cu sistemul din care face 
parte, comunică animalele prin schimb de semnale (sunete, gesturi, 
comportamente), comunică noul născut cu mama sa manifestân- 
du-şi starea de disconfort sau nevoile pe care le resimte, comuni- 
căm cu noi înșine atunci când luăm decizii de exemplu, comuni- 
căm cu cei din cercul familial sau de prieteni apropiaţi, comunicăm 
în cadru instituţional, în public (la conferinţe, susținerea lucrării 
de licenţă etc.), participăm la comunicarea mediatică, publicitară 
sau politică sau la comunicarea mediată de tehnologiile digitale. De 
aceea, comunicarea este un termen care la nivel de simţ comun este 
cunoscut de fiecare. Se pune întrebarea de ce să studiem comuni- 
carea din moment ce o practicăm în viața de zi cu zi, mai mult sau 
mai puţin conştient? Un posibil răspuns ar fi că prin cunoaștere ne 


îmbunătăţim abilităţile naturale şi putem să utilizăm mijloacele şi 

instrumentele mai eficient. Un alt răspuns vine tocmai din nevoia 
de comunicare cotidiană în toate activităţile umane - prin cunoas- 
terea teoriilor comunicării putem înţelege sensul întâmplărilor din 
viaţa de zi cu zi şi putem interveni în direcţia dorită. 


În cunoaşterea comună ne bazăm pe un bagaj de cunoştinţe că- 
rora le aplicăm tipizări, ordonări, reguli în vederea extragerii unui 
sens din mediul respectiv. Dar reprezentările naive, pe care ni le 
formăm în viaţa cotidiană despre comunicare, utile în practică, 
nu coincid cu definirea ştiinţifică a comunicării. În viaţa cotidiană 
nu facem departajarea clară dintre fapte si opinii, în cunoaşterea 
ştiinţifică fundamentală este obiectivitatea. Pentru specialiștii în 
comunicare cunoaşterea comună nu este suficientă. Caracterul la- 
cunar, limitat în timp si în spaţiu, subiectiv al cunoașterii comune 
(Chelcea, 2007, 36) stă de multe ori la baza esecurilor profesiona- 
le în negocieri, în comunicarea instituţională, în comunicarea de 
masă sau publicitară. Suprageneralizările, confundarea legăturilor 
aparente cu cele reale, imprecizia sunt tot atâtea riscuri ale cunoas- 
terii comune (Ilut, 1997, 15-17) care pot avea ca efect eşecul în pro- 
fesiile comunicării. De altfel, studii recente asupra blogosferei au 
arătat că si în cazul comunicării într-un spaţiu dereglementat, în 
care oricine are dreptul la cuvânt, cum este cel virtual, succesul este 
al profesioniştilor - al celor care reușesc să utilizeze cunoştinţele si 
capabilitățile comunicationale dobândite în spaţiul real. Nu numai 
că cei mai citiți bloggeri au o formaţie universitară, dar au şi o spe- 
cializare în comunicare (mass media, comunicare de marketing, 
politică, publicitară etc.) 

Bunul simţ comun nu ține seamă de aplicarea consecventă si 
coerentă a metodei si nu îşi propune verificarea celor afirmate; este 
primul nivel al cunoașterii şi operează cu termeni. Profesioniştii 
utilizează noțiuni. Câtă vreme termenul este elementul primar al 

unui enunţ sau sistem logic, noţiunea este o formă logică şi elemen- 
tară care reflectă caracteristicile generale şi necesare ale unei clase 
de obiecte. Stefan Vlädutescu (2013, 29-30) argumentează că nu 
se poate vorbi despre comunicare ca despre o noţiune, câtă vreme 
sfera ei de aplicare şi conţinutul nu cuprind totalitatea elementelor 
clasei. De aceea şi specialiştii în comunicare au nevoie să apeleze la 
cunoașterea ştiinţifică, bazată pe concepte şi teorii. 

Spre deosebire de cunoașterea comună care este spontană şi 
nesistematică cunoașterea științifică este sistematică, controlată și 
specializată. „Modul ştiinţific de determinare a adevărului îmbi- 
nă preocuparea pentru aplicarea corectă a metodei de cunoaştere 
cu observaţia riguroasă a fenomenelor. Metoda ştiinţifică asigură 
desubiectivizarea cunoaşterii, oferind o imagine despre lumea în- 
conjurătoare așa cum este ea în a realitate, şi nu aşa cum îi apare 
unui individ la nivelul simțului comun” (Chelcea, et ali, 1998, 19). 
Cunoaşterea ştiinţifică întotdeauna se realizează prin „lentilele” 
confecționate de concepte şi teorii (Silverman, 2004, 17). O teorie 
este un ansamblu de concepte ordonate în serii folosite în definirea 
şi/sau explicarea unor fenomene. Teoriile asigură cadrul pentru în- 
telegerea critică a realității şi o bază pentru descoperirea unei moda- 
lităţi de organizare a ceea ce nu este cunoscut (Silverman, 2004, 19). 

Comunicarea este un concept în sensul că este rezultatul per- 
fectibil al gândirii, al demersului de ridicare din sfera concretului 
în cea a abstractului şi în sensul în care prezintă însușirile esen- 
tiale, necesare şi generale ale unei clase. Dar așa cum Vlädutescu 
(2013) demonstrează, comunicarea este o construcţie în sine, prin 
care gândim asupra realităţii. În același sens Ilie Pârvu afirmă: 
„Comunicarea a devenit în ultima vreme mediul însuşi sau temeiul 
din care unele filosofii îşi extrag structurile determinative, univer- 
salii” (Pârvu, 2000, 15). 

1.2. Ştiinţele comunicării, teorii şi tradiții 


Orice definire a unui concept se realizează în interiorul unui 


corp de idei care desenează o viziune asupra lumii. De aceea, de- 


finitiile comunicării sunt numeroase si diferite, ele depinzând de 


paradigmele, modelele si teoriile în cadrul cărora au fost elaborate. 


McQuail (2005) identifică cinci mari tipuri de teorii ale 


comunicării: 


teoriile ştiinţifice — care acoperă conceptele cu valoare expli- 
cativă, aplicabile unor serii de situaţii empirice, conectate în 
principal cu metodele de cercetare cantitative 

teoriile culturale - moştenire a tradiţiei studiului artei si 
ştiinţelor umane, utilizând metodele calitative şi având o 
contribuţie semnificativă în cercetarea interdisciplinară 
acomunicării 

teoriile normative - care se ocupă cu legimitatea finalitätii, a 
scopului si a alocării resurselor comunicării 

teoriile operaționale - funcționează în domeniul profesio- 
niştilor comunicării si trasează reguli si moduri de acțiune 
precum şi poziţii etice şi ideologice. Aceste teorii sunt obiec- 
te al cercetării empirice şi o sursă de înţelegere teoretică a 
proceselor de comunicare. 

teoriile bunului simț comun - se referă la reprezentările 
pe care fiecare le are despre actele de comunicare la care 


participă. 


Din sistematizarea propusă de McQuail reiese evident că teorii- 


le cu cel mai înalt grad de generalitate, cele care oferă cea mai mare 


independenţă față de procesul de comunicare şi o distanță care să 


permită o poziţie critică şi obiectivă față de fenomen sunt cele ofe- 


rite de teoriile ştiinţifice. Cele mai slab explicative, mai restrânse şi 

mai putin verificate sunt cele ale cunoaşterii comune. Câtă vreme 
bunul simţ comun permite numai cunoaşterea a ceea ce se face, cu- 
noasterea ştiinţifică permite cunoaşterea a ceea ce se face şi în plus 
realizarea a ceea ce se cunoaşte (Vlädutescu, 2013). 

Câmpul teoriilor comunicării este vast şi foarte variat, dar nu 
există o teorie universal recunoscută care să poată descrie şi/sau 
explica întreaga diversitate de aspecte ale comunicării. Incoerenta 
dintre sutele de teorii ale comunicării este cauzată de complexita- 
tea comunicării, de diversitatea asumtiilor asupra comunicării si de 
modul în care este înţeles conceptul de teorie. Științelor comunică- 
rii au dezvoltat corpuri de teorii specifice şi au aprofundat înțelege- 
rea acestora. O perspectivă transversală asupra acestui câmp neo- 
mogen ar putea să fie mai fertilă, prin transmutarea ideilor dintr-o 
arie de interes în altele. 

Vorbim despre ştiinţe la plural si nu despre o ştiinţă a comu- 
nicării din două motive, unul istoric, care ţine de constituirea co- 
municării ca obiect de cercetare şi de tradiţiile intelectuale de stu- 
diu, iar al doilea ţine de interdisciplinaritatea care caracterizează 


demersurile teoretice asupra comunicării. 


Sunt şapte mari tradiţii intelectuale care au dominat demersuri- 

le de înţelegere a comunicării din antichitate şi până azi: 

- Retorica îşi are originile în arta oratoriei din orasele-cetate 
din Grecia antică. Contribuțiile actuale în studiul comuni- 
cării care îşi au originile în retorica clasică comunicarea este 
tratată ca practica de a vorbi ceea ce trebuie, cum trebuie în 
situaţiile potrivite. Oamenii au diferite abilități comunicati- 
onale, dar capacitatea de a comunica poate fi îmbunătățită 
prin judecată critică în baza unor principii generale. 

- Semiotica este studiul sistemelor de semne. Defineste co- 
municarea ca împărtăşire de înțelesuri prin depăşirea 

diferenţelor dintre punctele de vedere subiective utilizând 
sisteme de semne (limba și codurile comunicării nonverba- 
le). Spre deosebire de retorică - preocupată de ce se spune, 
semiotica se concentrează asupra înțelesurilor. 

- Fenomenologia conceptualizează comunicarea ca experiență 
dialogală între sine si altă persoană. Ca si semiotica, fenome- 
nologia este preocupată de depășirea diferenţelor dintre sem- 
nificatiile pe care oamenii le dau mesajelor, dar spre deosebire 
de semiotică care se ocupă de înțelesurile semnelor, fenome- 
nologia studiază autenticitatea modului în care ne autopre- 
zentăm în relaţia cu ceilalți. Fenomenologia pleacă de la ideea 
că nimeni nu poate experimenta conștiința altuia si consideră 
că barierele de comunicare provin din modul în care ne pre- 
zentăm în relaţie, din neacceptarea diferențelor si din intere- 
sele strategice care împiedică deschiderea către celălalt. 

- Cibernetica priveşte comunicarea ca procesare a informa- 
tiei - stocare, transmitere şi feed-back în sisteme complexe 
care se autoorganizează (biologice, tehnice, grupuri de oa- 
meni, sisteme sociale). Problemele de comunicare au drept 
cauză disfunctionalitäti ale procesării informaţiei. Şcoala de 
la Palo Alto a dezvoltat o teorie cibernetică a comunicării 
interumane pornind de la ideea că relaţiile sunt matrici de 
interacțiune şi feed-back care tind să se automentinä dinco- 
lo de intenţiile indivizilor implicaţi. 

- Psihologia socială conceptualizează comunicarea ca inter- 
acţiune socială şi proces de influenţă. Factorii psihologici ai 
indivizilor (trăsături de personalitate, atitudini, emoții, pro- 
cese cognitive) afectează comunicarea fără ca participanții 
să conştientizeze. Prin mass media influența ajunge la nivel 
macrosocial. Psihologia socială caută să eficientizeze comu- 
nicarea prin influențarea acestor factori pe baze ştiinţifice. 

- Teoriile socioculturale privesc comunicarea ca proces de 
interacțiune care produc şi reproduc înțelesurile împărtă- 
site, ritualurile şi structurile sociale. Teoriile macrosociale 
consideră societatea un tot care funcționează pe baza comu- 
nicării, dar în acelaşi timp comunicarea este imposibilă în 
afara structurilor şi tiparelor sociale. Teoriile microsociale 
afirmă că relaţiile sociale si înțelesurile sunt create, menti- 
nute sau alterate în interacțiunile cotidiene între indivizi. 
Comunicarea influențează relaţiile dintre indivizi şi grup, 
problemele de comunicare devenind evidente când apar 
disfunctionalitäti de coordonare a activităţii grupului. 

- Teoriile critice privesc comunicarea ca pe reflecţie asupra 
discursului sau ca pe discurs în care implicitul din spate- 
le cuvintelor poate fi pus la îndoială si discutat pentru a se 
ajunge la o înţelegere mutuală autentică. În viziunea critică 
asupra comunicării, structurile de putere din societate ex- 
clud sistematic vocea grupurilor slabe din societate, ceea ce 
duce la lipsa reflectiei asupra discursului dominant si prin 


aceasta se împiedică o comunicare autentică. 


Această sistematizare prezintă avantajul de a evidenția filiatia 
unor noi teorii, ideile de la care se porneşte, cele respinse si con- 
tributia inovatoare. Totuşi, curentele contemporane sunt greu de 
încadrat în limitele trasate, de cele mai multe ori autorii integrând 


în mod creativ idei din tradiţii diferite (Craig, 2009). 


Littlejohn (2009) identifică funcţiile teoriilor: 
- teoriile sistematizează cunoștințele acumulate la un mo- 
ment dat într-un domeniu şi permit realizarea de interco- 


nexiuni şi categorii 

- teoriile permit ierarhizarea variabilelor şi interconectarea 
lor 

- teoriile permit clarificarea fenomenelor observate în vede- 
rea găsirii căilor către înţelegerea ştiinţifică 

- teoriile ne arată cum trebuie făcută observaţia, prin revela- 
rea conexiunilor deja descoperite 

- teoriile permit realizarea predictiilor si realizarea conexiu- 
nilor cauzale 

- teoriile deschid noi căi pentru cunoaştere 

- teoriile ajută la clarificarea ideilor şi găsirea celor mai bune 
modalităţi de exprimare a acestora, punând la dispoziţie un 
vocabular specializat şi un cadru conceptual adecvat 

- teoriile permit controlarea mediului înconjurător 


- teoriile permit evaluarea critică a experiențelor 


Termenul de teoria comunicării nu a existat înainte de anii 
1940. Primele demersuri de teoretizare a comunicării ca obiect 
de studiu ştiinţific vin din domeniul ştiinţelor exacte. O teorie 
fondatoare a acestui câmp este teoria matematică a comunică- 
rii. Ea a fost realizată de un inginer şi un matematician care 
lucrau în laboratoarele Bell la optimizarea transmiterii mesa- 
jului prin liniile telefonice. Dar dincolo de interesul practic si 
de natura tehnicistă a problemelor pe care le aveau de rezolvat, 
Shannon şi Weaver au dorit să gândească o teorie care să poată 
fi aplicată oricărui proces de comunicare. Tocmai datorită gra- 
dului de generalitate, noua teorie a fost văzută de cercetătorii 
din domeniul socio-uman ca bază a unei ştiinţe cu aplicabilitate 
în câmpul social. De îndată ce lucrurile au fost astfel percepu- 
te, comunicarea ca fenomen social a devenit centrul de interes 


al unui corp de oameni de ştiinţă din domeniile sociologiei, 


psihologiei, filosofiei, lingvisticii, etnologiei şi antropologiei, 


TEORIA COMUNICĂRII | 23 


ciberneticii şi biologiei. Deja se desenează unul dintre motivele 
pentru care vorbim despre ştiinţele comunicării. Ştiinţele co- 
municării nu s-au constituit dintr-o singură tradiţie intelectua- 
lă, după cum am văzut, ci mai degrabă cercetători din domenii 
cu identiate şi cu limite bine definite, legitimate ştiinţific, având 
un corp teoretic bine conturat si validat, au aplicat si adaptat 
ideile şi metodele din aceste ştiinţe asupra noului obiect de cer- 
cetare. Astfel se poate vorbi despre o perspectivă psihologică 
asupra comunicării, despre o perspectivă sociologică, economi- 
că, biologică, cibernetică, istorică etc. Practic avem de-aface cu 
un domeniu ştiinţific larg şi variat care are ca element comun 
obiectul de cercetat - comunicarea. Există în rândul specialisti- 
lor întrebarea dacă se poate discuta despre comunicare ca dis- 
ciplină ştiinţifică în absenţa unui câmp coerent si integrat de 
teorii. Astăzi când pluri- şi interdisciplinaritatea se manifestă 
în toate ştiinţele socio-umane, asistăm la o fragmentare si mai 
pronunţată a domeniului ştiinţific care se ocupă de comunica- 
re. Această färâmitare a câmpului este însoţită de specializare: 


psihologia comunicării, sociologia comunicării. 


Toate definițiile date comunicării umane, indiferent de şcolile 
de gândire cărora le aparţin sau de orientările în care se înscriu, 
au cel puţin următoarele elemente comune: comunicarea este pro- 
cesul de transmitere de informaţii, idei, opinii, păreri, fie de la un 
individ la altul, fie de la un grup la altul; nici un fel de activitate, de 
la banalele activităţi ale rutinei cotidiene pe care le trăim fiecare 
dintre noi zilnic şi până la activitățile complexe desfăşurate la ni- 
velul organizațiilor, societăţilor, culturilor, nu poate fi conceput în 


afara procesului de comunicare. 

1.3. Comunicarea — definiții 


Ca şi cea mai mare parte a cuvintelor unei limbi, verbul a comu- 
nica şi substantivul comunicare sunt ambele polisemantice. Cei care 
se ocupă de domeniile comunicației şi comunicării întâlnesc astfel, 
de la bun început, o dificultate majoră: nu au de a face cu o opera- 
tiune bine determinată, ci cu o multitudine de operaţiuni, despre 
care este greu de spus cu certitudine în ce măsură se aseamănă. 

Dicţionarul enciclopedic oferă termenului „comunicare” o defi- 
nitie deosebit de complexă, acoperind aproape toate domeniile în 
care acest termen este folosit: 

- Înştiinţare, ştire, veste. (DR) Aducere la cunostiinta părților 
dintr-un proces a unor acte de procedură (acţiune, întâmpi- 
nare, hotărâre) în vederea exercitării drepturilor şi execută- 
rii obligaţiilor ce decurg pentru ele din aceste acte, în limita 
unor termene care curg obişnuit de la data comunicării. 

- Prezentare într-un cerc de specialiști a unei lucrări ştiinţifice. 

- „Mod fundamental de interacțiune psiho-socială a persoa- 
nelor, realizată în limbaj articulat sau prin alte coduri, în 
vederea transmiterii unei informaţii, a obţinerii stabilității 
sau a unor modificări de comportament individual sau de 
grup” 

Ce este comunicarea? Este o întrebare la care au încercat să ofere 

răspuns toți autorii literaturii de specialitate. 

În cele ce urmează vom prezenta două dintre acestea, mai largi 
ca sferă de cuprindere. 

„În sensul cel mai general, se vorbeşte de comunicare de fiecare 
dată când un sistem, respectiv o sursă influenţează un alt sistem, în 
speţă un destinatar, prin mijlocirea unor semnale alternative care 
pot fi transmise prin canalul care le leagă” (Charles E. Osgood, A 
vocabulary for Talking about Communication) 

„Cuvântul comunicare are un sens foarte larg, el cuprinde toate 
procedeele prin care un spirit poate afecta un alt spirit. Evident, 
aceasta include nu numai limbajul scris sau vorbit, ci şi muzica, 
artele vizuale, teatrul, baletul si, în fapt, toate comportamentele 
umane. În anumite cazuri, este poate de dorit a lărgi şi mai mult 
definiția comunicării pentru a include toate procedeele prin care 
un mecanism (spre exemplu, echipamentul automat de reperaj al 
unui avion şi de calcul al traiectoriei acestuia) afectează un alt me- 
canism (spre exemplu, o rachetă teleghidată în urmărirea acestui 
avion)., consideră Shannon şi Weaver. 

Când un cuvânt este la modă, cum este astăzi cazul cuvântului 
„comunicare, când activităţile sau evenimentele pe care le repre- 
zintă se multiplică, sensul său tinde să se lărgească datorită chiar 
interesului de care se bucură. Astfel, o dată cu diversificarea și ma- 
sificarea comunicării, oamenii politici, şefii de întreprinderi, artis- 
tii cunoscuţi şi, în general, orice persoană a cărei carieră depinde 
într-o măsură mai mică sau mai mare de opinia pe care publicul 
şi-o face despre ea apelează la serviciile specialiştilor numiţi con- 
silieri în domeniul comunicării. În acest caz, trebuie să înţelegem 
prin comunicare transmiterea unei imagini, transmitere care se re- 
alizează mai ales prin massmedia. În mod firesc, trebuie ca această 
imagine, altfel spus, reprezentarea pe care ne-o facem despre per- 
soana în cauză, să fie puternică şi, în același timp, favorabilă; în caz 
contrar, vom spune că persoana vizată nu are „trecere la public”, că 
„nu reuşeşte să comunice”. Imaginea sa nu este cea pe care doreşte 
să o ofere. În loc să o lase astfel la voia întâmplării, este în interesul 
ei să o consolideze și să facă în aşa fel încât să fie pozitivă. Însă 
aceasta depinde de o multitudine de factori, cum ar fi îmbrăcămin- 
tea, aspectul fizic, timbrul vocii, elemente care adesea nu au nimic 
de-a face cu personalitatea reală a persoanei respective. Rămâne de 
stabilit dacă vorbim de comunicare în adevăratul sens al cuvântului 

doar în măsura în care acestă imagine este voită (fie de persoana în 
cauză, fie de către mandatarii săi) sau şi atunci când anumite indicii 
spun neintentionat „ceva” asupra persoanei în cauză. 


Evoluția şi semnificația termenului comunicare 

Comunicarea a fost percepută ca element fundamental al exis- 
tentei umane încă din antichitate. În fapt, însăşi etimologia terme- 
nului sugerează acest lucru; cuvântul „comunicare” provine din 
limba latină; communis înseamnă „a pune de acord”, „a fi în lega- 
tură cu” sau „a fi în relaţie”, deşi termenul circula în vocabularul 
anticilor cu sensul de „a transmite şi celorlalți”, „a împărtăşi ceva 
celorlati” 

Deşi termenul este de origine latină, primele preocupări, cu de- 
osebire practice pentru comunicare, le-au avut grecii. Pentru aceş- 
tia, arta cuvântului, măiestria de a-ţi construi discursul si de a-l ex- 
prima în agora era o condiţie indispensabilă statutului de cetățean 
(trebuie însă să avem în vedere faptul că accesul la funcțiile publice 
ale cetăţii era deschis oricărui cetățean grec doar prin tragere la 
sorti). Mai mult, legile din Grecia Antică stipulau dreptul cetäteni- 
lor de a se reprezenta pe ei înşişi în faţa instanţelor de judecată, tex- 
tul lui Platon, Apărarea lui Socrate, fiind un exemplu în acest sens). 

Comunicarea a devenit produs odată ce scrisul a permis sto- 
carea, difuzarea, utilizarea şi reutilizarea pentru analize, critică şi 
bază a altor scrieri. Funcţia originală a comunicării scrise a fost 
înregistrarea tranzacţiilor economice, dar a permis şi a contribuit 
la dezvoltarea gândirii abstracte. În plan spiritual a permis conser- 
varea tradiţiilor culturale şi religioase. Scrisul a modificat raportu- 
rile comunicării cu timpul si spaţiul si a influenţat relaţiile sociale. 
Prin scris accesul la conţinutul comunicării nu mai este obligatoriu 
sincron cu actul împărtăşirii informaţiei, informaţia poate fi ac- 


cesată ulterior si de câte ori se doreşte. Comunicarea nu mai este 

localizată, pentru că înscrisul poate fi purtat dintr-un loc în altul. 
Prin scriere şi citire comunicarea cucerește spațiul intim - pentru 
că nu mai este nevoie ca individual să ia parte la procesul de îm- 
părtăşire. Relaţia dintre subiectul care comunică și mesaj este mij- 
locită de suportul material al înscrisului si nu de o altă persoană. 
Scrisul a participat substanţial la dezvoltarea gândirii ştiinţifice şi a 
tehnologiei pentru că poate păstra cunoştinţe detaliate şi complexe 
(Cobley, 2008). 


Elemente concrete de teorie a comunicării apar însă prima dată 
în lucrarea lui Corax din Siracuza, Arta retoricii, în secolul VI î.Hr. 
Platon şi Aristotel vor continua aceste preocupări, institutionali- 
zând comunicarea ca disciplină de studiu, alături de filosofie sau 
matematică, în Lyceum şi în Academia Greacă. 

Romanii vor prelua de la greci aceste preocupări, dezvoltându- 
le şi elaborând în jurul anului 100 î. Hr. primul model al sistemului 
de comunicare. 

Evul Mediu, o dată cu dezvoltarea bisericii si a creşterii rolului 
său în viața oamenilor, odată cu dezvoltarea drumurilor comer- 
ciale şi cu cristalizarea primelor formaţiuni statale, va conferi noi 
dimensiuni comunicării. Una dintre funcţiile mânăstirilor occi- 
dentale era aceea de a păstra si de a multiplica prin copii manuale 
documentele laice si religioase. Această activitate a stimulat gândi- 
rea reflexivă şi critică. Exegeza textelor sacre a condus la primele 
rectii asupra raporturilor dintre semn şi referent. În viața laică se 
poate vorbi chiar de o institutionalizare a comunicării, în sensul 
că existau în toate statele, pe lângă liderul autohton, indivizi in- 
struiti care aveau tocmai menirea de a se ocupa de redactarea ac- 
telor oficiale, de consemnarea faptelor, de elaborarea legilor. Mai 
mult, putem vorbi chiar de existenţa unui sistem comun de semne 
şi simboluri pentru anumite zone ale lumii. Este vorba, ca să luăm 

exemplul european, de folosirea cu preponderență a limbii slave în 
zona răsăriteană, ca limbă de circulaţie, ca sistem comun de semne 
şi simboluri, şi a limbii latine pentru zona apuseană. 

Invenţia şi rapida difuzare a tiparului, la mijlocul secolului al 
XV-lea, a dus la intensificarea comunicării prin scris, între un nu- 
măr mare de indivizi. Tiparul aduce în procesul de comunicare au- 
torul şi publicul, iar consecinţele sociale, politice şi culturale nu se 
vor lăsa aşteptate. Cartea este primul produs comunicational care 
devine marfă. Intrarea cărţii în jocul concurenţei de piaţă va modi- 
fica raporturile dintre emițătorul documentului și receptor. Până la 
cartea tipărită autorii rămâneau de cele mai multe ori anonimi, dar 
odată cu tiparul imaginea personală şi reputaţia autorului devin 
mijloace de promovare a cărții. Astfel, cartea „avea să fie prilejul si 
instrumentul individualismului si al exprimârii personale în soci- 
etate” (McLuhan, 1975, 219). Numărul cunoscătorilor de carte va 
creşte rapid şi substanţial, ceea ce va duce la coagularea receptori- 
lor în publicuri. Dar cartea-marfă avea nevoie de cumpărători, or, 
alfabetizati erau mai multi decât cunoscători ai limbii latine, lim- 
ba cultă în Europa occidentală a evului mediu. Astfel, din nevoia 
de profit, editurile vor publica volume în limbile naționale. Drept 
consecinţă, „cultura tiparului [...] favorizează un proces extrem de 
important: dezvoltarea şi înflorirea naționalismului. Ea ajută în pri- 
mul rând la consacrarea limbii materne pe un spaţiu geografic dat 
şi la standardizarea vernacularului. În felul acesta, cultura scrisă 
încurajează afirmarea conştiinţei de sine a marilor comunități 
umane” (Dobrescu, et all., 2007, 292) 

A devenit un loc comun, bazat pe afirmaţii ale epocii, că re- 
forma bisericii catolice a fost posibilă datorită tiparului care faci- 
lita multiplicarea si difuzarea în mii de exemplare a tezelor, bibli- 
ei traduse în limba germană si a pamfletelor lui Luther. Johannes 
Cochlaeus, traducător catolic al bibliei şi opozant al lui Luther scria 

în Istoria lui Martin Luther publicată în 1582 : „ Noul Testament al 
lui Luther era atât de multiplicat de tipografi şi răspândit în număr 
atât de mare încât şi croitorii şi cojocarii, chiar si femeile si câțiva 
săraci cu duhul - în măsura în care aderau la evanghelia lui Luther 
şi în care învățaseră să buchisească un pic de germană - o citeau ca 
pe izvorul tuturor adevărurilor, [...]. Se zice că unii o purtau cu ei 
la sân si o învățau pe de rost” Biblia lui Luther a fost tipărită în 1522 
în 3.000 de exemplare la Wittenberg, în 1525 apăreau 100.000 de 
volume, iar în 1546, în 93 de oraşe din toată Germania se tipăreau 
500.000 de exemplare (Flood, 1990). 

Dar influența noului mod de comunicare a fost si mai profun- 
dă, la nivel de forma mentis (formă, mod de gândire). Lumea căr- 
tilor şi a elitelor culturale se întemeiază pe logică - pe consecutio, 
pe capacitatea de a construi un discurs coerent de la premise către 
consecinţe (Sartori, 2006). Tehnica tipografică tradițională constă 
în asamblarea conform manuscrisului a unor litere disparate, pe 
o placă ce devine matrita de tipărire. De aceea tiparul a dezvol- 
tat capacitatea de a gestiona întregul ca segmente discrete ce sunt 
asamblate după o logică secventialä. McLuhan (1975) consideră că 
fără tipar revoluţia industrială ar fi fost imposibilă, pentru că dife- 
renta dintre producția manufacturieră artizanală şi cea industrială 
constă tocmai în fragmentarea procesului tehnologic în secvenţe 
consecutive care permit specializarea şi mecanizarea. 

Dacă în evul mediu comunicarea orală rămâne preponderentă, 
odată cu creşterea numărului cunoscätorilor de carte si a publicati- 
ilor periodice, viaţa publică se organizează în jurul cuvântului scris. 
Capitalismul timpuriu cunoaşte nu doar schimbul de mărfuri dar şi 
schimbul de informaţii. Presa aduce în faţa publicului burghez in- 
formaţia si stimulează conversaţia critică asupra subiectelor. Dacă 
la început periodicele publicau informaţiile oficiale emanate de pu- 
tere, cu timpul gazetele devin purtătoarele opiniei publice critice. 

În saloanele franceze, în cafenelele engleze, în frăţiile germane cu- 
noscătorii de carte - burghezi, membrii ai administraţiei, cei care 
au profesii liberale citesc ziarele şi discută liber pe teme artistice 
şi mai târziu politice. Această practică ce alternează comunicarea 
mediată de tehnologie si comunicarea interpersonală orală, fatä-în 
faţă, va conduce la rafinarea stilului oral şi a celui scris, la departa- 
jarea discuţiei şi conversatiei. Presa are un rol hotărâtor în formarea 
publicului capabil de raționament critic în coagularea sferei publice 
burgheze ca loc de manifestare a opiniei publice (Habermas, 1998). 
„Teza lui Habermas este importantă pentru că pune în evidenţă si 
exemplifică caracterul social-istoric al comunicării ca fenomen, pt 
că arată felul în care comunicarea creează comunităţi şi lunga peri- 
oadă în care comunicarea era simultan interpersonală fatä-în-fatà 
şi mediată tehnologic” (Cobley, 2008, 660-661). 

Un rol important în extinderea comunicării l-a avut si dezvol- 
tarea drumurilor comerciale; acestea au facilitat crearea poştei ca 
principal sistem de comunicare, începând cu secolul al XIV-lea. 
Dacă sistemul de drumuri care legau capitalele imperiului roman 
este prima rețea de comunicaţii, poşta este prima reţea de comuni- 
care. Telegraful va fi însă invenția care va aboli spaţiul şi timpul. În 
a doua jumătate a secolului al XIX-lea, prin rețeaua de telegraf elec- 
tric, ştirile din Orient puteau să ajungă la Londra aproape instan- 
taneu. Dincolo de impactul acestui nou mijloc de comunicare asu- 
pra economiei capitaliste, telegraful electric poate fi considerată ca 
primul pas către societatea informațională în rețea si „satul global” 

La sfârsitul secolului al XIX-lea apare telefonul - un mijloc de 
comunicare interpesonală la distanță. Medierea tehnologică modi- 
fică si la nivel individual modul de raportare la spaţiu si la timp, dar 
şi sărăceşte comunicarea prin absenţa contactului vizual. În aceeași 
perioadă se inventează fonograful si fotografia - mijloace de stoca- 
re a informaţiei auditive şi vizuale pentru uzul privat. 

Fotografia si îmbunătăţirea tehnologiei de reproducere a ima- 
ginii dau un nou avânt presei scrise. Apar primele ziare populare 
ilustrate care intră în concurenţă cu presa de opinie. Informaţia pu- 
blicată de presa scrisă devine o marfă ieftină şi accesibilă oricărui 
cunoscător de carte si clasele sociale inferioare, fără o pregătire in- 
telectuală deosebită, au acces la ea. Presa nu rămâne numai martor 
şi mijloc de informare a societății despre marile evenimente care 
zguduie lumea ci ia parte activă la marile conflagrații. Primul co- 
respondent de război moare în războiul din Crimeea. 

Publicaţiile participă activ la prima conflagrație mondială, în- 
deplinid funcția de mobilizare a opiniei publice pentru efortul de 
război, de descurajare şi de contracarare a acţiunilor propagan- 
distice ale inamicului. În Istoria presei - lucrare publicată postum, 
jurnalistul Pamfil Şeicaru (2007, 170) apreciază că rolul jucat de 
presă în război a confirmat constatarea făcută de Metternich în 
1805, „gazetele folosesc lui Napoleon cât o armată de 300.000 de 
oameni..”. În efortul de război sunt aliate cele mai noi tehnologii si 
puterea de persuasiune a imaginii este exploatată de instituţiile de 
propagandă militară (Beurier, 2005, 162-175). Relaţia ambiguă şi 
tensionată dintre mass media și forțele beligerante este o constantă 
care se confirmă si astăzi. Pe de o parte este tensiunea dintre cen- 
zură şi nevoia de informaţie, pe de altă parte este tensiunea dintre 
tendința de integrare a mijloacelor media în planurile de război ale 
armatelor şi nevoia de credibilitate şi impartialitate a mass media. 
O altă constantă este experimentarea celor mai noi tehnologii de 
comunicare în masă în teatrele de operaţii (Pedro, 2005, 363-375). 
Mercier identifică însă şi patru mari tipuri de evoluţie a raporturi- 
lor dintre mass media şi război, legături pe care le consideră res- 
ponsabile de spectacularizarea războiului: apariția imaginii, care 
manipulează prin punerea în scenă, apariţia transmisiei în direct, 
care pune problema distanţei pe care jurnalistul trebuie să o aibă 

faţă de beligeranti si a favorizării uneia dintre părţi, mondializarea 
informaţiei şi a trusturilor de presă care devin actori principali în 
războiul mediatic, discreditarea cenzurii în țările democratice, ceea 
ce are drept consecinţă căutarea altor mijloace de manipulare si 
control a jurnaliştilor din teatrele de război (Mercier, 2004, 97-109) 

Radioul aduce comunicarea orală la nivel de masă şi devine 
principalul mijloc de comunicare, punând în pericol supremaţia 
tiparului în spaţiul public. Deja în statele cu economii puternice, 
în timpul crizei economice din perioada interbelică, radioul era 
distracţia populară cea mai ieftină. Paradigma tehnică electro- 
magnetică aduce în comunicare alături de informaţie şi opinie di- 
vertismentul. Impactul radioului a fost testat în 1938 printr-un eve- 
niment atipic. Pe 30 octombrie, postul CBS a difuzat dramatizarea 
radiofonică a celebrului roman SF Războiul lumilor de H.G. Wells. 
28% dintre cei 6 milioane de ascultători au crezut că relatarea in- 
vaziei martienilor este reală, iar dintre aceştia 70%, au fost speriați. 
Panica ce a cuprins o populaţie estimată de Hadley Cantril - con- 
ducătorul echipei de cercetători ai evenimentului, la 1,2 milioane 
de americani a dovedit importanţa radioului ca mijloc de comuni- 
care, dar a atenuat ideea dominantă în epocă asupra atotputerniciei 
media. (Dobrescu, Bârgăoanu, 2003, 138-143). 

Trecerea de la paradigma electro-mecanică la paradigma elec- 
tronică spre jumătatea secolului XX a permis transmisia sunetu- 
lui si imaginii concomitent către un public de masă şi inventarea 
primelor maşini analogice de calcul. Către 1950 comunicarea cu- 
prinde trei câmpuri: mass media, telecomunicatiile si informatica. 
Media înglobase comunicarea orală şi funcţiile scrisului la care se 
adaugă puterea de persuasiune a imaginii. 

Începând cu anii 60, se impun publicitatea şi televiziunea care 
participă masiv la dezvoltarea societăţii de consum. Publicitatea de- 


vine un mecanism indispensabil funcționării economiei capitaliste. 

Schimbarea comunicării pe care o aduce publicitatea este la nivel 
de mesaj, informaţia despre calităţile produsului de vânzare este 
înlocuită de mesaje seducătoare care transformă marfa în obiect al 
dorinţei (Breton, Proulx, 2006). 

Tranzitia de la paradigma tehnico-stiintificä electronică la cea 
digitala/numerică, în anii 70 a condus la tehnologii capabile să tra- 
teze informaţia ca unităţi discrete, binare. Astfel sunetul, imaginea 
şi textul nu mai sunt privite separat sub forma unor continuum- 
uri specifice ci sunt produse, transformate, stocate şi transmise 
nedistinct ca multipli de bit (unitate informaţională). Noile tehno- 
logii hibride analogico-digitale mută accentul dinspre media ge- 
nerale către media individuale şi controlul dinspre emițător către 
receptor. 

La numai 20 de ani de la primii hibrizi se intră cu totul în pa- 
radigma digitală care a permis interconectarea aparatelor dar şi 
a utilizatorilor. Noile tehnologii de informare şi comunicare sunt 
polivalente si permit ramificarea, hibridizarea, juxtapunerea diver- 
selor aparate care stocheazä, prelucreazä si transportä biti. Nu se 
multiplicä numai tehnologiile ci si tipurile de procese de comu- 
nicare pe care le poate media un singur aparat. Reteaua de apa- 
rate lasă fluxurilor de informaţii să circule în format multimedia 
în hipertext între diverse categorii de utilizatori. Comunicării de 
masă unidirectionale şi ierarhice pe verticală, proprie societăţii 
industriale, rețeaua de calculatoare îi adaugă o nouă formă de co- 
municarea pe orizontală. Producătorul-utilizator de internet este o 
unitate comunicationalä autonomă care îndeplineşte concomitent 
funcţiile de emitätor, sursă, receptor şi prelucrător de informaţie. 
Platforma web 2.0 oferă fiecărui individ posibilitatea să se autoex- 
prime în faţa unui public potential de masă Castells (2007). Pe lân- 
gă aceasta, comunicarea digitală în reţea permite schimburi multi- 
modale interactive de mesaje între grupuri de indivizi şi crearea de 

comunităţi de interese. Comunicarea în rețeaua globală modifică 


raporturile sociale la nivel micro- şi macrosocial. 


Perspectiva evolutivă a pus în evidenţă câteva dintre caracteris- 


ticile comunicării: 


este un proces prin care se stochează, se transmit, se produc 
informaţii 

este un produs, în sensul că este produsul unui tip de relaţii 
sociale si în sensul că din momentul în care a putut fi depo- 
zitată prin scriere a devenit un bun 

este o marfă, în sensul că face obiectul tranzactionärii pe 
piață 

este baza relaţiilor sociale la nivel micro (familie, grupuri de 
prieteni, organizaţii) şi macrosocial (clase sociale, societăţi) 
este un proces de influenţă în câmpul social 

este dependentă de sistem. Sistemele sunt ansambluri or- 
ganizate de componente interrelationate si care se afectează 
reciproc. Sistemele sunt dinamice - modificările la nivel de 
parte antrenează schimbarea la nivel de întreg. Orice sistem 
tinde către echilibru. Comunicarea intermediază ajustările 
diferitelor componente ale sistemelor sociale. În acelaşi timp, 
comunicarea este influenţată de macrosistemul social în care 
se desfășoară si de istoria acestuia (Wood, 2011, 13-14). 

este cauză sau efect al schimbării sociale si al devenirii 


istorice. 


În această scurtă privire istorică asupra comunicării am utili- 


zat ca repere momentele în care inovaţia tehnologiei comunicării 


a fost motor al schimbării în comunicare şi în societate. Totuși nu 


trebuie înţeles în mod simplist că tehnologia este cea care determi- 


nă schimbarea în practicile comunicationale si în relaţiile sociale. 

Inovarea tehnologică si utilizarea unui nou mijloc de comunicare 
sunt determinate (Proulx, 2005) de contextul socio-tehnic, adică 
de condiţiile sociale şi de cadrul tehnologic pe care nivelul general 
de dezvoltare a tehnicii şi a societăţii le furnizează la un moment 
dat (Proulx, 2005, Perriault, 2008). Un exemplu elocvent este ace- 
la al descoperii şi utilizării puterii aburului. Arhimede a făcut să 
se învârtă o sferă cu două găuri excentrice fierbând apă înăuntru, 
pentru o jucărie - descoperise puterea aburului. Au fost necesare 
însă două mii de ani până când invenţia să poată fi încadrată într- 
un context tehnologic şi să corespundă unei nevoi sociale care să 
stimuleze aplicarea ei în forma motorului cu abur. De altfel, istoria 
tehnologiei de comunicare abundă în decalaje între imaginaţia in- 
ventatorului şi modul în care au ajuns să fie utilizate tehnologiile. 
De aceea când luăm în consideraţie evoluţiile sau revoluțiile tehno- 
logice ca repere pentru studiul schimbărilor unei practici sociale 
trebuie avut în vedere că un mijloc tehnic de comunicare nu este 
numai un artefact neutru, el înmagazinează în însăși substanța sa 
reprezentările inovatorilor despre ei înşişi, despre inovaţie şi viito- 
rii utilizatori, alături de reprezentările utilizatorilor despre obiectul 
tehnic, posibilităţile sale si potentialele utilizări (Jouët, 2009). Un 
întreg imaginar colectiv este mobilizat şi încastrat în mijlocul de 
comunicare. Adânc impregnat simbolic, obiectul tehnic este o miză 
de putere care structurează relațiile dintre participanţii la comu- 
nicare. Tehnologia de comunicare emerge dintr-un context social, 
cultural, economic, politic și istoric. 

Ne raliem punctului de vedere exprimat de O’ Hair si Eadie, 
(2009, 11): „Viitorul comunicării ca disciplină nu stă în celebrarea 
trecutului ci în onorarea obligaţiilor şi angajamentelor pe care le 
avem față de condiția umană. În acest sens, imbrätisäm ideea co- 
municării ca parte a condiției umane şi ca ideal de a face diferența 
în viața celor care ne înconjoară la nivel local si global” 

Ponderea activităților de comunicare 

în totalul activităților desfăşurate de un individ într-o zi 

În prezent, a fi informaţi, a comunica reprezintă principala di- 
mensiune a existenţei fiecăruia dintre noi, devenind atât de prezen- 


tă, încât nici măcar nu mai este percepută ca activitate distinctă. 


Să ne imaginăm următoarea situaţie: 

Este dimineaţă. X se trezește si ia micul dejun. În acest timp, 
radioul este deschis şi ascultă o emisiune de ştiri. Terminând micul 
dejun, X pleacă la serviciu. În drum, se întâlneşte cu un vecin, pe 
care îl salută. În autobuzul care-l duce la serviciu, X ineracționea- 
ză pe reţelele socio-digitale facebook, si linkedIn. Ajuns la serviciu, 
intră în comunicare cu colegii de lucru cu privire la proiectul în 
care este implicată firma în care lucrează. Şeful său îl cheamă și îi 
comunică noile instrucțiuni pe care el, în calitatea sa de şef de pro- 
iect, trebuie să le discute cu echipa pe care o conduce. Între timp 
îşi verifică e-mailul, răspunde solicitărilor de informaţii din partea 
colaboratorilor externi. Pin rețeaua de intranet transmite raportul 
cu stadiul actual al proiectului către eșalonul de conducere superior 
şi răspunde întrebărilor punctuale ale colegilor din echipă. Întreaga 
zi şi-o desfăşoară astfel, cu excepția pauzei de prânz când citește un 
ziar online, schimbă câteva cuvinte cu chelnerul care îi aduce mân- 
carea, conversează cu copilul şi soţia, postează o fotografie pe una 
dintre rețelele socio-numerice, își verifică vizualizările şi comenta- 
riile de pe blog utilizând smartphone-ul. O dată încheiat progra- 
mul de lucru, X se întoarce acasă şi pe drum meditează asupra re- 
usitei proiectului la care lucrează si a consecinţelor acestuia asupra 
carierei sale. Ajuns acasă, urmărește știrile şi un film documentar 
despre clima tropicală, încheindu-și astfel ziua. 

Făcând o analiză a cazului prezentat, observăm că personajul 
nostru, cu care probabil multi dintre noi se identifică, desfăşoară 

o multitudine de activități cu specific de comunicare, fără a-şi fi 
propus în mod intenţionat acest lucru. 

Sesizăm, în acelaşi timp, că există o multitudine de situaţii de 
comunicare, extrem de diferite şi de variate, precum şi faptul că ac- 
tivitatea de comunicare deține ponderea cea mai ridicată în cadrul 
activităţilor pe care le desfășoară în mod curent un individ. 

Situatiile descrise mai sus pun în evidenţă, totodată, şi caracte- 


rul polisemantic al cuvântului comunicare. 


1.4. Particularităţi ale comunicării 


Pe baza studiului de caz prezentat anterior, putem identifica câ- 

teva dintre particularitätile comunicării: 

- comunicarea are rolul de a-i pune pe oameni în legatură 
unii cu ceilalți, în mediul în care evoluează; 

- în procesul de comunicare, prin conţinutul mesajului se ur- 
măreşte realizarea anumitor scopuri şi transmiterea anumi- 
tor semnificații; 

- orice proces de comunicare are o triplă dimensiune: comu- 
nicarea exteriorizată (acţiunile verbale şi nonverbale obser- 
vabile de către interlocutori), metacomunicarea (ceea ce se 
înţelege dincolo de cuvinte) şi intracomunicarea (comuni- 
carea realizată de fiecare individ în forul său interior, la ni- 
velul sinelui); 

- orice proces de comunicare se desfăşoară într-un context, 
adică are loc într-un anume spaţiu psihologic, social, cultu- 
ral, fizic sau temporal, cu care se află într-o relaţie de strânsă 
interdependentä; 

— procesul de comunicare are un caracter dinamic, datorită fap- 
tului că orice comunicare, o dată iniţiată, are o anumită evo- 
lutie, se schimbă si schimbă persoanele implicate în proces; 

- procesul de comunicare are un caracter ireversibil, în sensul 
că, o dată transmis un mesaj, el nu mai poate fi „oprit” în 
„drumul” lui către destinatar. 

La cele enumerate mai putem adăuga: 

- în situaţii de criză, procesul de comunicare are un ritm mai 
rapid şi o sferă mai mare de cuprindere; 

- semnificația dată unui mesaj poate fi diferită atât între par- 
tenerii actului de comunicare, cât si între receptorii aceluiaşi 
mesaj; 

- orice mesaj are un conţinut manifest şi unul latent, adeseori 
acesta din urmă fiind mai semnificativ. 


2. Comunicarea ca proces 


2.1. À comunica/comunicare 


Actul de comunicare se constituie ca un proces de transmitere 
a informaţiilor, ideilor şi sentimentelor, atitudinilor, opiniilor, de la 
un individ la altul, de la un individ către un grup social şi de la aces- 
ta la altul. Comunicarea este procesul prin care se face un schimb 
de semnificaţii între persoane. 

World Book Dictionary, editat de Clarence L. Barnhart si Robert 
K., face distincţie între comunicare şi comunicaţii, definindu-le pe 
acestea din urmă drept: 

- un sistem de comunicare prin telefon, telegraf, radio, tele- 

viziune şi altele; 

- un sistem de rute sau facilități pentru transportarea provizi- 
ilor militare, a vehiculelor şi a trupelor; 

- studiul transmisiei informaţiei si divertismentului prin vor- 
bire sau scriere, prin reviste si ziare, prin radio, televiziune, 
discuri, fonograf sau alte mijloace. 

Pentru Robert Escarpit (1980), „a comunica nu înseamnă nu- 
mai a emite şi a primi, ci a participa la toate nivelurile, la o infinitate 
de schimburi felurite care se incruciseazä si interferează unele cu 
altele.” 

După cum am văzut, comunicarea este înțeleasă ca un pro- 
ces al transmiterii expresiilor semnificative între oameni, ca un 

concept care include toate acele procese prin care oamenii se 
influențează unii pe alţii. Actul comunicării se realizează atunci 
când o sursă de mesaje transmite semnale, prin intermediul unui 
canal, la receptor, când emițătorul transmite o informaţie, o idee 
sau o atitudine. 

Studiată ca proces social, comunicarea a devenit obiect de cer- 
cetare al ştiinţelor sociale. S-a constituit astfel o ştiinţă autonomă, a 
comunicării, caracterizată prin pluralitatea modurilor de abordare 
a comunicării (lingvistică, semiotică, psiho-socială, sociologică, ci- 
bernetică etc). 


]. ]. Van Cuilenburg, O. Scholten şi G. W. Noomen (2004) de- 
finesc comunicarea ca „un proces prin care un emiţător transmite 
informaţii receptorului prin intermediul unui canal, cu scopul de a 
produce asupra receptorului anumite efecte” Altfel spus, fiecare pro- 
ces de comunicare are o structură specifică reprezentată de un anu- 
me tip de relaţie dezvoltată de trinomul emitätor-mesaj-receptor. 


Forme ale comunicării 

În funcţie de criteriul luat în considerare, distingem mai multe 
forme ale comunicării. 

Un prim criteriu luat în clasificarea formelor comunicării îl 
constituie modalitatea sau tehnica de transmitere a mesajului. 
Identificăm astfel, comunicarea directă, în situaţia în care mesajul 
este transmis uzitându-se mijloace primare - cuvânt, gest, mimică 
-, şi comunicarea mediată, în situaţia în care transmiterea mesaju- 
lui realizează printr-un mediu de comunicare. 

În cadrul comunicării mediate distingem: 

- comunicarea imprimată (presă, revistă, carte, afiş, etc.); 

- comunicarea înregistrată (film, disc, bandă magnetică, su- 


porturi digitale de stocare); 

comunicarea prin fir (telefon, telegraf, comunicare prin ca- 
blu, fibră optică etc.); 

comunicarea radiofonică (radio, TV având ca suport undele 
hertziene). 

comunicarea prin tehnologiile digitale. 


În funcţie de modul în care individul, sau indivizii, partici- 


pă la procesul de comunicare identificăm următoarele forme ale 


comunicării: 


comunicare intrapersonală - emițătorul şi receptorul este 
unul si același (sau comunicarea cu sinele, realizată de fieca- 
re individ în forul său interior); 

comunicare interpersonală diadică se produce între doi par- 
ticipanti care iau pe rând rolurile de emițător si receptor, 
fiecare influențându-l pe celălat. Funcţiile comunicării dia- 
dice sunt: persuadarea, autocunoasterea, cunoaşterea lumii, 
stabilirea şi menţinerea de relații 

comunicare de grup, realizată între indivizi în cadrul gru- 
pului sau organizației din care fac parte; în această categorie 
intră şi comunicarea desfășurată în cadrul organizaţiei); 
comunicare de masă (este comunicarea realizată pentru 
mase de necunoscuţi, de către instituții specializate şi cu 
mijloace specifice). (Dinu, 1997, 77 - 91) 


Un alt criteriu îl reprezintă modul de realizare a procesului de 


comunicare în funcţie de relaţia existentă între indivizii din cadrul 


unei organizații. Putem astfel identifica: 


comunicare ascendentă (realizată de la nivelele inferioare 
ale unei organizaţii către cele superioare); 

comunicare descendentă (atunci când fluxurile informationa- 
le se realizează de la nivelele superioare către cele inferioare); 

- comunicare orizontală (realizată între indivizi aflați pe po- 
zitii ierarhice similare sau între compartimentele unei orga- 
nizatii în cadrul relaţiilor de colaborare ce se stabilesc între 


acestea). 


Construiti un mesaj şi adaptati conţinutul acestuia în funcție 
de tipul de comunicare: 
- intra personală, interpersonală diadică, interpersonală de 
grup, publică şi de masă; 
- ascendentă, descendentă, orizontală. 


2.2. Comunicare şi incomunicare 


Absența comunicării, sau comunicarea eşuată este numită în 
studiile de specialitate noncomunicare sau incomunicare. Încă din 
Grecia antică oamenii au fost preocupaţi de patologiile comuni- 
cării. Din epoca presocratică, s-a păstrat de la Hipocrat un studiu 
care cuprinde o listă de simptme si disfuncţii şi o diadgnoză a co- 
municării. În epoca modernă noncomunicarea a revenit în actuali- 
tate, fiind o preocupare a teoreticienilor și a practicienilor (Cobley, 
2008, 660-661). Interesul pentru noncomunicare este indisolubil 
legat de reprezentarea pe care o au oamenii în diferite perioade 
despre rolul comunicării în societate. 

După tragediile celor două războaie mondiale, comunicarea a 
fost înţeleasă ca o alternativă la conflictul armat deschis, ca un fac- 
tor stabilizator si un mijloc de menţinere a păcii. Pe de altă parte tot 
experiența războiului şi continuarea sub forma „războiului rece” si 
percepţia rolului sistemului de informaţii şi comunicare militară au 
fost catalizatorii inovației tehnologiei din domeniul comunicării. 
De aceea comunicarea fost intens valorizată şi incomunicarea a fost 
considerată ca o formă patologică. 

Şi astăzi există tendinţa ca lipsa de comunicare, sau comuni- 
carea defectuoasă să fie considerată responsabilă pentru eșecurile 
organizaţiilor, în timp ce comunicarea este privită ca un panaceu. 
De aici provin îndemnurile obsesive la a comunica mai mult şi 
mai bine. Moderatia pare a fi mult mai putin prezentă în discursul 
profan despre comunicare, deși cercetătorii au arătat că reținerea, 
abtinerea, acordarea unor răgazuri de tăcere sunt tactici care pot 
avea rezultate mai profitabile. Eșecul comunicării este de multe ori 
asociat cu percepția eronată sau cu ignoranta culturală, cu indolen- 
ta sau incompetenta comunicatorului. La capătul opus este presu- 
pusul succes, în orice domeniu de la viața privată, la economie si 
politică, datorat abilităţilor comunicatonale (O° Hair, Eadie, 2009, 
3-11). Metacomunicarea este mai mult decât o modă, este expresia 
unei viziuni idealizate asupra comunicării. Aceste idei „sunt ele- 
mente ale unui model cultural, dezvoltat în anumite circumstanţe 
istorice, în strânsă legătură cu practici sociale specifice asociate cu 
teme culturale ca progresul, modernizarea şi globalizarea” (Craig, 
2005, 660). 

Aceeaşi ideologie a comunicării-panaceu este cauza incomu- 
nicării ca abundență de informaţie. Cantitatea imensă de infor- 
matii pune societăţile si indivizii în fața provocării de a îngrădi 
şi a gestiona aceste fluxuri din ce în ce mai bogate și mai rapide. 
Unii cercetători consideră acest tip de incomunicare o problemă 
caracteristică a societăţilor occidentale contemporane superdez- 
voltate. Robert (2009) argumentează că incomunicarea de acest tip 
nu este situată temporal, ci că problema abundenței informatio- 
nale s-a ridicat îtr-un fel sau altul tuturor societăților occidentale 
de-a lungul istoriei. Modalitatea în care societatea contemporană 
consideră că poate fi rezolvat impasul este dezvoltarea tehnologii- 
lor. Totuşi inovaţia tehnică nu modifică limitele capacității umane 
de procesare şi gestionare a informaţiei, pe de o parte, şi nici nu 

înlocuieşte timpul si efortul pe care le cere comunicarea ca relaţie 
interumană. De fapt, dezvoltarea tehnologiei este privită de Robert 
(2009) ca o modalitate de escamotare a adevăratei probleme si deci 
o soluţie aparentă. 


O perspectivă cu totul diferită asupra comunicării sau lipsei 
acesteia, au trasat încă din 1967 Watzlawick, Beavin si Jackson. Cu 
50 de ani înaintea constituirii comunicării interpersonale ca arie 
de cercetare de sine stătoare, ei aduceau în discuţie ideea că prin 
comunicare de obicei se înțelege comunicarea verbală intentionalä. 
Prima axiomă a teoriei lor despre comunicare afirmă imposibilita- 
tea noncomunicării. În lucrarea O logică a comunicării ei înglobea- 
ză însă toate formele paraverbale, nonverbale, comportamentale 
indiciale ca elemente ale comunicării. Şi tăcerea este considerată o 
fomă de comunicare. Ideile lor vor for fi preluate şi actualizate ul- 
terior în analiza nonutilizării tehnologiilor digitale de comunicare 
(Boudokhane, 2006). 

Faptul că este de neocolit comunicarea în lumea vie nu înseam- 
nă însă că ea nu poate fi defectuoasă, adică să implice ambiguitäti, 
neînţelegeri, minciuni, inseläciuni si amăgiri ale partenerului de 
comunicare sau ale sie însuși, conștient sau inconștient; să favori- 
zeze unul dintre participanți în detrimental celuilalt (Cobley, 2004, 
277-289). Minciuna, care de obicei este privită ca un factor deter- 
minant al eşecului comunicării, poate fi valorizată ca element ne- 
cesar al interacțiunii si al păstrării relaţiilor sociale (Ekman, 2001). 
Deşi este supusă unei evaluări morale, ea nu este specifică omului. 
Unele animale adoptă uneori comportamente care nu reflectă sta- 
rea lor reală, adică transmit semne care sunt în mod intenţionat 
fals asociate. Disimularea este pentru unele specii forma de apă- 
rare: sunt în natură plante, insecte și animale inofensive care au o 
înfăţişare asemănătoare cu specii periculoase. 

În concluzie, dacă noncomunicarea este imposibilă, nu totul 
este comunicarea. Incomunicarea este datorată incapacității de 
a gestiona propria identitate şi alteritatea celuilalt participant la 
comunicare. Maladiile comunicării nu sunt responsabile de toate 
problemele sociale, cum ceea ce este criticabil din perspectivă eti- 
că, şi adeseori considerat pe bună dreptate ca formă alterată sau 
eşuată a comunicării, nu este întotdeauna nejustificat sau dăunător 
relaţiilor sociale. 


2.3. Tipuri de procese de comunicare 


După cum am văzut, comunicarea este un fenomen complex 
care nu poate fi cuprins într-o definiție universală şi pentru a pu- 
tea fi studiată este nevoie să apelăm la un cadru conceptual oferit 
de o teorie. În acest capitol vom vedea cum diferite abordări ale 
procesului de comunicare evidențiază anumite aspecte ale comu- 
nicării. Vom începe cu modelul fondator al ştiinţelor comunicării 
- Shannon - Weaver, model ce prezintă comunicarea ca pe o trans- 
mitere liniară şi unidirectionalä a informaţiei. Apoi vom prezenta 
un model circular care are în vedere comunicarea ca schimb de 
mesaje între participanţi şi pune accentul pe comportamentul par- 
ticipantilor la comunicare - Osgood - Schramm. Pentru a pune în 
evidenţă caracterul dinamic al comunicării vom prezenta modelul 
Dance. Comunicarea poate fi privită ca un proces în care parti- 
cipantii caută să ajungă la înţelegere reciprocă - modelul Rogers 
- Kincaid. Pornind de la ideea că realitatea socială nu este un dat ci 
o construcție socială, că procesul de comunicare nu este constant 
ci variază în timp în funcție de evoluţia câmpului întelesurilor îm- 
părtăşite între participanţi, Wood propune un model tranzactional 
al comunicării. În încheiere vom analiza modul în care sunt perce- 
pute de teoreticinii atasati diverselor curente de gândire raporturile 

dintre comunicare şi informaţie şi vom prezenta un model actual 
al comunicării care porneşte de la prezumția că „a informa nu în- 
seamnă a comunica” (Wolton, 2011). 


2.3.1. Proces liniar 


Modelul fondator al ştiinţelor comunicării este cel realizat de 
Shannon şi Weaver.După terminarea celui de-al doilea Război 
Mondial, în spaţiul american, se ridică întrebarea dacă se poate 
concepe o ştiinţă a comunicării. Contextul este cel al mașinilor elec- 
trice de calcul si al ciberneticii care forjează noţiunea de informa- 
tie. Matematicianul si inginerul Claude Elwood Shannon adaptea- 
ză tehnica modelizării din domeniul ştiinţelor dure la cele sociale. 
Modelul matematic al informaţiei propus de Shannon si Weaver are 
ca scop să cuantifice costul unui mesaj şi al comunicării acestuia 
între doi poli, printr-un canal, în prezenţa unor perturbații - numite 
zgomot sau bruiaj — , care împiedică transmiterea izomorfă a mesa- 
jului de la sursă către destinatar (McQuail & Windahl, 2001). 

Acest model general al comunicării este aplicabil relaţiilor care 
se stabilesc între fiinţe bilogice, organizaţii sociale sau în care sunt 
implicate maşini şi are ca noţiuni centrale informaţia şi transmite- 
rea acesteia, codarea şi decodarea. Modelul nu ţine cont de semni- 
ficatia mesajelor şi nici de intenţiile emitätorului. Modelul formal 
de bază a fost criticat pentru liniaritatea sa si pentru absenţa feed- 


back-ului și ulterior a suferit rafinări succesive. 

Sursă de PA semnal receptare | 

: 5 | 

informaţie | rm | semnal | Receptor Destinatar 


Sursă de 
zgomot 


Fig. 2 — Modelul Shannon și Weaver 

În acest model, a comunica înseamnă a transmite un semnal 
(o informaţie) care este primit. Unitatea de măsurare a comunică- 
rii este de natură binară, ceea ce înseamnă că transmiterea infor- 
matiei (emiterea şi receptarea semnalelor) se poate realiza sau nu. 
Noţiunile principale ale modelului sunt cele de: emițător, receptor, 
canal, cod (dispozitive tehnice de codificare, transmitere şi decodi- 
ficare a informaţiei). 

Sursa este văzută ca un factor de decizie; aceasta înseamnă că 
sursa decide ce mesaj să trimită sau, mai degrabă, să aleagă unul din- 
tr-o serie de mesaje posibile. Acest mesaj selectat este schimbat apoi 
de emiţător într-un semnal care este trimis prin canal receptorului. 

Zgomot este ceva care se adaugă semnalului în procesul trans- 
miterii neintentionat de sursă. Poate avea loc la toate cele trei nive- 
luri specificate de cercetători. 

Informaţia, în acest model, este înţeleasă ca „măsură a ceea ce 
este transmis, transportat de la emițător către receptor, măsură a 
incertitudinii din sistem”, Deci, informaţia nu se identifică cu sem- 
nificatia a ceea ce este transmis. 

Redundanta/entropia; este un concept strâns legat de cel de 
informaţie. Poate fi definită drept ceea ce poate fi predictibil sau 
convenţional într-un mesaj. Opus redundantei este conceptul de 
entropie. Redundanta este rezultatul predictibilitätii ridicate, iar en- 
tropia, a unei predictibilitäti scăzute. Un mesaj cu o predictibilitate 
redusă poate fi numit entropic şi având un nivel ridicat de informa- 
tie. Invers, un mesaj cu o predictibilitate ridicată este redundant si 
cu un nivel scăzut de informaţie. 

Canalul este pur şi simplu mijlocul fizic prin care este transmis 
semnalul. Principalele canale sunt undele de lumină, de sunet şi de 
radio, cablurile telefonice, sistemul nervos. 

Mijlocul de comunicare reprezintă mijlocul fizic sau tehnic prin 
care mesajul este convertit într-un semnal capabil să fie transmis 

prin intermediul unui canal. Proprietăţile fizice sau tehnologice ale 
mijlocului de comunicare sunt determinate de natura canalului sau 
canalelor care îl folosesc. 

Mijloacele pot fi clasificate în trei mari categorii: 

- mijloace prezentationale: vocea, faţa, corpul; 

- mijloace reprezentationale: cărți, picturi, fotografii, arhitec- 

tura, decoratiunile interioare etc.; 

- mijloace tehnice: telefon, radio, televiziune, tehnologiile di- 

gitale de comunicare. 

Codul este un sistem de înțelesuri comun membrilor unei cul- 
turi sau subculturi. Constă atât în semne (semnale fizice care tri- 
mit la altceva decât la ele însele), cât si în reguli sau convenţii care 
determină cum şi în ce contexte pot fi folosite şi combinate aceste 
semne pentru a forma mesaje mai complexe (morfologie, sintaxă, 
în raport cu sistemul lingvistic). 

Conform comentariului realizat de loan Drăgan (Paradigme ale 
comunicării de masă), această teorie răspunde, în principal, la două 
întrebări: 

- cum poate fi transmisă o informaţie în modul cel mai rapid 

şi cu costurile cele mai reduse; 

- cum se poate asigura identitatea dintre informaţia primită 

şi cea emisă. 

Dacă prima întrebare este generată de contextul creării teoriei 
(în timpul celui de-al doilea război mondial, când autorii se ocupau 
de eficienţa liniilor telegrafice), răspunsul la a doua întrebare nu 
poate fi oferit decât dacă se iau în calcul cele trei nivele de cercetare 
identificate de Shannon si Weaver în studiul comunicării: 

Nivelul A - probleme tehnice; cu câtă acuratețe pot fi transmise 
simbolurile de comunicare; 

Nivelul B - probleme semantice; cât de precis transmit simbo- 
lurile înțelesurile dorite; 

Nivelul C -probleme de eficacitate; cât de mult poate fi modifi- 
cat comportamentul receptorului în sensul dorit de emițător. 

Pentru a ilustra cum funcționează comunicarea ca proces liniar 
de transmitere de informaţie propunem câteva exemple: 

1. O persoană este în parc, vara şi începe să tune. Își cheamă 

copilul de la joacă. Copilul părăseşte locul de joacă. 

Sursa de informaţie este creierul persoanei care procesează in- 
formaţia cu privire la schimbarea climaterică şi ia decizia de a for- 
mula mesajul prin care copilul este chemat. Creierul (sursa) trimite 
mesajul către aparatul fonator (emițător) care transmite semnale 
sonore într-un cod care poate fi decodificat de receptor (în situa- 
ţia noastră codul este limba română). Receptorul în cazul nostru 
este urechea copilului care recepționează semnalele şi le decodi- 
fică într-un mesaj pe care îl trimite către creierul copilului. Aerul 
care propagă undele acustice reprezintă canalul de comunicare, iar 
zgomotele din parc şi tunetele sunt zgomote fizice care pot altera 
semnalul pe parcursul transmisiei, astfel încât semnalul trimis să 
nu mai coincidă cu cel recepționat. Sperietura copilului provocată 
de furtună poate fi un zgomot psihologic, faptul că fiind de vârstă 
preşcolară copilul are o cunoaștere limitată a limbii române poate 
fi o altă sursă de zgomot. Eficienţa comunicării se reflectă în schim- 
barea de comportament a copilului, care se îndreaptă către persoa- 


na care l-a chemat. 


2. Una dintre limitele modelului este aceea că în procesele de 
comunicare mai complicate etapele se pot suprapune, iar 
anumite componente pot îndeplini roluri diferite conco- 
mitent, în timp ce secvenţe din proces se pot repeta. lată o 
situaţie de acest tip: 

Un conferenţiar vorbeşte la microfon în fața unei săli mari si 

pline. Publicul aude conferinţa prin intermediul difuzoarelor din 

sală. La jumătatea timpului acordat vorbitorului, mare parte dintre 
auditori au părăsit sala. 

Sursa de informaţie este creierul care a decis ce să comunice 
publicului, elaborează mesajul si îl trimite către aparatul fonator - 
emiţător. Semnalele sonore ajung către microfon care are rolul de 
receptor, dar concomitent microfonul are rol de emițător pentru că 
transformă sunetele în semnale electrice, care vor ajunge prin ca- 
bluri către difuzor, care este receptor față de semnalul transmis de 
microfon, dar instantaneu devine emițător pentru urechile publi- 
cului. Aparatul acustic al fiecărui membru al audienței este recep- 
tor pentru undele sonore emise de difuzoare si reconstruieşte me- 
sajul care ajunge la creier. În această situație avem o succesiune de 
secvenţe emisie — transmisie — recepţie şi două suprapuneri de rol 
emitätor/receptor. Efectul comunicării este reprezentat de faptul că 
o parte din membrii auditoriului au părăsit sala. Din acest punct 
de vedere, exemplul ilustrează o situaţie de comunicare nereușită. 
Nereusita comunicării poate avea drept cauză zgomotul de fond 
sau tehnic care fac ca semnalele recepționate să nu coincidă cu cele 
transmise sau poate avea cauze semantice, adică mesajul transmis 


să nu fie înţeles aşa cum își propusese sursa. 


3. O situație mai complexă căreia i se poate aplica modelul ma- 
tematic al lui Shannon şi Weaver este cazul unei transmisii 
de televiziune. Să luăm de exemplu transmisia în direct a 
unui concert. Autorul a produs un mesaj muzical pe care 
l-a codat sub forma unei partituri pe care interpretul o re- 
ceptioneazä si o decodifică şi o emite către publicul din sală 
şi către tehnologia de trasmisie audio-video. Semnalul re- 
ceptionat trece printr-un lanţ de transformări tehnice până 
este transmis la receptorul de televiziune al telespectatorilor. 
Televizorul decodifică semnalul electro-magnetic în semnal 

audio-video, pe care ochiul si urechea telespectatorului le 
recepționează şi le decodifică în mesaj către creier în calitate 


de destinatar. 


Cele trei exemple dovedesc gradul de generalitate al modelului 
matematic. În primul exemplu am modelizat o situație de comuni- 
care interpersonală diadică. Al doilea exemplu ilustra o situaţie de 
comunicare publică, iar al treilea o situaţie de comunicare de masă. 
Exemplele au arătat şi slăbiciunea modelului în sensul enunțat la 
începutul ex. 2, dar şi capacitatea sa de a descrie un proces oricât de 
complicat prin fragmentare în etape succesive. 

Deşi Shannon este inginer la Bell System, filială a American 
Telegraph & Telephone (ATT) (Mattelart, 2001, 43), laboratoarele 
unde „comutarea electronică era în spiritul celor mai multi dintre 
inginerii şi tehnicienii de telecomunicaţii” şi unde în 1947 se va re- 
aliza prima machetă de telecomunicaţii electronice (Flichy, 1997a, 
173-175), matematicianul este foarte preocupat de realizarea unui 
model general valabil pentru orice proces de comunicare. Astfel, 
„interpretarea canonică a comunicării” (Dobrescu et all., 2007, 66) 
care este centrată pe mesaj si acordă rolul determinant emitätoru- 
lui, rezervă doar statutul de instrument tehnologiei prin care se 
realizează comunicarea. „Această perspectivă exclude orice pro- 
blematizare care ar defini tehnica altfel decât în termeni de calcul, 
planificare şi predictie” (Mattelart, 2001, 46). 

Teoria matematică al lui Shannon şi Weaver va influența şcoli si 
curente de cercetare asupra mijloacelor de comunicare foarte dife- 
rite de la ansamblul analizelor funcționale a efectelor, la proiectul 
teoretic de ecologie a comunicării a lui Abraham Moles sau la ling- 
vistica structurală. (McQuail & Windahl, 2004, 13-15, 21-25, 51, 
Mattelart, 2001, 43-46, 48-50, Dobrescu et all., 2007, 258, 264, 350). 

Aplicati modelul Shannon & Weaver la analiza diferitelor 
exemple de comunicare: un interviu pentru o slujbă, fotogra- 
fie de ştiri, un cântec pop. În câte tipuri de comunicare pot fi 
aplicate? 

Discutati modurile în care convenţia (ca formă de redun- 
dantä) poate ușura înţelegerea. Găsiţi exemple printre scriitori 
şi artişti care fie sparg tipare, fie extind convenţii specifice. Cum 
afectează acest lucru dorința de comunicare sau audiența de care 
se bucură operele lor? 

Luaţi un număr de exemple de mijloace şi canale. Cu sigu- 
rantä un mijloc de comunicare poate folosi mai mult de un ca- 
nal, iar un canal poate transmite mai mult decât un mijloc. Prin 
urmare, există vreo relaţie semnificativă între mijloc şi canal, sau 
sunt complet independente? 


2.3.2. Proces interactiv 


Câtă vreme modelul matematic porneşte de la o concepție lini- 
ară şi asimetrică de transmitere a informaţiei unidirectional din- 
spre un pol de putere — sursa, către cel care suportă efectul comu- 
nicării - destinatarul, Schramm (1954) pornind de la cercetările lui 
Osgood elaborează primul model al comunicării gândită ca inter- 
acţiune. Modelul lor circular este adecvat comunicării interperso- 
nale diadice şi este aplicabil în situaţiile de dialog în care partici- 
pantii ocupă poziţii de putere egală. Modelul nu mai distinge între 
emițător şi receptor, sursă şi destinatar, ci participanţii la proces 
sunt consideraţi ca doi factori activi, cu acelaşi control asupra co- 
municării şi care îndeplinesc pe rând aceleaşi funcții. 

Fig. 2 — Modelul Osgood si Schramm 


Spre deosebire de Shannon, care consideră comunicarea un 
proces limitat în timp, inițiat de sursă şi încheiat când mesajul 
ajunge la destinatar, Schramm apreciază că: „De fapt este greşit să 
considerăm că procesul comunicării începe undeva si se sfârşeşte 
altundeva. Lucrurile nu stau deloc aşa. Asemenea unor minuscu- 
le tablouri de comandă, noi mânuim si reorientăm fluxuri infor- 
mationale fără de sfârşit [...]? (Schramm, 1954 apud McQuail, 
Windahl, 2001, 24) 

Participanţii la comunicare îndeplinesc aceleași funcţii de co- 
dificare, decodifiare şi interpretare a mesajului. Prin analogie cu 
modelul liniar Shannon- Weaver, funcţia de codificare se supra- 
pune cu cea de transmitere îndeplinită de emițător, funcția de de- 
codificare coincide cu cea îndeplinită de receptor, iar funcţia de 
interpretare ar fi cea îndeplinită de sursă si destinatar (McQuail, 
Windahl, 2001). 

O situaţie de comunicare care poate fi modelizată adecvat prin 
modelul circular este dialogul între doi studenţi despre un proiect 
comun. Unul dintre studenţi codează şi transmite un mesaj cu pri- 
vire la capitolul de proiect pe care tocmai l-a scris. Cel de-al doilea 
student recepționează şi decodează mesajul primit, îl interpretează 
şi codează un mesaj pe care îl trimite către primul. Mesajul celui 


de-al doilea student poate să conţină o glumă inofensivă despre 

capacitatea de înţelegere a colegului său. Acesta poate interpreta 
gluma ca fiind o opinie ofensatoare asupra inteligenţa sa. Observăm 
că funcţia nouă si foarte importantă care apare în acest model este 
cea de interpretare, care pune în evidenţă problemele de înţelegere 
şi percepţie a mesajului. Astfel între mesajul codat si cel interpre- 
tat sunt inerente diferențe cauzate de zgomotul semantic. Acesta se 
manifestă prin faptul că diversele persoane către care se va trimite 
același mesaj îl vor interpreta diferit din cauza diferenţelor socio- 
economice, de educaţie, cultură, valori, experienţe. Faţă de mode- 
lul matematic, care lua în consideraţie zgomotele de mediu şi de 
natură tehnică ce pot apărea în procesul de transmitere a mesajului, 
modelul Osgood - Schramm evidenţiază importanţa redundantei 
în comunicarea interpersonală fatä-in-fatä. 

Câtă vreme modelul matematic se concentrează pe eficiența 
transmiterii informaţiei, Osgood şi Schramm pun în centrul mo- 
delului lor interpretorul (care îndeplineşte concomitent si funcţiile 
de codor şi decodor). Deşi procesul este gândit tot ca transfer de 
mesaj între cele două persoane care interacționează, introducerea 
conceptului de interpretare stă la baza abordărilor teoretice centra- 
te pe înțelesul comunicării (Nicotera, 2009). 


2.3.3. Proces dinamic 


Dance critica în 1967 modelul circular pentru că „sugerează că 
fluxul comunicării se întoarce, descriind un cerc perfect, exact în 
punctul de unde a plecat. Analogia cu un cerc este în mod evi- 
dent eronată...” (Dance, 1967, apud McQuail, Windhal, 2001, 25). 
El porneşte de la ideea că spirala este forma geometrică ce suge- 
rează avansarea comunicării în timp.Aceasta înseamnă că ceea ce 
se comunică la un moment dat este afectat de ceea ce s-a comu- 


nicat în trecut si va influența evoluţia ulterioară a procesului de 

comunicare. Pe măsură ce procesul de comunicare avansează, se 
eliberează de ceea ce s-a petrecut în momentele inițiale, dar rămâne 
dependent de spira anterioară. 

Un exemplu poate fi o conversaţie. Pe măsură ce dialogul avan- 
sează, ceeea ce s-a spus la un moment dat schimbă raporturile 
dintre participanţi, schimbă baza de informaţie de la care fiecare 
dintre cei implicaţi îşi va concepe mesajul, iar interlocutorul va in- 
terveni în funcţie de noile informaţii, de ceea ce află despre poziţia 
celuilalt față de tema discutată, de modificările raporturilor dintre 
cei implicaţi. Modelul lui Dance poate fi aplicat şi modului de in- 
teractiune de-a lungul unui semestru între profesor si studenţi. Pe 
măsură ce comunicarea avansează, conţinutul cursului se îmbogă- 
teste ținând seama de informaţiile care au fost prezentate deja si 
care au fost înţelese si insusite. Forma spiralei diferă în funcție de 
baza de cunoştinţe a interlocutorilor şi de capacitatea acestora de a 
interactiona, ceea ce înseamnă că „atunci când comunică omul este 
activ, creativ, capabil să stocheze informaţia” şi ilustrează teza con- 
form căreia cunoaşterea îi favorizează pe cei care dețin mai multă 
cunoaştere (McQuail, Windhal, 2001, 26). Modelul sugerează de 
asemenea că procesul de comunicare este neîntrerupt şi că expe- 
rientele personale anterioare si cele învățate din spațiul social fac 
să evolueze comunicarea neîntrerupt; din această cauză nu există 


redundantä pură. 


Fig. 3 — Modelul elicoidal al lui Dance 

Avantajele modelului sunt că evidenţiază caracterul dinamic, 
cumulativ, neîntrerupt, fără un punct de început fix, fără posibili- 
tatea de întoarcere al comunicării. Ceea ce i se reproşează este că 
spirala nu se bazează pe o formalizare sistematică a unor indicatori 
si din acest punct de vedere nu respectă cerinţele unui model sti- 
intific. Nici nu este adecvat pentru analize detaliate asupra unor 
cazuri punctuale. 

Deşi modelul lui Dance are peste 40 de ani și are mai degra- 
bă valenţe descriptive decât explicative, îşi dovedeşte utilitatea si 
astăzi. Caron—Bouchard şi Renaud îl propun ca adecvat pentru 
a descrie circulația normelor sociale în comunicarea mediatică pe 
teme de sănătate într-un spaţiu ecosocial. Autorii rețin că „Această 
perspectivă dă seamă de faptul că într-un univers mediatic unde 
interactivitate şi triangulatia reprezintă axa de transfer a mesajelor, 
comunicarea se manifestă la mai multe niveluri ale sistemelor si se 
autogenerează continuu” (Caron—Bouchard, Renaud, 2010, 17). 


2.3.4. Proces convergent 


Faţă de modelul liniar al procesului de comunicare, în care emi- 
țătorul este factorul persuasiv, Rogers şi Kincaid (1981) propun un 
alt model în care țin seama de contextul de potential acord între 
participanţi, de consens şi consonantä si de cadrul socio-cultural 
în care funcționează reţele de comunicare interpersonală. Rogers 
(1986) defineşte comunicarea ca „un proces în care participanţii 
creează şi schimbă informaţii între ei, pentru a ajunge la înţelegere 
reciprocă” (apud McQuail, Windhal, 2001, 38). 

La elaborarea modelului, cercetătorii au pornit de la cazul con- 
cret al unui sat foarte sărac si lipsit de resurse din Republica Coreea, 
care a reusit să spargă cercul vicios al subdezvoltärii. Succesul care 


a făcut cunoscut lumii întregi satul Oryu li a constat în faptul că 

femeile — care în mod traditional nu aveau dreptul să participe la 
luarea deciziilor în familie şi în comunitate, au reuşit să se impună 
ca factor decident, să implementeze planing-ul familial şi să facă să 
funcţioneze pe baze economice un sistem cooperativ care să adu- 
că bunăstare. Întrebarea de cercetare pe care şi-au pus-o Rogers si 
Kincaid a fost: Cum se poate explica faptul că femeile şi-au luat în 
propriile mâini propria dezvoltare, într-o societate rurală în care 
femeia este prin tradiţie supusă bărbatului? Ipoteza cercetătorilor 
a fost că schimbarea culturală este datorată informaţiei care cir- 
culă prin reţelele de interacţiune după un model convergent. „... 
procesele de comunicare, aşa cum le concepem noi, se fondează 
pe schimbul mutual de informaţii, pe împărtăşire şi convergenţă” 
(Rogers, Kincaid, 1981, apud Desjeux, 1994, 61). Procesul de con- 
vergentä comunicationalä permite unei comunități locale să adop- 


te norme macrosociale. 

Fig. 4— Modelul Rogers și Kincaid 


Desenul prezintă relaţia dintre doi participanţi aflaţi într-o 
relație de comunicare. Observaţia cercetătorilor intervine la un 
moment dat, în care A oferă informaţii către B, care percepe, in- 
terpretează şi răspunde. Secvența se repetă ciclic şi pe măsură ce 


evoluează schimbul de informaţie, înţelegerea reciprocă avansează, 

punctele de vedere converg până la realizarea unei zone de su- 
prapunere. Înțelegerea reciprocă nu este completă, dar atinge un 
maxim posibil. Acest model evidențiază importanţa diferenţelor şi 
asemănărilor dintre interlocutori si a rolului pe care îl au în co- 
municare schimbările în relaţiile dintre participanţi de-a lungul 
timpului. 

Realitätile psihologice spre care converg participanţii constau 
din percepții, interpretări, înţelegeri, si credinţele. Răspunsurile 
emotionale la informaţii pot afecta fiecare dintre aceste procese 
cognitive. Modelul este aplicabil comunicării între grupuri şi orga- 
nizatii, şi în comunicarea interculturală. Acţiunile individuale de 
comunicare în cadrul grupurilor suscită mai multă comunicare şi 
devin sursă de informaţie. Modelul convergentei explică si modul 
în care comunicarea participă la stabilirea relaţiilor de putere în 
grupuri. Puterea, concepută drept capacitate de control asupra ce- 
lorlalti se manifestă prin comunicare verbală - sancțiuni pozitive si 
negative şi comunicare nonverbală - poziţii şi posturi adoptate, ton 
etc. Aceste informaţii despre putere declanşează reacţii emoționale 
din partea celorlalți participanţi, cum ar fi frica sau respectul, care la 
rândul lor vor contribui la continuarea comunicării puterii, ceea ce 
va contribui la acceptarea statutului de putere din partea membrilor 
grupului. Această comunicare convergentă a puterii în grup explică 
cum femeile din satul tradițional să se impună ca factori de putere. 

Una dintre limitele acestui model este că nu are în vedere de- 
cât comunicarea în situaţii de acord mutual si cooperare. În 2002, 
Kincaid propune un model extins, aplicabil şi situaţiilor de deza- 
cord şi conflict. Modelul cuprinde 6 faze: 

- faza de stabilire a scenei dialogului 

- o etapă de acumulare care să conducă la poziţiile defini- 

tive adoptate de participanţi într-un cadru de înţelegere 
reciprocă 

- etapa de soluţionare, în care participanţii cad de acord să 
adopte o poziţie de încrederea reciprocă. Dacă se manifestă 
neîncrederea se revine, pe un alt palier la faza de acumulare 
cu posibilitatea de a restabili încrederea. 

- Faza de climax, când emoţiile şi motivele nu conduc către 
schimbarea poziilor către înţelegere reciprocă, ci către 

- Faza de conflict în care niciunul dintre participanţi nu se 
mai schimbă, ci recurg la poziţiile de rezervă. 

- Ultima fază, de rezolvare, în care se stabileşte fie cooperarea, 
fie conflictul. Dacă participanţii sunt de acord cu o poziţie 
comună în care pot avea încredere unii în ceilalţi se stabileş- 
te cooperarea. 

Acest nou model defineşte comunicarea ca un proces în care fie 
participanţii împărtăşesc informaţii şi converg către înțelegere re- 
ciprocă şi acord în vederea cooperării, fie adoptă poziţii divergente 
având drept consecinţă puncte de vedere incompatibile, dezacord 
si în final conflict (Kincaid, 2009, 189). 


2.3.5. Proces tranzactional 


Modelul propus de Wood (1997), defineşte comunicarea ca 
proces tranzactional. Faţă de modelele anterioare porneşte de la 
presupozitia că în procesul de comunicare, văzut ca împărtăşi- 
re, participanţii nu sunt orientati fiecare către sine, ci către noi. 
Poziţia comunicatorilor nu este definită de afirmaţii de tipul „Iată 
ce gândesc eu. Iată ce vreau., ci de întrebări precum „Cum ne pu- 
tem înţelege unulpe celălalt?, Cum putem rezolva împreună acest 


conflict?” 

Contexte 


Câmpul de experienţă al lui A 


Timp Timp 


Contexte 
Fig.5 — Modelul tranzactional Wood 


Modelul ține seamă de posibila sincronicitate a funcţiilor de 
transmitere, interpretare şi receptare şi de evoluţia în timp a pro- 
cesului de comunicare, sub influența a ceea ce s-a comunicat în 
situația respectivă la un moment anterior, dar şi de experienţele 
comunicationale din istoria fiecărui participant. Sunt avute în ve- 
dere câmpurile de experienţe individuale ale participanţilor, con- 
textul în care are loc comunicarea, zona de experiență împărtăşită 
între comunicatori, şi influenţa factorului timp asupra interacțiunii 
simbolice. Contextul comunicării se referă la spaţiul fizic al inter- 
acțiunii şi posibilele zgomote fizice şi perturbări de atenţie sau de 
înţelegere pe care le poate aduce în timpul procesului (zgomot, 
interferența cu alte discuţii, factori disturbatori, preocupări cola- 
terale). De exemplu într-o discuţie dintre două studente în parc 
(context), zgomote pot fi strigătele copiilor care se joacă (zgomot 
fizic), conversaţia altor persoane din apropiere (interferența cu alte 
comunicări), distragerea atenţiei de către un copil care a căzut şi s-a 
lovit (stres emoţional), nevoia de a päsi cu atenţie pe o alee pietru- 
ită (atenţia îndreptată către o preocupare exterioară comunicării). 

Modelul ține seamă de continuitatea procesului de comunica- 


re şi istoria relaţiei dintre participanţi. Studentele din exemplu vor 

participa într-un fel la comunicare dacă s-au cunoscut de curând 
la cursuri şi este prima întâlnire în afara cadrului institutional si cu 
totul altfel dacă sunt prietene din copilărie care se reîntâlnesc după 
vacanţă. Faptul că interacțiunea se desfăşoară într-un context sau 
în altul afectează relaţiile care se stabilesc şi înțelesurile. Prin sistem 
sau context, Wood înţelege atât sistemul pe care comunicatorii îl 
împart - în exemplul nostru mediul universitar, orașul, cultura, dar 
şi sistemul din care face parte fiecare dintre participanţi (familie, 
prieteni, sau asociaţii). 

Diferenţa dintre modelul Wood şi cele anterioare constă în fap- 
tul că acesta ilustrează câmpul de experienţă personală al fiecărui 
participant şi câmpul de experienţă împărtăşită ca schimbându-se 
în timp. Cu alte cuvinte întâlnirile pe care studentele din exemplu 
le-au avut de-a lungul timpului cu diverse persoane si dezvoltarea 
lor personală influențează procesul de comunicare la care i-au parte. 

Spre deosebire de modelul liniar, în modelul Wood participan- 
ţii la comunicare nu sunt în poziţii de emiţător si receptor sau fac- 
tor persuasiv şi persuadat - comunicatorii participă egal si adesea 
simultan la comunicare. În exemplu, când una dintre studente vor- 
beşte, prin semnalele nonverbale cealaltă îi comunică interesul şi o 
stimulează să-şi continue ideea. 

Wood (2011, 19) consideră că „cel mai corect mod de a repre- 
zenta comunicarea este ca proces tranzactional în care oamenii in- 


tercaționează în timp cu si prin simboluri pentru a crea înţelesuri. 


2.4. Comunicare şi informaţie 


„Comunicare” (apud Cuilenburg et all, 2004) şi „informa- 
tie” sunt două concepte atât de înrudite astăzi, încât nici o consi- 
deratie asupra comunicării nu poate fi deplină fără o explicitare a 
informaţiei. 

În stiinta comunicării, informaţia este, în general, „ceea ce se 
comunică într-unul sau altul din limbajele disponibile”. Cu alte cu- 
vinte, informaţia trebuie considerată ca o combinaţie de semnale 
şi simboluri. Semnalele ne pot duce cu gândul la undele sonore 
pe care le emitem în actul vorbirii, la undele radio sau la cele de 
televiziune. Purtătoare de informaţie, semnalele sunt în sine lipsite 
de semnificaţie. Ele pot însă purta semnificaţii care - datorită unor 
convenții sociale - pot fi decodate. 

De exemplu, dacă ni se dă o foaie de hârtie pe care sunt însi- 
rate trei puncte urmate de trei linii şi de încă trei puncte, probabil 
pentru majoritatea dintre noi acestea reprezintă niște semnale fără 
semnificaţie. Organizarea simetrică a semnalelor în trei secven- 
te a câte trei elemente de același fel ne poat duce cu gândul fie la 
un început de model grafic — artă decorativă, fie la un mesaj cifrat 
într-un cod care ne este necunoscut. Cei care cunosc codul Morse 
sau au urmat cursuri de supraviețuire pot transpune semnalele din 
acest limbaj, care nu are la bază decât asocieri de linii, puncte şi 
spaţii, în semnalele grafice ale alfabetului latin. Corespondentul 
scris al secventei de semnale Morse este S O S. Pentru că suntem 
membrii aceleiaşi societăți occidentale şi pentru că împärtäsim 
aceeaşi experienţă istorică socială si culturală ştim că semnificaţia 
mesajului este de cerere de ajutor într-o situaţie limită. Pasionatii 
de călătorii au acces şi la forma verbală a mesajului cuprins în cele 
trei initiale sau în secvenţa de linii şi puncte - „Save our souls / 
Salvaţi sufletele noastre”. 

Altfel spus, semnificaţia unui simbol este dependentă de un 
consens în practica socială. Indiferent care este natura semnale- 
lor folosite de emiţător pentru ca influențarea receptorului să se 
producă si să se obţină efectul scontat, ambele instanţe - atât emi- 
țătorul, cât şi receptorul - trebuie să atribuie aceeaşi semnificație 
semnalelor utilizate. Din această perspectivă comunicarea poate fi 

definitä ca un proces sistemic de interactiune între indivizi cu si 
prin simboluri în scopul creării şi interpretării intelesurilor (Wood, 
2011, 12) 


Putem distinge astfel trei valenţe ale conceptului de informaţie: 

- aspectul sintactic al informaţiei — succesiunea impusă sem- 
nalelor grafice, auditive sau electrice, ca fiind impusă de că- 
tre emiţător; 

- aspectul semantic al informaţiei - semnificaţia ce le este acor- 
dată semnalelor pe baza convențiilor sociale. Semnificaţia 
nu are cum să fie identică pentru cei ce participă la actul co- 
municativ. Astfel, trebuie făcută distincția între informaţia 
semantică intentionalä (informaţia pe care emițătorul vrea 
să o transmită) şi informaţia semantică realizată (informaţia 
pe care receptorul o desprinde din mesajul receptat); 

- aspectul pragmatic, ceea ce se întâmplă cu informaţia primi- 
tă sau cu efectul acesteia asupra receptorului. 

În exemplul anterior aspectul sintactic este ilustrat de succesi- 
unea de puncte - linii - puncte şi spaţii care respectă regulile de 
asamblare a semnalelor în codul Morse. Semnificația semnalelor 
este solicitarea de ajutor într-o situaţie critică. Aspectul pragmatic 
al informaţiei este ilustrat de două situaţii istorice: în 1909 au fost 
salvaţi 1600 de pasageri si echipajul de pe nava Republica, după 
receptionarea mesajului de ajutor, în schimb una dintre cauzele nu- 
mărului mare de victime din naufragiul Titanicului a fost aceea că 
cea mai apropiată navă nu a recepționat mesajul şi primul vapor 
care a venit în ajutor a ajuns foarte târziu. 

Comunicarea porneşte de la emițătorul care intenționează să 
transmită informaţia şi care foloseşte un cod care îi serveşte cel mai 
bine scopului său. Actul comunicării se încheie cu implicaţiile prag- 
matice pentru receptor, etapa finală a transferului de informaţie. 

Valoarea informativă a mesajului 

S-au înregistrat diverse tentative de a stabili „obiectivitatea” 
valorii informative, la nivel formal sau la nivel semantic. Formal, 
valoarea informativă poate fi stabilită printr-un calcul diferențiat al 
tuturor posibilităților de ieşire dintr-o situaţie dată. Însă „valoarea 
informativă” rămâne, de fapt, un concept pragmatic. Cel care de- 
termină până la urmă cât de mare este valoarea informativă a unui 
mesaj este publicul. Două aspecte sunt în acest cadru importante. 
În primul rând, gradul de incertitudine presupus de un anumit eve- 
niment (probabilitatea ca acel eveniment să se producă); dacă, pen- 
tru o anumită categorie de public, această incertitudine este foarte 
pronunțată, valoarea informativă pragmatică a mesajului este foar- 
te mare. În al doilea rând, importanţa pe care o categorie sau alta de 
public o acordă evenimentului în cauză: cu cât importanţa acordată 
evenimentului este mai mare, cu atât mai mare este valoarea infor- 
mativă (pragmatică) a stirii care se referă la el. 

Una dintre primele tactici de supravieţuire a tabloidelor în fața 
asaltului radioului şi apoi a televiziunii a fost exploatarea valorii de 
informaţie pe care o capătă pentru public faptul divers improba- 
bil: găina cu cinci picioare, dovleacul de 300 de kilograme şamd. 
O altă tactică, adoptată de ziarele high quality de astă dată, a fost 
acordarea de spaţii tipografice largi comentariilor unor evenimente 
politice, sociale, militare cu impact asupra vieţii sociale şi în legă- 
tură cu care publicul resimte nevoia unor informaţii şi explicaţii 
mai ample. 

Valoarea informativă a mesajului este dependentă: 

- înainte de emiterea/receptarea mesajului, de incertitudinea 
receptorului în ceea ce priveşte posibilitățile de a ieşi dintr-o 
situaţie; această incertitudine trebuie corelată cu importanța 
pe care receptorul o acordă fiecărei posibilități de a depăşi 
situația dată; 

- după receptarea mesajului, de improbabilitatea care încon- 
jura evenimentul înainte ca acesta să se fi produs şi de im- 
portanta socială a evenimentului însuşi. 

În contextul actual, în care şomajul în rândul tinerilor este 
ridicat, o ştire despre târgurile locurilor de muncă are valoa- 
re informativă ridicată pentru un licenţiat care își caută un job. 
Aceasta pentru că incertitudinea ieșirii din situația de şomer este 
ridicată şi pentru că studentul este dispus să exploateze toate 
oportunităţile de a accesa jobul dorit. Dat fiind faptul că târgul 
se organizează aleator dar nu mai des de o dată pe an și că eveni- 
mentul corespunde unei nevoi sociale acute, mesajul are valoare 
informativă. 


Alegeţi cinci ştiri dintr-un cotidian de informare naţională; 
ierarhizati aceste ştiri din punctul de vedere al valorii informati- 
ve stabilite după receptarea mesajului; comentaţi ierarhia stabi- 
litä, având în vedere conţinutul ştirilor selectate. 


De-a lungul relativ scurtei istorii a ştiinţelor informării şi co- 
municării (nici 70 de ani), diversele abordări teoretice au condus 
la variate evaluări a raporturilor dintre informaţie şi comunicare. 
Perspectiva care decurge din teoria matematică a comunicării pune 
semnul de echivalență între transferul de informaţie şi comunicare. 
Pe o filieră ştiinţifică ce decurge din analiza informaţiei şi a do- 
cumentelor s-a desprins un curent care face distincţie clară între 
ştiinţa informaţiei si ştiinţele comunicării. Definiţia fondatoare a 
ştiinţei informasiei i se datorează lui Robert Taylor şi datează din 
1967: „Ştiinţa informaţiei investighează proprietăţile şi comporta- 
mentul informaţiei, forțele care guvernează procesul de transfer 
informaţional, şi tehnologia necesară accesului și utilizării optime 
a informaţiei” (apud Fondin, 2006, 7). 

Revendicarea exclusivitätii asupra unui obiect de studiu de către 
o ştiinţă este însă contestată de multi alți cercetători anglo-ameri- 
cani care argumentează că atâta vreme cât informaţia este continu- 
tul transferat în procesul de comunicare, evident ea este obiect de 
studiu al unui întreg câmp de ştiinţe care se ocupă de acest proces, 
sistem, practică sau fenomen social. Mai mult, cercetătorilor care se 
revendică din ştiinţa informării li se impută lipsa de interes pentru 
rolul factorului uman şi abordarea mult prea tehnicistă (Fondin, 
2006). 

În Franţa, unde ştiinţele comunicării s-au dezvoltat mai târziu 
şi independent de cercetările de peste ocean, este utilizată sintag- 
ma științele informaţiei și ale comunicării. Această perspectivă nu 
înseamnă suprapunerea câmpurilor de cercetare a două ştiinţe se- 
parate, ci o perspectivă nuanțată asupra relaţiei dintre informaţie 
şi comunicare. O abordare este cea binară care are în vedere diho- 
tomia dintre cei doi termeni, dar care ia în consideraţie şi faptul 
că în comunicare este înglobată informaţia. O altă abordare este 
polară, dar nu în sensul că informaţia şi comunicarea se află la poli 
opuși, ci că sunt elemente distincte dar interconectate multiplu. În 
această viziune, SIC - ştiinţele informaţiei şi comunicării nu pot fi 
decât interdisciplinare, câtă vreme se ocupă cu studiul legăturilor 
complexe, reticulare care se stabilesc între comunicare şi informa- 
tie (Gallezot, 2006). 

Dominique Wolton (2007) ia în consideratie o evolutie în timp 
a modului în care oamenii de ştiinţă se raportează la informare si 
comunicare. Cercetătorul consideră că până la dezvoltarea explo- 
zivă a tehnologiilor digitale, se putea vorbi despre comunicare ca 
fiind sinonimă cu informarea. Astăzi cu progresul tehnicii şi ridi- 
carea nivelului de trai, informării tinde să i se acorde mai multă 
importanţă decât comunicării, subestimându-se rolul receptorului. 
În realitate, complexitatea receptorului, pusă în umbră de interesul 

pentru tehnologie, este din ce în ce mai manifestă si mai greu de 
ocultat. Receptorul manifestă rezistenţă la informaţie: e critic, ne- 
gociază, refuză, se deloghează. 

Dacă informaţia este mesajul comunicării si este transmisă, co- 
municarea este o relaţie care se construiește şi în care la fel de im- 
portant ca si iniţiatorul este celălalt - receptorul. Miza comunicării 
este depăşirea reticentei si gestionarea relaţiei cu alteritatea, despre 
care avem întotdeauna o reprezentare care nu se poate suprapune 
perfect peste realitate. Incomunicarea este rezultatul acestei dife- 
rente. Din acest punct de vedere, comunicarea este mai putin îm- 
părtăşirea valorilor şi a intereselor commune, cât construcția unei 
coabitări. Tehnologia poate facilita accesul la informaţie, dar fluxul 
din ce în ce mai abundent de informaţii se loveşte de capacitatea li- 
mitată a oamenilor de a o procesa. Pe de altă parte tehnologia poate 
crea legătura - comunicaţia, dar comunicarea este extreme de fra- 
gilă, pentru că se bazează pe respectul față de celălalt şi pe apărarea 
propriei identități. Când se discută conceptul de comunicare trebu- 
ie avute în vedere trei aspecte: necesitatea departajării între dimesi- 
unea normativă şi cea funcţională, câmpurile în care se desfășoară 
- tehnic, economic, social si cultural, si diferenţa dintre utilizarea 
tehnologiei de comunicare şi comunicarea însăși (Wolton, 2005). 


„A informa nu înseamnă a comunica. O teorie actuală a 
comunicării.” 

Ca sinteză a mai multor decenii de studii asupra raporturilor 
dintre ştiinţă si tehnologie, asupra mass media si Internetului, 
Dominique Wolton (2011, 151-156) propune o nouă teorie a 
comunicării. Modelul său se sprijină pe constatarea că în era 
comunicării în rețea negocierea înlocuieşte în procesul de co- 


municare transmiterea de informaţii. Câtă vreme tehnologia 

digitală facilitează schimbul de informaţii pe orizontală, între 
egali, transmiterea de informaţii prin tehnologiile analogice 
specifice mass media tradiționale favorizeară relațiile de tip ie- 
rarhic. Informaţia este concepută şi difuzată de la centru către 
receptorii. Ancorarea teoretică a modelului lui Wolton vine din 
comunicarea politică si se sprijină pe teza conform căreia nego- 
cierea este proprie culturii democratice şi este absentă în socie- 
tăţile de tip autoritar sau totalitar. Schema explicativă cuprinde 
cinci etape: (1) Comunicarea este inerentă condiţiei umane. În 
absența voinţei de comunicare si schimb la scară individuală 
sau colectivă nu există viață individuală sau colectivă. (2) Sunt 
trei motive pentru care oamenii doresc să comunice: să împăr- 
tăşească, să seducă, să convingă. (3) Comunicarea sfârşeşte în 
incomunicare când receptorul nu este online sau când nu este 
de acord. (4) Se deschide o negociere între protagoniști pentru 
a găsi un punct de acord. (5) Rezultatul pozitiv al negocierii 
se numeşte coabitatie si are ca scop evitarea incomunicării şi 
a consecințelor sale posibil belicoase. Din ipoteza că nu există 
societate în afara comunicării şi din etapele modelului decurg 
cinci consecinţe: orizontul comunicării este incomunicarea — 
sesizabilă în discontinuitatea dintre informare şi comunicare, 
imposibilitatea de a reduce comunicarea la performanța teh- 
nică, obligația partenerilor de a negocia şi orizontul coabitării. 
Wolton avansează ideea că orice teorie a comunicării poartă în 
sine o viziune asupra societăţii şi că se bazează pe un model 
al raporturilor sociale mai mult sau mai puţin deschise, ierar- 
hice sau egalitare. Concepţia pe care o susţine prin acest mo- 
del este în primul rând umanistă si nu tehnică si poziţionează 
schimbul în miezul oricărei experienţe personale sau sociale. 
Teoreticianul distinge două mari curente de gândire contem- 


porană a comunicării. Cel dominant are la bază performanţa 

tehnică drept suport al progresului comunicării si cel din care 
face parte - care îşi are originile în antropologia comunicării 
- şi care consideră procesele politice drept mijloace de evita- 
re a incomunicării generatoare de conflicte între persoane şi 
popoare. 


v e 


3. Teorii si modele ale comunicării 


Există astăzi un fundal, un ansamblu de teorii si modele care 
formează un fel de patrimoniu comun al ştiinţelor comunicării. 
Putem regăsi aici lingvistica şi derivatele sale (pragmatica, reto- 
rica şi semiotica), Şcoala de la Palo Alto şi comunicarea parado- 
xală, cercetările sociologice asupra impactului media (Lasswell, 
Lazarsfeld, Katz), antropologia riturilor interacțiunii (Goffman, 
analiza conversatiei etc.). 

Iată prezentate mai jos momentele de referință ce marchează 
istoria de 100 de ani a ştiinţelor comunicării şi informaţiei (apud 
Gabin, Dortier, 2008): 


Suinţele comunicării 
momeute de referință 


Comunicarea Comunicarea biterpersonală Lingvistic 
de masă 


Soclotugia mijworeior de 
icumanicare 4 3 inBvemei lor 
ÎN D Lasgwell 
(19721978) 

|F Lazarsiuté 

Fig. 5 bis 


72 | Irina STANCIUGELU, Raluca TUDOR, Adriana TRAN, Vasile TRAN 


3.1. Teorii si modele clasice ale comunicării 


În ultimii 50 de ani, fundamentele teoretice ale științelor infor- 
matiei şi comunicării s-au îmbogăţit cu aporturi multiple. Totuşi, 
în ciuda negărilor si criticilor, trei curente ocupă de mult un loc 
central: este vorba de curentele fondatoare iniţiale: modelul ciber- 
netic, abordarea empirico-functionalistä a comunicării de masă, 
metoda structurală şi aplicarea sa în lingvistică. Prezentarea aces- 
tor modele face subiectul temei de faţă. 


3.1.1. Paradigme ale studiului comunicării: şcoala proces si şcoala semiotică 


Într-o carte clasică dedicată studiului teoretic al comunicării, 
John Fiske (2003), încearcă să dea o unitate acestui studiu; pentru 
aceasta, el pleacă de la prezentarea presupozitiilor de bază asupra 
naturii comunicării: 

- toate tipurile de comunicare implică semne şi coduri. 
Semnele sunt artefacte sau acte care se referă la altceva decât 
la ele însele; prin aceasta, ele sunt construcții semnificative. 
Codurile sunt sisteme în care semnele sunt organizate şi în 
care sunt precizate ce semne pot fi corelate cu altele, precum 
şi în ce mod; 

- semnele si codurile sunt transmise altor persoane, iar trans- 
miterea şi receptarea lor este o practică socială; 

- comunicarea este punctul central în viaţa culturilor: fără co- 
municare, orice cultură nu poate supravieţui; în consecinţă, 
studiul comunicării trebuie să implice şi studiul culturii în 
care ea este integrată. 

Plecând de la aceste considerente, Fiske defineşte comunicarea 

drept interacţiune socială prin intermediul mesajelor şi consideră 
că, în studiul comunicării, putem deosebi două mari școli: şcoala 


proces şi şcoala semiotică. 

Scoala proces vede comunicarea ca transmitere a mesajelor; im- 
portant este modul în care emitätorii şi receptorii codează si de- 
codează un mesaj, modul în care transmitätorul foloseşte canalele 
şi mediile comunicării. Școala proces este interesată în special de 
probleme ca eficienţa şi acurateţea transmiterii mesajului. Această 
şcoală vede comunicarea ca un proces prin care o persoană afectea- 
ză comportamentul sau starea de spirit a unei alte persoane. Dacă 
efectul este diferit de ceea ce se intenţiona să se comunice, tendin- 
ta este să se interpreteze acest lucru drept un eșec al comunicării 
şi să caute motivul eșecului de-a lungul desfăşurării procesului de 
comunicare. 

Pentru școala semiotică, defăşurarea comunicării reprezintă 
o producere şi un schimb de sensuri (semnificaţii). Obiectul de 
interes îl reprezintă studierea modului în care mesajele (textele) 
interacționează cu oamenii pentru a produce înţelesuri (sau sem- 
nificatii) şi rolul textelor în cultura noastră. Şcoala semiotică folo- 
seşte termeni ca semnificaţie şi nu consideră neînțelegerile ca fiind 
neapărat efecte ale eşecului de comunicare, ci consideră că ele pot 
rezulta din diferenţele culturale dintre emițător şi receptor. Pentru 
această şcoală, studiul comunicării este studiul textului si a culturii. 
Principalele metode de analiză provin din interiorul semioticii. 

Școala proces tinde să să răsfrângă asupra ştiinţelor sociale, mai 
ales asupra psihologiei şi sociologiei şi se autodefineşte ca studiul 
actelor de comunicare. Școala semiotică influenţează lingvistica, 
studiul fenomenelor artistice si se autodefineste în termeni de pro- 
ducere ai comunicării. 

Fiecare şcoală interpretează definiția dată comunicării (inter- 
acțiune socială a mesajelor) în termenii specifici. Prima defineşte 
interacțiunea socială ca fiind procesul prin care o persoană rela- 
tioneazä cu altele sau afectează comportamentul, starea de spirit 
sau reacțiile emoţionale ale unei alte persoane si invers. Acesta este 


74 | Irina STANCIUGELU, Raluca TUDOR, Adriana TRAN, Vasile TRAN 


înţelesul obişnuit. Semiotica defineşte interacțiunea socială ca fiind 
ceea ce constituie individul ca membru al unei culturi specifice sau 
al unei societăți. 

Cele două şcoli se diferenţiază, de asemenea, prin concepţia lor 
despre ceea ce înseamnă mesaj. Școala proces vede în mesaj ceea 
ce este transmis prin procesul de comunicare. Mulţi dintre con- 
tinuatori consideră că intenţia este un factor esenţial în definiția 
mesajului. Intenţia emitätorului poate fi declarată sau nedeclarată, 
dar ea este esenţială pentru a putea analiza mesajul. 

Școala semiotică vede mesajul ca o construcţie a semnelor care, 
prin interacțiunea cu receptorii, produc înţelesuri. Emitätorul, de- 
finit ca transmitätor al mesajului, îşi declină importanţa, accentul 
este pus pe text şi pe cum este el citit. Cititul este procesul des- 
coperirii intelesurilor, atunci când receptorul interpretează textul. 
Această negociere are loc pe măsură ce cititorul introduce aspecte 
ale experienţei sale culturale în descifrarea codurilor si semnelor 
din care este constituit textul. De asemenea, este de la sine înțeleasă 
multiplicitatea de interpretări pe care o poate lua unul şi acelaşi text 
în interacțiune cu diferiți cititori. 

Trebuie doar să vedem cum diferite texte transmit acelaşi eveni- 
ment (fapt) în mod diferit, pentru a ne da seama de cât de impor- 
tantă este acestă înţelegere, acestă concepție asupra lumii pe care 
fiecare text o împarte cu cititorii săi. Faptul că receptori proveniţi 
din diferite culturi interpretează diferit același text nu este un efect 
al eșecului de comunicare, ci al diferenţei de orizonturi culturale. 

Mesajul nu este ceva trimis simplu de la A la B, ci este un ele- 
ment dintr-o relaţie structurală ale cărei elemente includ atât re- 
alitatea externă, cât şi producătorul de text/cititorul. Producerea 
şi citirea textului sunt văzute ca procese paralele, dar nu identice, 
în care A şi B ocupă același loc în relaţia structurală. Am putea 
modela această structură ca un triunghi în care săgețile reprezintă 

interacțiunea constantă; structura nu este statică, ci este o realitate 
dinamică (Fiske, 2003, 18). 


MESAJ 


TEXT 
ÎNŢELES 
(SENS) 


PRODUCATOR 


TT e—— PRE 
CITITOR REFERENT 


Fig. 6 — Modelul Fiske 


Pentru a înțelege acest model propun un exemplu din istoria 
literaturii române: 

Poetul Tudor Arghezi a avut un câine care se numea Zdreantä. 
Cätelul este referentul - un obiect din realitate. Poezia „Zdreanţă” 
este textul, sau mesajul, pe care Arghezi - producătorul l-a scris. 
Poezia este expresia semnificației pe care producătorul o acordă 
obiectului din realitate. Între obiectul din realitatea exterioară si 
producător există o relație directă prin observație, dar poetul are 
acces la realitate şi prin zestrea de semnificații. În fragmentul „L-ați 
văzut cumva pe Zdreantä?” se face referire la relația directă dintre 
presupusul cititor si obiectul din realitate. În fragmentul „E un câi- 
ne zdrentäros de flocos, dar e frumos/Parcă-i strâns din petice... 
are însă o ureche de tâlhar fără pereche” între producător si obiec- 
tul din realitate se interpune o lume de semnificații care se exprimă 
în text. Aceste semnificații care se presupune că sunt comune cu 
ale cititorului facilitează relația dintre cititor si obiectul din reali- 


tate. Pentru majoritatea cititorilor singura relație cu obiectul din 

realitate — cățelul lui Arghezi este prin text, prin semnificaţia pe 
care poetul i-a dat-o şi prin zestrea de înţelesuri comune. Însă, 
Mitzura, fiica lui Arghezi, în calitate de cititor avea acces la acelaşi 
obiect din realitate cu poetul, avea propriile semnificaţii pe care le 
ataşa cätelului si prin textul lui Arghezi avea acces la semnificaţia 
pe care poetul o asocia obiectului real Zdreantä. Prin lectură sem- 
nificatia lui Zdreanţă pentru Mitzura se modifică si implicit relația 
ei directă cu animalul ei de companie. Procesul de producţie de 
sensuri şi mesaje este similar cu cel de lectură, dar nu identic, pen- 
tru că semnificaţiile pe care fiecare individ le acordă unui obiect 
din realitate nu sunt echivalente cu ale altei persoane. 

Referentul nu este numai un obiect concret din realitate, poate 
fi un obiect abstract. Iată un exemplu în care referentul este relația 
dintre mesaje şi semnificaţii, aşa cum este ilustrată în schema de 
mai sus: 

Când a desenat această schemă, care în desen ocupă poziţia text/ 
mesaj, producătorul - profesorul Fiske s-a referit la o realitate exte- 
rioară — referentul, care în exemplul nostru este relația dintre produ- 
cător/cititor, referent, sens şi mesaj. Schema este rezultatul modului 
în care Fiske dă sens (înţelege) această realitate. Deci, producătorul 
este legat de realitate (referent) prin contact direct (profesorul a ob- 
servat comunicarea), prin sensul/semnificatia/întelesul pe care i-l 
dă referentului (desenul este mesajul care închide înţelesul pe care 
profesorul îl dă realităţii observate) şi prin mesajul pe care l-a elabo- 
rat despre această realitate. Faptul că săgețile sunt în ambele direcții 
arată că realitatea exterioară influențează producătorul, sensul (în- 
telegerea acestuia) şi mesajul. Sensul, înțelegerea pe care profesorul 
Fiske o are asupra comunicării este influențată de lunga practică în 
comunicare (experiență personală), de multele cărți pe care le-a ci- 
tit despre comunicare (cultură, cunoaştere), de opțiunea sa pentru 


perspectiva semiotică asupra comunicării, de caracteristicile sale 

individuale. Când profesorul explică studenţilor această schemă, 
se desfăşoară concomitent procesul de producere a mesajului şi cel 
de lectură. Studenţii ocupă poziţia cititor din schemă. Pe măsură ce 
profesorul explică semnificaţia pe care el o dă realității complexe şi 
abstracte desemnată prin conceptul comunicare, studenţii au con- 
tact direct cu realitatea exterioară - comunicarea, au contact cu rea- 
litatea prin intermediul mesajului profesorului şi prin propria înte- 
legere a comunicării. Semnificaţia pe care studenţii o dau mesajului 
profesorului depinde de modul în care se raportează la realitate, la 
sensul pe care ei îl dau acestei realități. Schema „îngheaţă” structu- 
ra într-un moment, dar pe măsură ce studentul înțelege, adică dă 
sens mesajului profesorului, se modifică raportul pe care îl are cu 
realitatea şi se schimbă modul în care dă sens realităţii exterioare, 
ceea ce va afecta însuşi modul de a înțelege mesajul profesorului. 
Să nu uităm că prelegerea profesorului Fiske din exemplul nostru 
nu este singulară, ci că studenţii au acces la o multitudine de texte 
despre comunicare, concepute de o multitudine de profesori şi că 


toate acestea influențează procesul de semnificare. 


3.1.2. Şcoala proces 


Modelul lui Lasswell 

Modelul lui Harold D. Lasswell este un model specific studiului 
comunicării de masă. Autorul susține că, pentru a înţelege procesul 
comunicării de masă, avem nevoie să studiem nivelurile ce cores- 
pund următoarelor întrebări: 

- Cine? 

— Ce spune? 

- Prin ce canal? 

- Cui? 


— Cu ce efect? 

Această formulă a fost folosită de Lasswell în 1948 pentru a 
înzestra cu un cadru conceptual sociologia funcționalistă a mass 
media. Tradusă în termeni de sectoare de cercetare, ea duce la ur- 
mătorul rezultat: analiza controlului, analiza conținutului, analiza 
mijloacelor de comunicare sau a suporturilor, analiza audienței si 
analiza efectelor (Mattelart, Mattelart, 2001). 

Pentru Fiske (2003), acest model reprezintă versiunea verbală 
a modelului Shannon & Weaver; este un model liniar care priveşte 
comunicarea ca o transmitere de mesaje si este mai interesat de 
efectele comunicării decât de semnificaţii. Prin „efect” se înțelege 
că o schimbare observabilă şi măsurabilă a stării receptorului este 
cauzată de un element identificabil în proces. Modificând unul din- 
tre elementele procesului, vom modifica şi efectul. 


[i 


EYE 
Cine ? | Ce spune ? Piu ce ata: Cui? Cu ce efect 7 


Emiţâtor Mesaj W sr - Receptor Efect 


Fig. 7 — Modelul Lasswell 


Spre deosebire de modelul matematic Shannon - Weaver, în 
această schemă nu se mai face distincţia între sursa informaţiei şi 
emițător, (emițătorul este si cel care concepe mesajul) şi nici între 
receptor şi destinatar (destinatarul este considerat a fi şi receptor). 

După Lasswell, procesul de comunicare îndeplineşte trei func- 
ţii principale în societate: „supravegherea mediului, dezvăluind tot 
ceeea ce ar putea ameninţa sau afecta sistemul de valori al unei 
comunități sau al părţilor care o compun, punerea în relație a 
componentelor societăţii, pentru a produce un răspuns față de me- 
diu, transmiterea moștenirii sociale” (Lasswell, „Ihe Structure and 
Function of Communication in Society”, apud Mattelart, 2001). 
Lazarsfeld şi Merton adaugă la aceste trei funcţii o a patra, cea de 


entertainment sau distracţie. 

Si acest model ca si cel matematic prezumeazä receptorul ca 
suportând pasiv efectele comunicării. De asemenea nu sunt avu- 
te în vedere influenţele pe care le au asupra procesului scopul şi 
contextul comunicării. Ulterior Braddock (1958) adaugă aceste noi 
elemente modelului Laswell. 

Modelul matematic elaborat de Shannon şi Weaver a fost pe 
larg discutat în capitolul 2 şi de aceea nu va fi reluat aici. DeFleur 
dezvoltă în 1970 modelul fundamental al comunicării, adăugând 
noi elemente. Diferenţa semnificativă dintre cele două modele pro- 
vine din perspectiva pe care o au asupra receptorului. În modelul 
lui DeFleur i se recunoaşte destinatarului rolul activ în procesul de 
comunicare. Reacţia receptorului poartă numele de feed back. De 
fapt, DeFleur reprezintă comunicarea în ambele sensuri — si de la 
sursă către destinatar și de la destinatar către sursă. Destinatarul 
mesajului devine la rândul său sursă de semnificaţie, care este 
transformată în mesaj, pe care emițătorul îl transformă în informa- 
tie, pe care o trimite printr-un canal către receptor, pentru a fi din 
nou transformată în mesaj si apoi în semnificație. 

O modificare importantă introdusă DeFleur priveşte zgomotul, 
care nu intervine numai la nivel de transmitere a mesajului prin ca- 
nal, cum era gândit în modelul matematic, ci ca factor perturbator 
în toate etapele procesului de comunicare, atât la nivelul procesului 
inițiat de sursă cât şi la nivelul răspunsului destinatarului. 

Modelul a fost conceput pentru comunicarea de masă, iar 
McQuail si Windhal (2001) observă că în această situaţie feedback- 
ul este întârziat şi slab. Totuşi este de remarcat că DeFleur face dis- 
tinctia dintre toţi receptorii si publicul țintă. Publicul țintă trmite 
către sursă un mesaj specific care este măsurat şi care dă dimensi- 


unea audienței. 

Transanţălor 


Fig. 8 — Modelul DeFleur 
Un exemplu pentru modelul DeFleur este cel al unei case de 
producţie care porneşte de la o informaţie, realizează un documen- 
tar (mesaj), care este difuzat de o televiziune. Semnalul tv este de- 
codificat de aparatele de recepţie tv (televizoare), iar multimetrele 
măsoară audiența. Publicul țintă poate să discute despre documen- 
tar, poate prelua tema în mediul online de exemplu şi poate trimite 


e-mail-uri către producători. 


J. J. Van Cuilenburg, O. Scholten şi G.W. Noomen realizează un 
„model fundamental al procesului de comunicare” (figura 9). 


l2 y yz x 
emițător —— codare —— canal + decodare —> receptor —+ efect 


zgomot de fond 
Figura 9 — Model fundamental al procesului de comunicare 
Pentru „citirea acestuia, autorii menţionaţi oferă urmatoa- 


rea explicaţie: „dacă un emiţător doreşte si transmite informația 


(x) unui receptor, informaţia trebuie să fie inteligibilă. Emitätorul 

trebuie să-şi găsească cuvintele, să se exprime. Pentru a se face în- 
teles, oral sau în scris, el trebuie să-şi codeze mesajul, să folosească 
coduri. O dată codat, mesajul este transpus în semnale (y) care pot 
străbate canalul spre receptor. Receptorul trebuie să decodeze mesa- 
jul transpus în semnale şi să-l interpreteze (x'). În fine, comunicarea 
poate fi îngreunată de un surplus nerelevant de informaţie (z) sau de 
zgomotul de fond (noise) [...]. Reusita în comunicare implică într-o 
măsură oarecare izomorfismul dintre (x) şi (x'), receptorul acordă 
mesajului o semnificaţie (x') care e aceeaşi ca si pentru emiţător (x- 
x'). Acelaşi model indică însă obstacolele ce pot interveni astfel încât 
izomorfismul să nu se realizeze: pot interveni erori de codare sau de 
decodare, precum şi zgomotul de fond” (Cuilenburg et all., 2004) 

Modelul Van Cuilenburg, Scholten si Noomen este tot o îm- 
bunätire a modelului matematic, în care însă sunt reprezentate ex- 
plicit fazele de codaj şi decodaj adică transformarea mesajului în 
succesiune de semnale si transformarea semnalelor în mesaj. 

Un exemplu ar putea fi cel al unui conferenţiar care își expune 
teoria sa asupra rolului codurilor împărtășite în comunicare, în fața 
auditoriului. Mesajul (teoria sa), este codat în limba auditoriului 
şi utilizând în cazul nostru limbajul specific ştiinţelor comunică- 
rii. Procesul de comunicare este reușit în măsura în care auditoriul 
acordă acelaşi înțeles celor auzite (receptate) ca şi conferentiarul 


(emițătorul). Nereușita se poate datora zgomotului din încăpere. 


Elementele procesului de comunicare 
Indiferent de forma pe care o îmbracă, orice proces de comuni- 
care are câteva elemente structurale caracteristice: 
- existența a cel putin doi parteneri între care se stabileşte o 
anumită relaţie; 
- capacitatea partenerilor de a emite şi recepta semnale într- 


un anumit cod, cunoscut de ambii parteneri (de menţionat 

faptul că, în general, în orice proces de comunicare partene- 
rii joacă pe rând rolul de emiţător şi receptor); 

- existența unui canal de transmitere a mesajului. 

Procesul de comunicare ia astfel naştere ca urmare a relaţiei de 
interdependentä ce există între elementele structurale enumerate 
mai sus. Această relație de interdependentä face ca orice proces de 
comunicare să se desfășoare astfel: există cineva care inițiază co- 
municarea, emițătorul, şi altcineva căruia îi este destinat mesajul, 
destinatarul. Acest mesaj este o componentă complexă a procesului 
de comunicare, datorită faptului că presupune etape precum codifi- 
carea şi decodificarea, presupune existența unor canale de transmite- 
re, este influențat de dependenţa modului de receptionare a mesaju- 
lui, de deprinderile de comunicare ale emitätorului si destinatarului, 
de contextul fizic și psihosocial în care are loc comunicarea. 

Mesajul poate fi transmis prin intermediul limbajului verbal, 
nonverbal sau paraverbal. 


Limbajul verbal reprezintă limbajul realizat cu ajutorul 
cuvintelor. 

Limbajul nonverbal este limbajul care foloseşte altă modali- 
tate de exprimare decât cuvântul (gesturi, mimică etc.). 

Limbajul paraverbal este o formă a limbajului nonverbal, 


o formă vocală reprezentată de tonalitatea şi inflexiunile vocii, 


ritmul de vorbire, pauzele dintre cuvinte, ticurile verbale. 


Alte elemente componente ale procesului de comunicare sunt: 
feed-back-ul, canalele de comunicare, mediul comunicării, barie- 
rele comunicationale. 

Feed-back-ul este un mesaj specific prin care emitentul primește 
de la destinatar un anumit răspuns cu privire la mesajul comunicat. 

Canalele de comunicare reprezintă ,drumurile”, „căile” urmate 
de mesaje. Există două tipuri de canale de comunicare: 

- canale formale, prestabilite, cum ar fi sistemul canalelor ie- 

rarhice dintr-o organizaţie; 

- canale informale stabilite pe relaţii de prietenie, preferinţe, 

interes personal. 

Canalele de comunicare au un suport tehnic reprezentat de toa- 
te mijloacele tehnice care pot veni în sprijinul procesului de co- 
municare (mijloace de comunicare): telefon, fax, calculator, telex, 
mijloace audio-video. 

Mediul comunicării este influenţat de mijloacele de comunicare; 
există mediu oral sau mediu scris, mediu vizual. 

Filtrele, zgomotele, barierele reprezintă perturbațiile ce pot in- 
terveni în procesul de comunicare. Perturbarea mesajului transmis 
poate avea o asemenea intensitate, încât între acesta şi mesajul pri- 
mit să existe diferenţe vizibile. Perturbatiile pot fi de natură internă 
- factori fiziologici, perceptivi, semantici, factori interpersonali sau 
intrapersonali — şi de natură externă - care apar în mediul fizic 
în care are loc comunicarea (poluare fonică puternică, întreruperi 
succesive ale procesului de comunicare). 

În procesul de comunicare, bariera reprezintă orice lucru care 
reduce fidelitatea sau eficiența transferului de mesaj. 

În funcţie de caracteristicile pe care le au, barierele pot fi clasifi- 
cate în bariere de limbaj, bariere de mediu, bariere datorate poziţiei 


emitätorului şi receptorului, bariere de concepţie. 


Imaginati-vä o situaţie de comunicare complexă si identifi- 
cati elementele unui proces de comunicare. 
Construiti un mesaj. Dati exemplu de cel putin două coduri 


diferite de cel în care a fost construit mesajul vostru. 

Construiti un mesaj. Construiti apoi diferite mesaje ca răs- 
puns la acesta care să aibă caracteristicile unui feed-back cu 
valoare: 

- pozitivă 

- negativă 

- de complicitate 
- deindignare 

- de supunere 

- debucurie 

- de respingere 


— de resemnare 


Comunicarea în acțiune 

Bariere de comunicare 

Doctor Leonard Saules, de la Grand School of Business, 
Universitatea Columbia, considera că în procesul de comunicare 
pot interveni următoarele bariere: 


Bariere de limbaj: 


aceleași cuvinte au sensuri diferite pentru diferite persoane; 

- cel ce vorbeşte si cel ce ascultă se pot deosebi ca pregătire si 
experienţă; 

- starea emoțională a receptorului poate deforma ceea ce 
acesta aude; 

- ideile preconcepute şi rutina influenteaza receptivitatea; 

- dificultăți de exprimare; 


- utilizarea unor cuvinte sau expresii confuze. 


Bariere de mediu: 
- climatul de muncă necorespunzător (poluare fonicä 


ridicată); 

folosirea de suporţi informationali necorespunzători; 
climatul locului de muncă poate determina angajaţii să-şi 
ascundă gândurile adevărate pentru că le este frică să spună 
ceea ce gândesc. 


Poziţia emitätorului şi receptorului în comunicare poate, de ase- 


menea, constitui o barieră datorită: 


imaginii pe care o are emițătorul sau receptorul despre sine 
şi despre interlocutor; 

caracterizării diferite de către emiţător şi receptor a situaţiei 
în care are loc comunicarea; 

sentimentelor şi intentiilor cu care interlocutorii participă 


la comunicare. 


O ultimă categorie o constituie barierele de concepție, acestea 


fiind reprezentate de: 


existența presupunerilor; 

exprimarea cu stângăcie a mesajului de către emiţător; 
lipsa de atenţie în receptarea mesajului; 

concluzii grăbite asupra mesajului; 

lipsa de interes a receptorului fața de mesaj; 


rutina în procesul de comunicare. 


Deşi îmbracă forme diferite, constituind reale probleme în re- 


alizarea procesului de comunicare, barierele nu sunt de neevitat, 


existând câteva aspecte ce trebuie luate în considerare pentru în- 


lăturarea lor: 


planificarea comunicării; 

determinarea precisă a scopului fiecărei comunicări; 
alegerea momentului potrivitpentru efectuarea comunicării; 
clarificarea ideilor înaintea comunicării; 

folosirea unui limbaj adecvat. 

Identificati o situaţie de comunicare conflictuală (fie una în 
care ati fost implicat, fie una la care ati fost observator); încercați 
să identificaţi barierele de comunicare ce au contribuit la declan- 
şarea si menţinerea situaţiei conflictuale. 

Ce credeţi că trebuia făcut pentru ca aceste bariere să fie în- 
lăturate? Comentati concluziile pe care le puteți desprinde din 


această analiză. 


Comparati versurile unui cântec de muzică ușoară la modă si 
versurile unui poem de dragoste din perspectiva distinctiei cod 
restrâns / cod elaborat. Care credeţi că este funcţia lor socială, în 
acest caz specific? 

Realizati acelaşi exercițiu raportându-vă la un același eveni- 
ment relatat însă într-un ziar popular si într-un ziar considerat 
de calitate. Comentati diferenţele dintre o analiză realizată cu 
obiectivitate, fără implicaţii de valoare şi o analiză ce pleacă de 
la judecăţi de valoare în domeniul social (consultaţi pentru rea- 
lizarea acestor teme Baylon, Mignot, 2000, 255-262). 

Realizati un eseu plecând de la întrebarea: ce puteţi spune des- 
pre relaţiile care se stabilesc între coduri si convenţii în experi- 
enta socială si de comunicare? 

Decodificati în același fel, de exemplu, un nud pictat si un 
nud fotografiat? Ce puteţi spune, în acest caz, despre relaţiile ce 
se stabilesc între coduri, convenții, mijloace de comunicare si 


societate? 


Feed-back 
Noţiunea de feed-back desemnează acele răspunsuri ale recep- 
torului care formează si deformează mesajul ulterior al emitätoru- 


lui. El reprezintă reversul fluxului de comunicare. Emitätorul devine 

receptor, iar receptorul devine noul emițător. Specialiştii în comuni- 
care au identificat două feluri de feed-back - pozitiv si negativ. 
Feed-back-ul pozitiv încurajează comportamentul comunicatio- 
nal care se desfăşoară (de exemplu, dacă într-un amfiteatru de stu- 
denti, profesorul a reuşit să capteze atenţia elevilor, aceştia transmit 
un feed-back pozitiv: nu vorbesc, au ochii atintiti asupra profeso- 
rului, figura lor denotă atenţie şi concentrare, dacă sunt întrebaţi, 
răspund la obiect etc. toate aceste semne constituie un feed-back 
pozitiv ce încurajează profesorul să continue în același mod). 
Feed-back-ul negativ încearcă să schimbe comunicarea sau chiar 
să o întrerupă (pornind de la același exemplu, dacă profesorul nu a 
reuşit să capteze atenţia studenţilor, aceştia sunt neatenti, vorbesc, 
se foiesc, unii chiar citesc altceva sau îşi copiază cursuri la altă dis- 
ciplină etc. aceste semne constituie un feed-back negativ care ar 
trebui să determine profesorul să schimbe modul de comunicare). 


Zgomot (barieră de comunicare) 

Zgomotul este acel lucru care intervine în transmiterea mesaju- 

lui. Există trei feluri de zgomot: 

- zgomotul semantic care apare atunci când oameni diferiți au 
diferite înțelesuri pentru aceleași cuvinte sau fraze; 

- zgomotul mecanic apare atunci când există o problemă cu 
mecanismul folosit pentru a ajuta comunicarea; 

- zgomotul de mediu se referă la zgomotele externe care inter- 
vin în proces (un restaurant zgomotos pentru cineva care 
doreşte să întrețină o conversaţie etc.). Feed-back-ul este 
important în reducerea efectelor zgomotului. 


COMUNICAREA ÎN ACȚIUNE 


Feed-back este un termen preluat din limba engleză si este 


întrebuințat cu deosebire în cibernetică, semnificând reacție 

inversă. Victor Săhlenu consideră că principiul reacției inverse 

este important pentru controlul eficienței unei acţiuni, pentru 

asigurarea corectării ei în scopul atingerii unui obiectiv fixat. 

De obicei, emițătorul este cel care trebuie să ceară un fe- 
ed-back, dar în situaţia în care el nu face precizarea necesară, 
atunci celălalt va trebui să efectueze reacţia inversă. 

În decursul timpului, s-au putut structura informaţiile des- 
pre tehnica şi rolul feed-back-ului în comunicare. Cele mai des 
folosite şi eficiente tehnici de feed-back sunt: 

-  Parafraza - a reda mesajul cuiva cu propriile cuvinte, spre 
deosebire de citat, când textul respectiv este reprodus; ea 
este utilă atunci când dorim să clarificăm poziţia pe care 
o susţinem într-o discuţie sau când dorim să clarificăm o 
neînțelegere. 

- Întrebarea directă — este interogatia prin care se poate răs- 
punde prin da sau nu. Necesitatea unor astfel de întrebări 
este dovedită atunci când se doreşte obținerea unor infor- 
matii scurte si concise, când ne aflăm în fața unui interlo- 
cutor laconic, foarte zgârcit la vorbă. Acest gen de întrebări 
nu trebuie puse în cazul în care cel întrebat nu ştie nimic, iar 
celălalt ştie totul. 

- Întrebarea indirectă — acesta este întrebarea la care nu se 
poate oferi un răspuns categoric prin da sau nu, necesitând 
o anume dezvoltare. Este folosită ori de câte ori se încearcă a 
determina pe cineva să-și exprime sincer o părere. 

- Întrebarea cu răspuns sugerat - acest gen de întrebări conţin 
deja o părere, intenţia nedeclarată fiind aceea de a-l influ- 
enta pe celălalt să-și însușească acea opinie. Cu alte cuvin- 
te, se încearcă conducerea discuţiei în mod deliberat spre a 


obţine de la interlocutor răspunsul dorit, acest lucru reali- 


zându-se fără ca acesta să conştientizeze. În cele mai multe 

cazuri, aceste întrebări au un pronunţat caracter manipu- 
lator. Atunci când dorim să initiem o comunicare sinceră, 
este bine să ne ferim de a pune sau de a răspunde la astfel 
de întrebări. 

- Ascultarea activă - Prin modul în care ascultăm punctul de 
vedere al interlocutorului, ne exprimăm acordul sau deza- 
cordul față de acesta. Un rol aparte în acest tip de feed-back 
îl are comunicarea nonverbală (mimică, gestică). Cercetările 
lui Thomas Gordon au reliefat faptul că o comunicare poate 
să se desfăşoare optim doar în cazul în care fiecare receptor 
îi dovedeşte transmitätorului mesajului că îl acceptă ca par- 
tener de discuţie. Acceptarea partenerului de dialog trebuie 
dovedită prin gesturi sau mesaje tipice. Un individ nesigur 
interpretează automat lipsa unui mesaj de acceptare ca pe 
unul de refuz, astfel încât pot apărea divergențe de păreri. 
Limbajul (verbal sau nonverbal) al neacceptării se exprimă 

prin sentinţe, critici, ameninţări, dojeni, gesturi specifice etc; 

aceste semnale de neacceptare îi provoacă partenerului de dia- 


log teamă, indispozitie, disconfort, pretext de interiorizare. 


Realizati un studiu de caz: urmăriți cu atenţie o conversație 
care vă este accesibilă (între părinţi, la un magazin, între prie- 
teni, între un profesor şi un coleg al vostru, un fragment de dia- 
log dintr-un film sau o piesă de teatru). Notati ce tehnici de feed- 
back au fost utilizate si care au fost efectele acestora. Discutati 
apoi rezultatele cu colegii voştri. Identificati un mic repertoriu 
de gesturi si expresii specifice diferitelor tehnici de feed-back. 

Urmăriţi un talk-show de televiziune. Urmăriţi cu atenție 
comportamentul verbal şi nonverbal al participanţilor, în speci- 
al al moderatorului si identificaţi diferitele tehnici de feed-back 

utilizate si rolul lor în desfăşurarea conversatiei (pentru a vă usu- 
ra realizarea acestei teme, puteţi parcurge si cursul Comunicarea 
nonverbalä). Realizati un studiu de caz referitor la rolul feed- 


back-ului în comunicare folosind datele analizate anterior. 


Modelul lui Gerbner 

George Gerbner, profesor la universitatea din Pensylvania, a în- 
cercat să realizeze un model de comunicare cu utilizare generală. 
Modelul realizat a fost semnificativ mai complex decât cel al lui 
Shannon & Weaver. 

Modelul lui Gerbner (figura 10) introduce ca elemente origina- 
le: percepţia, producţia, semnificația mesajului; mesajul ca unitate 
a formei şi conţinutului; noțiunea de intersubiectivitate ca expresie 
a raportului dintre producția mesajelor şi percepţia evenimentelor 
şi mesajelor. 

Conform acestui model, procesul de comunicare este unul su- 


biectiv, selectiv, variabil şi imprevizibil. 


selecție 
context 
accesibilitate 


Producţia mesajelor şi contral 
(dimensiunea comunicàrn | 


Dimensiunea perceptivä 


SE; 
Perceptie sau 
stare după 
receptarea 
evenimennijui 


context, 
necesibilitat 


Fig. 10 — Modelul Gerbner 

Axa orizontală redă procesul de percepţie: 


la originea procesului de comunicare se află percepția unui 
eveniment; primul element al modelului este M (cel care 
percepe); 

percepţia implică o legătură între eveniment (E) şi reconsti- 
tuirea lui senzorială, creativă şi cognitivă de către M; E poate 
fi un eveniment natural sau un eveniment mediatizat care va 
fi un mesaj de tipul S/E; 

percepţia lui E este o reacţie a lui M, reacţie care se manifes- 
tă prin diferite mijloace; 

reacţia şi receptarea se produc într-o situaţie dată care le 
poate influenţa şi modifica. Situaţia are dimensiuni psiho- 
logice, fizice si sociale. Între E (eveniment) si E, (percepție, 
mesaj) intervin: 

Acţiunea de selecţie; 

Accesibilitatea evenimentului (posibilitatea de a fi perceput); 
Contextul în care se produce. 


Axa verticală cuprinde elemente care caracterizează produc- 


ţia mesajelor (produsul comunicării) şi controlul relaţiei dintre 
M (agent) şi S/E (mesaj). Este axa „mijloacelor comunicării, a 
mijloacelor utilizate pentru creaţia, transmiterea si distribuirea 
mesajelor”. 


aceste mijloace sunt formate din: 

- agenți care permit transmiterea semnalelor (canale, mij- 
Joace tehnice, media); 

- procedee de alegere şi combinare a mijloacelor utilizate; 

- resurse administrative, instituționale pentru controlul 
producţiei si distribuirii mesajelor. 


Toate aceste mijloace permit transformarea unei reacţii (per- 


ceptii) într-un mesaj care poate fi perceput. 

- mijloacele servesc să facă disponibile pentru destinatar ele- 
mentele componente ale mesajului; 

- forma S este dată de enunţul mesajului; ea este legată de 
mijloacele utilizate şi este indisolubil legată de conţinutul 
mesajului. Mesajul trebuie să posede o formă și o structură 
bine definite; 

- enunţul mesajului se produce într-un context dat. Contextul 
se referă la elementele care intervin pentru a face ca un eve- 
niment să fie selectat pentru a fi perceput; 

- orice transmisie structurată şi nealeatorie este un semnal. 
Forma semnalului (mesajului) cuprinde calități de repre- 
zentare, de referinţă, de simbolizare sau de corespondenţă. 
Deci, semnalul cuprinde elemente de formă si conținut ale 
mesajului, adică de semnificaţie a mesajului (S si E sunt in- 
disolubile), ceea ce face ca mesajul să aibă calităţi de formă 
şi de conţinut specifice; 

- orice percepție a unui enunț produce efecte (consecințe); 
unele tin de eficienţă (atingerea obiectivelor vizate, a obiec- 
tivelor iniţiale ale comunicării), altele sunt consecinţe nein- 
tentionate sau nedorite ale comunicării. 


Modelul indică în primul rând importanța elementelor care 
intervin în percepţia evenimentelor: punctele de vedere şi expe- 
rientele trecute ale lui M influențează percepția - E,. Acesta este 
un fapt „creat” prin percepţie, fiecare persoană având o percep- 
tie proprie. Diverși M pot percepe diferit același eveniment. În al 
doilea rînd, modelul arată că sistemul comunicării este dinamic şi 
deschis, în sensul că efectele (consecinţele) sunt parțial previzibile, 
parţial imprevizibile. El poate fi aplicat în analiza diferitelor situaţii 
de comunicare, pentru analiza de conţinut a mesajelor, a corespon- 
dentei dintre realități şi mesajele comunicării de masă, a receptării 

mesajelor de către publicuri (G. Gerbner, Toward a General Model 
of Communication, apud Drăgan, 1996). 

Pentru a înțelege modelul, propunem următorul exemplu: 

În urma ploilor torențiale, viitura a spart un baraj şi a inundat 
un sat. La eveniment sunt martori un reporter, un localnic şi o dro- 
nă care transmite imagini pentru forțele. Localnicul vorbeşte prin 
intermediul telefonului mobil cu rudele din altă localitate, pentru a 
le cere adăpost după ce viitura i-a luat casa. Reporterul este trimis 
să furnizeze ştiri de la faţa locului pentru un trust de presă care are 
un ziar, un post de radio şi o televiziune. 

În exemplul dat avem un eveniment - viitura care a distrus satul 
şi trei martori: drona (un mijloc tehnic), localnicul şi reporterul. 
Accesul fiecărui martor este limitat de mijloacele sale de percepţie: 
drona are acces la eveniment de la înălțime, prin intermediul came- 
rei de luat vederi, localnicul prin experienţă directă, iar reporterul, 
prin acreditare, are acces la informaţiile oficiale ale instituţiilor care 
monitorizează evenimentul (evaluările hidrologilor şi meteorolo- 
gilor), la informaţii din partea autorităţilor care acționează la faţa 
locului (administraţia locală si judeţeană, forțele ISU, poliţie, etc.), 
la punctele de vedere subiective ale localnicilor. Percepția fiecăruia 
depinde de context: drona face parte dintr-un sistem de monitori- 
zare a evenimentului, localnicul face parte dintre cei care suportă 
consecinţele evenimentului, iar reporterul este parte a unei orga- 
nizatii mediatice. Fiecare dintre martori operează o selecție asupra 
evenimentului. Selecţia dronei este datorată limitelor şi capabi- 
litätilor sale fizice şi tehnice. Selecţia operată de subiecţii umani 
este însă mai complexă, depinde de factori psihologici şi culturali 
individuali. Percepția localnicului va fi influențată de puternica 
sa încărcătură afectivă (este traumatizat de pierderea agoniselii 
de o viaţă, de suferința celorlalți membrii ai comuniätii căreia îi 
papartine). Percepția reporterului este influențată de interesul si 

normele profesionale - necesitatea unei informări corecte şi obiec- 
tive. Putem presupune că nivelul de instrucţie al reporterului este 
mai înalt decât al săteanului si astfel are o percepție bazată pe înţe- 
legerea ştiinţifică şi sistemică a fenomenului natural, a cauzelor şi 
a consecinţelor. 

Etapa a doua, conform modelului Gerbner este cea a producţiei 
mesajului. Drona produce imaginile pe care le transmite prin sate- 
lit la comandamentul ISU. Forma este indisolubil legată de conţinut 
şi depinde de accesul la legătura cu satelitul si mesajul este con- 
trolat de beneficiari (drona practic este ghidată să trimită mesajele 
necesare). Localnicul elaborează pe baza percepţiei sale o relatare 
telefonică. Forma si conținutul depind de accesul la mijlocul de co- 
municare - dacă are un telefon cu posibilități tehnice limitate, se 
rezumă numai la descrierea verbală a percepţiei sale, iar dacă are 
un smartfon poate să trimită şi un mesaj sub formă de imagini. 
Factorul control asupra mediului de comunicare se poate manifes- 
ta în situaţia luată în discuţie, dacă de exemplu firma de telefonie 
mobilă decide ca din motive de siguranță să debranseze antenele 
din zonă şi astfel să restrictioneze comunicarea. Pentru al treilea 
martor, putem lua în discuţie situaţia ipotetică în care este singurul 
corespondent al trustului de presă din zonă. Atunci reporterul va 
trebui să producă mesaje pentru presa scrisă, radio şi televiziune. 
Forma şi conținutul mesajului vor fi influențate de specificul me- 
diului de comunicare. Dar, mesajele vor trebui să ţină seama si de 
politicile editoriale ale celor trei canale de difuzare, de publicurile 
țintă pe care canalele respective le au în vedere, de modul în care 
trustul se poziţionează în contextul mediatic concurential, de spe- 
cificul sistemului de producţie etc. Mai concret, relatarea pentru 
ziar va trebui să fie mai amplă şi să suplinească lipsa imaginilor 
în mișcare, care dau credibilitatea lucrului „văzut cu ochii tăi” şi a 
sunetului ambiental (mugetul valului de viitură, scrâsnetul caselor 

care se präbusesc, zbieretele animalelor luate de apă, plânsul copi- 
ilor) care are o puternică încărcătură afectogenă. Relatarea pentru 
radio va trebui să suplinească lipsa imaginii, iar relatarea pentru 
televiziune va evita tautologia (nu va descrie ceea ce se vede şi se 
aude). Din percepţia pe care o are despre eveniment, reporterul va 
face o selecţie pe baza căreia va elabora mesajele care vor ţine cont 
de factorii de control mediatic - tipul de emisiune, ora de difuzare, 
orientarea generală a postului sau ziarului. 

A treia etapă a modelului lui Gerbner se referă la percepţia pe 
care o are un alt martor asupra mesajului elaborat. În cazul în care 
ne referim la dronă ca martor, mesajul transmis de mijlocul tehnic 
este perceput şi interpretat de specialiștii de la comandamentul de 
acţiune. Dacă în sala în care sunt vizionate imaginile sunt oameni 
cu specializări diferite, din mesaj fiecare va selectiona informaţia 
relevantă pentru sine, pe care o va interpreta prin aria conceptuală 
a specializării sale. Așa dar, geologul va fi interesat să găsească în 
mesaj acele informaţii care ar putea avertiza asupra unor alunecări 
de teren, hidrologul va fi interesat să afle starea albiilor râurilor, 
cei de la serviciul de ambulanţă și pompieri, dacă sunt oameni în 
situații periculoase sau critice etc. Mesajul elaborat de localnicul 
sinistrat va fi perceput de rudele sale în funcţie de tipul de relaţii 
stabilite în timp între ei, de factorii psihologici individuali, de per- 
ceptia pe care o au despre eveniment pe baza mesajelor furnizate de 
alți martori (mass media, oficialități). Percepția publicurilor pentru 
care reporterul a elaborat mesajele trece printr-un proces de se- 
lecţie inițiat de comunicator, care stabileşte pentru ce categorii de 
public este disponibil mesajul. 

În concluzie, exemplul nostru complex arată că modelul 
Gerbner este adecvat să descrie comunicarea om - mașină, în 
situaţia în care martorul unui eveniment este un aparat tehnic, 
este adecvat comunicării interpersonale şi comunicării de masă. 

Modelul face distincția dintre realitate şi percepţie şi afirmă că ceea 
ce se comunică nu este realitatea ci un mesaj elaborat pe baza unei 
selecții din percepția complexă asupra realității. Modelul evidenti- 
ază caracterul subiectiv, selectiv, variabil şi imprevizibil al comuni- 


cării umane. 


Realizati un eseu de maxim 2 pagini în care să comentaţi mo- 
dul în care accesul la mijloacele de comunicare depinde sau nu 
de controlul social. Comentariul se poate referi la mass media 
sau la mijloacele de comunicare interpersonale. 

Comparati axa verticală şi axa orizontală din modelul lui 
Gerbner. Folosiţi schema grafică pentru a analiza o situaţie de 
comunicare (o discuţie familială, o emisiune de televiziune, un 
seminar, etc.). Ce aspect al comunicării scoate mai mult în evi- 
dentä modelul lui Gerbner? Argumentati răspunsul. 


În tradiţia funcționalistă a cercetării comunicării de masă 
se înscrie si studiul lui Lazarsfeld despre alegerile prezidențiale 
din 1940. Acest studiu panel, destinat a stabili contribuţia unor 
surse diferite la modificarea opțiunii politice în timp, a ajuns la 
concluzia că discuţia avea un rol mai important în acest sens 
decât mass media. Un studiu ulterior, care a testat eficienţa in- 
fluentei personale, a confirmat acestă idee si a propus ipoteza 
unei „comunicări în două trepte”. Conform rezultatelor acestui 
studiu, s-au putut decela câteva grupuri mari de cauze ce acti- 
onează împreună şi care pot explica faptul că indivizii sunt mai 
predispuşi să ţină seama de informaţiile si sfaturile venite din 
partea celor pe care îi cunosc personal, respectiv: 


— au mai mare încredere în ei; 

- un contact personal poate exercita o presiune informală în 
sensul conformării; 

- se oferă posibilitatea discutării si argumentării, persuasiu- 
nea fiind rezultatul schimbului reciproc de opinii; 

- o sugestie venită din partea unei cunoștințe din propriul 
cerc de contacte sociale poartă în sine garanţia conformării 


la normele de grup. 


Pentru a comunica cu succes trebuie, deci, să se acorde o mai 
mare atenţie grupurilor si procesului de comunicare informal de 
difuziune a informaţiilor în interiorul fiecărui grup sau categorie 
de public vizată. 


Modelul lui Newcomb 

Semnificaţia principală a acestui model constă în faptul că este 
primul care introduce problematica rolului comunicării într-o so- 
cietate sau într-o relație socială. Pentru Newcomb, acest rol este 
simplu: acela de a menţine echilibrul în cadrul unui sistem social. 
Modul în care funcționează acest model este următorul (figura 11): 
A/B este comunicator/receptor; ei pot fi indivizi sau conducerea 
unei întreprinderi/reprezentanţii sindicatelor, sau guvern/guver- 
nati etc. X este o parte din mediul social. ABX este un sistem, ceea 
ce înseamnă că relaţiile interne sunt interdependente. 


X 


MB 
= 


Figura 11 — Modelul Newcomb 

Componentele minimale ale sistemului ABX sunt: 


orientarea lui A către X incluzând în același timp atitudinea 

faţă de X ca obiect abordabil sau de evitat, caracterizat prin 

semn si intensitate, precum si atributele cognitive (credinţe 
şi structuri cognitive); 

- orientarea lui A spre B în exact acelaşi sens (pentru a evita 
confuzia ne vom referi la atracție pozitivă sau negativă față 
de A sau B ca persoană si la atitudini favorabile sau nefavo- 
rabile către X); 

- orientarea lui B către X; 


- orientarea lui B către A. 


Un exemplu ilustrativ pentru acest model îl găsim în drama- 
turgia română, în „Conul Leonida faţă cu reactiunea”!. Îi iden- 
tificăm, conform schemei, pe Leonida cu A, pe Eftimita cu B şi 
impuscäturile care se aud afară cu X - evenimentul social față de 
care se raportează subiecţii umani care interacționează. Cei doi 
interpretează evenimentul în funcție de atitudinile si atributele lor 
cognitive. Sunt mici proprietari din mahala, au un nivel de in- 
structie modest (care transpare din utilizarea neadecvată si a unor 
forme greşite ale neologismelor), cultura lor politică este formată 
prin lectura gazetei. Împuscäturile de pe stradă, ce se vor dovedi 
a fi focurile de armă ale unui poliţist beat la finalul unei petreceri, 
sunt luate drept izbucnirea revoluţiei. Pe măsură ce zgomotele 
se apropie, adică pe măsură ce evenimentul îi afectează din ce în 
ce mai tare pe participanţii la interacțiune, fluxul de comunica- 
re între A şi B se intensifică. De asemenea orientarea celor doi 


este mai pronunţată faţă de eveniment. Dacă în primele trei scene 


1 I.L. Caragiale, Conul Leonida faţă cu reacţiunea. Farsă într-un act, in 


Opere, Teatru, vol I, ediţie critică de A L. Rosetti, Şerban Cioculescu, Liviu 
Călin, Ed. de Stat pentru literatură si Artă, Bucureşti, 1959, pp 77 - 97. 

comunicarea cuprinde teme din trecutul personajelor si teme do- 
mestice, din momentul în care se aud zgomotele de pe stradă, co- 
municarea se concentrează pe eveniment. Modelul arată că dacă 
între participanţi există un dezacord cu privire la eveniment, sau 
o relaţie tensionată între cei doi, fluxul de comunicare va fi mai 
intens. În scena IV, la debut există o relaţie tensionată care are la 
bază relaţia de putere din cuplu: Leonida nu îi acordă credit soţiei, 
iar Eftimita încearcă să-şi menţină dreptul la cuvânt, chiar dacă 
acceptă o poziţie subalternă. Dialogul continuă în ritm alert până 
când cei doi cad de acord asupra naturii şi implicatiilor evenimen- 
tului. În momentul în care servitoarea le arată adevărata natură a 
zgomotelor din stradă, evenimentul îşi pierde interesul şi dialogul 
se încheie după ce relaţiile din cuplu se restabilesc pe bazele tradi- 
tionale patriarhale. 

Exemplul de mai sus are în vedere relaţia dintre două persoane, 
sub influența unui evenimet din câmpul social, dar modelul este 
aplicabil şi în cazul în care este vorba despre entități grupale sau in- 
stitutionale care interacționează când apare un eveniment exterior 
care le afectează. Dacă de explu se înregistrează scăderea prețului 
grâului pe piața internațională, este de aşteptat să se intensifice co- 
municarea între ministerul agriculturii şi producătorii de cereale 
pentru a se informa, a-şi expune atitudinea şi pentru a se pune de 
acord asupra unor acțiuni comune. 

Acest model presupune, deşi nu declară explicit, că oamenii au 
nevoie de informaţie. Într-o democrație, informaţia este de obicei 
privită ca un drept, dar nu se conştientizează că informaţia este, în 
primul rând, o necesitate. Fără ea, nu ne putem simţi ca o parte a 
societăţii. Trebuie să avem informaţie potrivită despre mediul nos- 
tru social pentru a şti cum să reactionäm la el si pentru a identifica 
în reacţia noastră factori pe care putem să-i împărtășim cu mem- 


brii grupului, ai subculturii sau culturii din care facem parte. 

Denis McQuail (Comunicarea) susţine că modelul lui Newcomb 
este un model al „tensiunii către simetrie”, de acelaşi tip cu modele- 
le inspirate de psihologia gestaltistă. Dinamica actelor de comuni- 


care constă în tensiunea produsă de dezacord. 


Modelul Westley şi MacLean 

Acest model (figura 12) este inspirat de modelul lui Newcomb 
şi descrie procesul comunicării interpersonale. Pe scurt, modelul 
arată că informaţia fie este dată de un individ A altui individ B, fie 
este căutată de B la o sursă A dispunând de competenţe specifice în 


raport cu nevoile lui B. 


[BA 


Figura 12 — Modelul Westley si MacLean 


X,, X, Xp XX reprezintă „obiectele de orientare, adică 
multitudinea de evenimente şi obiecte care compun mediul lui A şi 
B şi care pot eventual forma obiect de comunicare între ei; 

- A şi B reprezintă indivizi; 

- X reprezintă mesajul; 

- fBA reprezintă feed-back-ul, adică un mesaj transmis de B 

spre A asupra situaţiei lui B, transformată ca efecte al X’; 

- f reprezintă feed-back-ul. 

Potrivit acestei reprezentări simple asupra comunicării dintre 
doi actori, persoana A transmite o informaţie către persoana B 
asupra evenimentului X. A este comunicatorul, iar B este în situ- 
atia receptorului de informaţie, fie că o cere, fie pur si simplu că o 
primeşte. Comunicarea începe, de fapt, prin selectionarea de către 
A a „obiectelor de orientare X” cărora le dă o formă abstractă (le 
transformă în mesaj X’ si îl transmite către B). Acesta din urmă 
poate avea si el o percepție directă a lui X (X, B) sau suportă efectul 
lui X; răspunzând lui A prin retroactiunea fBA. 

Modelul Westley & MacLean subliniază nevoia socială de in- 
formaţie pe care a pus-o în evidenţă modelul lui Newcomb. Ei vor 
adapta acest model şi pentru studiul mass media. 

Un exemplu din literatura umoristică universală am putea găsi 
în primele pagini din „Irei pe două biciclete” de Jerome K. Jerome. 
Din multitudinea de evenimente care definesc universul domestic, 
unul dintre protagonişti alege să le aleagă pe cele convenabile pentru 
a le aduce în discuţie în încercarea de a-şi convinge soția să fie de 
acord cu pecarea într-o excursie în Germania. Soţia are acces la o 
parte dintre evenimentele aduse în discuţie si în funcție de forma 
pe care inițiatorul comunicării o dă evenimentelor alese pentru a le 
comunica şi de evenimentele la care ea însăşi are acces îi dă feedback. 


Modelul lui Newcomb prevede un echilibru în sistemul ABX. 
Credeţi că adăugirile/modificările aduse de modelul Westley & 
MacLean distrug acest echilibru ce reprezintă punctul forte al 


sistemului lui Newcomb? 


Westley şi MacLean au elaborat şi o variantă modificată a mo- 
delului, adaptată comunicării de masă (figura 13). 


? Jerome K. Jerome, Trei pe două biciclete, traducere Lia Decei, Corint, 


Bucureşti, 2005, pp 27-31 

X? 


Fig. 13 — Modelul Westley si MacLean modificat pentru comunicarea de masă 


- A este un „protagonist” persoană particulară, sau publică, 
instituţie a statului sau organizaţie care are ceva de transmis 
către public în legătură cu un eveniment X ales din multitu- 
dinea de evenimente care se desfăşoară simultan în spațiul 
social. 

- C desemnează o instituție mediatică, sau lucrătorii acesteia, 
care au acces la mai multi emitätori A dintre care îi aleg pe 
cei care vor avea acces la canalul mediatic. Pe de altă parte, 
instanța mediatică C are acces direct la evenimentele sau 
obiectele din spaţiul social, dintre care alege ceea ce consi- 
deră că este de interes public. 

- B se referă la publicul care are acces la informaţia pusă la 
dispoziție de canalul C. 

- X este evenimentul sau obiectul social pus în formă de co- 
municatorul A si ales de către canalul de comunicare C pen- 
tru a fi transmis ca mesaj - X” către publicul B. 

- fbc este feedback-ul pe care publicul îl trimite către canalul 
mediatic 

- fca este feedback-ul pe care canalul mediatic îl trimite către 


comunicatorul A 

- fba este feedback-ul pe care publicul B îl trimite direct către 
comunicatorul A. 


Modelul este aplicabil în analiza comunicării politice, comuni- 
cării internaționale sau a comunicării planificate, în general. 

Iată un exemplu de comunicare care poate fi analizată prin mo- 
delul Wetsley-MacLean: 

Pentru conferința de presă săptămânală, purtătorul de cuvânt al 
guvernului selectează din multitudinea de evenimente/obiecte din 
câmpul social pe cele care doreşte să ajungă la public. Într-o săp- 
tămână s-au înregistrat scăderea şomajului (X1), creşterea inflaţiei 
(X2), au avut loc fenomene naturale extreme care au necesitat in- 
terventia de urgenţă a instituţiilor guvernamentale (X3), creşterea 
preţului petrolului la bursele internaționale (X4), guvernul a elabo- 
rat planul de măsuri pentru combaterea analfabetismului (X5) etc. 
Purtătorul de cuvânt alege, în funcţie de scopul său - informarea 
publicului asupra activităţilor guvernului, să detalieze măsurile 
luate de pentru ajutorarea sinistraţilor, planul pentru combaterea 
analfabetismului şi implicaţiile economice ale creşterii prețului pe- 
trolului pe piața mondială (X°). Jurnalistii aflaţi în sală au acces atât 
la informaţia pusă la dispoziţie de purtătorul de cuvânt (X°) cât si 
la evenimentele sociale care au avut loc în săptămâna respectivă 
(X1, X2, X4). În funcţie de publicul ţintă, de tipul de publicaţie 
(economică, politică, de politică externă, generalistă, cu tematică 
preponderent socială etc.) de politica editorială a publicaţiei fiecare 
dintre jurnalişti (C1, C2, ..., Cn) reţine informaţiile relevante şi le 
transformă în mesaje adaptate specificului canalului şi publicului 
țintă. O publicaţie de geopolitică (C1) va trata problema creşterii 
prețului petrolului, efectele asupra economiei româneşti si punc- 
tul de vedere al guvernului asupra acestei probleme. Publicaţia 
axată pe tematici sociale (C2) va evidenția gravitatea problemei 

analfabetismului si va analiza oportunitatea si eficacitatea planului 
propus de guvern. Publicaţia politică (C3) ar putea analiza modul 
în care guvernul pune în practică programul economic al partidu- 
lui care se află la putere şi modul în care își respectă promisiunile 
electorale cu privire la cetățenii aflaţi în situaţii de risc ş.a.m.d. În 
funcţie de propriile interese publicul (B) alege canalul mediatic de 
la care să-şi culeagă informaţia cu relevanță pentru sine. 

Tirajul vândut al publicaţiilor tipărite, numărul de vizualizări 
şi de comentarii pe pagina electronică, măsurătorile de audienţă, 
reprezintă feedback-ul publicului pentru canalele mass media (fbc) 
care au avut reprezentanţi la conferința de presă, au selecționat in- 
formaţia şi au formatat mesajele. 

Purtătorul de cuvânt are feedback de la canalele mass media 
(fca) (prin analiza presei poate să-și dea seamă de interesul sau 
dezinteresul acestora față de evenimentele aduse în conferinţa de 
presă) şi prin intermediul mass media are un feedback de la pu- 
blic. Prin alte mijloace (scrisori, e-mail-uri, comentarii pe blog sau 
paginile rețelelor socio-digitale, sondaje de opinie), purtătorul de 
cuvânt poate avea un feedback direct de la public (fba). 


Importanţa teoretică a modelului rezidă din trăsăturile specifi- 
ce ale comunicării de masă pe care le evidenţiază: 

—  selecţiile succesive operate de comunicatori şi de canalele 
mediatice 

-  autoreglarea sistemului — existența mai multor instituții me- 
diatice, cu publicuri ţintă şi interese diverse şi competiţia 
dintre acestea pentru câștigarea atenţiei audienței ar trebui 
să asigure, teoretic, satisfacerea nevoii de informaţie a publi- 
cului din surse alternative şi o corectă reflectare a realității 

- modelul distinge între comunicarea cu scop, specifică 
protagonistilor A şi comunicarea fără un alt scop decât 

satisfacerea nevoilor de informare a publicului si de comu- 
nicare a protagonistilor specifică mass media (C). 

- Importanța feedback-ului, care asigură legăturile sistemice 
dintre participanţii la comunicarea de masă 

- Modelul figurează complexitatea legăturilor dintre partici- 
patii la comunicarea de masă într-un sistem social. Are în 
vedere faptul că nu există un singur canal mediatic, că publi- 
cul poate avea acces direct la evenimentul/obiectul social, că 
poate primi informaţia direct de la comunicator. (McQuail, 
Windahl, 2001) 


Modelul este criticabil pentru viziunea idealistä si normativä: 

- porneşte de la ideea că sistemul se autoregleazä si satisface 
în mod echilibrat trebuintele tuturor participanţilor. În rea- 
litate, de cele mai multe ori există tensiuni si disensiuni între 
scopurile comunicatorilor, interesele mass media si nevoia 
de informare a publicului. 

- Ja în consideraţie numai aspectul comunicational al relații- 
lor care se stabilesc între participanţi, omitând relaţiile de 
putere care se pot stabili între comunicator si canalul medi- 
atic; poate fi vorba despre influență politică, administrativă 
sau economică. 

- Consideră mass media ca fiind singura sursă de informare 
pentru public şi nu ia în consideraţie celelalte mijloace de 


orientare socială (familie, şcoală, grupuri) 


3.1.3. Şcoala semiotică 


Termenii cu care operează semiotica (semn, semnificație, icon, 
denotatie, conotaţie) sunt termeni care se referă la diverse moda- 


litäti de producerea a sensului, a intelesului. Modelele propuse de 

şcoala semiotică diferă de cele propuse de școala proces nu numai 


prin faptul că nu sunt lineare, ci şi prin faptul că nu conţin indica- 


ţii despre etapele transmiterii mesajului. Aceste modele sunt de tip 


structural si indică relaţiile care se stabilesc între elementele prin 


care se creează sensul. 


În centrul acestei ştiinţe stă conceptul de semn. Semiotica are 


trei domenii principale de studiu: 


1. 


semnul însuși; acesta constă în studiul diferitelor varietăți 
de semne, în studiul diferitelor moduri în care acestea trans- 
mit înţelesul, precum si în studiul modului în care semnul 
relationeazä cu oamenii care îl folosesc. Semnele sunt defi- 
nite ca fiind niște constructe umane si pot fi înţelese numai 
în utilizările pe care oamenii le atribuie. 

codurile (sistemele în care semnele sunt utilizate); acest 
studiu cuprinde modurile în care o varietate de coduri s-a 
dezvoltat pentru a satisface nevoile unei societăţi sau culturi 
sau pentru a exploata canalele de comunicare disponibile 
pentru transmiterea lor. 

cultura în care aceste coduri si semne operează. La rândul 
ei, aceasta este dependentă pentru propria ei existenţă si for- 


mă de folosirea acestor coduri şi semne. 


Pentru a înţelege în mod cât mai adecvat originalitatea modele- 


lor semiotice (în special lingvistice), este important de reţinut ceea 


ce unii autori numesc dubla situare sau dimensiune a mesajului: 


- prima se referă la faptul că mesajul este un element al cir- 


cuitului comunicational: trimis de către emiţător, el circu- 
là printr-un canal și ajunge la receptor (este, să spunem, 
o ,informatie” care circulă între cei doi poli ai circuitului 
comunicational); 

sub alt aspect, mesajul poate fi, totodatä, descris ca ele- 
ment al unui proces de reprezentare, ca intermediar între 

o realitate si imaginea acestei realități (realitatea la care me- 
sajul se referă sau la care trimite). Modelele semiotice iau 
în considerare dubla situare (informaţională și simbolică) a 
mesajului; acestea se situează si se cristalizează la intersecţia 
celor două procese - de comunicare si de reprezentare (figu- 
ra 14) (Drăgan, 1996). 


Realitate | 


axa [ cormurmucă 
Emițălar m mi E Receptor 


| 


Imagine 


HIMUIZI 


Figura 14 


Dacă polisemantismul cuvântului „comunicare” ridică proble- 
me cercetătorilor, la fel stau lucrurile si cu termenii ce formează 
vocabularul specific al disciplinei. Este simplu să utilizezi cuvinte 
ca semn, simbol, cod, mesaj, fără a da impresia că se pun probleme 
serioase de înțelegere. Însă efortul definirii lor nu înseamnă pur 
si simplu crearea unei țesături de cuvinte de dragul cuvintelor, ci 
există o complexitate reală pe care nu o poate acoperi o singură 
formulă, o complexitate care are mai multe surse, în afara cantității 
de elemente si a etapelor implicate. 


Indice/semnal 
Din punctul de vedere al comunicării, putem numi indice ceea 


ce oferă informații asupra unei stări psihologice care, prin natura 

sa, nefiind nici vizibilă, nici accesibilă nici unuia dintre celelalte 
simţuri ale noastre, rămâne ascunsă în măsura în care nu se mani- 
festă prin consecinţe perceptibile. În principiu, indicele, nu serves- 
te comunicării voluntare decât ca accesoriu, atunci când întărește 
sau modifică informaţiile pe care destinatarul le are asupra con- 
ținutului comunicat sau intenției comunicante. Înrosirea obrajilor 
este un indiciu pentru timiditate sau ruşine, transpiratia abundentă 
a mâinilor poate fi un indice al unei boli sau al timiditätii. 

Semnalul este orice element purtător de informaţie, cu condiţia 
ca acesta să fi fost produs în mod deliberat de cineva care se aşteap- 
tă ca acesta să fie înțeles ca atare. Vom spune deci că este vorba de 
un indice intentional. Spre deosebire de indicele nonintentional, 
care nu este exclus din procesele de comunicare, dar care nici nu 
este necesar acestora, semnalul joacă un rol fundamental. Nu există 
comunicare deplină fără semnal. De exemplu, cuvintele constituie 
semnale cu ajutorul cărora informaţiile sunt transmise. 

De multe ori, sensul cuvintelor comunicate nu poate fi stabi- 
lit în întregime decât dacă ne servim de indici. Astfel, diferența 
dintre indice si semnal devine relativă, deoarece si unii si alții au 
același rol. Indicele nu oferă informaţii decât în mod ocazional, în 
timp ce semnalul le furnizează prin chiar natura sa. Indicele este 
un dat al realităţii, care nu este în sine un indice, dar care devine 
un indice atunci când este folosit de creierul uman ca sursă de 
informaţii. 

În ceea ce priveşte semnalul, acesta este produs pentru a fi sem- 
nal, el nu pre-există sensului pe care i-l dăm atunci când îl emitem. 
Cu toate acestea, aceleași realităţi pot servi uneori drept indici, al- 
teori drept semnale. Un bec care clipeste intermitent poate fi indi- 
cele unui contact imperfect în circuitul electric, dar el poate fi un 
semnal de atenţie. Când cineva apare la televizor, spectatorii îşi fac 


asupra sa o opinie nu numai în funcție de ce a spus, ci si în funcţie 

de coafura sa, tinuta sa, aspectul fizic etc. Dacä acestea constituie 
aspectul său obișnuit, căruia nu i-a acordat atenţie în mod deosebit, 
putem vorbi de indici. Dacă le-a adoptat în mod deliberat în vede- 
rea emisiunii, putem vorbi de semnale. Doar că, în această situaţie, 
pentru a obţine maximum de eficacitate, este bine ca spectatorii 
să nu-şi dea seama de intenţiile celui pe care îl privesc şi ca sem- 
nalul să fie interpretat drept indice. Va trebui, deci, să distingem, 
în cadrul semnalelor, pe cele care sunt emise pentru a fi percepute 
ca semnale şi cele care sunt emise pentru a fi percepute ca indici. 
Într-un semnal văzut din punctul de vedere al destinatarului, in- 
tentia comunicatorului poate fi aparentă, sau, dimpotrivă, ascunsă. 
Bineînţeles, ține de strategia comunicatorului de a prevedea, nu 
fără riscul de a greşi, cum va fi interpretat semnalul de către des- 
tinatar: dacă este receptat ca atare, ca semnal, sau, dimpotrivă, ca 
indice. 

Siglele partidelor politice au una sau două culori dominante. 
Comunicările oficiale care urmează să fie televizate se desfäsoa- 
ră deobicei în fața unui panou cu sigla partidului. Comunicatorii 
obişnuiesc să preia în ţinuta vestimentară un detaliu sau o culoare 
care să facă legătura cu simbolul grafic asociat cu partidul. Tinuta 
masculină fiind mai sobră, cravata este cea care le permite utiliza- 
torilor să introducă indici care să poată fi interpretati ca semnale 
ale apartenenţei la organizaţie. Această practică tinzând să se ge- 
neralizeze, este pe cale să impună un cod care să-i permită tele- 
spectatorului ca atunci când deschide televizorul în timpul unei 
dezbateri politice, să se orienteze asupra afilierii participanţilor 
chiar în absenţa altor semnale („burtiera” cu numele şi apartenen- 
ta politică a vorbitorului). Totuşi interpretarea ca semnal poate să 
fie eronată — alegerea culorii poate să țină de modă sau de o pre- 
ferintä personală. 

Mesaj 

Se spune în mod obișnuit că se comunică prin mesaj. Acest ter- 
men desemnează un semnal, sau un ansamblu de semnale trans- 
mise în cursul unui act de comunicare. Există și alte cuvinte, cu 
extensie mai redusă, dar tot atât de importante, pentru a desemna 
mesajele. Unul dintre acestea este enunţul: un enunţ este un mesaj 
lingvistic, în general sub formă orală, iar un mesaj sub formă scrisă 
este denumit mai degrabă text. Un mesaj nu poate fi eficace decât 
dacă este înţeles: semnalelor din care este constituit din punct de 
vedere material, trebuie să le fie asociat un sens. Acestă idee condu- 
ce la noţiunea de semn. 


Semn 

Termenul semn primeşte în lingvistică, începând cu Ferdinand 
de Saussure, un sens precis, destul de diferit de cel din limbajul 
curent, unde este echivalent uneori când cu indicele, când cu sem- 
nalul; el desemnează o unitate complexă, compusă din alte două 
unități: semnalul şi sensul său. Pentru aceste două entităţi, Saussure 
a utilizat alte denumiri, folosite deja de gramaticienii stoici ai anti- 
chitätii greceşti. În loc de semnal, el propune semnificant si pentru 
sens — semnificat, ceea ce are avantajul de a pune în valoare com- 
plementaritatea termenilor: unui semnificant îi corespunde în mod 
necesar un semnificat şi invers. Se utilizează frecvent (Hjelmslev, 
Eco) termenul „expresie” pentru semnificant şi ,continut” pentru 
semnificat. 

Saussure utilizează cuvântul ,semn” având în vedere un feno- 
men complex, compus dintr-o „imagine acustică” si un „concept” 
(obiectul semnificat). Un cuvânt sau o combinaţie de cuvinte dintr- 
o limbă indică sau se referă la un obiect exterior sau o idee existentă. 
Acesta este sensul comun al semnului, când discutăm comunicarea 
prin intermediul limbajului. Semnul este asociat în mod arbitrar 

si conventional unui concept, iar utilizarea sa convoacä imaginea 
mentală a conceptului. 

P este un semnal vizual care în alfabetul latin este asociat ar- 
bitrar sunetului coperespunzätor. Dacă asociem, conform codului 
specific limbii române, semnalele grafice P I S I C À, pentru cu- 
noscătorul limbii române acest semnal complex face trimitere către 
conceptul de pisică, sau cuvântul scris PISICĂ este semnificantul 
asociat semnficatului pisică, sau este expresia conţinutului pisică. 
Conceptul de pisică este reprezentarea mentală a utilizatorului 
despre pisică şi nu o pisică anume din realitate. Forma grafică a 
cuvântului pisică nu are nicio legătură cu sensul (conţinutul, sem- 
nificatul) pisică. De aceea, în limba franceză asocierea semnalelor 
grafice CHAT are tot ca semnificat conceptul de pisică. Faptul că 
semnalele sunt asociate arbitrar unui sens poate duce la neïnte- 
legeri, dacă nu sunt specificate regulile de asociere. Spre exemplu 
semnificantul (expresia) CAT în limba engleză trimite către sem- 
nificatul (conţinutul) pisică, dar în limba română semnul CAT este 
sinonim cu semnul etaj. 

Conform modelului dominant în lingvistică, semnalele inclu- 
se în semn, nu au, prin ele însele, nimic în comun cu sensul pe 
care sunt destinate să-l transmită. Se spune în acest caz (Saussure) 
că semnele lingvistice sunt arbitrare, cu alte cuvinte că nu există o 
justificare pentru alegerea unui anumit semnal în detrimentul ce- 
lorlalte, pentru un anumit sens. De aceea, în limbi diferite, unui 
anumit sens îi corespund semnale complet diferite. 


Există şi semne motivate, cele în care semnalele prezintă 
analogii cu semnificaţia lor. În limbaj se dau ca exemple de sem- 
ne motivate „onomatopeele”, cuvinte a căror fonie reprezintă un 
zgomot sau un sunet. Dar corespondenţa nu este decât relativă. 

De altfel, sunetul emis de unul si acelasi animal (de exemplu, un 
cocos) este transcris fonetic diferit în funcţie de limbă (cock-a- 
doodle-doo, quiquiriqui etc.) În concluzie, motivaţia semnelor 
lingvistice nu este decât relativă şi este impregnată de un arbi- 
trar care rămâne predominant. 

Acest arbitrar se regăseşte şi în alte domenii decât cel al lim- 
bajului. Exemplul clasic este cel al semafoarelor rutiere, unde 
semnificaţia culorilor este pur arbitrară. Totuşi, atunci când pe 
un panou rutier desenul unei curbe semnalează utilizatorilor că 
vor aborda o curbă, avem de-a face cu un semn motivat. Curba 
a fost aleasă pentru asemănarea sa cu virajul. În general, atunci 
când comunicarea se face altfel decât prin limbaj, partea de mo- 
tivatie creşte. O imagine este mai putin si mult mai rar arbitrară 
decât un cuvânt sau o frază si, de aceea, comunicarea prin inter- 
mediul imaginii este mult mai eficace. Se pare că semnificaţia 
se transmite cu atât mai uşor cu cât ea este mai solid ancorată 
în suportul său, cu cât diferența dintre sens şi semnal este mai 
mică. 

Ne putem pune întrebarea de ce sunt, încă, des preferate cu- 
vintele imaginilor. Aceasta se întâmplă deoarece imaginea nu 
poate vehicula toate tipurile de sensuri, ci doar acele sensuri că- 
rora le „seamănă”: în esenţa ei chiar, vorbim de imaginea unui 
element căruia îi seamănă, şi există o multitudine de noţiuni 
care nu se pretează sau se pretează cu dificultate unei reprezen- 
tări vizuale. Limbajul, care utilizează semne arbitrare, nu este 
supus acestei limitări, el permiţând comunicarea oricărui tip de 
semn. Această trăsătură universală, numită omnipotenţă, carac- 
terizează limbajul în cadrul mijloacelor de comunicare: sunt ca- 
zuri în care nu putem alege între limbaj si un alt mijloc, deoare- 


ce acesta este singurul care nu este atașat unui domeniu limitat. 


În același fel, înțelegem de ce televiziunea tinde să înlocuiască 

radioul, unde comunicarea se face prin limbaj. Televiziunea cu- 
mulează omnipotenta limbajului şi eficacitatea imaginii. Pentru 
aceleași motive, un afiş, care ține de domeniul imaginii, com- 
portă aproape întotdeauna o parte scrisă: informaţiile pe care 
imaginea nu reuşeşte să le redea sunt încredințate cuvintelor. 


Cuvânt 

Prototipul semnului lingvistic este cuvântul, dar rareori vorbim 
de cuvinte izolate. Cuvintele însele sunt făcute pentru a se combina 
în fraze complexe, care reprezintă macrosemne (semne formate la 
rândul lor din alte semne). Această proprietate este vizată în general 
atunci când spunem că limbajul este articulat. Unitatea de comu- 
nicare în acest caz este fie fraza, fie ansamblul de fraze pe care îl 
putem numi enunţ sau text. Dar putem generaliza la toate tipurile 
de comunicare ceea ce este evident pentru limbajul vorbit sau scris? 
Comunicarea nu operează întotdeauna cu ajutorul mesajelor articu- 
late, în sensul definit mai sus. Un afiş, un clip publicitar se descom- 
pun mult mai greu în elemente semnificante, în semnale distincte 


având un sens, decât o frază pe care o putem descompune în cuvinte. 


Cod 

Când se vorbeşte de comunicare, se folosește adeseori cuvân- 
tul cod. Este un termen dificil din cauza polisemiei sale. Să plecăm 
de la codificare: aceasta desemnează uneori operaţiunea care face 
să corespundă unei semnificații anumite semnale, elaborarea unui 
mesaj plecând de la o semnificaţie care, chiar dacă nu a fost dată 
în prealabil, cel puţin nu a fost încă raportată la o serie de sem- 
nale. Alteori, codificarea desemnează operaţiunea care constă în a 
înlocui semnale care aparțin unui anumit sistem cu semnale care 
aparţin unui alt sistem. În acest al doilea sens, vom merge de la un 


mesaj deja constituit, în general un text, la un alt mesaj. 

În cazul codificării lingvistice, în cauză este semnificaţia. 
Comunicatorul produce un mesaj, deci o suită de semnale, dar îl 
elaborează în funcţie de sensul căruia acest mesaj va trebui să-i co- 
respundă. Si decodificarea va reprezenta acum înțelegere: în mo- 
mentul în care percepe un mesaj constituit din semnale, destinata- 
rul îi afectează un sens, cât mai apropiat de sensul la care se gândea 
comunicatorul. 

În sens lărgit, codul este un sistem de înțelesuri comun mem- 
brilor unei culturi sau subculturi. El constă atât în semne, cât si în 
reguli sau convenţii care determină în ce mod şi în ce context sem- 
nele sunt folosite şi cum pot fi ele folosite pentru a forma mesaje 
complexe. Orice aspect al vieţii noastre sociale (J. Fiske, 2003), care 
este convenţional sau guvernat de reguli la a căror aplicare consimt 
membrii unei societăţi, poate fi numit „codat. Trebuie să distin- 
gem între coduri ale comportamentului (numite convenţii sociale) 
şi coduri de semnificaţii. Codurile de semnificaţii sunt sisteme de 
semne (lingvistice, imagistice, gestuale etc). Făcând această dis- 
tinctie, trebuie totuşi să admitem că cele două tipuri de coduri sunt 
interconectate. Nici un cod de semnificaţii nu poate fi separat de 
practicile sociale şi de utilizatorii săi. 

Fiske consideră că orice tip de cod are următoarele trăsături: 

- conține un număr de elemente din care poate fi făcută o 
selecție; aceasta este dimensiunea paradigmatică (semanti- 
că). Aceste unităţi pot fi combinate prin intermediul regu- 
lilor şi convențiilor; aceasta este dimensiunea sintagmatică 
(sintactică); 

- depinde de un acord prealabil între cei ce îl folosesc si care 
împărtăşesc același fundament cultural. Codurile si cultura 
interacționează dinamic; 

- îndeplineşte o funcţie comunicativă sau de identificare 
socială; 


TEORIA COMUNICARI | 115 


- este transmisibil prin mijloacele de comunicare sau canalele 

care îi sunt aplicabile. 

De exemplu, din numărul de cuvinte pe care le conţine limba 
franceză alegem trei: „le chat noir”. Adică am selectat trei elemente, 
în cazul nostru semne lingvistice, dintr-un cod. Le-am asociat con- 
form regulilor limbii franceze şi am alcătuit un enunţ. Acest enunţ, 
pentru cunoscătorii limbii franceze este decodificat ca „pisica nea- 
gré. Cei care cunosc limba si cultura franceză, „Le chat noir” este in- 
terpretat ca simbol al locului de întâlnire al boemei pariziene si tri- 
mite către afişele pe care le-a realizat Theophile- Alexandre Steinlen 
la sfârşitul secolului al XIX-lea pentru spectacolele unui celebru 
cabaret din Montmartre. Pentru cei pasionaţi de istoria parfumului 
„chat noir” este numele unei ape de colonie din perioada interbelică. 
Astfel se vedem cum codurile interacționează dinamic cu culturile 
si îndeplinesc funcţia de distincţie socială - în epoci diferite pentru 
apartinätorii unor grupuri care împărtăşesc valori culturale diferite, 


semnificaţiile asociate unui semnificant pot fi diferite. 


Umberto Eco (1982) este autorul unei semiotici speciale, 
bazate pe teoria codurilor, care pleacă de la presupozitia că un 
cod nu poate fi separat de cultura în care s-a format si pe care 
o deserveşte. 

Premisa de la care autorul pleacă în realizarea acestei semi- 
otici este că, pentru a explica funcţionarea sistemelor semiotice, 
nu avem nevoie de conceptul de referent: „Dacă referentul este 
condiţia necesară pentru proiectarea modelului semiotic, nu e 
şi condiţia funcţionării semiotice”. La sursă se poate afla o min- 
ciună (un fapt care nu este real), dar asta nu înseamnă că nu 
mai există posibilitatea de semnificare. Astfel, semiotica lui Eco 


este, conform propriei definiţii, o semantică bazată numai pe 

conditiile de semnificare (teoria codurilor) si nu pe conditii de 
adevär (teoria referintei). 

Concepte ca semn, cod, mesaj şi text capătă o acceptie dife- 
rită. Codul asociază elementele unui sistem vehiculant (expre- 
sia) elementelor unui sistem vehiculat (conţinutul). În această 
teorie, funcția semn se realizează atunci când o expresie este co- 
relată cu un conţinut, iar ambele elemente corelate devin func- 
tive ale corelatiei. Astfel, putem denumi semnul ca fiind consti- 
tuit din unul sau mai multe elemente ale unui plan al expresiei 
corelate convenţional cu unul sau mai multe elemente ale unui 
plan al conţinutului. 

Ca şi la Saussure, dar exprimat în alți termeni, semnul este 
corespondenţa dintre un semnificant şi un semnificat. Semnul 
nu este o unitate fizică sau o unitate semiotică fixă, ci locul de 
întîlnire al unor elemente reciproc interdependente, provenind 
din două sisteme diferite şi asociate printr-o relaţie codificantă. 

Un semnificant vehiculează conținuturi diferite si inläntui- 
te, iar ceea ce se numeşte „mesaj” este de cele mai multe ori un 
text al cărui conţinut este un discurs cu mai multe nivele. Textul 
este rezultatul coexistentei unor coduri diferite sau, cel putin, al 
unor subcoduri diferite. 

În viziunea lui Eco, din punctul de vedere al funcţionării co- 
dului, referentul trebuie exclus ca prezenţă stânjenitoare; chiar 
dacă referentul poate fi obiectul numit, trebuie admis din prin- 
cipiu că o expresie nu desemnează un obiect, ci vehiculează un 
conţinut cultural. 


m COMUNICAREA ÎN ACȚIUNE 


Cod restrîns şi cod elaborat 
Bernstein, în lucrarea Class, Codes and Control (apud Baylon, 


Mignot, 2000), examinează raporturile dintre limbă şi societate, 

folosind cercetările proprii asupra esecului școlar. Există, obser- 
vă Bernstein, două modalități fundamentale de a vorbi, ilustrate 
în experiența următoare: nişte copii de vârstă şcolară trebuie să 
povestească cu voce tare episoadele dintr-o bandă desenată în 
faţa unui adult care urmăreşte textul într-o carte. Unii copii nu 
pot transmite decât un număr mic de informaţii interlocutoru- 
lui ce cunoaște deja povestirea (folosesc un cod restrîns), în timp 
ce alți copii descriu conţinutul complet al imaginilor fără să uite 
nici un amănunt (folosesc un cod elaborat). 

Bernstein vrea să arate că acei copii proveniţi din mediile 
defavorizate nu întrebuințează decât codul restrâns, în timp ce 
elevii proveniţi din clasele superioare se folosesc la fel de bine 
de ambele coduri. Autorul nu afirmă că fiecare clasă socială ar 
poseda un limbaj distinct, dar raportul variază în funcţie de im- 
portanta care se dă în familie însușirii şi folosirii corecte a lim- 
bajului. Ori spune Bernstein, „limbajul vorbit este principalul 
mijloc prin care un individ particularizează regulile sociale”. În 
clasele superioare, discursului îi este acordată o atenţie specială: 
copilul este obişnuit să reflecteze asupra sensului cuvintelor, să 
reformuleze frazele incorecte, să-și exprime sentimentele per- 
sonale. În mediile populare, folosirea limbajului vizează înainte 
de toate respectarea unei norme. Limbajul comun pune accen- 
tul pe evidenţele proprii interlocutorilor şi nu pe crearea unor 
semnificaţii noi. 

Teza lui Bernstein, numită şi teza deficienței lingvistice, a fost 
prost întrebuințată, fiind acuzată de faptul că „nu urmăreşte de- 
cât să inculce valorile clasei mijlocii copiilor clasei muncitoare 
prin însuşirea vorbirii elaborate”. Dincolo de cauzele care duc 
însă la folosirea codurilor restrînse sau a celor elaborate, dis- 
tinctia în sine poate fi folosită cu mult succes în a analiza rapor- 
turile pe care codurile le au cu societatea. 

Denotatie/conotatie 

Cuvintele au, pe lângă semnificație, un surplus semantic. 
„American” are drept semnificaţie „orice individ care are cetäte- 
nie americană”. Aceasta este denotatia sau latura denotativă pe care 
o semnifică „american”. Denotatia este acea latură a semnificației 
care, pentru toţi cei care aparţin unei comunități de limbă, este mai 
mult sau mai putin identică. „American” poate avea însă diferite 
adaosuri semantice: pentru islamisti, după ce SUA au demarat răz- 
boiul împotriva terorismului în Afganistan, de pildă, „american” 
vizează acea persoană, cultură care le amenință modul de viaţă si 
sistemul de valori. Aceste asociaţii pe care le declanșează cuvintele 
sunt conotatiile. 

Conotatia aduce cu sine o asociere cu aspectul evaluativ si va- 
loric al cuvintelor. Cuvintele au o semnificaţie generală (valabilă 
pentru toţi vorbitorii) si una variabilă (prezentă doar la unii din- 
tre vorbitori). Asa cum am văzut, „american” poate avea variabile 
semnificaţii secundare, eventual în asociere cu o evaluare diferită 


(pozitivă sau negativă) (apud Cuilenburg, 2004). 


Simbol 

Un alt tip de semnal este simbolul. Din nefericire, nu există 
un acord general asupra conţinutului exact al termenului. Pentru 
Saussure, simbolul este un semnal care nu este, sau nu în totalitate, 
ales în mod arbitrar: de exemplu, balanța serveşte drept semnifi- 
cant justiţiei, deoarece, metaforic, justiția cântăreşte acțiunile oa- 
menilor. Pentru alți specialişti, însă, simbolul este si el un semn 
arbitrar. Dar simbolul este un termen comod pentru a desemna un 
semnal emblematic căruia i se identifică un grup social, o doctrină, 
o idee-fortä: drapelul national, crucea creştină, semiluna Islamului, 
zvastica... Simbolizarea este procesul prin care unui cuvânt, unui 
obiect, unui desen figurativ i se atribuie o valoare particulară, 

recunoscută pe plan social: cuvântul nu mai are doar sensul său 
primar, obiectul nu se mai reduce la utilizarea sa imediată, desenul 
exprimă altceva decât ceea ce reprezintă. În termeni tehnici, putem 
folosi cuplul denotatie/conotatie pentru a explica această distincţie. 
Denotatia unui semn este realitatea pe care acesta o desemnează 
în mod direct; prin conotaţie, trebuie să înţelegem realitățile de- 
semnate în mod secundar de către semn, ca şi eventualele evaluări 


(judecăţi favorabile sau defavorabile) care sunt asociate realitätilor 


primare sau secundare. 


Putem considera simbolizarea (McQuail, 
1999) un proces prin care, în primul 
rând, sensul este asociat cu obiecte, con- 
cepte, practici, naratiuni specifice sau 
cu reprezentări ale acestora. În al doilea 
rând, prin aceste mijloace, ideile şi ima- 
ginile (puternice, încărcate emoțional, 
sacre, profund semnificative şi extinse 
în timp şi spaţiu dincolo de experienţa 


imediată) sunt transmise într-un mod 
economic şi sigur acelora care au fost socializati într-o cultură 
sau într-o societate. Simbolismul este un proces esenţial colec- 
tiv. Utilizând simbolurile pentru a comunica, individul face apel 
la fondul colectiv de semnificaţii pe care le împărtășește cu inter- 
locutorii săi. 

Simbolurile sunt exprimate într-un limbaj de semne, iconi, 
semnale, dar limbajul simbolic îl constituie, de fapt, obiectele sau 
evenimentele fizice la care se referă limbajul. Pentru a da numai 
câteva exemple: steagul semnifică identitatea unei națiuni sau co- 
munitäti şi întruchipează ideea de naţiune; sabia este un simbol 
al dreptăţii, legii sau armatei; crucea este simbolul creştinismului 


120 | Irina STANCIUGELU, Raluca TUDOR, Adriana TRAN, Vasile TRAN 


în general, leul este un simbol al puterii si curajului. Astfel, putem 
spune că simbolurile, fie obiecte, practici sau mituri, au o formă 
materială concretă, relationändu-se unei idei abstracte; în al doilea 
rînd, ele sunt proprietatea unei colectivităţi şi acționează pentru a 
lega individul de colectivitate. Faptul care trebuie subliniat aici este 
limitarea sferei expresiei simbolice la anumite graniţe de spaţiu şi 
timp si proprietăţile sale mediatice pentru colectivitate. 
Simbolurile definesc fenomene, evaluează fenomene, ne permit 
organizarea experienţei, fac posibilă gândirea ipotetică și autore- 
flectia, definesc relaţii si interacțiuni (Wood, 2010) În figura 16 pu- 


tem regăsi legătura dintre denotatie, conotaţie şi simbol. 


primul nivel al U-bea nivel 


realitate semne cultură 


= 


conotaţie 


formå 
$ Pie d CES 


semnificant 
denotapie 
semnilical 
N + 

conținut 


Fig. 16 


Figura 16 reprezintă modelul lui Barthes referitor la cele două 
niveluri ale semnificației. La al doilea nivel, sistemul de semne al 
primului nivel este inserat în sistemul cultural de valori. 

Pentru a explica modelul lui Barthes să revenim la exemplul 
anterior. Pisicilor negre din realitate li se asociază un semn al- 
cătuit dintr-un semnificant grafic căruia i se asociază un semni- 
ficat. De exemplu dacă semnificantul reține din realitate o pisi- 


că neagră slabă, zburlită în poziţie de atac si cu ochi mari verzi, 

hipnotici, semnificatul poate fi pisica neagră a vrăjitoarei. Forma 
face trimitere la conotatia pisica - încarnare diavolească, iar con- 
ținutul actualizează mitul medieval al femeilor vrăjitoare care lu- 
crează cu necuratul. Dacă însă privim afisul „le Chat noir” creat de 
Theophile- Alexandre Steinlen în 1896, semnificantul reține numai 
o parte dintre caracteristicile unei pisici negre din realitate, la care 
adaugă alte semnale grafice, care sunt asociate codurilor artistice şi 
culturale ale epocii, iar semnificatul trimite la atracţia lunii pline 
însângerate, la mister, la graţia pisicii, la practici interzise. Forma 
- semnificantul trimite la conotatia femeie - pisică neagră - dia- 
vol, conţinutul însă are legătură cu mitul epocii „belle epoque” în 
care sunt preluate elemente din mitologia occidentală medievală şi 
reinterpretate: cabaretul este locul unui sabat sublimat artistic în 
care femeia sălbatică vrăjeşte etalându-şi public, şi sfidând morala, 
grația si misterele. 

În perioada interbelică, este reinterpretat semnificantul „chat 
noir” şi utilizat ca nume şi emblemă pentru un parfum. Semnalul 
grafic pleacă de la reprezentarea pe care Steinlen o găsise pisicii ne- 
gre, dar este epurat, decontexualizat si inserat în scris (semnalul care 
face trimitere către conceptul de pisică neagră este intercalat între 
cuvintele chat şi noir). Deja aceste modificări grafice vorbesc des- 
pre o nouă perioadă istorică şi un alt curent artistic. În reclama din 
publicaţia duminicală „Buletin informativ” din 22 ianuarie 1939, 
semnul „chat noir” este contextualizat astfel: „Atât de admirată 
pentru performanţele ei îndrăzneţe în automobilism, la ski, patinaj 
sau tenis, devine în momentul când dezbracă costumul de sport, o 
figură ştearsă [...] Femeea sportivă, pentru care efortul este singu- 
ra pasiune, uită că este femee si deci îşi pierde feminitatea, graţia, 


frumuseţea. [...] Apa de Colonia, Chat Noir, cu parfumul ei suav si 

subtil, este un isvor nesecat de graţie si feminitate”? Conotatia este 
că femeia emancipatä, prin manifestarea puterii în spaţiul public, 
îşi pierde atributele — atu-uri naturale: grația și misterul. 

La un alt nivel de interpretare, se pune în discuţie raportul din- 
tre femeie, spațiu şi ritmul diurn-nocturn. În perioada medievală 
femeia îşi manifestă natura demonică în mod ilicit, la adăpostul 
întunericului în spaţii interzise. În „La belle epoque” natura demo- 
nică a femeii se arată în spaţiul public, dar bine circumscris, cu 
reguli de acces şi cu asumarea unui anumit statut social (de femeie 
de moravuri uşoare) tot noaptea, tot în răspăr cu morala. În Primul 
Război Mondial, femeile şi-au dovedit capacitatea şi şi-au cucerit 
dreptul de a se manifesta în spaţiul public. În timpul crizei econo- 
mice din 1929 - 1933, femeile au fost primele sacrificate de pe piața 
muncii. În perioada de avânt economic consecutivă crizei, femeii 
emancipate i se recunoaște dreptul de a-şi manifesta forţa si ener- 
gia în spaţiul public, la lumina zilei, dar nu în competiţie reală cu 
bărbaţii ci în activităţi considerate neimportante din perspectivă 
socio-economică. Rămânem ancoraţi în modelul burghez patriar- 
hal în care femeii i se atrage atenţia că ieşirea în forță la lumină 
înseamnă renunțarea la graţie, feminitate şi mister. Natura demo- 
nică este „aseptizată” prin ieşirea la soare, dar cu preţul pierderii 
atributelor legate de spaţiul intim și de activitatea nocturnă. 

În fapt, cele trei situaţii discutate instantializeazà același mit al 
naturii demonice şi imorale a femeii, mit ce justifică organizarea 
patriarhală a societăţii. Roland Barthes consideră că miturile na- 
turalizează istoria. Adică miturile sunt produsele unei clase sociale 
şi vehiculează valorile clasei care la un moment dat în istorie şi-a 
impus dominaţia, dar negându-şi originile istorice si camuflând di- 


mensiunea politică şi socială. 


3 


http://arhivadepresa.wordpress.com/2011/02/22/apa-de-colonie-chat 
-noir-sarmul-cosmopolit-al-reclamelor-interbelice-v/ 

Folosiţi un cuvânt în mai multe contexte lingvistice, astfel 
încât sensurile lui să difere. Aplicati modelul lui Barthes pentru 
a analiza fiecare construcție în parte. Comentati raportul deno- 
tatie-conotatie reliefat de aceste construcţii. 

Identificati 5-10 cuvinte (sau obiecte) cu potential simbolic 
pentru cultura română. Realizaţi exercițiul de mai sus pentru 
fiecare dintre ele. În ce mod credeți că poate fi folosită această 
analiză pentru a construi mesaje utile unei campanii publicita- 
re sau electorale? (Pentru a putea răspunde la această întrebare, 
consultaţi cursurile care au ca temă comunicarea publicitară şi 


cea politică.) 


Raymond Firth, în lucrarea sa teoretică Symbols, Public 
and Private (apud Denis McQuail, 1999), prezintă teoria lui 
Durkheim asupra simbolurilor şi efectuează un comenta- 
riu pertinent al ideilor acestuia. În opinia lui Firth, pentru 
Durkheim, existența sentimentelor sociale depinde de procesul 
de simbolizare: „Viaţa socială sub toate aspectele ei şi în toate 
momentele istoriei sale este posibilă numai datorită unui vast 
simbolism”. Simbolul este un obiect sau o activitate direct ex- 
perimentabile, asociate unor concepte şi idei generale a căror 
experiență directă nu o putem avea, dar care sunt importante 
pentru funcționarea unui grup sau a unei colectivități. 

Plecând de la aceste considerente, Firth face două obser- 
vatii: una priveşte simbolul ca „depozit de semnificaţie”, care 
ne ajută să facem față problemelor comunicării în timp, spriji- 


nind rememorarea şi preîntâmpinând nevoia reformulării ide- 


ilor. Simbolul este un bun cultural în special pentru societăţi 

preliterale sau pentru societăți ce prezintă diversitate culturală 
şi lingvistică. Valoarea sa depinde de gama de interpretări po- 
sibile într-un caz dat: „Pentru ca simbolul să fie un instrument 
de comunicare eficient, este esenţial ca el să transmită în mare 
același lucru persoanelor implicate”. Aceasta nu exclude însă 
ambiguitatea şi caracterul aluziv al simbolului. Astfel, simbolul 
poate fi utilizat lesne de individ, permițându-i să facă referinţe, 
să acționeze în relaţie cu ceilalţi şi să înțeleagă de o manieră 


multumitoare ceea ce constituie o entitate complexă, greu defi- 


nibilă în alte moduri. 


Sens 

Deoarece orice mesaj este compus din semnale şi deoarece fi- 
ecărui semnal îi este asociat un sens sau o semnificație, un mesaj 
comportă un sens, simplu sau complex, dacă nu mai multe. Sensul 
nu este transmisibil pe cale materială; nu există sens decât pentru 
mintea umană, şi sensul nu poate exista în afara acesteia. Din acest 
punct de vedere, comunicarea este deci paradoxală. Destinată sen- 
sului, care este singurul important, ea nu este capabilă să-l vehi- 
culeze. Ea operează prin substituție. Transmisiunea este legată de 
elemente materiale sau mai exact perceptibile, semnalele, dar co- 
municarea nu reuşeşte decât în măsura în care comunicantii sta- 
bilesc o aceeaşi echivalență între semnalele percepute si semnifi- 
catiile atribuite. Dar nu se întâmplă decât rar ca echivalenta să fie 
exact aceeaşi si aproape întotdeauna ne mulțumim cu o echivalență 
apropiată. Reuşita comunicării nu este niciodată decât relativă şi 
acest lucru nu trebuie neglijat; astfel se explică faptul că acelaşi me- 
saj poate primi sensuri foarte diferite. Este totuși posibil, în anu- 
mite tipuri de comunicare cum ar fi literatura, să vedem în această 


diversitate o bogăţie şi nu o imperfecţiune. 

Sistem de semne 

În linia traditiei saussuriene, limba este caracterizatä nu ca un 
cod, ci ca un sistem de semne. Termenul de sistem indică faptul că 
între elemente, în cazul de față semnele şi componenții lor, semnale 
şi sens, există relaţii care le reunesc pentru a constitui o unitate, sis- 
temul. Noţiunea de sistem implică coerenţa între elementele con- 
stitutive, „un ansamblu în care totul se leagă”. Acest sistem poate 
fi foarte bine el însuşi complex şi constituit din mai multe suban- 
samble, în cadrul cărora există, între elemente, raporturi specifi- 
ce. Este cazul sistemelor lingvistice, ceea ce l-a condus pe Gustave 
Guillaume la a declara că limba este nu atât un sistem, cât un sistem 
de sisteme. 


Semiologia (semiotica) şi domeniile sale 

Definind limbile ca sisteme de semne, Saussure admitea 
faptul că putem întâlni semne si în alte domenii decât limbajul. 
De aceea, din punctul său de vedere, lingvistica este un capitol 
dintr-o ştiinţă mai generală, care se ocupă de semnele de toate 
tipurile. El sugera numele de semiologie, dar astăzi este preferat 
termenul de semiotică, care corespunde, de altfel, termenului 
de semiotics al specialiştilor anglo-saxoni, începând cu Pierce. 
Partea de semiologie care se ocupă de limbaj şi care se numeş- 
te lingvistică prezintă o mare diversitate, ca şi obiectul însuşi. 
Poate şi de aceea denumirea de lingvistică cedează adeseori în 
ziua de astăzi în faţa unei expresii plurale: ştiinţele limbajului. 
Vom cita doar pe cele mai importante, cu denumirile utilizate 
în momentul de faţă: 
- Fonologia, care studiază constituentii semnalelor fonetice si, 


mai ales, dar nu numai, pe cei pe care le numim foneme - 


fonetica, ştiinţa care studiază semnele sub triplul aspect al 

producţiei, structurii si percepției lor, este, din punct de ve- 
dere semiologic, o disciplină auxiliară a fonologiei; 

- Morfologia, care studiază forma cuvintelor; 

- Sintaxa, care studiază capacitatea combinatorie a semnelor 
în cadrul macro-semnului numit frază; 

- Semantica, ramura care se ocupă cu sensul semnelor sau, 
după cum afirma Charles Morris, raportul lor cu realitatea; 

- Pragmatica, ramura care studiază utilizarea semnelor sau 
(Morris) relaţia lor cu utilizatorii; 

- Lexicologia, care studiază modul în care se organizează an- 
samblul de cuvinte, cu forma şi sensul lor, într-o anumită 
limbă; 

- Semiotica textelor, literare sau nu, numită si analiza discur- 
sului (scris sau oral, inclusiv conversaţia); 

-  Sociolingvistica, ramura care studiază relaţia dintre limbaj 
şi societăți; 

—  Psiholingvistica, ramura care ţine de psihologia limbajului. 
În afara limbajului, orice ansamblu de semne şi chiar un 

semn izolat constituie un sector al semiologiei. Ca orice cla- 

sificare, clasificarea ansamblelor de semne pune si probleme 
legate de frontierele dintre diferite tipuri de semne. Astfel, pu- 
tem ezita în a califica drept sisteme de semne diverse forme de 
activitate în care comunicarea pare să joace totuşi un rol. Spre 
exemplu, cinematografia utilizează atât cuvântul, deci limbajul, 
cât şi imaginea mobilă. Dacă cinematografia este într-adevăr un 
sistem de semne, aceasta integrează, la rîndul său, altele două, 
dintre care unul este mult mai arbitrar decât celălalt. Dar semi- 
ologia cinematografiei nu se reduce la o simplă însumare a se- 


miologiei limbajului şi semiologiei imaginilor mobile: unitatea 


reprezintă mai mult decât suma părţilor sale. 

Modelul lui Peirce 

Pentru Peirce, orice proces semiotic este o relatie între trei com- 
ponente: semnul însuşi, obiectul reprezentat si interpretantul (figu- 
ra 17). 


Intérpretant 


Fa 


Semn + Obiec 
Figura 17 


Definiţia semnului implică, deci, un model triadic: „Un semn 
sau un reprezentamen este ceva care ţine locul a ceva în anumi- 
te privințe sau în virtutea anumitor însuşiri. El se adresează cuiva, 
creând în mintea acestuia un semn echivalent, sau poate un semn 
mai dezvoltat. Semnul acesta pe care îl creează îl numesc interpre- 
tantul primului semn. Semnul ţine locul a ceva, anume al obiec- 
tului său. El ține locul acestui obiect nu în toate privintele, ci cu 
referire la un fel de idee pe care am numit-o uneori fundamentul 
reprezentamenului” (Charles Peirce, Comunicare și acțiune, apud 
Eco, 1991). 

Un semn se referă la altceva decât la el însuși (obiectul) şi este 
înţeles de cineva: acesta este efectul pe care îl produce în mintea re- 
ceptorului (interpretantul). Interpretantul nu este interpretul sem- 
nului, ci este un concept mental produs deopotrivă de semn si de 
experienţa obiectului pentru cel ce utilizează semnul. Interpretantul 
unui obiect nu este o semnificaţie definită de dicționar, ci variază în 
funcţie de experienţa pe care utilizatorul semnului a avut-o vizavi 
de acel obiect. O semnificaţie nu este niciodată o relaţie între un 


semn si ceea ce reprezintă semnul (obiectul). Semnificația rezultă 

din relaţia triadică, în care interpretantul are un rol mediator de 
informare, de interpretare sau chiar de traducere a unui semn prin 
alt semn. 

Interpretantul este o altă reprezentare, care se referă la un ace- 
laşi obiect pe baza unui alt fundament (ground-ul reprezentării); 
acesta este punctul de plecare al semiozei nelimitate: relația semn- 
obiect nu este posibilă decât prin raportare la un alt interpretant 
care se explică pe sine printr-un alt interpretant. În cadrul teoriei 
codurilor, (Umberto Eco, 1982) interpretantul poate fi identifi- 
cat cu întreaga serie de denotatii şi conotaţii succesive ale unei 
expresii. 

Pentru a înţelege relația dintre obiect, semn si interpretant să ne 
raportăm la fotografia unui cal negru în galop. Obiectul din natură 
reprezentat este un anumit cal negru. Dar din momentul în care 
imaginea sa devine fotografie avem un semn care are ca semnifi- 
cant imaginea fixată pe hârtie si ca semnificat un cal negru în galop. 
Pentru cineva care vede această fotografie - un interpret, semnul 
are o anume semnificație — interpretantul, care este o reprezentare 
mentală a obiectului pornind de la un alt fundament. Adică, dacă 
fotografia este văzută de 5 persoane diferite, fiecare se va raporta la 
ea ca la semnificantul unui cal negru în galop, dar interpretantii vor 
fi diferiți. Un medic veterinar va observa musculatura calului, po- 
zitia corpului etc. şi va avea ca interpretant un cal murg de rasă pur 
sânge arab, de 4 ani, cu înălțimea în greabăn probabilă prin rapor- 
tare la celelalte elemente reprezentate în fotografie de 1,70 m, deci 
un exemplar de excepţie pentru rasa lui. Poetul va observa coama 
care îi flutură precum părul unei fecioare despletite, nările fine dila- 
tate de parcă ar fi dorit să absoarbă timpul şi spaţiul dintr-o suflare. 
Interpretantul său, deşi este legat de acelaşi obiect real (cal negru 
în galop) care a stat la baza fotografiei (semnul), este cu totul altul 
decât al medicului veterinar, decât al ţăranului care foloseşte calul 

la muncă, sau al celui care a făcut fotografia si care a fost inspirat 
de mitul calului negru care ia în zbor sufletele muribunzilor. Deci, 
interpretantul este conceptul mental al celui care utilizează semnul, 
indiferent dacă este cel care a făcut fotografia sau cel care o priveşte, 
dacă este autorul sau cititorul unei cărți etc. 

După Peirce, există trei tipuri de semne: iconul, indicele (sau 
indexul) şi simbolul. Un semn iconic este un semn bazat pe o anu- 
mită asemănare cu obiectul real sau fictiv, de exemplu, o fotografie, 
o schemă, o diagramă; un indice este un semn care se află într-o 
relaţie reală, nu de reflectare cu obiectul, funcționând ca o indicație 
sau o referinţă: de exemplu, un indicator de drum, simptomele unei 
boli etc.; simbolul este un semn determinat numai în cadrul unei 
interpretări, dar nu are legătură fizică sau de asemănare cu obiectul: 


de exemplu, un steag. 


Aplicati modelul lui Peirce în analiza unor diferite tipuri de 
semne (o expresie facială exprimând teama, un semn rutier, o 
pictură abstractă, cuvinte depreciative la adresa unei minorități 
de orice tip, o persoană îmbrăcată foarte elegant etc.). Comentati 
modul în care este creat interpretantul, pornind de la următoa- 
rele întrebări: 

- Ce relaţie există între interpretant şi experiența semnului 
şi a obiectului pe care îl reprezintă? 
- Cât de mult pot varia interpretantii si în ce măsură au ceva 


în comun? 


Modelul lui Ogden şi Richards 

Modelul Ogden şi Richards corespunde modelului lui Peirce. În 
această perspectivă, în analiza comunicării se poate da prioritate: 

-  realităților (lucrurilor); 


- psihicului, gândirii (ideilor); 

- limbajului (cuvintelor), retinându-se atunci dubla funcţie a 
cuvintelor - noi gândim cu ajutorul cuvintelor şi comuni- 


căm cu alții prin intermediul lor. 


Dacă referentul corespunde obiectului, referința interpretantu- 
lui şi simbolul semnului din modelul lui Peirce, diferenţele sun la 
nivel de relaţie dintre elementele modelului. Astfel la modelul lui 
Peirce între cele trei elemente relaţiile sunt biunivoce (în ambele 
sensuri) între elemente si raporturile dintre semn si obiect şi între 
interpretant şi obiect sunt egale, adică există o relaţie directă şi pu- 
ternică între obiect și semn ca și între obiect şi interpretant, Ogden 
şi Richards gândesc relaţiile dintre simbol şi referinţă şi cea dintre 
referinţă şi referent drept directe şi cauzale, dar relația dintre refe- 


rent si simbol este indirectă şi atribuită. 


referent 


înlocuieşte 
5, (relație atribuită) 


care se referă la 
(alte relații 


care simbolizează 
relaţie cauzală 


referință simbolul 


(gănd) Figura 18 — Modelul Ogden și Richards 


De exemplu, sigla unei mărci exclusiviste de maşini este un cal 
cabrat. Relaţia dintre mașinile produse (referent) de acea marcă si 
un cal (simbol) nu este directă ci una atribuită. În schimb, relația 
dintre calul cabrat şi ideea de forță sălbatică, de nestăpânit, de ener- 
gie, eleganţă şi nobleţe (referinţa) există în mintea celui care a con- 


ceput sigla si a celui care o „citeşte”. Dintre toate calităţile maşinii 

(referent), în referință se regăsesc acelea care individualizează ma- 
şina ca produs pe o piaţă concurentialä. Astfel, aşa cum există o re- 
latie directă între cal (simbol) si energie sălbatică, nobleţe, eleganță 
(referință), există o relaţie directă între puterea maşinii, energia, ele- 
ganta si noblețea pe care le revendică producătorul si referinţă. În 
faţa unui cunoscător, simbolul - calul cabrat stă pentru / înlocuieşte 
produsul, dar nu într-o relaţie directă ci mijlocită de ideile pe care le 
au atât producătorul cât şi cunoscătorul despre acea maşină. 


Modelul lui Saussure 

Saussure este considerat întemeietorul lingvisticii moderne si 
al semiologiei, fiind cel care a construit primul proiect al unei „te- 
orii generale a sistemelor de semnificare”, inițiind studierea vieții 
semnelor în sânul vieţii sociale. El se concentrează, ca lingvist, asu- 
pra semnului însuși. Semnul, pentru Saussure, este unitatea între 
semnificat şi semnificant. Semnificantul este imaginea acustică, 
forma fizică a semnului pe care noi o percepem, iar semnificatul 
este conceptul mental la care se referă acesta. Acest concept mental 
este în mare măsură comun tuturor membrilor unei culturi care 
împărtășesc același limbaj. 

Sunt vizibile similaritätile între diada semnificant/semnificat al 
lui Saussure şi cea peirceană semn/interpretant. Saussure este însă 
mai puţin interesat de relația semnului ca întreg cu realitatea exter- 


nă (obiectul, la Peirce) (figura 19). 


semnul 


pe," 
Zr À 


semnilicani şi semnificat 
(existenţa fizică (conceptul 
a semnului) mental) 


Fig.19 — Modelul Saussure 


semnificația realitatea externă 


au înțelesul 

Aceasta nu este o pisicä, ci niste figuri 
geometrice cărora copiii din România, 
poate şi din alte culturi europene, le-au 
atribuit semnificatul - ideea, conceptul 
de pisică. Acum aceste cercuri şi linii 
(semnificantul) şi conceptul din mintea 
noastră (semnificatul) formează semnul 
pisică. Relaţia dintre conceptul de pisi- 
că şi pisica reală care se plimbă pe aco- 
peris este semnificarea, prin semnificare lumea capătă sens pentru 
oameni. Si semnificatul si semnificantul sunt produsele unei culturi 
particulare. Am văzut în exemplul „chat noir” cum semnificantul 
(forma) este influențată de contextul istoric şi cultural şi cum semni- 
ficatul şi modul de raportare a semnului la realitate se schimbă de la 


o cultură la alta, de la un context istoric la altul. 


Modelul arată că relația dintre concept si obiectul real pe care 
îl reprezintă este operaţia de semnificare: prin intermediul acestei 
operaţii, omul acordă înţelesuri realităţii, o înţelege. Este important 
să reamintim că semnificatul este, în aceeaşi măsură ca şi semnifi- 
cantul, producţia unei culturi particulare. Este evident că semni- 
ficantii (cuvintele) sunt diferite în funcție de limbă. Același lucru 
se întâmplă si cu semnificaţiile cuvintelor: ele diferă, mai mult sau 
mai puţin, de la cultură la cultură, fiecare având propria experiență 


a obiectelor (vezi ipoteza Shapir- Worf). 


Analizati două fotografii, folosind modelele lui Peirce si 
Saussure. Care model vă ajută mai mult în analiză si din ce punct 


de vedere? Comentati rezultatele analizei. 

3.2. Noi modele ale comunicärii 


Ca reactie la modelele inspirate de paradigmele structural- 
functionaliste, care au dominat multä vreme scena teoreticä a ana- 
lizei comunicärii, au apärut contributii recente animate de ambi- 
ţia de a depăși modelele clasice ,informationale” (procesuale) si 
„lingvistice? (semiotice) ale comunicării. Potrivit acestor modele, 
comunicarea nu se reduce la transmiterea „informaţiei” sau „mesa- 
jelor” prin codificare si decodificare sau prin indicaţii ale intentiilor 
comunicative. Comunicarea trebuie înțeleasă ca o comprehensiune 
reciprocă, ca intercomprehensiune (acces la subiectivitatea altuia, 
la intenţiile şi motivele sale). Aceste demersuri consacră alte unități 
de analiză — persoana, grupurile, raporturile intersubiective - în 


experienţa vieţii cotidiene. 


3.2.1. Fundamente teoretice ale noilor modele comunicationale 


Noile paradigme ale comunicării (care valorizează teoriile inter- 
actionismului simbolic, etnometodologiei, fenomenolgiei sociale) nu 
mai tratează obiectivitatea lumii si subiectivitatea actorilor ca date 
predefinite. Acestea sunt raportate la o „activitate organizată, media- 
tă simbolic, efectuată împreună de către membrii unei comunități de 
limbaj şi de acţiune în cadrul coordonării acţiunilor lor practice”. Din 
această perspectivă, comunicarea reprezintă „modelarea unei lumi 
comune prin intermediul unei acțiuni conjugate” Această perspectivă 
comună nu înseamnă o simplă convergenţă a unor puncte de vedere 
personale, ci faptul că partenerii construiesc împreună locul comun 
(norme, reguli) pornind de la care se vor raporta unii la alţii, se vor 
raporta la lume si îşi vor organiza acţiunile împreună. (Drăgan, 1996). 

În această concepţie, limbajul este o parte integrantă a activită- 
tilor sociale; el articulează practicile, orientările si relaţiile interu- 


mane într-o formă de viață. 

Această abordare se îndepărtează de optica epistemologică 
clasică, „nu se mai acordă prioritate reprezentării din punctul de 
vedere al unui observator dezangajat, a proprietăţilor unei lumi 
exterioare şi al unei lumi interioare predeterminate, ci activităţii 
organizante/conjugate a actorilor sociali, prin care o lume comună, 
un spațiu public, un câmp practic, un sens împărtășit al realită- 
ţii comune sunt continuu modelate şi menținute drept condiţii si 
rezultate ale acţiunii” (Quère, Dun modèle épistémologique de la 
communication à un modèle praxéologique, apud Drägan, 1996). 


Interactionismul simbolic 

Herbert Blumer inaugurează ,interactionismul simbolic” si 
rezumă cele trei premise ale acestui demers, care îşi alege drept 
obiectiv studierea modului în care actorii sociali interpretea- 
ză simbolurile născute din „activităţile lor interactive”: „Prima 
premisă este că oamenii acționează față de lucruri pe baza sem- 
nificatiilor pe care le au pentru ei aceste lucruri... A doua este 
că semnificaţia acestor lucruri derivă şi se naşte din interac- 
tiunea socială a unui individ cu ceilalți actori. A treia este că 
aceste semnificaţii sunt utilizate şi modificate pintr-un proces 
de interpretare efectuat de un individ în raportul său cu lucru- 
rile pe care le întâlnește” (H. Blumer, Symbolic Interactionism: 
Perspective and Method, apud Armand şi Michele Mattelart, 
1991). 


Noile modele ale comunicării se îndepărtează de modelele 
initiale ale teoriei informaţiei si de modelul behaviorist care li- 
mitau comunicarea la transmiterea şi receptarea mesajelor unice 
(univoce), circulând într-un singur canal în acelaşi timp şi la un 


receptor pasiv. Definiţia şi abordarea comunicării se vor îmbogăţi 

prin elaborarea unor modele complexe care iau în considerare cir- 
cularitatea comunicării (alternanța participanţilor la procesul de 
comunicare în rolurile de emițător si receptor), deosebirile indi- 
viduale în stăpânirea codurilor de comunicare, rolul opiniilor si al 
atitudinilor în procesul comunicării, importanţa contextului social 
şi cultural al schimbului, inclusiv în cazul comunicării de masă. 
Unele modele vor merge chiar mai departe (școala californiană 
de la Palo Alto); potrivit acestei şcoli, comunicarea este nu numai 
circulară, ci şi continuă, presupunând o interacțiune neîncetată în- 
tre fiinţele umane, desfăşurată simultan prin multiple canale si prin 
mijloace variate. Noţiunea clasică de mesaj este și ea depășită: mai 
importante decât conținuturile comunicării sunt interacțiunile ce- 
lor care participă la comunicare si interdependentele dintre ansam- 
blul comportamentelor lor: comunicarea este asemenea functionä- 
rii unei orchestre fără dirijor, în care fiecare interacționează cu toţi 
şi toţi între ei, iar în acest proces de interacțiuni continue se creează 
realitatea socială, care este o realitate socio-comunicationalä. Este 
o iluzie de a crede că există o singură realitate: realitatea este de 
ordinul atribuirii de semnificaţie, care este produsul interacțiunilor 


umane si al comunicării. 


Acţiunea comunicaţională 

Un model de referinţă în teoria comunicării prin amploarea 
construcției teoretice a fost formulat de Jiirgen Habermas în vo- 
lumul Cunoastere si comunicare (1983), reprezentant al ultimei 
generaţii a Şcolii de la Frankfurt. Prelucrând teoriile sociologiei 
acţiunii inițiate de Talcott Parsons, Habermas elaborează o soci- 
ologie a „acțiunii comunicationale” Acţiunea si interacțiunea nu 
mai sunt considerate doar ca producătoare de efecte, ci se analizea- 
ză ca fiind asociate unor schimburi simbolice şi contexte de lim- 


baj. Atitudinile, opiniile care însoțesc acţiunea nu pot da seamă de 

realitate doar luate singure. Sociologia critică trebuie să studieze 
reţelele de interacțiune într-o societate constituită din relații comu- 
nicationale, „unirea în comunicare a subiecţilor opuși”. „Acţiunii 
strategice”, adică raţiunii şi acțiunii cu scop strict utilitar şi in- 
strumental (al căror dispozitiv privilegiat îl constituie mijloacele 
de comunicare de masă) şi care riscă să colonizeze „lumea socială 
trăită”, Habermas le opune alte moduri de acţiune sau de raporta- 
re la lume, fiecare cu propriul său criteriu de validitate: acțiunea 
obiectivă, cognitivă, care îşi impune să spună adevărul, acțiunea 
intersubiectivă, care tinteste dreptatea morală a acţiunii, acțiunea 
expresivă, care presupune sinceritate. El consideră că, în principal, 
criza democraţiei se datorează faptului că dispozitivele sociale care 
ar trebui să faciliteze schimburile si desfăşurarea rationalitätii sale 
comunicationale au devenit autonome; ele fac să circule informa- 
ţia, dar blochează relaţiile comunicationale, adică activităţile de in- 
terpretare ale indivizilor şi grupurilor sociale. 

Jean Marie Vincent consideră însă că noțiunea de rationalita- 
te comunicationalä a lui Habermas este „puternic impregnată cu 
elemente normative, reprezentând un principiu de explicaţie me- 
tasocial” (apud Mattelart, Mattelart, 2001), ceea ce poate conduce 
către întrebarea dacă nu cumva relaţiile comunicationale, pe care 
filosoful german le consideră fundamentul socialului, nu sunt co- 


piate după o concepție a dialogului dintre filosofi. 


3.2.2. Şcoala de la Palo Alto 


Poziţia teoretică a şcolii de la Palo Alto se caracterizează prin 
considerarea comunicării ca fenomen social integrat, încercând 
prin „gramatica” (sau „logica comunicării”) să construiască o pun- 
te de legătură între aspectele relationale si cele organizaționale, în- 


tre mecanismele care reglează raporturile interindividuale si cele 

care reglează raporturile sociale. Paul Watzlawick precizează: „as- 
cultăm în permanenţă de regulile de comunicare, dar regulile în 
sine, gramatica comunicării, sunt lucruri pe care nu le cunoaştem” 
(Watzlawick et all., 1972). 


Precursor al noului model al comunicärii teoretizat de 
Scoala de la Palo Alto este recunoscut Gregory Bateson, antro- 
polog si ecologist englez, format initial ca biolog. 

Lucrarea sa, Spre o ecologie a spiritului, a încercat să introdu- 
că o perspectivă „organicistă” asupra comunicării. Bateson opu- 
ne metafora maşinii (care ar fi adecvată ca metaforă fondatoare 
pentru modelul matematic), metaforei organismului, mai adec- 
vată în a exprima natura sistemului informational-comunicativ. 

Gândirea organicistă situează informaţia ca dimensiune re- 
levantä a unui subiect aflat într-un mediu determinat, ambele 
neputând fi definite decât printr-o relație de reciprociate: eul 
trăieşte într-o lume a cărei parte este el însuşi, dar el contribuie, 
la rândul lui, la constituirea acestei lumi. 

Metafora organismului introduce în studierea comunicării 
o gândire holistă. Comunicarea însăși este operă si instrument: 
opera si produsul nu sunt distincte de ceea ce le dă naștere. 

După Bateson, comunicarea este un schimb al subsisteme- 
lor unei totalitäti, un schimb de informaţie. La rândul ei, in- 
formaţia este o „diferenţă care produce diferenţe”. Ea este sur- 
sa dinamicii totalitätii sau sistemului, deoarece „interacțiunea 


+» 


dintre părțile unui spirit este declanșată prin diferență”. 


Şcoala de la Palo Alto, proiectând organic comunicarea, va 
ajunge imediat la teza: Totul este comunicare. Comunicarea este 
noul termen care exprimă relația omului cu lumea. Comunicarea 

furnizează regulile de înţelegere pentru toate lucrurile din lume, 
deoarece ştiinţa, arta sau practicile cotidiene nu sunt decât sectoare 
conţinute în comunicarea care le înglobează. Comunicarea va re- 
flecta întregul joc al raţiunii si al activităţilor ei. 

Cartea O logică a comunicării, scrisă de trei membri ai Colegiului 
Invizibil: Paul Watzlawick, Janet Beavin, Don Jackson, are drept 
scop să explice cum se poate spune că fiecare individ participă la 
comunicare, mai mult decât că s-ar afla el la originea comunicării 
sau că ar fi ținta ei. Ei au formulat câteva principii de comunicare 


interumană, numite axiome. 


Axioma 1. Comunicarea este inevitabilă. (Imposibilitatea de a 
nu comunica; nu putem să nu comunicăm.) Această axiomă are 
sens numai în condiţiile în care înglobăm în sfera comunicării şi 
transmiterea neintentionatä de informaţie, ce se realizează prin in- 
termediul indicilor. Dacă acceptăm că orice comportament are o 
anumită valoare comunicativă, că nu doar mimica şi gesturile, ci şi 
absenţa lor este elocventă, vom putea accepta uşor prima axiomă. 

„Dacă vom admite că, într-o interacțiune, orice comportament 
are valoarea unui mesaj, cu alte cuvinte, că este o comunicare, ur- 
mează de aici că nu se poate să nu se comunice, indiferent dacă se 
vrea sau nu. Activitate sau inactivitate, vorbire sau tăcere, orice are 
valoare de mesaj. Asemenea comportamentele influențează pe alte- 
le, iar acestea, la rândul lor, nu pot să nu reacționeze la comunicări 
şi prin însuși acest fapt să comunice” (Watzlawick, Une logique de 
la communication) 

Comunicarea nu se mai reduce astfel la limbajul verbal si, mai 
ales, la intentionalitate. Noi comunicăm doar atunci când inten- 
tiile, conștiente sau reuşite, se transmit si sunt înţelese de recep- 
tor. Din punctul de vedere al noii teorii, comunicarea verbală si 
intențională reprezintă doar vârful unui iceberg uriaș, care închide 

într-o unitate întregul comportament al unui individ integrat or- 
ganic într-o totalitate cuprinzând alte moduri de comportament: 
tonul, postura, contextul. Evident, pentru nevoile analizei putem 
distinge ,unitäti” ale comunicării: mesajul (unitatea elementară), 
interacţiunea (o serie de mesaje schimbate între indivizi), modele 


de interacțiune. 


Axioma 2. Comunicarea se desfăşoară la două niveluri: informa- 
tional si relational, cel de-al doilea oferind indicaţii de interpretare a 
conținutului celui dintâi. (Orice comunicare se analizează în conti- 
nut şi relaţie; orice comunicare prezintă două aspecte: conținutul şi 
relația, astfel încât al doilea îl înglobează pe primul si prin aceasta 
este o metacomunicare.) Asta înseamnă că orice comunicare nu se 
limitează să transmită o informaţie, ci induce în acelaşi timp un 
comportament. În termenii lui Bateson, se pot numi cele două as- 
pecte „indicele”, respectiv „ordinea” oricărei comunicări. Indicele 
este sinonimul conţinutului mesajului. 

Un mesaj, sub aspectul lui de „indice”, transmite o informaţie: 
în comunicarea umană, acest termen este de aceea sinonim cu con- 
ținutul mesajului. El poate avea ca obiect orice este comunicabil; 
problema de a ști dacă o asemenea informaţie este adevărată sau 
falsă, validă ori nevalidă sau indecidabilă nu intră aici în calcul. 
Aspectul de „ordine, dimpotrivă, desemnează maniera în care este 
înțeles mesajul şi, în cele din urmă, relaţia între parteneri. 

Un raport interesant se manifestă între cele două aspecte ale 
comunicării: cu cât o relaţie este mai spontană si mai sănătoasă, 
cu atât aspectul relație al comunicării trece în plan secund. Invers, 
relaţiile bolnave se caracterizează printr-o dezbatere fără sfârşit 
asupra naturii relaţiei, iar conţinutul comunicării sfârşeşte prin 
a-şi pierde orice importanţă. Vorbitorii acordă planului relational 
o importanţă decisivă si dacă neînțelegerile de ordin informaţional 

pot fi aplanate uşor, cele ce privesc relaţia generează adesea con- 
flicte ireconciliabile. Una dintre descoperirile cercetătorilor de la 
Palo Alto e tocmai aceea că atenţia acordată comunicării distruge 
comunicarea. 


Axioma 3. Comunicarea este un proces continuu, ce nu poate fi 
tratat în termeni de cauză efect sau stimul răspuns. Această a tre- 
ia axiomă se poate obţine din studiul interacțiunii sau schimbului 
de mesaje între parteneri. Văzută din afară, o serie de comunica- 
ţii poate fi intelesä ca un sir neîntrupt de schimburi de elemente 
informaţionale. Interlocutorii par a avea iniţiativa sau preeminen- 
ta, sau pot avea un statut de dependenţă; se punctează rolurile pe 
care si le asumă sau le revin partenerilor si care-i determină de fie- 
care dată ca „stimuli” sau „răspuns” ai secventei comunicationale. 


Axioma 4. Comunicarea îmbracă fie o formă digitală, fie una 
analogică. Termenii provin din cibernetică, unde un sistem este 
considerat digital atunci când operează cu o logică binară de tipul 
0 si 1 şi analogic, în cazul utilizării unei logici cu o infinitate con- 
tinuă de valori. După Watzlawick, comunicarea analogică, în care 
se include, practic, orice comunicare nonverbală (care nu întreţine 
între semn şi obiect o relaţie pur convenţională) îşi află rădăcinile 
în stadiile arhaice ale evoluţiei umane si are o extensiune mult mai 
generală decât comunicarea digitală, verbală, relativ recentă şi mult 
mai abstractă, capabilă să reprezinte nu numai sensuri, ci şi logica 
limbajului. 

Numai în comunicarea interumană sunt posibile cele două ti- 
puri. Altfel spus, omul este singurul gen de organism capabil să 
utilizeze cele două moduri de comunicare, digitală şi analogică. 
Apariţia şi utilizarea comunicării digitale a avut o importanţă capi- 
tală pentru evoluţia omului, a culturii, ea fiind cea care condensează 

o cantitate mai mare de informaţie si permite conservarea ei în 
timp precum şi recuperarea ei recurentă la orice moment ulterior. 
Cum au arătat însă studiile de etologie ale lui Timbertgen, Lorentz 
sau Bateson, pentru aspectul de relație al comunicării, rolul fun- 
damental îl are tipul analogic de comunicare. Intervenţia în cadrul 
comunicării a dimensiunii relationale explică de ce comunicarea 
analogică are o conexiune atât de strânsă cu contextul comunicării; 
acelaşi gest, de exemplu, pare normal într-un context si transmite 
o informaţie de un anumit tip si pare anormal, „bolnav”, într-un alt 
context, alertează pe ceilalți oameni asupra stării mentale a omului, 
nu-i face să reacționeze doar la informaţia cuprinsă în comunicare. 

Cele două tipuri de comunicare nu există paralel sau comple- 
mentar; ele pot să coexiste şi să se completeze în orice mesaj. După 
toate probabilitățile, conţinutul se transmite digital si relația analo- 
gic. Relaţia analogic - digital în cadrul comunicării, exemplificată 
de diferenţa dintre tipurile corespunzătoare de calculatoare, are 
numeroase consecințe pragmatice în diverse domenii ale acțiunii 
sociale. Prezenţa şi complementaritatea celor două tipuri în me- 
sajele comunicării face necesară traducerea continuă între ele, atât 
de cei care emit semnale, cât si de cei care le recepționează; aceasta 
nu se poate face însă în chip complet fără pierderi de informaţie şi 
de sensuri. Limbajul digital posedă o sintaxă logică complexă şi co- 
modă, dar e lipsit de o semantică adecvată pentru relaţie. Limbajul 
analogic posedă semantica, nu însă si sintaxa corespunzătoare unei 
definiţii neechivoce a naturii relaţiilor. Există o strânsă legătură 
între axiomele 2 şi 4: componenta informaţională a comunicării 
e transmisă cu precădere pe cale digitală, pe când cea relațională 
prin mijloace analogice. Privirea, gestul, mimica, tonul sunt para- 
metrii de care depinde bunul mers al relaţiei si tot ei fac obiectul 
incriminărilor atunci când raporturile dintre comunicatori nu mai 
funcționează normal. 

Axioma 5. Pornind de la studiile antropologice şi psihologice 
ale lui Bateson, adepţii Şcolii de la Palo Alto au formulat o altă 
idee de bază a analizei comunicării: în comportamentul comuni- 
cational se pot distinge sisteme simetrice în care partenerii adoptă 
un „comportament în oglindă” (întemeiat pe egalitate) şi sisteme 
complementare, centrate pe diferenţă (de exemplu, doctor-pacient, 
profesor-student). În felul acesta se ajunge la următoarea axiomă: 
„Orice proces de comunicare este simetric sau complementar, dacă 


Yy» 


el se întemeiază, respectiv, pe egalitate sau diferență: 


Axioma 6. Comunicarea este ireversibilă. Asertiunea trebuie 
pusă în legătură cu proprietatea oricărei comunicări de a produce, 
o dată receptată, un efect oarecare asupra celui ce a primit-o, mai 
intens sau mai slab, prompt sau manifest cu întârziere, perceptibil 


ori nu pentru un observator din afară. 


Axioma 7. Comunicarea presupune procese de ajustare si aco- 
modare. Înţelesul cuvântului nu există nicăieri altundeva decât 
în mintea vorbitorului, iar semnificantul sonor, nefiind un cără- 
uş al semnificatului, ci doar un simplu stimul senzorial, îl poate 
evoca receptorului numai în măsura în care acesta îl posedă deja. 
Unicitatea experienţei de viață si lingvistice a fiecăruia dintre noi 
atrage după sine necoincidenta sensurilor pe care locutori diferiți 
le conferă acelorași cuvinte. 

În finalul studiului lor programatic, autorii modelului fac urmă- 
toarele consideraţii generale (apud Pârvu, Filosofia comunicării): 

Prima observaţie: axiomele propuse sunt prime încercări de a da 
o formă logică sistematică unui proces extrem de complex si de aceea 
nu trebuie înțelese decât ca studii preliminare la o teorie adecvată. 

A doua observaţie: aceste axiome sunt foarte eterogene, deoa- 
rece ele sunt extrase din observarea unor fenomene sau genuri de 

comunicare diferite, sau din observarea fenomenelor de comunica- 
re în registre foarte diferite. Dacă ele au o unitate, aceasta nu rezidă 
în originea lor, ci în importanţa lor pragmatică. Aceasta conduce 
la punerea accentului nu pe „actele” individuale, ci pe conotatiile 
interpersonale. 

Axiomatica globală pe care o propun autorii, prin care se în- 
cearcă să se determine prin condiţii o întreagă „situație comunica- 
tional#, este astfel în acord stilistic cu natura sistemică a comuni- 
cării, redată de Birdwhistell: „Un individ nu comunică, el ia parte 
la comunicarea în care devine un element. El se poate mișca, poate 
face zgomot... dar el nu comunică. El poate vedea, poate înţelege, 
simţi, gusta, atinge, dar el nu comunică. În alți termeni, el nu este 
autorul comunicării, el participă la ea. Comunicarea, în calitatea ei 
de sistem, nu trebuie să fie concepută după modelul elementar al 
acțiunii şi reacţiunii, oricât de complex ar fi enunţul lui. Ca sistem, 
comunicarea nu trebuie să fie definită decât la nivelul unui schimb” 
(apud Pârvu, 2000). 

În acest gen de prezentare structurală a comunicării, fiecare 
axiomă participă determinativ la definirea globală a situaţiei de co- 
municare şi îşi extrage semnificația numai din această participare. 

„Astfel, imposibilitatea de a nu comunica face ca orice situație 
care comportă două sau mai multe persoane să fie o situaţie in- 
terpersonală, o situație de comunicare. Aspectul «relaţie» al unei 
asemenea comunicări precizează mai bine acest punct. Importanţa 
pragmatică, interpersonală a modurilor de comunicare digital şi 
analogic nu rezidă doar într-un izomorfism presupus cu conţinutul 
şi relaţia, ci în ambiguitatea, inevitabilă şi semnificativă, în care se 
află emițătorul si receptorul atunci când se pune problema traduce- 
rii unui mod în altul. Ceea ce am spus despre problemele de punctare 
se bazează tocmai pe metamorfoza implicită a modelului clasic «ac- 
tiune-reactiune». În fine, paradigma simetrie-complementaritate 

este poate cea care se apropie cel mai mult de conceptul matematic 
de funcţie, poziţiile indivizilor nefiind decât variabile susceptibile 
de a lua o infinitate de valori al căror sens nu este absolut, ci nu 
se relevă decât în relaţia lor reciprocă.” (Watzlawick et all., 1972). 
Importanţa concepţiei şcolii de la Palo Alto constă în considerarea 
comunicării ca o activitate colectivă, condusă de reguli învăţate in- 
conștient. Modelul orchestral al comunicării tinde să pună în evi- 
dentä necesitatea gramaticii comunicării fără de care aceasta nu-şi 
poate realiza funcţiile esenţiale. 


Realizati un eseu plecând de la descoperirea Școlii de la Palo 
Alto conform căreia atenţia în cadrul comunicării distruge co- 
municarea. Puteţi lua ca punct de pornire comunicarea inter- 
personală sau comunicarea la nivel social. 

Analizati situaţii diferite de comunicare (interpersonală, de 
masă, de grup, comunicare politică etc.) prin prisma axiomelor 
teoriei elaborate de Şcoala de la Palo Alto. Axiomele sunt reali- 
zate în întregime în toate situaţiile analizate? Comentati rezulta- 
tele acestei aplicaţii. 

Ce axiomă predomină, în ce tip de comunicare? Puteţi stabili 
o relaţie între cele două? 


Aşa cum arată B. Miège (1995) în lucrarea La pensée commu- 
nicationnelle, modelului comunicării elaborat de Şcoala de la 
Palo Alto i-au fost aduse trei critici importante: 

- -critică logică. Aceasta se referă la o presupozitie epistemo- 
logică a modelui; nivelului metacomunicational, care per- 

mite să se dea un sens nivelului comunicării, trebuie să i 


se confere posibilitatea de a-i observa funcționarea pentru 


a-i decela eventualele distorsiuni introduse în comunicarea 

„pură”; rezultă de aici că acest model este întemeiat pe ideea 
că observatorul a fost dotat cu o capacitate de observaţie si 
percepţie care nu introduce distorsiune. Or acest postulat 
epistemologic este astăzi cel mai adesea respins. 

- -critică internă. Pornind de la o observaţie a lui Peirce, D. 
Bougnoux identifica distinctiile Școlii de la Palo Alto dintre 
comunicarea de relaţie şi de conţinut cu distincţia dintre co- 
municarea indicială şi cea simbolică; prima este însă opacă, 
puţin mobilă şi intranzitivă (fără obiect). Ea nu se cunoaşte 
pe sine însăși şi e lipsită de intenţie; de aceea nu poate avea 
rolul major acordat de modelul şcolii de la Palo Alto. 

- -critică teoretică. Şcoala de la Palo Alto este pandantul psi- 
hologic al functionalismului clasic: psihoterapia realizată 
de această şcoala urmărește să evite suferința care rezultă 
din comportamentele disfunctionale prin conformarea la 
normele sociale. Ca si functionalismul, această şcoală are ca 
premisă nevoia de comunicare a individului în cadrul unui 
sistem; integrarea în sistem (lingvistică, psihologică, com- 


portamentală) presupune însă mereu preeminenta, autono- 


mia şi raționalitatea sistemului. 


3.2.3. Analiza conversatiei 


„Analiza conversaţiei” este o componentă importantă a etno- 
metodologiei. Loc privilegiat al schimburilor simbolice, conversa- 
ţia este abordată ca o acţiune, nu doar pentru studierea limbii, ci şi 
ca practică de limbaj, pentru a înţelege în ce fel construiesc locuto- 
rii operaţiunile acestei forme predominante de interacțiune socială 
şi pentru a dezvălui procedurile şi aşteptările prin care este produsă 


şi înțeleasă această interacţiune. 

Etnometodologia 

Întemeietor al etnometodologiei este Harold Garfinkel. Elev 
al lui Parsons si apoi profesor la Universitatea California, Los 
Angeles, el pune bazele acestei abordäri în 1967 cu lucrarea 
Studies in Ethnomethdology. Etnometodologia are ca obiec- 
tiv studierea rationamentului practic de simț comun în situa- 
tiile obişnuite de acţiune. Pentru Garfinkel (apud Mattelart, 
Mattelart, 2001), analiza evenimentelor lumii sociale dintr-un 
punct de vedere ştiinţific adecvat, adică exteriorul obiectului, 
este departe de a fi o strategie ideală în cazul în care se abor- 
dează fluxul evenimentelor curente. „Cercetarea etnometodo- 
logică analizează activităţile de toate zilele ca metode folosite 
de membrii grupului cu scopul de a face aceste activităţi vizibil- 
rationale-si-raportabile-(în sensul în care se poate da seamă de 
ele)-pentru scopuri practice, adică observabile si descriptibile 
ca organizare a activităţilor obişnuite de zi cu zi. Reflexivitatea 
acestui fenomen este o activitate specială, constând în împre- 
jurări practice, în cunoaşterea comună, în structurile sociale si 
raționamentul sociologic practic. Această reflexivitate ne îngă- 
duie să reperăm si să analizăm ocurenta lor: ca atare, dă posibi- 
litatea de a le analiza” Autorul insistă asupra caracterului me- 
todic al acţiunilor practice, iar sarcina etnometodologului este 
să identifice operaţiunile prin care oamenii îşi dau seama şi dau 
seamă despre ce sunt şi ce fac ei în activităţile curente şi în dife- 
rite contexte de interacțiune. Conceperea relaţiei dintre acțiune 
şi contextul ei este înnoită din temelii de etnometodologie. Nu 
doar contextul influenţează conţinutul presupus al acțiunii, ci şi 


acţiunea contribuie la sensul elaborat progresiv al contextului, 


al situaţiei înseși. 

Conversatia, mai exact orice comunicare verbală în care împăr- 
tirea intervențiilor verbale nu este preformată, devine centru de 
interes fiindcă este una dintre formele fundamentale de organizare 
socială, relativ simplu de definit şi de delimitat. Este un proces ce se 
desfăşoară pe măsură ce participanţii fac schimb de enunturi ver- 
bale; acestea se construiesc în comun, fiindcă există reciprocitate şi 
cooperare în producerea unui text. 


În cartea Conversafia - structuri si strategii, Liliana Ionescu 
Ruxăndoiu defineşte conversaţia prin comparație cu discuţia. 
Conform autoarei, conversaţia reprezintă prototipul utilizării lim- 
bii. Ea reprezintă tipul familiar curent de comunicare orală, dialo- 
gică, în care doi sau mai multi participanţi îşi asumă în mod liber 
rolul de emiţător. Discuţia presupune un cadru institutional si, cel 
putin partial, prealocarea rolului de emiţător. În cazul conversatiei, 
participanţii se manifestă ca indivizi (intervenţia consideratiilor de 
rol şi de statut ca factor restrictiv, fără să fie exclusă, nu este esen- 
țială), pe când discuţia se poartă din perspectiva rolului social al 
participanților. Diferenţele dintre conversaţie si discuţie sunt legate 
şi de temele care pot fi abordate: conversaţia nu implică limitări sub 
acest aspect, pe când tema de discuţie este strict determinată de 
cadrul instituțional în care aceasta are loc. 


Realizati un eseu pornind de la implicaţiile interdependentei 
context/actiune puse în evidenţă de etnometodologie. 


Conversaţia (apud Ruxăndoiu, 1975) se caracterizează prin ur- 
mătoarele trăsături: 
- este creată continuu, prin interacțiune; este rezultatul in- 
teractiunii unor indivizi care au obiective conversationale 
diferite şi adesea divergente. Evoluţia conversatiei este, în 

general, nepredictibilă, dar atât în producerea, cât si în in- 
terpretarea enunturilor, se ține seama cu necesitate de par- 
tener. Atât emițătorul, cât şi receptorul valorifică în cursul 
proceselor specifice fiecăruia dintre aceste roluri datele pe 
care le posedă în legătură cu celălalt, date care configurea- 
ză orizontul productiv si cel interpretativ al partenerului. 
Preocuparea emitätorului de a facilita receptarea este reflec- 
tată si de gradul ridicat de redundantä al enunturilor speci- 
fice conversatiei; 

- toate aspectele semnalate pun în evidenţă caracterul de in- 
teractiune socială specific al conversatiei. Aceasta presupu- 
ne existenţa unui teritoriu comun participanţilor, dorința 
de a împărtăși cu alții anumite informaţii despre lume, rea- 
lizarea unui anumit echilibru între necesităţile individuale 
şi necesităţile altor membri ai comunității. Pragmatic, con- 
versatia apare ca o activitate serioasă si necesară, cu funcție 
coezivă, facilitând cele mai diverse forme de interacţiune 
socială; 

- conversaţia este inerent contextuală; contextul este parte in- 
tegrantă a conversatiei, funcționând ca un criteriu esențial 
de a decide dacă aceasta este coerentă sau nu; 

- este structurată; conversaţia își are propria ei organizare. 
Ea se desfăşoară sub forma unei succesiuni de intervenții 
alternative ale unor participanți. În cursul unei conversații 
se actualizează două tipuri de roluri: emiţător si receptor. Se 
vorbeşte şi despre un rol de auditor, prin care se desemnează 
situația celui care asistă la conversaţie fără a interveni. În 
situația în care la conversaţie participă mai multe persoane, 
una (sau unele) dintre ele pot să nu fie selectate ca destina- 
tari ai anumitor intervenții, emițătorul orientându-se expli- 
cit spre cel de la care aşteaptă răspuns. 

Ordonarea conversatiei nu este determinată în primul rând de 
ordonarea diverselor secvențe componente, ci de faptul că interac- 
tiunea dintre emiţător şi receptor presupune coordonarea activi- 
tăţii de producere a semnificatiilor: negocierea sensurilor, crearea 
unor contexte interpretative etc. 

Catherine Kerbrat-Orecchini (2010) definește conversaţia 
drept „construcţie colectivă”, rezultat al „muncii de colaborare” 
care le cere participanţilor să negocieze ansamblul elementelor din 
care sunt alcătuite conversațiile. Negocierea vizează: „contractul 
de comunicare si genul schimbului în care sunt angajaţi, scenariul 
global, organizarea globală, alternanţa accesului la cuvânt, subiec- 
tele conversatiei, adaptarea semnelor produse, semnificația cuvin- 
telor şi anunţurilor, opiniile emise de o parte şi de cealaltă şi di- 
verse alte aspecte ale relaţiei interpersonale” (Kerbrat-Orecchioni, 
2010, p 120). 

Conversatia poate fi definită prin trei caracteristici esenţiale: in- 
teractiune, ordine şi îndeplinire (realizare). Un enunţ verbal, com- 
plex sau nu, chiar şi o singură frază nu este produsul unui singur 
locutor, ci rezultatul unui proces interactiv. Chiar dacă unul dintre 
participanţi nu contribuie verbal, sau dacă este vorba despre inter- 
ventia verbală a unui singur locutor, partenerul contribuie la rea- 
lizarea enuntului prin simplul fapt că locutorul i se adresează lui: 
prin însăşi existenţa sa, interlocutorul contribuie la randamentul 
discursiv al locutorului, care nu poate vorbi fără a construi ipoteze 
asupra celuilalt. Datorită unei coordonări foarte precise între cel 
care vorbeşte şi cel care ascultă, discursul apare întotdeauna ca o 
construcție. Fiecare participant arată cum înţelege sau interpretea- 
ză el activitatea celuilalt şi cum ar dori să o înţeleagă sau să o inter- 
preteze celălalt pe a sa. Prin activitatea lor, participanţii încep să se 
cunoască repede şi stabilesc aceleaşi raporturi şi cu partenerii, în 
vederea activităţilor care vor urma. Fiecare element al conversatiei 

poate constitui obiectul unei negocieri, de la sensul unui cuvânt 
până la tipul de activitate ce trebuie îndeplinită, ori până la inter- 
pretarea unei activităţi deja realizate. 

Participanţii îşi îndeplinesc activităţile conversationale în mod 
organizat. Ei dispun de metode (în sensul prestiintific) care le per- 
mit rezolvarea sarcinilor conversationale pe care le-au propus sau 
pe care le-au negociat la începutul interacțiunii si, de asemenea, să- 
şi organizeze conversaţia în acord cu aceste sarcini. Această organi- 
zare este formată din secvenţe: ea se constituie prin succesiunea 
intervențiilor verbale. O intervenţie verbală asociată aceleia care o 
precede şi aceleia ce va urma furnizează contextul „local pentru 
înţelegerea si interpretarea sensului activităților conversationale. 
Intervenţia verbală, moment fundamental, nu constituie o unita- 
te lingvistică, ci una interactionalä, care acoperă o multitudine de 
mijloace lingvistice, mergând de la construcţii lexicale autonome 
până la fraze complexe. 

În cadrul aceleiași culturi, activităţile partenerilor sunt determi- 
nate foarte puţin de norme sau de concepte exterioare; importanţa 
lor este, mai curând, determinată de randamentul dat, constituirea 
sensului rezultând tocmai din activitatea participanţilor. În context 
intercultural, cu toate că regulile generale care guvernează func- 
tionarea conversatiei sunt aceleași în toate societăţile, la nivel de 
utilizare practică, în detaliu se observă diferenţe culturale care pot 
conduce la neînțelegeri sau eşec comunicational. Aceste diferenţe 
pot apărea la toate nivelurile interacțiunii: comunicare paraverbală 
şi nonverbală, accesul la cuvânt (modul în care sunt reglementate 
cultural alternanţa dialogului, pauzele si tăcerile, întreruperile si 
încălcările drepturilor la cuvânt), sistemul de adresare, marcatori 
ai relaţiei interpersonale (Kerbrat-Orecchioni, 2010). 

3.2.4. Teoria conversatiei 

O direcţie posibilă a regândirii comunicării până la nivelul con- 
diţiilor ei de posibilitate o oferă programele „teoriei conversaţiei”. 
Conversatia pare a introduce un ecran de barare a tentativelor sti- 
intifice. Ea mobilizează, în primul rând, funcţia fatică, cea centrată 
pe canalul de comunicare şi distorsiunile acestuia. 

Frédérique Berthet scria (apud Dinu, 1997): „Într-un anumit 
sens, funcția fatică este conversaţia prin excelenţă... Dacă obiectul 
funcţiei fatice este contactul sau accentuarea lui, pe scurt, dacă ceea 
ce e vizat este legătura socială ca atare (stabilirea, ca si verificarea ei, 
condiţia ei de existenţă, ca si consolidarea ei), atunci toate celelalte 
obiective ale schimbului de cuvinte nu sunt decât secundare, iar a 
vorbi nu mai înseamnă a schimba informaţii, ci a stabili posibilita- 
tea schimbului”. 

Teoria lui Paul Grice (Logic and Conversation) intenţionează 
să degajeze principiile care prezidează orice comunicare, pe baza 
formulării cadrului a priori implicit al acesteia prin analiza conver- 
satiei, a investigării condiţiilor ei de existenţă si adecvare. Aceste 
condiţii („maxime ale acţiunii comunicationale”) care se aplică 
conversatiei în sine, indiferent de tema ei, sunt formulate ca prin- 
cipii ale comunicării, pornind de la presupozitia că există o cone- 
xiune substanțială între structura conversatiei şi natura discursului 
în genere. 

De fapt, teoria lui Grice (apud Baylon, Mignot, 2000) încearcă 
să răspundă la următoarele întrebări: În ce mod emițătorul, adop- 
tând poziţia rezonabilă de a nu spune tot (căci nu avem aproape ni- 
ciodată timpul de a spune tot), poate prevedea că mesajul său va fi 
înţeles așa cum doreşte el? În ce mod destinatarul înţelege altceva, 
sau mai mult decât ceea ce s-a spus? Ambii se sprijină pe cunoas- 


terea regulilor comunicative care ghidează construcţia sensului 

dincolo de simpla echivalentä între expresie si continut. Altfel spus, 
pentru a se înţelege, interlocutorii trebuie nu numai să fi memori- 
zat sensul cuvintelor, aşa cum încearcă dicționarele să-l descrie, ci 
să şi posede principiile generale. 

Grice a încercat să enumere, sub numele de maxime conversati- 
onale, regulile cărora trebuie să se conformeze actorii unui dialog. 
Maximele conversatiei vor avea astfel de-a face direct cu „trăsături- 
le generale ale discursului”. Aceste maxime sunt formulate pornind 
de la un principiu general, principiul cooperării: „Contribuţia ta la 
conversaţie trebuie să corespundă cu ceea ce se cere din partea ta, 
cu stadiul atins de conversaţie, cu scopul sau direcția acceptată a 
discuţiei în care eşti angajat”. 

Legând o conversaţie, interlocutorii întreprind o activitate co- 
lectivă în care fiecare dintre ei trebuie să poată conta unul pe ce- 
lălalt pentru ca aceasta să fie dusă la bun sfârșit. Acesta este un fel 
de transcendental al comunicării, în sensul că, dacă ai acceptat să 
conversezi, ai admis tacit un principiu normativ şi etic prin care te 
angajezi să supui orice diferend argumentelor menite să realizeze 
un consens. 

Principiul de cooperare a lui Grice conduce la formularea ma- 
ximelor conversatiei; aceste categorii devin condiţii pentru ca im- 
plicarea personală prezentă în orice practică a comunicării să nu 
violeze principiul cooperării. 

Maximele cantităţii se referă la măsura sau cantitatea informa- 
tiei de respectat într-o conversaţie; cele ale calității invită la veridi- 
citate şi adevărul sustinerilor; maxima relaţiei („Fii relevant!” - se 
referă la situaţia partenerilor în cadrul conversatiei; cele ale moda- 
litäfii îţi cer să fii clar si precis. Toate aceste maxime organizează 
nucleul potenţial al comunicării şi induc, în viziunea lui Grice, un 


caracter reflexiv necesar teoriei comunicării. 


TEORIA COMUNICĂRII | 153 


Maximele conversationale 
Categoria cantităţii 

- Contribuția voastră să fie pe atât de informativă pe cât se 
cere (pentru finalitätile din acel moment ale schimbului); 


- Contribuția voastră să nu fie mai informativă decât se cere. 


Categoria calității 
Supermaximă: 
Încercati să faceți în așa fel încât contribuția voastră să fie 
adevărată. 
Două maxime mai precise: 
- Nu spuneţi ceea ce consideraţi că este fals; 
- Nu spuneţi lucruri asupra cărora nu aveţi informaţia 
adecvată. 


Categoria relaţiei 


Fiţi relevant! 


Categoria modalităţii 
Supermaximă: 
Fiţi clar! 
Maxime variate: 
- Exprimarea să nu fie obscură; 
- Evitaţi ambiguitatea; 


- Fiți concis! (evitati orice prolixitate care nu este necesară); 


- Exprimați-vă cu ordine. 

——(__ DISCUTILETICE _) 


În ce măsură principiul cooperării al lui Paul Grice, precum 
şi maximele stabilite plecând de la acesta sunt respectate într- 
o conversaţie obişnuită? Comentati răspunsul la această între- 


bare. Ce vă spune acest răspuns despre natura teoriei lui Paul 


Grice? 


4. Comunicare şi limbaj; comunicarea orală 


Există vorbitori care ne fascinează. Iar fascinația nu vine numai 
din ceea ce se comunică, ci, mai ales, din felul în care se comunică. 
În astfel de situaţii suntem în prezența a „două limbaje”, spune Paul 
Watzlawick, într-un eseu care poartă chiar acest titlu. Unul din ele 
poate fi transpus în reguli, i se pot identifica elementele constituti- 
ve: este limbajul rațional, cuantificabil în fraze, judecăţi, propoziţii, 
cuvinte, silabe, sunete. Celălalt este metaforic, figurat, operează nu 
cu semne, ci cu simboluri. 

Din punctul de vedere al analizelor de limbaj şi comunicare, 
primul limbaj este atribuit unor fenomene de gândire dirijată, ce- 
lălalt unor fenomene de gândire nedirijată. Limbajul datorat feno- 
menelor de gândire dirijată urmează legile lingvistice, se supune 
regulilor gramaticale, ale sintaxei şi semanticii. Limbajul datorat 
fenomenelor de gindire nedirijată constituie o țesătură în care sunt 
prinse reprezentările, experienţele, gesturile, atitudinile, trăsăturile 
de personalitate, „farmecul” vorbitorului. 

Formele gândirii nedirijate se dovedesc a avea un caracter pro- 
nunțat individual si sunt mai putin susceptibile de normare în ve- 
derea constituirii unei discipline de studiu. Formele gândirii diri- 
jate, care nu au un specific individual accentuat, ci unul general, au 
fost asamblate într-o disciplină, într-o teorie a limbajului. De aceea 
doar acestea pot fi studiate cu pertinentä şi în mod sistematic. La 
acest limbaj ne vom referi in continuare. 

4.1. Limbă — limbaj: clarificări conceptuale 


„Toate popoarele de pe pământ, în ciuda diversităţii idiomuri- 
lor, vorbesc unul şi același limbaj”, susține Beauzée. Toate limbile au 
un fundament comun, o rațiune fondatoare comună, datorită fap- 
tului că servesc aceluiaşi scop: semnificării prin intermediul limbii, 
transmiterii gândurilor personale unor altor oameni. 

Vorbirea este o oglindă, uneori o fereastră, a noastră, a eului, a 
persoanei. Persoana nu apare numai în hainele care înveşmântea- 
ză corpul nostru, ci şi în cuvintele care îmbracă ceea ce dorim să 
comunicăm. 

Limbaj — desemnează ceea ce este comun în modul în care toate 
fiinţele omeneşti folosesc cuvântul sau scrisul. Este un cuvânt folo- 
sit mai ales la singular; el reprezintă o aptitudine care este singulară 
în lumea animală; îl putem defini drept orice sistem sau ansamblu 
de semne care permite exprimarea sau comunicarea; în sens strict, 
reprezintă o instituţie universală şi specifică umanităţii, care com- 
portă caracteristici proprii. 

Limbă - (sens comun) - produs social particular al facultăţii 
limbajului, ansamblu de convenţii necesare comunicării, schimbu- 
lui de informaţii, adoptate în mod mai mult sau mai puţin conven- 
tional de către vorbitorii unei societăţi, pentru exercitarea acestei 
funcţii prin vorbire. 

Dacă limbajul este facultatea sau aptitudinea de a construi un 
sistem de semne, intraductibil sau universal, limba este instrumen- 
tul de comunicare propriu unei comunităţi umane. Limbile, ca 
expresii particulare, ca realizări conjuncturale ale limbajului, sunt 
susceptibile de a fi traduse. 

Vorbirea - actul prin care se exercită funcția lingvistică; vorbi- 
rea într-o limbă este activitatea de codare, iar ascultarea este activi- 


tatea de decodare a comunicării. 

Distinctia dintre limbä si vorbire constituie, dupä cum se 
ştie, dihotomia saussuriană primordială căreia i se subordonea- 
ză toate celelalte opoziții evidenţiate de lingvistica structurală. 
Pentru Saussure, limba constituie un sistem existent în mod 
virtual în conştiinţa unei comunități umane determinate sub 
forma unui ansamblu de reguli şi convenţii acceptate tacit de 
membrii corpului social, care le permite acestora exercitarea fa- 
cultätilor limbajului. Actualizarea limbii se realizează sub forma 
vorbirii, ce constituie latura concretă, de manifestare practică 
a posibilităților lingvistice ale indivizilor. Aceeași distincţie se 
regăseşte sub o terminologie diferită la mai toţi lingvistii struc- 
turalisti (schemă/uzaj la Hjelmsev, competentä/ performanţă la 
Chomsky). 


Sistem de semne - unităţi convenţionale, abstracte, care prin 
combinare pot forma unități semantice, cuvinte cu semnificaţie, 
expresii cu sens; sensul intrinsec al lor nu este altul decât referen- 


tialitatea lor. 


Codul lingvistic - limba - este necesar atât emitätorului, cât si 
receptorului, pentru a realiza comunicarea. El constă într-o mul- 
titudine de semne izolate, care se pot asocia pentru a desemna un 
referent, dintr-un set de reguli după care se face asocierea acestor 
designatori pentru a exprima o imagine mentală, o reprezentare. 
Organizarea semnelor şi combinarea sensurilor lor tin de sintaxa 
propoziției sau a frazei. Practicile discursive - tipuri de organiza- 
re ale comunicării - reprezintă utilizarea limbii în vorbire. Actul 
enuntärii, al vorbirii, presupune recurgerea la semnificant şi sem- 


nificat, entități statice ale codului lingvistic. 

Pentru a reuși, comunicarea între indivizi are nevoie de întele- 
gerea codului. Vorbirea este un act individual, pe când limba este 
un fenomen social, de grup. „Jocurile de vorbire” (L. Wittgenstein) 
consacră sensul folosirii unor expresii în conformitate cu întrebu- 
intarea lor. Semnificațiile termenilor unei limbi se regăsesc în dic- 
tionare. Fiecare vorbitor are pentru un termen una sau mai multe 
semnificaţii. Aşadar, fiecare vorbitor are un dicționar propriu pen- 
tru limba/limbile pe care o/le vorbeşte. Sensurile cuvintelor se pot 
schimba, în funcţie de interpretările care apar în cursul comuni- 
cării. Aşa se face că unii vorbitori pot folosi cuvintele cu sensuri 
greşite, false (adică neconforme cu sensul de dicționar sau cu cel 
atribuit de grupul social în a cărui limbă se exprimă). 

De aceea, N. Chomsky găseşte de cuviinţă să facă distincţia din- 
tre competenţa lingvistică şi performanţa lingvistică. 


Competența lingvistică — este dată de ansamblul posibilităţilor 
pe care le are un subiect vorbitor al unei limbi în ceea ce priveşte 
capacitatea de a construi si de a recunoaște fraze corecte din punct 
de vedere gramatical, de a le interpreta pe cele cu sens şi de a le 
identifica pe cele ambigue dintr-o anumită limbă. „Comunicarea 
lingvistică se face în raport de statusul, rolul și grupul de referin- 
tă. ... Orice persoană își adaptează stilul de comunicare verbală în 
funcţie de context. ... De câte ori suntem nevoiţi să ne integrăm 
într-un grupnou trebuie să ne schimbăm stilul de comunicare pen- 
tru a răspunde cerințelor noului context. O condiţie a reușitei so- 
ciale este dată de competenţa lingvistică a persoanei. Cine ştie să 
comunice poate avea şanse mai mari de ascensiune în viața socială” 
(Schifirnet, 2004, 163) 


Performanţele lingvistice ale vorbitorului unei limbi nu ţin ne- 
apărat de competențele lingvistice pe care le poate demonstra, ci 

de capacitatea de a pune „în joc” zestrea acumulată de termeni 
(semnificanti) şi complexul de reguli pentru a obține sensuri noi. 
Performanţele lingvistice mai reclamă si ansamblul cunoştinţelor 
despre lume ale subiectului şi o anumită practică în abordarea şi 
gestionarea relaţiilor interumane, care pot funcționa independent 
de competenţa lingvistică. 

O altă distincţie care se face în acest domeniu este cea între lim- 
bă şi discurs. Aici discursul joacă un rol analog vorbirii, atât doar 
că e vorba de o vorbire specializată. Specializarea implicată este da- 
torată relației specifice care se stabileşte în cadrul discursului între 
sens şi efect de sens. Dacă în cazul vorbirii, termenilor (cuvintelor) 
li se puteau atribui mai multe sensuri, fiind la latitudinea interlo- 
cutorilor să aleagă sensul care le convine sau cel pe care-l cunosc, 
în cazul discursului se pleacă de la asumtia că, în pofida infinitätii 
de valori ale unui termen, unei unităţi de semnificație minimale îi 


corespunde un sens si numai unul. 


Limbă şi gândire 

În lingvistică, o teorie foarte larg acceptată afirmă, cu ar- 
gumente puternice, că o limbă impune gândirii o organizare 
originală. 

Saussure (apud Baylon, Mignot, 2000) consideră că, fără 
limbaj, gândirea ar rămâne o nebuloasă dezorganizată: doar 
el permite gândirii să se organizeze. Cum nu există un limbaj 
în sine, ci doar limbi multiple si diferite, gândirea unui indi- 
vid rămâne într-o largă măsură dependentă de limba pe care 
a învăţat-o. Formulei celebre a lui Humboldt, potrivit căreia o 
limbă este „o viziune a lumii” (Weltanschauung) îi răspunde, în 
definiția lui Martinet, o afirmaţie orientată în același sens: lim- 


ba este calificată drept „instrument de comunicare în funcție 

de care experiența umană se analizează, în mod diferit de la o 
comunitate la alta...” Toate acestea contrazic opinia generală, 
dar complet falsă, potrivit căreia diversitatea limbilor se reduce 
la o diversitate de etichete sau de semnale, legate de semnificații 
invariabile care ar reflecta direct realitatea. 

Limba are anumite funcțiuni, are o anumită utilizare. Printre 
aceste funcțiuni, specialiştii consideră ca predominantă fie func- 
ţia de comunicare, fie funcţia de reprezentare. Aceasta se explică 
foarte uşor: cele două sunt legate, după cum s-a constatat încă din 
Evul Mediu. Gândirea devine comunicabilă doar pentru că limba 
permite să se afecteze semnale unor elemente de gândire, deci 
sensului. Și necesitățile comunicării, în mod reciproc, conduc la 
obligaţia de a se pune ordine în gândire. Aceasta nu se întâmplă 
doar în momentul în care ne exprimăm. De achiziţia unei limbi, 
fie în primii ani de viaţă, fie mai târziu, se leagă cu siguranţă o 
structurare specifică a gândirii care, fără să o limiteze la tipare 
rigide si definitive, îi permit să corespundă gândirii celuilalt, mul- 
tiplicând în acelaşi timp posibilitățile de îmbogăţire. 

Chiar dacă în ansamblu lingvistii sunt de acord asupra fap- 
tului că limba influențează gândirea, opinia lor variază asupra 
profunzimii acestei influenţe. Pentru unii - ipoteză afirmată de 
Humboldt-Sapir-Whorf, decupajul semantic astfel indus de o 
limbă este în întregime original, în aşa fel încât între două de- 
cupaje ținând de două limbi diferite nu există multe puncte co- 
mune. Pentru alții, universul semantic al umanităţii conservă o 


anumită unitate, limbile nu sunt în întregime ireductibile unele 


față de celelalte. Dacă ar fi altfel, cum ar fi posibile traducerile? 


Realizati un eseu având ca temă relaţia limbă - gândire şi mo- 


dul în care această relaţie influenţează raporturile de comunicare 

între culturi diferite sau între indivizi ce aparţin unor culturi di- 


ferite. Un posibil punct pe plecare îl poate constitui o experiență 


personală ce exemplifică aceste raporturi. 


4.2. Operationalizarea limbajului 


Întrebări legitime se ridică atunci când se pune problema achi- 


zitionärii de către ființa umană a limbajului. Cum se învaţă sensu- 


rile şi modurile de combinare ale cuvintelor şi expresiilor? Cum 


se ajunge la performante lingvistice? Acestor întrebări li se poate 


răspunde parcurgând următoarele trei etape ale operationalizärii 


limbajului: 


analiza indicilor acustici; 
sinteza şi elaborarea reprezentărilor lexicale; 


înţelegerea. 


Analiza indicilor acustici 


percepţia categorială - învăţarea sunetelor elementare si 
gruparea lor; 

adaptarea selectivă - pentru a identifica mai multi termeni 
e nevoie de o prezentare variată de foneme şi de parametri 
lingvistici; 

combinaţii de foneme - reprezentarea silabică: capacitatea 


de a uni în silabe mai multe semne. 


Sinteza si elaborarea reprezentărilor lexicale 


lexicul intern - ansamblul de reprezentări corespunzătoare 
unităților semnificative dintr-o limbă; 

efectul de frecvenţă - lexicul intern creşte cu cât cuvintele 
sunt folosite mai des; 

efectul de amorsare - lexicul intern scade în condiţiile nefo- 


losirii cuvintelor. 

Înțelegerea nu se reduce la identificarea cuvintelor dintr-un me- 
saj, unitatea sintactică pe care trebuie să o poată prelucra vorbi- 
torul pentru a comunica este fraza. Percepția lingvistică este dată 
de nivelul competenţei lingvistice, iar înţelegerea este consecinţa 
directă a gradului de performanţă lingvistică a subiectului. Aceste 
două aspecte ale procesului de operationalizare a limbajului se 
completează reciproc, abia aici, la nivelul înţelegerii întâlnindu-se 
competenţa si performanţa lingvistică care, în afara procesului de 
operationalizare, funcționează independent. 


4.3. Limbaj şi acţiune 


O importanță deosebită pentru întemeierea limbajului este 
dată de relația acestuia cu acțiunea. Dacă se consideră că există 
o distanţă între „limbă” şi „vorbire, cum cred gânditorii neo-po- 
zitivişti, atunci nu trebuie să se analizeze decât codul lingvistic. 
Considerând pentru început această supozitie, analizele lingvistice 
pun în lumină trei tipuri de abordări şi de întemeieri posibile: 

— sintactică; 

— semantică; 

- pragmatică. 

Perspectiva sintactică - constă în determinarea regulilor care 
permit, prin combinarea simbolurilor elementare, construirea de 
fraze sau fomule lingvistice corecte. 

Perspectiva semantică — îşi propune să furnizeze mijlocul de in- 
terpretare a formelor lingvistice si să le pună în corespondenţă cu 
altceva, altceva care poate fi realitatea sau formele altei limbi sau ale 
altui limbaj (nonverbal). 

Perspectiva pragmatică — îşi propune să analizeze formele limbii 
aşa cum le utilizează vorbitorii care intenţionează să acționeze unii 
asupra altora prin intermediul limbii. 

Scoala de la Oxford 

J. L. Austin încearcă o abordare a limbajului din perspectiva 
enunturilor. El distinge enunturi constative şi enunturi performa- 
tive. Enunturile constative descriu un eveniment („Azi e luni.) fără 
a avea pretenția de a induce o modificare în relaţia emitätor-recep- 
tor. Enunfurile performative încearcă să modifice relaţia emițător- 
receptor, să producă un efect, cel mai adesea asupra receptorului. 
Ulterior Austin își va modifica punctul de vedere, constatând că 
orice act de vorbire, fie el constativ sau performativ, poate induce o 
atitudine în receptor. Astfel, adâncind analiza, el constată că orice 
tip de act al vorbirii comportă trei aspecte concomitente, însă în 
grade diferite de intensitate. Aceste trei aspecte sînt: 

-  locuţiunea; 

-  ilocuţiunea; 

-  perlocuţiunea. 

Locutiunea - constă în articularea si combinarea de sunete, în 
evocarea şi combinarea sintactică a noțiunilor şi sensurilor, în actul 
de vorbire propriu-zis; 

Ilocuţiunea - enunţul exprimat în frază reprezintă el însuşi un 
act, o anume transformare a raporturilor dintre interlocutori. De 
exemplu, când spun „promit... înseamnă că mă angajez la o acțiune 
care va modifica aşteptarea interlocutorului; la fel cum atunci când 
spun „îţi interzic...” doresc să întrerup o acțiune a interlocutorului. 
Printr-un act ilocutionar al enuntärii angajez o acţiune specifică. 

Perlocuţiunea - enunţul are „încapsulată” o teleologie de ordin 
comunicational. Scopul explicit al enuntärii poate să nu fie expri- 
mat sau să nu fie identificabil în enunţ, decât în urma unei eventu- 
ale cerereri de confirmare sau de explicitare din partea interlocuto- 
rului. Actul perlocutionar este inserat în interstitiile unei situații de 
fapt. El poate exprima si recursul la un alt tip de cod comunicatio- 
nal sau de situaţie, cunoscut de către unii dintre vorbitori. 

Un enunţ, în momentul în care este emis, are mai multe obiec- 
tive care se articulează unul pe celălalt: enuntätorul încearcă să facă 
în așa fel încât acesta să fie corect constituit (locutiune), ca sensul 
său să fie recunoscut (ilocutiune), ca acesta să producă din partea 


auditorului o anumită reacție (perlocutiune). 


4.4. Comunicarea lingvistică — modele teoretice 


Jakobson a fost printre primii care au sugerat o schemă a comu- 


nicării lingvistice. 


Roman Jakobson, lingvist fiind, porneşte de la elementele de 
bază ale procesului de comunicare: emițător, mesaj, receptor şi 
adaugă încă trei componente: cod, canal, referent (figura 21). 
Relaţia de comunicare se realizează astfel: emițătorul transmite un 
mesaj într-un anumit cod (limbaj) către receptor, care va iniţia o 
acțiune de decodare a mesajului ce i-a fost transmis. Codul tre- 
buie să fie comun celor doi parteneri aflaţi în contact. Între emi- 
tâtor si receptor are loc un transfer de informaţie printr-un canal. 
Informaţia pleacă de la emiţător şi devine informaţie pentru recep- 
tor. Atât emițătorul, cât şi receptorul sunt entități orientate către 
un scop. Emitätorul are scopul de a oferi, receptorul are scopul de 
a primi informaţie. 

Cum am mai spus, transmiterea mesajului se realizează într-un 
anume cod. Între mesaj si cod există o anumită discrepanţă. Astfel, 
în vreme ce mesajul se caracterizează prin coerență, cursivitate, 
claritate, fiind determinat de loc, de timp, de starea psihică a emi- 
țătorului, codul e fix, invariabil, abstract, redus la un număr destul 


de mic de semne. 

Figura 21 — Modelul Jakobson 


Din punctul său de vedere, în orice act de comunicare verbală 
intervin următorii factori constitutivi: 

„Destinatorul (emițătorul) trimite un mesaj destinatarului (re- 
ceptorul). Pentru a fi operant, mesajul necesită mai întâi un context 
la care să facă trimitere (ceea ce, într-o terminologie oarecum am- 
biguă, este numit «referent»), context sesizabil de către destinatar și 
care fie este verbalizat, fie este susceptibil de a fi verbalizat; apoi me- 
sajul necesită un cod comun, în întregime sau cel putin partial, atât 
destinatorului, cât şi destinatarului (sau, în alți termeni, celui care 
codifică şi celui care decodifică mesajul); în fine, mesajul necesită 
un contact, un canal fizic şi o conexiune psihologică între emițător 
şi destinatar, contact care le permite să stabilească şi să menţină co- 
municarea” (Jakobson, Closing statements: Linguistics and Poetics, 
apud Baylon, Mignot, 2000). 

Astăzi, din punctul de vedere al lingvistului, se impun anumite 
completări şi rezerve. De exemplu, situația în care se desfăşoară co- 
municarea, nu figurează în această schemă: de fapt, prin termenul 
context, Jakobson a desemnat în bloc trei factori pe care trebuie să-i 


diferentiem: 

- Situația comunicatorilor (emițătorul şi destinatarul sunt, în 
momentul producerii mesajului sau al receptiei sale, într-un 
anumit loc şi într-un anumit moment şi au, unul în raport 
cu celălalt, funcții net diferenţiate); 

- Contextul, adică mesajele care fac parte din acelaşi ansam- 
blu şi de la care anumite elemente ale mesajului trebuie 
să-şi primească sensul, fiind adeseori greu de ştiut pe cine 
desemnează acestea dacă nu există date furnizate în partea 
precedentă a mesajului; 

-  Referentul, la ceea ce trimite mesajul, obiectul din realitatea 
exterioară la care se referă mesajul. 

Jakobson adoptă un punct de vedere funcţional în interpre- 
tarea schemei sale, în sensul că un sistem cum este limbajul este 
utilizat în scopuri care trebuie explicitate. Astfel, factorii pe care 
Jakobson i-a delimitat în schema sa pot reprezenta obiectul unei 
analize separate în analizarea limbajului. De altfel, în cunoscuta sa 
„teorie a limbii”, din 1934, Karl Buhler, plecând de la o schemă mai 
simplă, defineşte actul comunicării lingvistice prin analogie cu 
transmisia radiofonică, ceea ce îl determină să adopte, pentru pri- 
ma dată, termenii de emiţător, mesaj şi receptor. Buhler constată 
că vorbirea poate fi concepută ca expresie în raport cu emițătorul, 
ca reprezentare în raport cu mesajul şi ca apel în raport cu destina- 
tarul. În consecinţă, el distinge funcţiile expresivă, reprezentativă 
şi apelativă. 

Roman Jakobson operează distincţia dintre forma şi conţinutul 
mesajului, ataşând funcţii distincte acestor două componente. Se 
ajunge astfel la o clasificare cuprinzând următoarele funcții: 

- Funcția emotivă sau expresivă a comunicării constă în evi- 
dentierea stărilor interne ale emitätorului. O valoare emo- 
tionalä foarte mare au interjectiile, unele forme verbale 
(modul optativ), epitetele şi o sumă întreagă de mijloace 

stilistice prin care exprimăm reactile noastre sufleteşti la 
contactul cu o realitate oarecare. 

Funcţia conativă, persuasivă, sau retorică îndreptată către 
destinatarul comunicării de la care se intenționează să se obti- 
nă un anume tip de răspuns. Forma verbală conativă prin ex- 
celentä este modul imperativ, În calitatea sa de artă a constru- 
irii discursurilor persuasive, retorica avea în vedere tocmai 
valorificarea potentelor conative ale comunicării interumane. 
Funcţia poetică e centrată pe mesaj. Trebuie însă observat că 
ea nu are în vedere si referința, sau fenomenul real pe care 
îl vizează comunicarea. Aşa se şi explică alegerea de către 
Jakobson a denumirii acestei funcţii. Se ştie că, spre deose- 
bire de limbajul ştiinţific, pentru care ceea ce contează cu 
precădere este despre ce se vorbeşte, limbajul poetic pune 
accentul pe cum se spune. Dacă cel dintâi privilegiază sem- 
nificatul, cel de-al doilea - semnificantul. În spatele cuvin- 
telor dintr-un text ştiinţific se văd înțelesurile pe care ele ni 
le dezvăluie, pe când cuvintele unui poem sunt, în mare mă- 
sură, opace, ele retinând atenţia cititorului asupra aspectului 
lor concret, ceea ce face ca orice încercare de a le înlocui cu 
sinonime să distrugă poeticitatea textului. 

Funcţia referentialä acoperă referinţa mesajului, dar ea vi- 
zează, în concepţia lui Jakobson, şi cadrul situational în 
care are loc transmiterea acestuia. Ideea de a trata împre- 
ună aceste două aspecte pare să se fi născut din dorinţa de 
a separa printr-o cenzură unică aspectele ce tin de sintaxa 
mesajului de tot ceea ce priveşte relaţia acestuia cu realități 
exterioare, adică de componentele semantică și pragmatică. 
Deşi logică, abordarea aceasta a fost receptată de alți cerectă- 
tori drept insuficient de pertinentă, motiv pentru care Derill 
Hymes a propus scindarea funcţiei jakobsiene în două: una 

propriu-zis referentialä, axată pe subiectul comunicării, şi 
alta contextuală sau situationalä, orientată către cadrul în 
care se desfășoară procesul de comunicare. 

- Funcția metalingvistică se manifestă ori de câte ori în cadrul 
comunicării apare necesitatea de a se atrage atenţia asupra 
codului utilizat. Perifrazele explicative care precizează ac- 
ceptiunea în care trebuie înţeles un termen, gesturile sau 
tonul ce indică receptorului cheia în care trebuie decodificat 
mesajul, aparțin toate sferei metalingvisticului. 

- Funcţia fatică are în vedere caracteristicile mijlocului 
de comunicare şi controlul bunei functionäri a acestuia. 
Nenumărate semnale fatice însoțesc comunicarea interper- 
sonală: confirmări verbale sau prin mișcări ale capului, dar 
mai ales jocul privirilor prin care se reconfirmă mereu păs- 
trarea contactului. 

Potrivit concepţiei lui Jakobson, cele şase funcţii pe care el le-a 
definit coexistă practic în orice comunicare. Diferită de la caz la caz 
este numai ierarhia lor de importanţă, stratificarea rezultată consti- 
tuind un criteriu de clasificare a evenimentelor verbale. 

Modelul lui Jakobson reprezintă o trecere de la modelele şco- 
lii proces la cele semiotice. Modelul este structural si evidenţiază 
factorii constituvi ai comunicării şi funcțiile limbajului pe care le 
îndeplinesc. 

Pentru a ilustra modelul vom face apel la două exemple. Pentru 
început vom analiza prima strofă din poezia „Mai am un singur 
dor”. Funcţia expresivă/emotivă se manifestă prin afirmaţiile „Mai 
am un singur dor”, „să mă lăsaţi să mor” care dau indicaţii despre 
starea de spirit a emitätorului și despre raportul pe care acesta îl are 
cu mesajul. Poezia are valoare de testament literar. Funcţia conati- 
vă este decelabilă în exprimarea la modul imperativ „să mă lăsaţi 
să mor”. Este sesizabilă relația dintre mesaj (testamentul literar) si 

receptor (contemporanii poetului, receptorii operei). Functia fati- 
că, cea de a menţine deschis canalul de comunicare între emițător 
şi receptor se manifestă prin solicitarea empatiei şi implicării re- 
ceptorului - „să mă lăsaţi... Fragmentul fiind ales dintr-o poezie 
cu versuri de câte 6 silabe, cu rimă încrucișată, funcția poetică ata- 
şată mesajului este evidentă. Funcţia metalingvisticä este cea care 
atrage atenția asupra faptului că este vorba despre un testament li- 
terar, este indicat faptul că mesajul trebuie citit în codul limbajului 
poetic specific romantismului românesc. 

Pentru al doilea exemplu am ales un mesaj publicitar realizat 
de Toulouse - Lautrec în anul 1896 - Lanţul de bicicletă Simpson’. 
Afisul a fost realizat la comanda lui Spoke un mic comerciant de 
biciclete care vindea o noutate tehnică la acea vreme, lanţul cu de- 
multiplicare. Afișul realizat de Toulouse-Lautrec îl are în prim-plan 
pe cel mai cunoscut ciclist francez al momentului - Constant Huret 
pe o bicicletă dotată cu lanțul Simpson, care este pe cale să depă- 
şească un tandem Goliat încălecat de un cuplu - se vede femeia 
care ocupă locul din spate şi o parte din spatele bărbatului. În cen- 
trul afisului este înfățișat Simpson însuşi alături de Louis Bouglé, 
iar în arier-plan un lanţ de biciclişti şi un pâlc de spectatori. Fuctia 
expresivă este îndeplinită prin reprezentarea autorului invenţiei — 
Simpson în centrul afisului si prin înscrisul cu numele comercian- 
tului. Funcţia conativă este îndeplinită de prezența campionului si 
a cuplului de pe tandem în prim-plan. Personajele fac legătura din- 
tre privitor şi universul afişului. Tradus din codul limbajului plastic 
în cel verbal funcţia lor este de a spune: „Dacă doriţi să deveniți 
admirat precum un campion, sau o femeie emancipată folosiţi lan- 
tul Simpson! Funcţia metalingvisticä este manifestă prin înscrisul 


„La chaîne Simpson” care atrage atenţia asupra modului în care 


* Henri de Toulouse - Lautrec (1896), La chaîne Simpson, litografie în 


culori pe hârtie, 24» x 18», Musée Toulouse - Lautrec [Albi] 

trebuie decodat afisul si care face traducerea din limbajul plastic 
în cel verbal. Funcţia fatică este îndeplinită atât de personajele din 
prim-plan cât şi de grupul de oameni care se văd în centrul pistei de 
ciclism - spectatori si ei. Lautrec se dovedeşte în acest afiş un maes- 
tru al distanțelor psihologice si sociale. Privitorul este apropiat de 
tinerii moderni, emancipati si admirati, toată lucrarea se ordonea- 
ză ierarhic după verticala pe care o trasează silueta inventatorului si 
a celebrului său companion, iar în fundal este mulțimea privitorilor 
si a ciclistilor înlănţuiţi care deja au achiziţionat inovaţia. Astfel, 
din jocul distanțelor se creează o sferă de relaţii în care privitorul 
este inclus. Funcţia poetică este prezentă la nivel de polisemie a 
cuvântului lanţ: lanţ de bicicletă, lanţul iubirii - tandemul, lanţul de 
biciclete, lanţul de biciclişti uniți prin aceeași pasiune. Funcţia po- 
etică este prezentă şi la nivel de expresie plastică: pe măsură ce ilu- 
zia distanţei micşorează personajele lanţul se multiplică. Afişul este 
conceput pe un zig-zag de linii frânte care dau ritm si forță, tensi- 
unea este calmată de liniile curbe care sugerează roțile bicicletelor. 

Cele două exemple arată că modelul lui Jakobson este aplicabil 
atât codurilor lingvistice cât și celor plastice şi că în diversele tipuri 
de comunicare unele funcţii ale limbajului sunt mai pregnante, iar 
altele mai estompate. 

Bourdieu a reproșat modelului lui Jakobson o concepţie prea 
unificată asupra codului, când în realitate pot fi diferenţe mari între 
măsura în care participanţii la comunicare îl posedă si au capacita- 
tea de a-l utiliza, impunerea codului în fața interlocutorului putând 
fi generatoare de conflicte. Catherine Kerbrat-Orecchioni duce mai 
departe critica şi evidenţiază că un punct slab al modelului este 
unicitatea canalului, când în fapt comunicarea nu este unic verbală 
ci şi paraverbală si pune în lumină diferenţele dintre emiţător si 
receptor. Cercetătoare propune un model care completează şi com- 
plexifică modelul lui Jakobson. 

Fig. 22 — Modelul Kerbrat — Orecchioni 


Să analizăm această schemă. Situaţia de comunicare, despre 
a cărei absență aminteam la Jakobson, nu figurează aici sub acest 
nume, deoarece ea este înglobată, împreună cu „constringerile 
tematico-retorice” în cadrul „constringerilor impuse de univer- 
sul discursului”. Acestea din urmă sunt dedublate. Schema scoate 
în evidenţă în repetate rânduri faptul că statutele emitätorului si 
receptorului nu sunt identice, că trebuie să facem distincția clară 
între modelul de producţie şi modelul de interpretare. Acesta este 
şi motivul pentru care limba (care, în modelul lui Jakobson, era 
situată ca factor autonom în afara comunicaţiilor) este, în aceas- 
tă schemă, integrată acestora. Schema prevede că anumite eşecuri 
ale comunicării sunt datorate unei distanţe exagerat de mari între 
limba aşa cum o posedă emițătorul, sau crede că o posedă, şi limba 
pe care o posedă receptorul, sau crede că o posedă. Limba nu mai 
este considerată o unitate stabilă si unică așa cum este la Jakobson; 
apare în schimb conceptul de competenţă lingvistică, cu o valoare 
explicativă mare în cadrul acestei scheme. 

O critică ce i se poate aduce modelului propus de Kerbrat- 


Orecchioni este reducerea comunicării numai la nivel verba şi 

paraverbal. O cercetare recentă asupra modului în care sunt folosi- 


te formele nominale de adresare si formele mimo-gestuale de adre- 


sare (Kerbrat-Orecchioni, 2010) în diferite situaţii de comunicare 


- chat, radio, fatä-în-fatä a dovedit că formele nonverbale de inter- 


pelare preiau funcţiile fatică, apelativă, argumentativă şi conativă 


ale formelor verbale de interpelare (Miranda, 2010). 


În comunicarea lingvistică intervin trei elemente care pun pro- 


bleme de codificare si decodificare: 


variabilitatea enunturilor lingvistice (fiecare individ are mo- 
dul său personal de a utiliza limba, cuvintele, sintaxa, into- 
natia etc.). Competența lingvistică presupune cunoaşterea 
codului limbii utilizate, dar şi capacitatea de a descifra si 
înţelege enunturi foarte variat compuse; 

polisemia şi sinonimia semnelor lingvistice. A decodifica 
un mesaj înseamnă a alege semnificația unui ansamblu de 
semne în funcţie de contextul lingvistic; 

existența mesajelor paralele (verbale, paralingvistice etc.) 
care pot fi complementare sau contradictorii unele în raport 
cu altele. Cele paralele pot confirma, nuanţa, relativiza si 
chiar contrazice mesajul lingvistic propriu-zis; 

codificarea şi decodificarea mesajelor implică şi procesul 
de interpretare: sensul pe care receptorul îl dă mesajului în 
funcţie de contextul comunicării (în care intervin persona- 
litatea, experienţa, starea de spirit, sentimentele reciproce, 
starea interactionalä a celor care comunică etc. În genere, 
este acceptat că prin decodificarea unui mesaj aflăm sem- 
nificatia mesajului, iar prin interpretare îi atribuim sensul 
nostru. Semnificaţia este oarecum mesajul obiectiv, în timp 
ce sensul se referă la ceea ce facem noi cu mesajul respectiv 


(cum reactionäm la un mesaj). 

Selectaţi 1, 2 texte de maxim o pagină (de preferință, texte de 
tip literar). Realizati o analiză a acestor texte aplicând modelul 
lui Jakobson si Catherine Kerbrat-Orecchioni. În cazul mode- 
lului lui Jakobson, vă recomandăm să insistati pe identificarea 
funcţiilor predominante pe care le realizează textul. Realizati o 
sinteză comparativă a concluziilor desprinse în urma aplicării 
celor două modele pe analiza de text. 


4.5. Comunicarea orală. Stiluri de comunicare 

Comunicarea orală reprezintă, ca şi comunicarea scrisă, un sis- 
tem propriu de reguli si norme, doar că sensibil mai bogat si mai 
complex, datorită factorilor extra şi para lingvistici şi a influenței 
decisive a cadrului situational. 

O analiză nuanţată l-a făcut pe cercetătorul Martin Joos (apud 
Mihai Dinu, 1997) să distingă un număr de cinci trepte ale comu- 
nicării orale, ce constituie toţi atâţia paşi ai îndepărtării acesteia de 
rigorile exprimării scrise: 

- Stilul ce caracterizează formele de comunicare necooperativă, 
în care emițătorul nu îşi cunoaşte receptorul, iar acesta din 
urmă nu e în măsură să influenţeze în vreun fel discursul ce- 
lui dintâi. E cazul unor emisiuni de radio sau televiziune, cu 
texte atent elaborate tocmai pentru că se ştie că inexistența 
feed-back-ului face imposibilă ajustarea lor pe parcurs. 

- Stilul formal corespunde adresării către un auditoriu nu- 
meros, ale cărui reacţii sunt, de data aceasta, perceptibile 
pentru vorbitor. Şi în acest caz, discursul prezintă un nivel 
înalt de coerenţă, frazele fiind construite cu grijă dintr-un 
material lexical cât mai variat. Se evită sistematic repetițiile, 
recurgerea la expresii argotice sau prea familiare, elipsele şi 
lăsarea în suspensie a unor propoziţii începute. 

- Stilul consultativ este cel al discuţiilor cu caracter profesi- 
onal, de afaceri, al negocierilor şi tratativelor. Participarea 
interlocutorului la dialog este aici activă. Nu se mai poate 
vorbi de un plan detaliat al comunicării, ci numai de infor- 
matie de bază, îmbogăţită pe parcurs, în conformitate cu 
solicitările partenerilor de discuţie. Absența unei preelabo- 
rări a discursului determină apariția unor elemente lexicale 
parazite, a ezitărilor şi a reluărilor, a unor exprimări semi- 
gramaticale, ori chiar a dezacordurilor. 

- Stilul ocazional e specific conversatiilor libere între prieteni. 
De data aceasta a dispărut chiar si baza informațională mini- 
mă pe care trebuia să se construiască dialogul. Participanţii 
trec fără restricții de la un subiect la altul, într-o manieră 
neglijentă. În plus, îşi fac apariţia expresiile eliptice si fo- 
losirea unor termeni în acceptiuni speciale, cunoscute in- 
terlocutorilor din interacțiuni verbale anterioare. Apelul la 
elemente de argou este si el destul de frecvent. 

- Stilul intim se caracterizează prin recurgerea la un cod per- 
sonal, care nu mai are drept obiectiv comunicarea unor date 
exterioare, ci oferă informaţii despre stările şi trăirile intime 
ale subiectului. Aşadar, funcţia referentialä e cu totul pusă în 
umbră de funcţia expresivă, emotivă a comunicării. 


Fig 23 

Clasificarea lui Joos are meritul de a semnala faptul că, în îm- 
prejurări diferite, vorbim „limbi” diferite, cunoscute tuturor mem- 
brilor grupului social, dar alternate după necesităţi. Ceea ce dis- 
tinge lingvistica de sociolingvisticä este tocmai faptul că cea dintâi 
se ocupă de studiul unei limbi unice şi unitare, în timp ce a doua 
are în vedere o multitudine de modalităţi paralele de comunicare 
verbală. Dacă lingvistica pune accentul pe unitatea limbii, socio- 
lingvistica insistă cu precădere asupra diversităţii, determinate atât 
de varietatea statutelor locutorilor, cât şi de contextul în care se des- 
făşoară comunicarea. 

În cadrul unui nivel determinat al piramidei stilurilor, vari- 
atiile de exprimare verbală de la un vorbitor la altul sunt reflectate 
prin intermediul conceptului de idiolect, definit drept „inventarul 
deprinderilor verbale ale unui individ într-o anumită perioadă a 
vieții sale (Ruxăndoiu, 1975a). 

La nivel de grup, echivalentul idiolectului este sociolectul, de- 
finit de Fishman ca o varietate a limbii semnificativă pentru gru- 
pul considerat şi care integrează trăsăturile comune ale idiolectelor 
membrilor acestuia. Un al treilea termen din aceeași serie este dia- 
lectul, obiect al geografiei lingvistice. 


Stil şi comunicare 

Comunicarea eficientă şi eficace depinde în mare măsură de 
felul în care comunicăm, adică de stilul comunicării. Potrivit 
unei celebre formulări „stilul este omul însuși”, este evident că 
fiecărui individ îi este caracteristic un anumit mod de exprima- 
re, un anumit stil, care poartă pecetea propriei personalități, a 
culturii, a temperamentului şi a mediului social în care acesta 
trăieşte. Stilul nu este o proprietate exclusivă a textelor literare, 


el este specific oricărui act de comunicare. 

Calitățile generale ale stilului: 


Indiferent de stilul de comunicare abordat, acesta trebuie să în- 


deplinească, în principal, următoarele calități: 


claritatea - expunerea sistematizată, concisă si uşor de înte- 
les; absenţa claritätii impietează asupra calității comunicării, 
conducând la obscuritate, nonsens și la echivoc; 
corectitudinea — o calitate care pretinde respectarea regulilor 
gramaticale în ceea ce priveşte sintaxa, topica; abaterile de la 
normele gramaticale sintactice se numesc solecisme şi con- 
stau, cu precădere, în dezacordul dintre subiect şi predicat; 
proprietatea — se referă la modalitatea folosirii cuvintelor 
celor mai potrivite pentru a exprima mai exact intenţiile 
autorului; 

puritatea - are în vedere folosirea numai a cuvintelor admise 
de vocabularul limbii literare; potrivit cu evoluţia limbii pu- 
tem identifica arhaisme, care reprezintă cuvinte vechi, ieşite 
din uzul curent al limbii, neologisme, cuvinte recent intrate 
în limbă, al căror uz nu a fost încă pe deplin validat si regio- 
nalisme, cuvinte a căror întrebuințare este locală, specifică 
unei zone. Potrivit cu valoarea de întrebuințare a cuvintelor, 
cu sensurile în care acestea sunt folosite de anumite grupuri 
de vorbitori, putem identifica două categorii de termeni: ar- 
goul, un limbaj folosit doar de anumite grupuri de vorbitori 
care conferă cuvintelor alte sensuri decât cele de bază pentru 
a-i deruta pe cei care nu cunosc codul si jargonul, care este un 
limbaj de termeni specifici unor anumite comunităţi profesi- 
onale, folosiţi pentru a realiza o comunicare mai rapidă; 
precizia — are drept scop utilizarea numai a acelor cuvinte si 
expresii necesare pentru înţelegerea comunicării; 

concizia — urmăreşte exprimarea concentrată pe subiectul 
de comunicat, fără divagatii suplimentare si neavenite. 

Calitățile particulare ale stilului 

—  naturalețea - constă în exprimarea firească, fără afectare, 
fără o căutare forțată a unor cuvinte sau expresii neobişnui- 
te, de dragul de a epata, de a uimi auditoriul; 

- demnitatea - impune utilizarea în exprimarea orală numai 
a cuvintelor sau a expresiilor care nu aduc atingere moralei 
sau bunei cuviinte; mai nou este invocată în acest sens si ati- 
tudinea politically corectnnes, evitarea referirilor cu caracter 
rasial, şovin, antisemit, misogin sau androgin; 

- armonia - obţinerea efectului de încântare a auditoriului 
prin recurgerea la cuvinte si expresii capabile să provoace 
auditoriului reprezentări conforme cu intenţia vorbitorului; 
opusul armoniei este cacofonia; 

— fineţea - folosirea unor cuvinte sau expresii prin care se ex- 


primă într-un mod indirect gânduri, sentimente, idei. 


O tipologie a stilurilor de comunicare 

Stilul neutru - se caracterizează prin absenţa deliberată a orică- 
rei forme de exprimare a stării sufleteşti, pentru că între emițător 
şi receptor nu se stabilesc alte relaţii decât cele oficiale, de serviciu; 

Stilul familiar — se caracterizează printr-o mare libertate în ale- 
gerea mijloacelor de expresie, ca urmare a unor intense trăiri afec- 
tive; presupune o exprimare mai putin pretențioasă, mai apropiată, 
folosită în relaţiile cu membrii familiei, prietenii, colegii; 

Stilul solemn — sau protocolar, are ca trăsătură specifică căutarea 
minuțioasă a acelor formule, cuvinte sau moduri de adresare, me- 
nite a conferi enuntärii o notă evidentă de ceremonie, solicitată de 
împrejurări deosebite, în vederea exprimării unor gânduri şi senti- 
mente grave, märete, profunde; 

Stilul beletristic — specificitatea acestui stil constă în marea bo- 
găţie de sensuri la care apelează şi pe care le foloseşte; este stilul 

care încearcă să abordeze dicționarul unei limbi în exhaustivitatea 
sa; 

Stilul ştiinţific — se caracterizează prin aceea că în procesul co- 
municării se apelează la formele de deducție si de inducţie rațională 
ingnorându-se într-o oarecare măsură, sensibilitatea şi imaginaţia; 

Stilul administrativ — un stil functional, care are ca element de- 
finitoriu prezenţa unor formule sintactice cliseu, cu ajutorul cărora 
se efectuează o comunicare specifică instituţiilor; 

Stilul publicistic - abordează o mare varietate tematică, fapt ce 
îl apropie de stilul beletristic, dar îl deosebeşte de acesta faptul că 
pune accentul pe informaţie mai mult decât pe forma de prezenta- 
re, urmărind informarea auditoriului; 

Stilul de comunicare managerială - stilul în care mesajul mana- 
gerului caută să aibă un impact puternic asupra auditoriului, ur- 
mărind să activeze eficiența şi eficacitatea acestuia, angajarea la re- 
zolvarea de probleme, informarea, dirijarea spre anumite scopuri. 


Elaborati variante de text cu un conţinut dintr-un domeniu 
ce vă este familiar, variante care să reflecte următoarele stiluri de 
comunicare: 

— familiar; 

— neutru; 

ştiinţific; 

- publicistic; 

- administrativ; 

- de comunicare managerială. 


Diversitatea situațiilor de comunicare dă naştere altor distincții, 
mai fine, între modurile de adresare orală. Din această categorie fac 
parte registrele de exprimare, ce corespund rolurilor pe care vor- 
bitorii le joacă într-un context dat. Provenit din teatru, conceptul 

de rol ocupă un loc aparte în sociologia contemporană, el stând la 
baza unei întregi viziuni asupra comportamentului social, a cărei 
expresie de maximă coerenţă a fost dezvoltată de Erving Goffman 
în lucrările sale. 

Înscris în tradiţia teoretică şi metodologică a Şcolii de la Palo 
Alto, el combină interactionismul simbolic cu alte abordări - anali- 
za dramaturgică, de pildă - pentru a demonstra retorica vieţii coti- 
diene. În 1959, Goffman cunoaște, cu La représentation de soi dans 
la vie quotidienne, un succes răsunător în rândul sociologilor si al 
studenţilor: dezvoltând sistematic ideea potrivit căreia lumea este 
un teatru, el prezintă contactele şi raporturile dintre indizi ca pe 
nişte ritualuri în care mecanismele de identificare, de obedientä sau 
de recunoaştere ascultă de o gramatică implicită. El îşi întreprinde 
minuţioasa analiză a ritualurilor pe parcursul mai multor lucrări: 
acordând o mare importanţă conceptului de interacțiune, el afirmă 
că fiecare individ posedă o anumită imagine despre el însuși, pe 
care încearcă să o impună la fiecare nouă întâlnire. Viaţa socială 
este asemenea unui repertoar plin cu situații tip, iar interlocuto- 
rii caută înainte de toate să reprezinte un rol. Nu este vorba să ne 
aliniem pasiv la o normă, fiindcă fiecare încearcă să se impună în 
lumina cea mai avantajoasă pentru el. Conversatiile cele mai banale 
constituie, de fapt, mici lupte simbolice. 

Actionänd într-un cadru cu caracteristici date, indivizii adoptă 
atitudini şi comportamente (îmbrăcăminte, gesturi, discurs) de- 
duse din practica interacțiunii sociale, pe care le alternează după 
împrejurări. De-a lungul unei singure zile, putem juca, pe rând, 
rolul de fii, de părinţi, de subalterni, sau de șefi, de pacienţi, de 
cumpărători etc. Fără precizarea relaţiei de rol între persoanele 
care interacționează, alegerea varietätii lingvistice adecvate întâl- 
nirii, adică a registrului comunicării, are de suferit. Rolul este deci 
factorul determinant în stabilirea registrului, pe care îl selectează 

din mulțimea modurilor de exprimare diferite învățate de individ 


pe parcursul vieţii. 


Alegeţi trei roluri sociale si alcătuiți fişe cu aşteptările voastre 
vizavi de acestea (ce are voie şi ce nu are voie să facă o persoană 
aflată în acest rol). Urmăriţi apoi o persoană care se află într-un 
astfel de rol; verificaţi-vă ipotezele si comentaţi rezultatele. 

Realizati acelaşi exerciţiu în cazul unor roluri sociale cu im- 
pact mediatic (preşedinte de stat, premier, vedetă de televiziune, 
om de cultură etc.). Cum poate fi folosită o asemenea analiză în 
schitarea unei strategii de imagine pentru respectiva persoană? 

Urmăriţi cu atenţie conversații ale colegilor voştri care vă 
sunt accesibile; încercaţi să deduceti din comportamentul co- 
municational care sunt imaginile de sine ale participanţilor la 
comunicare; discutati rezultatele observaţiei cu colegii implicaţi, 


dacă relaţiile voastre vă permit acest lucru. 


4.6. Comunicarea interpersonală 


Prima şi probabil cea mai răspândită situaţie de comunicare 
verbală este comunicarea interpersonală. 

În această situaţie, o persoană (sau un grup) interacționează cu 
alte persoane (sau grupuri) fără ajutorul unui mijloc mecanic. Sursa 
şi receptorul în această formă de comunicare se află unul în imedi- 
ata apropiere fizică a celuilalt. Convorbirea cu o persoană din fami- 
lie, participarea la o discuţie şi conversaţia sunt toate exemple de 
comunicare interpersonală. Sursa (emițătorul) în această situaţie de 
comunicare poate fi unul sau mai multi indivizi; asemenea si recep- 
torul. Codificarea este de regulă un proces care constă într-o singură 
etapă, de vreme ce sursa transformă gândurile în discurs şi/sau ges- 
turi. Se pot folosi mai multe canale. Receptorul poate vedea, auzi sau 

atinge sursa. Mesajele sunt relativ greu de întrerupt si sunt produse 
fără cheltuieli mari. În plus, mesajele interpersonale pot fi private 
sau publice. Mesajele pot şi trebuie să fie alcătuite în aşa fel încât să 
corespundă situaţiei şi partenerului de comunicare. Decodarea este 
tot un proces într-o singură etapă folosit de acei receptori care pot 
percepe mesajul. Feed-back-ul este imediat şi se face uz de canale 
vizuale si auditive. Zgomotul poate fi semantic sau de mediu. 

Trăsăturile specifice ale comunicării interpersonale sunt: 

- se realizează față-în-față 

- este diadică sau în grupuri mici 

- forma şi conţinutul sunt determinate de calităţile speci- 

fice ale interactantilor, de rolurile lor sociale si de natura 
relaţiilor 

- fiecare interacțiune este unică, datorită naturii individuale 

a raporturilor 

- este caracterizată de apropiere fizică 

- se realizează printr-o multitudine de canale 

- relațiile care rezultă din comunicarea interpersonală sunt de 

neînlocuit 

— _interdependenta participanților la interacțiune 

- feedback-ul este instantaneu 

- gradul de autodezväluire generată 

- natura intrinsecă a recompensei ce decurge din intensitatea 

relaţiei interpersonale (Hargie, 2011, 14-15). 

Abilitätile interpersonale sunt vitale pentru dezvoltarea rela- 
tiilor interumane. Comunicarea interpersonală este mijlocul prin 
care fiecare relaţie este inițiată, negociată, menţinută si finalizată. 
Oamenii care au deficienţe în comunicarea interpersonală, cu tim- 
pul pot dezvolta forme defectuoase de relaţii, care disturbă proce- 
sul de feedback, diminuând stima de sine, ceea ce poate conduce 
către comportamente deviante (Spitzberg, Cupach, 2011, 484) 

Un rol important în comunicarea interpersonală îl are contex- 
tul, chiar dacă nu se poate afirma că formele lingvistice îşi capătă 
valoarea în procesul contextualizat de co-constructie a enunturilor. 
Rolul contextului rezidă din faptul că nu există o corespondență 
biunivocă între semnficant şi semnificat. Contextul este cel care 
aduce clarificări în situaţiile frecvente de sinonimie sau polisemie 
şi intervine în reușita actului de comunicare. Contextul poate să 
diminueze ambiguitatea, să pună în ordine o utilizare deviantă a 
limbii şi să completeze interpretarea prin crearea efectelor de sens. 
Sunt două tipuri de contexte: contextul intern, sau „lingvistic”, 
„discursiv”, „endogen” - numit uneori cotext, definit ca un ansam- 
blu de elemente care influenţează interpretarea si contextul extern 
- extralingvistic, sau exogen. În ambele tipuri se poate discuta de 
microcontext sau de macrocontext. Situaţia de comunicare este 
microcontextul extern definit ca acel cadru spatio-temporal ime- 
diat accesibil participanţilor la interacţiune. Macrocontextul este 
cel cultural sau social. Din context reiese interacțiunea şi formatul 
său participativ, statutele şi rolurile interlocutorilor. Acţiunea co- 
municativă oferă informaţii despre ce fac participanţii, contextul 
vorbeşte despre cine sunt interlocutorii. În acest sens contextul nu 
este cu adevărat exterior acțiunii comunicative care îl explicäsi îl 
structurează - contextul emerge de manieră reflexivă din modul 
în care participanţii îşi organizează acțiunea. Variabilele contex- 
tuale sunt pentru producţia si interpretarea discursului resurse si 
constrângeri, chiar dacă principala resursă interpretativă rămâne 


cunoașterea limbii (Kerbrat-Orecchioni, 2012). 


Există şi un alt tip de comunicare interpersonală, cea media- 
tă de tehnologie. Cea mai importantă caracteristică a comunicării 
interpersonale mediate de tehnologie este faptul că permite sur- 
sei şi receptorului să fie despărțiți atât în spațiu, cât si în timp. Ea 

combină atât caracteristicile comunicării interpersonale fatä-in-fa- 
tă, cât şi cele ale comunicării de masă. 

Cel mai simplu mod de a înţelege relaţiile de comunicare inter- 
personală pare să fie modelul „fereastra Johari” (figura 24). Datorăm 
cercetătorilor americani Joseph Luft si Harry Ingham (Joseph Luft, 
Group Processes: An Introduction to group Dynamics, apud Mihai 
Dinu, 1997) ideea de a reprezenta nivelul de cunoaștere reciprocă 
a persoanelor angajate într-o interacțiune comunicativă sub forma 
unui desen, botezat, după prenumele aglutinat al celor doi autori, 
Johari. Este o fereastră cu patru pătrate, fiecare pătrat reprezentând 


persoana în relaţie cu ceilalți. 


Cunoscut mie Necunoscut mie 
1. Partea mea publică 2. Partea mea inconștientă 
Cunoscut TE? : es 
celorlalți Despre mine si comportarea mea Date despre mine pe care ceilalti le pot 
cunoscute atât mie, cât si celorlalţi. Nu | observa, dar pe care eu nu le cunosc. 
am probleme cu aceste aspecte. 
3. Partea mea privată 4. Partea mea potenţială 
Necunoscut 
celorlalţi Date despre mine pe care le știu numai | Date despre mine care sunt necunoscu- 
eu și sunt necunoscute celorlalţi. te atât mie, cât și celorlalţi. 
Fig. 24 


Pătratul 1 — arată în ce măsură două sau mai multe persoane 
pot da şi primi în mod liber informaţii, pot lucra împreună, se pot 
bucura de experienţe comune. Cu cât este mai mare acest pătrat, cu 
atât contactul cu realitatea este mai bun si persoana este pregătită 
să-şi ajute prietenii şi pe sine. 

Pătratul 2 - este numit şi „zona oarbă”. Cea mai simplă ilustra- 
re o reprezintă ticurile verbale de care persoana respectivă nu este 
conştientă, dar care sunt evidente pentru ceilalți. De exemplu, ten- 
dinta de a vorbi mult în cadrul unui grup poate fi evidentă pentru 


toată lumea în afara aceluia care o face. 

Pătratul 3 - se numeşte si „agenda ascunsă”. Mai exact, acestea 
sunt informaţii confidentiale pe care le am despre mine si nu m-am 
hotărât să le împart cu ceilalți. Nu este neapărat vorba despre in- 
tentii negative. 

Pătratul 4 — ştim că această zonă există pentru că atât individul, 
cât şi ceilalți cu care acesta intră în contact descoperă din când în 
când noi comportamente care existau dintoteauna. Un individ poa- 
te fi surprins, de exemplu, de faptul că preia conducerea grupului 
într-un moment critic, sau o altă persoană poate descoperi că indi- 


vidul respectiv este foarte capabil să împace facţiuni aflate în război. 


Figura 25 


Figura 25 ilustrează care este proporția aproximativă a celor 4 
zone când un individ se află într-un grup nou sau când întâlneşte 
altă persoană necunoscută. Conventiile sociale pun la dispoziţie un 
tipar pentru a face cunostiintä si se consideră greșit să se reactio- 
neze prea prietenos, prea repede şi să se dezvăluie prea mult de la 
început. Aceeaşi figură poate reprezenta si pe cineva care are difi- 


cultäti de comunicare cu ceilalți. 


Figura 26 


În cazul reprezentat de figura 26, cu cât primul pătrat este mai 
mare, cu atât realitatea personală a individului depinde de acesta, 
în sensul că își poate afirma dorințele folosindu-și abilitățile şi in- 
teresele, fiind, în acelaşi timp, mai util celorlalți. Individul a aflat cu 
ajutorul feed-back-ului părerea şi sentimentele celorlalți relativ la el. 

Fig 27 


Fie că este vorba de relaţii între prieteni, colegi, asociaţi, între 
superior şi subaltern, între părți şi organizaţie, relaţiile de comuni- 
care conform figurii 4 se bazează pe mai multă înţelegere, colabo- 
rare si libertate în activități. S-a demonstrat, de asemenea, că acest 
comportament stimulează creativitatea şi dă rezultate mai bune, 
atât din punctul de vedere al individului, cât şi al organizației. 

Relaţiile care urmează modelul din figura 25 se caracterizează 
prin suspiciune, neîncredere, tensiune, frică şi incorectitudine, care 
au ca rezultat scăderea eficienţei muncii si frânarea dezvoltării in- 


dividului şi a organizaţiei. 


Rugati prietenii, colegii si chiar pe cei cu care nu vă aflați în 
relaţii amiabile să vă alcătuiască o „fereastră Johari” care să vă 
reprezinte, completând cu trăsături ale caracterului şi compor- 
tamentului dumneavoastră ferestrele 1 si 2. Rugati aceste per- 
soane să vă ofere şi nişte sfaturi pentru îmbunătăţirea relaţiilor 


şi a comunicării interpersonale. Faceţi schimb de asemenea 

portrete. Care sunt observaţiile voastre? Sunteţi de acord cu 
modelul oferit ? 

Diferă caracterizările şi sfaturile făcute de prieteni, de cele ale 
unor colegi obișnuiți sau de ale celor cu care nu vă aflaţi în relaţii 
amiabile? Dacă da, de ce credeţi că sunt diferite? Ce rol a avut 


comunicarea în structurarea acestor portrete? Argumentati. 


Formele comunicării orale 

Monologul - formă a comunicării în care emitentul nu implică 
receptorul; în această formă a comunicării există totuși feed-back, 
dar nu există un public anume; în același timp nici nu se poate vor- 
bi de existența unui monolog absolut. 

Conferinţa - conferinţă clasică — presupune o adresare directă, 
publică, în care cel care susține conferinţă - conferentiarul — evită 
să enunte propriile judecăţi de valoare, rezumându-se să le prezin- 
te cu fidelitate pe cele ale autorilor despre care conferentiazä; con- 
ferință cu preopinenti — în cadrul acestei forme de comunicare se 
prezintă mai multi conferentiari, care prezintă idei opuse pe aceeaşi 
temă; conferința cu preopinenti poate fi regizată sau spontană. 

Expunerea - este forma de discurs care angajează în mod expli- 
cit personalitatea, opiniile, sistemul de valori ale celui care vorbeş- 
te, care îşi transmite opiniile cu privire la un subiect. 

Prelegerea - este situaţia comunicativă în care publicul care 
asistă la o prelegere a avut posibilitatea să sistematizeze informaţii, 
fapte, evenimente anterioare angajării acestui tip de comunicare; 
presupune un nivel de abordare mai ridicat, fără o introducere de 
acomodare cu subiectul pus în discuţie. 

Relatarea - o formă de comunicare în care se face o decodifica- 
re, o dezvăluire, o prezentare, apelând la un tip sau altul de limbaj, 


a unei realități obiective, a unor stări de fapt, a unor acțiuni fără 

implicarea celui care participă, ferită de subiectivism şi de impli- 
care personală. 

Discursul - forma cea mai evoluată şi cea mai pretențioasă a 
monologului, care presupune emiterea, argumentarea si susținerea 
unor puncte de vedere şi a unor idei inedite, care exprimă un mo- 
ment sau o situaţie crucială în evoluţia domeniului respectiv. 

Toastul — o rostire angajată cu prilejul unor evenimente deose- 
bite; nu trebuie să depăşească 3, 4 minute; trebuie să fie o comuni- 
care care face apel la emotionalitatea celor prezenți, dar cu măsură. 

Alocutiunea - reprezintă o intervenţie din partea unui vorbitor 
într-un context comunicational, având drept scop ilustrarea unui 
punct de vedere; nu trebuie să depăşească 10 minute. 

Povestirea - este forma cea mai amplă a comunicării, în care se 
folosesc cele mai variate modalităţi, care face apel la imaginaţie şi 
sentimente, la emoții, la cunoștințe anterioare; în mod deosebit îi 
este specifică angajarea dimensiunii temporale sub forma trecutu- 
lui; subiectivitatea povestitorului este prezentă din plin, lăsându-și 
amprenta pe forma și stilul mesajelor transmise. 

Pledoaria — este asemănătoare ca formă si funcţie discursivă cu 
alocutiunea, diferentiindu-se de aceasta prin aceea că prezintă si 
susține un punct de vedere propriu. 

Predica - tip de adresare în care posibilitatea de contraargu- 
mentare şi manifestare critică sunt reduse sau chiar anulate; speci- 
fică instituţiilor puternic ierarhizate. 

Intervenţia - situaţia în care emițătorul vine în sprijunul unor 
idei ale unui alt participant la discuţie, acesta din urmă declarân- 
du-si, fie şi tacit, acordul cu mesajul enunțat; prin intervenţie emi- 
tentul adânceşte un punct de vedere şi îl susţine. 

Interpelarea - situaţia în care cineva, aflat în postura de distri- 
buitor de informaţie, cere unor anumite surse o mai bună precizare 
în anumite probleme, pe anumite domenii. 

Dialogul - comunicare în cadrul căreia mesajele se schimbă 
între participanţi, fiecare fiind pe rând emiţător şi receptor; parti- 
cipantii la dialog fac un schimb de informaţii; toți participanţii la 
dialog se consideră egali, îşi acordă același statut. 

Dezbaterea - o formă a comunicării în care nu sunt implicate 
structuri evaluative; este destinată clarificării şi aprofundării unor 
idei; nu are un centru de autoritate vizibil, dar are un moderator. 

Seminarul - formă de comunicare dialogală care implică serioa- 
se structuri evaluative; are un centru autorizat de comunicare, care 
este şi centrul de conducere al discuţiilor din cadrul seminarului. 

Interviul - forma rigidă a dialogului, în care rolurile de emitent 
si receptor nu se schimbă; este folosit ca metodă de obținere de 
informaţii în presă; de aceea cunoaşte o întreagă teorie; formele 
dialogului: „în pâlnie”, „liniar, „tunel. 

Colocviul - este forma de comunicare în care participanţii dez- 
bat în comun o anumită idee, în baza unei discuţii, pe un anumit 
subiect, prin participarea fiecăruia la discuţii îmbogăţindu-se sfera 
subiectului abordat. 


Construiti schițe cu un conţinut ce vă este familiar care să vă 
ajute să realizați: 

- prelegere 

— povestire 

- pledoarie 

— interviu 

- expunere 

- alocutiune 

4.7. Comunicarea verbală 


În procesul de comunicare pot fi identificați o serie de sti- 


muli care impun acestui act specific uman un caracter individual. 


Aceştia sunt de natură internă sau de natură externă. 


Stimulii de natură internă: 


experiențele personale, mentale, fizice, psihologice şi se- 
mantice, „istoria” fiecăruia; 

atitudinile personale datorate educaţiei şi instrucției fiecă- 
ruia, nivelului si poziţiei sociale, profesiei; 

percepţia şi concepția noastră despre lume, despre noi însi- 
ne, despre interlocutori; 

propriile deprinderi de comunicator şi nivelul de comunica- 


re al interlocutorului. 


Stimulii de natură externă: 


tendinţa de abstractizare - operaţie a gândirii prin care se 
urmăreşte desprinderea si reținerea doar a unei însuşiri si a 
unor relații proprii unui fapt; 

tendinţa deductivă - tendinţa de a așeza faptele sau enun- 
turile într-un raționament care impune concluzii ce rezultă 
din propuneri şi elemente evidente; 

tendinţa evaluării - tendinţa de a face aprecieri prin ra- 
portarea la propriul sistem de valori, la alte sisteme, la alte 


persoane. 


Vorbitorul 


Situaţia „vorbirii, a trecerii limbii în act presupune o serie 


de abilități necesare interlocutorilor pentru a reuși o comunica- 


re eficientă. Dacă până aici am prezentat condiţiile teoretice ale 

comunicării, e cazul să ne îndreptăm atenţia spre condiţiile cerute 
de operationalizarea comunicării. Si vom aborda mai întâi conditi- 
ile care tin de personalitatea vorbitorului, a comunicatorului: 

- claritate — organizarea conţinutului de comunicat astfel în- 
cât acesta să poată fi ușor de urmărit; folosirea unui voca- 
bular adecvat temei şi auditorului; o pronunțare corectă si 
completă a cuvintelor; 

- acuratețe - presupune folosirea unui vocabular bogat pen- 
tru a putea exprima sensurile dorite; cere exploatarea com- 
pletă a subiectului de comunicat; 

- empatie - vorbitorul trebuie să fie deschis tuturor interlo- 
cutorilor, încercând să înţeleagă situaţia acestora, poziţiile 
din care adoptă anumite puncte de vedere, să încerce să le 
înţeleagă atitudinile, manifestând în același timp amabilitate 
şi prietenie; 

- sinceritate — situaţia de evitare a rigiditätii sau a stângăciei, 
recurgerea şi menţinerea într-o situație naturală; 

- atitudinea - evitarea mişcărilor bruște în timpul vorbirii, a 
poziţiilor încordate sau a unora prea relaxate, a modificări- 
lor bruște de poziţie, a scăpărilor de sub control a vocii; 

- contactul vizual — este absolut necesar în timpul dialogului; 
toți participanţii la dialog trebuie să se poată vedea si să se 
privescă, contactul direct, vizual, fiind o probă a credibilită- 
tii si a dispoziţiei la dialog; 

- înfățișarea — reflectă modul în care te priveşti pe tine însuţi: 
ținuta, vestimentația, trebuie să fie adecvate la locul şi la fe- 
lul discuţiei, la statutul social al interlocutorilor; 

- postura — poziţia corpului, a mâinilor, a picioarelor, a capu- 
lui, a spatelui, toate acestea trebuie controlate cu abilitate de 
către vorbitor; 

- vocea — urmăriţi dacă sunteţi auziti și întelesi de cei care vă 

ascultă, reglați-vă volumul vocii în funcție de sală, de dis- 
tanta până la interlocutori, fața de zgomotul de fond; 

— viteza de vorbire — trebuie să fie adecvată interlocutorilor si 
situaţiei; nici prea mare, pentru a indica urgenţa, nici prea 
înceată, pentru a nu pierde interesul ascultătorilor; 

- pauzele de vorbire — sunt recomandate atunci când vorbitorul 


doreşte să pregătească auditoriul pentru o idee importantă. 


Ascultătorul 
Pentru a înţelege de ce acțiunea de a asculta este importantă în 


comunicare, e necesar să trecem în revistă fazele ascultării: 


auzirea — actul automat de receptionare si transmitere la 

creier a undelor sonore generate de vorbirea emitentului; 

exprimă impactul fiziologic pe care-l produc undele sonore; 

- înțelegerea - actul de identificare a conţinutului informativ 
comunicat, recompunerea sunetelor auzite în cuvinte, a cu- 
vintelor în propoziţii si fraze; 

- traducerea în sensuri — este implicată memoria şi experiența 
lingvistică, culturală, de vorbire a ascultătorului; 

- atribuirea de semnificaţii informaţiei receptate — în funcţie de 
nivelul de operationalizare a limbii, a vocabularului, a per- 
formantelor lingvistice; 

- evaluarea - efectuarea de judecăţi de valoare sau adoptarea 


de atitudini valorice din partea ascultătorului. 


După ce am detaliat fazele ascultării, înțelegem că o comunicare 
verbală nu este deplină dacă în relaţie nu se află şi un receptor; o 
bună comunicare, o reușită a acesteia, depinde si de atitudinea as- 
cultătorului. Iată, deci, care sunt calitățile unui bun ascultător: 

- disponibilitatea pentru ascultare — încercarea de a pătrunde 


ceea ce se comunică, de a urmări ceea ce se transmite; 

- manifestarea interesului — a asculta astfel încât să fie evident 
că acela care vorbeşte este urmărit; celui care vorbește trebu- 
ie să i se dea semnale în acest sens; 

- ascultarea în totalitate — nu vă grăbiţi să interveniti într-o 
comunicare; lăsaţi interlocutorul să-şi expună toate ideile, 
să epuizeze ceea ce vrea să spună; 

- urmărirea ideilor principale - nu vă pierdeţi în amănunte; 
dacă cereti reveniri asupra unui subiect, încercaţi să vă refe- 
riti la ideile principale din ceea ce a fost spus si nu insistati 
pe lucruri fără importanţă; 

- ascultarea critică — ascultați cu atenţie si identificaţi cu exac- 
titate cui îi aparţin ideile care se comunică, interlocutorului 
sau altcuiva; 

— concentrarea atenţiei - concentraţi-vă pe ceea ce se spune, 
nu pe ceea ce nu se spune, pe efectele secundare ale comu- 
nicării sau pe cele colaterale, accidentale care pot să apară în 
timpul comunicării; 

- luarea de notițe — ajută la urmărirea mai exactă a ideilor ex- 
puse; permite elaborarea unei schițe proprii a ceea ce a fost 
expus; 

- susținerea vorbitorului — o atitudine pozitivă şi încurajatoare 
din partea auditoriului pentru a permite emitentului să iz- 


butească în întreprinderea sa. 


Realizaţi în fiecare zi un exerciţiu personal de comunicare ver- 
bală. Scopul unor astfel de exerciţii este cel de a vă îmbunătăţi 
abilităţile de comunicator în așa fel încât să nu se mai simtă ni- 
mic construit sau fals în comportamentul dumneavoastră ver- 
bal. În acest sens sugerăm: 


- constientizati modul dumneavoastră de exprimare; 

verificaţi-vă stilul si încercaţi să respectaţi cerinţele pentru 
a fi un bun vorbitor și ascultător; 

— explicați unui prieten sau membru de familie aceste cerin- 
te şi rugati-l apoi să vă urmărească în timpul dialogurilor 
şi să vă corecteze, atunci când este cazul; 

- urmăriți cu atenţie modul de vorbire al oamenilor din 
jurul dumneavoastră şi încercaţi să identificaţi erorile pe 
care le comit raportat la cerinţele realizării unei bune co- 


municări verbale. 


—( COMUNICAREA ÎN ACȚIUNE ) 


Politete si impolitete 

Politetea este modul de supraviețuire în societate si modul 
de existenţă a societăţii însăși, de aceea s-a aflat în centrul re- 
flectiei despre lume si societate de-a lungul istoriei. Studii stiin- 
tifice sistematice i-au fost dedicate politetii spre sfârşitul anilor 
70, odată cu lucrările lui Brown şi Levinson. În ultimii patru- 
zeci de ani studiile asupra politetii şi corelativului său impoli- 
tetea au fost însoţite de cercetările asupra violenţei verbale si a 
conflictului. 

Contribuţia majoră a lui Brown şi Levinson a fost aceea de 
a fi acordat statut ştiinţific termenului care are o multitudine 
de acceptiuni în limbajul comun. Cei doi cercetători au anco- 
rat teoretic politetea, asociindu-i conceptul de face-work (lu- 
crul asupra feţei, figurare). Impolitetea este definită drept un 
atac al feţei interlocutorului şi îi este corelat conceptul de Face 
Threatening Acts (FTA) - acte de ameninţare a feţei. Se porneşte 


de la premisa că orice participant la un act de comunicare ling- 


vistică doreşte să-şi apere terotiriul (pe care cei doi cercetători îl 

numesc fața negativă) si feţei (denumită fața pozitivă). În limba 
engleză există doi termeni antinomici față de politeţe: impolite- 
ness — impolitete şi rudeness - lipsă de politeţe, bruschete, as- 
prime). Diferenţa dintre impolitete si lipsa de politeţe este dată 
de intentionalitatea amenințării feţei - impolitetea este intenti- 
onată, iar lipsa de politeţe nu este neapărat intenționată, totuşi 
frontiera dintre cele două este volatilă si poroasă. 

Actele de amenințare a feţei (FTA) sunt responsabile de ese- 
cul comunicării. Rolul lucrului asupra feței (face-work) este de 
a evita eşecul comunicării, prin atenuarea atacului si îndulcirea 
asperitätilor verbale. Pentru Brown si Levinson majoritatea ac- 
telor de comunicare pot fi considerate ameninţări pentru una 
dintre fețele interlocutorului (negativă/teritoriu sau pozitivă/ 
faţa). Scopul politetii este de a face actele de amenințare mai 
putin dureroase pentru interlocutor, deci acceptabile. Politetea 
lingvistică se realizează prin formularea indirectă a acetelor de 
limbaj şi prin utilizarea softners - cuvinte cu rol de atenuare si 
mitigators — cuvinte cu rol de minimizare. 

Această concepție asupra politetei este apreciată ca exce- 
siv de pesimistă, considerând interacțiunea „un câmp minat 
de FTA care trebuie în permanenţă dezamorsate si de interac- 
tanti obsedati de amenințările care planeazä peste capul lor si 
care veghează în permanenţă asupra teritoriului si feţei lor” 
(Kerbrat-Orecchioni, 2011, 37). O viziune mai puţin pesimis- 
tă consideră politetea drept producţia de ,antiamenintäri”. Din 
această perspectivă face-want nu este numai dorința de „a-şi 
păstra faţa” ci si de a o îmbunătăţi. Actele de a mulțumi, de a 
face complimente, de a face urări sunt mai degrabă de natură 
să flateze faţa interlocutorului, decât să o amenințe. Catherine 
Kerbrat-Orecchioni propune o completare a modelului Brown- 


Levinson prin adăugarea conceptului Face Flattering Acts (FFA) 

- acte de flatare a feţei, ca pandant la FTA. Toate enunturile 
pot fi astfel descrise ca acte de amenintare sau de flatare a fetei 
interlocutorului, sau combinaţii dintre cele două. Noul concept 
propus de Kerbrat-Orecchioni permite să distingem între po- 
litetea negativă, care constă în evitarea sau edulcorarea actelor 
de ameninţare si politetea pozitivă, care înseamnă îndeplinirea 
unor acte de flatare a feţei interlocutorului, de preferință întă- 
rite. Cercetătoarea nuanteazä definiţia politetei astfel: "un an- 
samblu de strategii de menajare şi de valorizare a feţei celuilalt, 
fără însă a pune în pericol propria față, în scopul de a menţine 
regulile interacțiunii” (Kerbrat-Orecchioni, 2011, 37). Studiile 
întreprinse în medii cu potentia confruntational ridicat au ară- 
tat că brutalitatea nu implică obligatoriu impolitetea, ceea ce 
confirmă nuantärile propuse de cercetătoarea franceză. 

Conform modelului Brown-Levinson distanța si puterea 
sunt factorii contextuali care influenţează politetea. Dar, por- 
nind de la observaţia că un act de limbaj poate fi considerat 
ca politicos sau nepoliticos în funcţie de context, Frazer (1999, 
apud Kerbrat-Orecchioni, 2011) defineşte politetea în termeni 
de conformare a comportamentului la așteptările participanti- 
lor aflați într-o situație dată. Este nepoliticos un comportament 
considerat inadecvat. Conform teoriei contractului conversati- 
onal, în afara contextului o secvenţă lingvistică nu poate fi ca- 
lificată în termeni de politeţe sau impolitete. Astfel, manifestă- 
rile hiper-politetei, definită ca politeţe excesivă, pot fi luate ca 
forme de întărire a FFA, sau dimpotrivă ca acte de amenințare 
a feţei (FTA) prin ironie muscätoare (este vorba despre impoli- 
tete), sau prin punerea interlocutorului, fără intenţie, în situaţii 
stânjenitoare (lipsă de politețe). La fel, este posibil ca un act de 
ameninţare a feţei, într-un context specific, de fapt să fie o for- 
mă de FFA. 

Watts (2003, apud Kerbrat-Orecchioni, 2011) face distinctie 
între politic si politicos. Politic este mai degrabă adecvat con- 
textului şi are în vedere în principal continuarea interacțiunii, 
iar politicos vizează în primul rând menajarea feței interlocu- 
torului. Cele două nu sunt neapărat simultane - există situaţii 
în care actele de comunicare lingvistică sunt politice fără a fi 
politicoase şi invers. 

Pornind de la acumulările teoretice din ultimii ani, de la cer- 
cetările empirice şi de la constatarea că pentru a categoriza un 
enunț drept politicos sau aparținând impolitetei trebuie ținut 
seama în acelaşi timp de conţinut, formă si context, Kerbrat- 
Orecchioni propune un sistem de categorizare a enunturilor în 
cadrul sistemului socio-lingvistic: 

-  Politeţea: presupune existența mărcilor de atenuare a FTA în 
caz de politeţe negativă, sau a actelor FFA, eventual întărite, 
în caz de politeţe pozitivă. Enunturile sunt în acelaşi timp 
politice şi politicoase. 

-  Hiperpolitetea: prezența mărcilor excesive prin raport cu 
normele în vigoare. Enunţul este politicos dar nu este po- 
litic, şi poate bascula ușor în impolitete (intenţia de a ame- 
ninta faţa interlocutorului prin ironie sau sarcasm). 

- Lipsa de politeţe: absenţa „normală” a oricărei mărci de po- 
litete. Enunturile sunt nepoliticoase dar politice. 

—  Impoliteţea: absenţa anormală a unei mărci de politeţe (a sa- 
lutului de exemplu) în caz de politeţe negativă, sau prezenţa 
unei mărci de impolitete (insultă) în caz de politeţe pozitivă. 
Enunturile nu sunt nici politice, nici politicoase. (Kerbrat- 
Orecchioni, 2011) 


O ilustrare a rolului acţiunilor politice şi politicoase în interac- 
tiunea lingvistică am găsit în romanul „Trei pe două biciclete” de 

Jerome K. Jerome, în fragmentul în care cei trei prieteni supun pro- 
bei practice un ghid de conversaţie în limba engleză. Umorul este 
dat tocmai de inadecvarea socio-lingvistică a frazelor prefabricate 
puse la dispoziţia turiştilor. Formele şi conţinutul frazelor din ghid, 
inadecvate cotextului, intră în coliziune cu nivelul de cunoaștere a 
codului socio-lingvistic al interlocutorului. Siatuatia de comunica- 
re este următoarea: într-un magazin de pălării, George negociază 
cu vânzătorul cumpărarea unei şepci pentru călătorie: 

„Când George l-a întrebat, cu cuvintele din carte, „Aveţi pălă- 
rii?”, nu s-a enervat; a stat şi s-a scărpinat în cap gânditor. 

- Pălării, a spus. Dati-mi voie să mă gândesc. Da ... , da acum 
că stau să mă gândesc, cred că am o pălărie. Dar, spuneti-mi, de ce 
mă întrebaţi? 

George i-a explicat că voia să-şi cumpere o şapcă de voiaj, dar 
esenţa tranzacţiei era că trebuia să fie „o şapcă bună”. 

Omului i se lungi faţa. 

- Ah, făcu el, cu asta nu cred că vă pot ajuta. Dacă ati fi dorit o 
şapcă proastă, care să nu merite preţul cerut, una care să nu merite 
prețul cerut, una care să nu fier bună de nimic, care să servească 
doar la curățat geamurile, as fi putut găsi ce vă trebuie. Dar o sapcä 
bună - nu, nu ținem așa ceva. ... Am aici o şapcă ..., nu e o șapcă 
nemaipomenită, dar nu e la fel de proastă ca majoritatea celor pe 


care le vând de obicei. 


- Ce părere aveţi de asta? a întrebat. Vă convine? 

George se probă în fața oglinzii şi, alegând o altă remarcă din 
carte, spuse: 

- Şapca asta mi se potriveşte destul de bine, dar, spuneti-mi, 
credeți că îmi vine bine? 

Omul se dădu un pas înapoi şi îl măsură din cap până în 


picioare. 

- Sincer, a replicat el, nu pot să spun că vă vine bine. 

Îşi întoarse privirea de la George si ni se adresă mie şi lui Harris. 

- Aş descrie frumuseţea prietenului dumneavoastră ca pe ceva 
greu de precizat, ne-a spus. Ea există, dar îţi poate scăpa foarte uşor. 
Cu şapca asta, după părerea mea, îţi scapă. 

În acest punct, George a hotărât că se amuzase suficient de mult 
pe seama omului. 

- Este în regulă. Nu vrem să pierdem trenul. Cât costă? 

Omul a răspuns: 

- Preţul acestei sepci, domnule, care după părerea mea, este de 
două ori mai mare decât merită, este de patru şilingi şi şase pence. 
Doriţi să v-o împachetez în hârtie maro sau albă, domnule? 

George a declarat că o ia aşa cum este, i-a plătit omului patru 
silingi şi şase pence în monede de argint si a ieşit din magazin. 5 


Prima intervenţie a lui George „Aveţi pălării?” este nepoliticoa- 
să o dată pentru că nu salută şi a doua oară pentru că întrebarea 
este inadecvată contextului unui magazin de pălării. Vânzătorul 
intră în joc si îi răspunde cu hiperpolitete - se preface că ar face 
un efort suplimentar pentru George si supralicitează inadecvarea. 
Defapt, el a interpretat interpelarea lui George ca impoliteşe şi a 
răspuns cu asupra de măsură utilizând ironia si un enunţ nepolitic. 
După care revine cu un enunţ politicos si politic: „Ce părere aveți 
de asta? ... Vă convine?” Remarca luată de George, preluată din 
ghidul de conversaţie pentru turişti, este din nou interpretată de 
vânzător ca impolitete, ca o ameninţare la propria față - este vorba 
de hiperpolitete şi inadecvare (îi cere o opinie după ce el însuși for- 
mulase verdictul). După ce vânzătorul comite actul de amenințare 


a feței (FTA) - o impolitete voită - „nu pot să spun că vă vine bine, 


5 Jerome K. Jerome, Trei pe două biciclete, traducere Lia Decei, Corint, 


Bucureşti, 2005, pp 85-86. 

foloseşte vorbirea indirectă, dar nu aşa cum ar fi conform codului 
social, pentru a atenua atacul, ci pentru a-l întări. La nivel lingvistic 
foloseşte ceea ce este numit de Orecchioni polirudeness, adică un 
enunț pseudopoliticos, a cărui impolitete este întărită de formu- 
lările hiperpoliticoase: „Aş descrie frumuseţea prietenului dum- 
neavoastră ca pe ceva greu de precizat, ne-a spus. Ea există, dar îţi 
poate scăpa foarte uşor. Cu sapca asta, după părerea mea, îţi scapă... 
Situaţia de comunicare a degenerat într-un conflict verbal, în care 
George pentru a-şi salva faţa încearcă să iasă printr-un enunț po- 
liticos şi politic: „Este în regulă. Nu vrem să pierdem trenul. Cât 
costă?” „Este în regulă” — acceptă ca meritat atacul din partea vân- 
zătorului şi vrea să restabilească echilibrul. „Nu vrem să pierdem 
trenul” — îşi salvează faţa printr-o manevră de justificare a aban- 
donului confruntării. „Cât costă?” - enunţ politic, adecvat contex- 
tului, prin care îşi asigură interlocutorul că suita de impoliteti a 
fost mai degrabă lipsă de politeţe decât un act de ameninţare voit. 
Vânzătorul însă nu acceptă propunerea de armistițiu si cotinuă să-i 
atace faţa lui George prin hiperpolitete ca expresie a sarcasmului. 


5. Comunicarea nonverbală 


În contextul tipurilor de comunicare, comunicarea nonverbală 
(body language) prezintă interes din cel puţin două motive: 

- rolul ei este adesea minimalizat; 

- într-o comunicare orală, 55% din informaţie este percepută 
şi reținută prin intermediul limbajului nonverbal (expresia 
feţei, gesturile, postura corpului etc.). 

Mehrabian si Weiner (1967) au stabilit următorul raport al per- 


ceptiei informaţiei de către receptor într-o comunicare orală: 


7% = cuvinte 


39% — puralumbuy (in prmeipul 
mlonațiă și mllesiunale voci} 


55% = hmbaj nonverbal 


Fig. 27 bis 


Deşi formula a fost de-a lungul timpului criticată, din cauza 


condiţiilor artificiale şi foarte restrictive în care s-au desfăşurat 

experimentele si din cauza modului de însumare a perceptiilor, to- 
tusi rămâne ca incontestabil rolul major al comunicării nonverbale 
(Archer, Akert, 1977, Eckman et all., 1980, Jones, LeBaron, 2002). 
Hargie, Dickson (2004) apreciază că afirmaţia lui Burgoon et al. 
(1996, apud, Hargie, Dickson, 2004) conform căreia semnificaţiile 
sunt transmise prin nonverbal şi prin repere vizuale este valabilă 
în cazul adulților, în caz de neconcordantä între mesajul verbal si 
cel nonverbal şi în situaţiile în care mesajul are efecte emoţionale, 
relationale sau de formare a impresiilor. Comunicarea nonverbală 
are, datorită ponderii ei mari în cadrul comunicării realizată de un 
individ, un rol deosebit de important. Mesajul nonverbal este cel 
mai apropiat de realitatea emitentului și este cel căruia i se acordă 
de către interlocutor atenţia cea mai mare. 

Comunicarea nonverbală se referă la transmiterea voluntară sau 
involuntară de informaţii si exercitarea influenţei prin intermediul 
elementelor comportamentale si de prezenţă fizică ale individului 
sau ale altor unităţi sociale (grupuri şi comunităţi umane), precum 
şi percepţia şi utilizarea spaţiului şi timpului, ca şi a artefactelor. 
Cele 5 axiome ale comunicării nonverbale sunt: 

- comunicarea nonverbală este filogenetic şi ontogenetic 

primordială; 

- în relaţiile interpersonale directe este imposibil să nu comu- 
nicăm nonverbal; 

- comunicarea nonverbală este un element al sistemului co- 
municational uman, de aceea trebuie studiată împreună cu 
comunicarea verbală; 

- comunicarea nonverbală se realizează printr-un sistem de 
semne si semnale (discrete si analogice), de coduri si de ca- 
nale de transmitere a informației si trebuie analizată inte- 
gral, nu fiecare element separat; 

- în comunicarea nonverbală, semnificația semnalelor 

transmise prin multiple canale trebuie stabilită în termenii 
probabilităților şi în funcţie de contextul socio-cultural con- 
cret (Chelcea et all., 2005). 


Hargie şi Dickson (2004) fac un inventar al celor mai importan- 


te funcţii ale comunicării nonverbale. Comunicarea nonverbală: 


Înlocuieşte comunicarea verbală în situaţiile în care poate fi 
imposibil sau nepotrivit să vorbeşti. 

Completează comunicarea verbală. 

Modifică vorbele rostite. 

Contrazice intenţionat sau neintentionat ceea ce este spus. 
Reglează conversaţia prin faptul că participă la luarea/darea 
cuvântului si schimbarea rolurilor. 

Exprimă emoții şi atitudini. 

Reglează relaţiile în privința influenței, controlului si 
simpatiei. 

Comunică informaţii despre identitatea personală și socială 
a participanţilor la comunicare. 

Contextualizează interacţiunea prin crearea unui cadru so- 
cial specific. 


Tipuri de comunicare nonverbală: 


Kinetica - comunicarea prin mișcările corpului (gesturi, 
mimică, contact vizual, postură, mişcările capului şi ale 
trunchiului) 

Haptica - comunicarea tactilă 

Caracteristicile fizice - forma si mărimea corpului 
Artefactele - obiectele vestimentare şi de podoabă 

Factori de mediu - elemente ale ambianţei sociale (mobila, 
decorul, dimensiunea încăperii şi amplasarea elementelor 
de mobilier) 

Cronemica - limbajul timpului 

Limbajul culorilor 

Paraverbalul - comunicarea prin elemente nonverbale ale 
discursului (înălțimea vocii, tonalitatea, rezonanţa) sunetele 
şi tăcerea 


A COMUNICAREA ÎN ACȚIUNE 


5.1. 


În comunicarea interpersonalä, comportamentul nonverbal 


participă la negocierea poziţiilor în relaţie. Manifestările tipice 
de dominație sunt: 


vorbirea cu voce mai tare 

vorbirea îndelungată 

alegerea unui loc central în sală 

vorbirea de pe un podium 

ocuparea locului din capul meseri 

ocuparea unui scaun mai mare, mai confortabil, mai impre- 
sionant (simulacrul tronului regal) 

întreruperea cu succes a unui alt vorbitor 

atintirea cu privirea (Hargie, Dickson, 2004) 


Kinetica 


Observarea tuturor gesturilor 
este o axă fundamentală pentru 
înțelegerea dinamicii comuni- 
cării. Ea este punctul de plecare 
al kineticii, teorie care studiază 
ansamblul semnelor compor- 
tamentale emise în mod na- 


tural sau cultural; această disciplină a aplicat metodele lingvisticii 


structurale sistemelor de gesturi, fără a le disocia de interacțiunea 


verbală. 

Cartea lui Ray Birdwhisteell, Introduction to kinetics, reprezintă 
primul mare studiu sistematic al faptelor gestuale. Fonemelor, uni- 
tăţi distinctive ale fonologiei, le corespund kinemele, cele mai mici 
unități de acțiune ale gestului sau mimicii: de exemplu, „ochiul 
stâng închis”. Morfemelor, cele mai mici unităţi semnificative ale le- 
xicului, le corespund kinemorfemele, de exemplu, clipitul. Kinetica 
devine o gramatică a gesturilor. Fondată pe aceasta, se instituie o 
parakinetică, prozodie şi poetică a gesturilor: intensitate, durată, 
întindere, dar si ritmuri constante, flux constant. Această dimen- 
siune mai largă se integrează într-un context psihologic, social si 
cultural. „Accentele gestuale exprimă particularități, în funcţie de 


regiune, de mediu, ca si cele ale limbii.” 


Kinetica se bazează în mare parte pe opera lui Ray 
Birdwhistell, care a predat în universitățile din Philadelphia, 
Washington şi Toronto. Apropiat din punct de vedere personal 
şi intelectual de Margaret Mead şi de Gregory Bateson, el între- 
pinde în Statele Unite diverse lucrări etnologice în care ţinuta 
corpului si gestica devin instrumente privilegiate. El se inte- 
grează în echipa pluridisciplinară de la Palo Alto şi devine cele- 
bru printr-un studiu minuţios al unei secvenţe de nouă minute 
de film, „ţigara lui Doris”. Această analiză exemplară ilustrează 
următoarea teză: gesturile, limbajul vorbitul, pipăitul, mirosul, 
spaţiul și timpul reprezintă tot atâtea moduri ale aceluiaşi sis- 
tem de comunicare. De aceea, cercetătorul se află în contact 
strâns cu lingvistii, ale căror instrumente le preia şi adaptează. 

Analiza sa asupra comunicării nonverbale se sprijină pe o 
concepţie a „stratificării sociale” cu trei clase (lower, middle, 


higher), fiecare divizată în două (upper, lower). Apartenența la 


unul dintre aceste straturi este determinată printr-o combinaţie 

de sase caracteristici (profesie, valoarea veniturilor etc.), la care 
se adaugă o multitudine de indicii de „stil de viaţă” care mer- 
ge de la numărul camerelor la culoarea perdelelor din salon. 
Birdwhistell îi învaţă pe studenţii săi să observe indiciile cor- 
porale care permit clasificarea autorilor lor în această tipolo- 
gie. Acest tip de determinare intelectuală a apartenenţei sociale, 
reperajul în teren al indicilor de statut, se sprijină pe o sesizare 
filmică a realităţii. Dar Birdwhistell, care dorea într-adevăr să 
creeze „o lingvistică corporală”, dă înapoi astăzi - corpul nu este 
creativ, generativ, ca limbajul: nu putem spune că este un limbaj 
- şi s-a retras către o abordare metodologică. 


Fig.29 


O altă problemă îndelung dezbătută este cea a clasificării gestu- 
rilor. Majoritatea cercetătorilor iau ca punct de pornire raporturile 
gestului cu cuvântul. Încă din 1949, H. Wespi (apud Mihai Dinu, 
Comunicarea), împărțea gesturile în substitutive, completive şi de 
însoţire a discursului verbal. Astăzi se consideră că în relaţia cu 
planul lingvistic, comunicarea nonverbală poate îndeplini funcţii 

de accentuare, de completare, de contrazicere, de reglaj, de repetare 
sau de substituire. 

O altă clasificare mult citată este cea datorată cercetătorilor 
americani, Paul Ekman şi Wallace Friesen, potrivit cărora gesturile 
pot fi: embleme, ilustratori, manifestări afective, gesturi de reglaj si 
adaptori. 

Emblemele sunt mişcări substitutive ce tin locul cuvintelor si 
pot, la nevoie, să se constituie într-un limbaj de sine stătător. 

Ilustratorii îndeplinesc deopotrivă funcţia de însoţire şi de 
completare a comUnicärii verbale. Prezintă un caracter mult mai 
puţin arbitrar decât emblemele, o parte dintre ei fiind chiar reacţii 
gestuale înnăscute si, ca atare, universale. 

Gesturile de reglaj dirijează, controlează şi intretin comunica- 
rea. Funcţia lor este expresivă şi fatică, deoarece relevează atitudi- 
nea participanţilor față de intreractiune şi oferă asigurări recepto- 
rului privind continuitatea contactului, iar emitätorului îi permit 
să-şi ajusteze, prin feed-back, parametrii enuntärii, în funcţie de 
reacţiile interlocutorului. 

Manifestările afective comunică stările sufleteşti prin care trece 
emițătorul. Ele se prezintă precumpănitor sub formă de indicii şi 
numai în subsidiar ca semnale. 

Adaptorii constituie clasa de gesturi cea mai putin legată de co- 
municare. Ea include mişcările ce răspund unor necesități umane 
şi pot fi efectuate atât în prezenţa, cât şi în absenţa observatorilor. 
Sub numele de alteradaptori sunt cunoscute gesturile de manipu- 
lare a obiectelor într-un scop practic. Autoadaptorii se referă la ne- 
voile propriului nostru trup si ei pot satisface necesitățile trupesti. 
Gesturile din această categorie dobândesc valoare comunicativă 
atunci când sunt efectuate în scop didactic. Altminteri, pot trans- 
mite informaţii despre cel care le săvârşeşte numai în calitate de 
indicii, nu şi de semnale. 

Identificati un repertoriu de gesturi care să corespundă tipo- 
logiei de mai sus. 


Limbajul corpului contribuie la comunicare prin expresia feţei, 
mişcarea corpului (gesturi), forma şi poziţia corpului, aspectul ge- 


neral şi prin comunicarea tactilă. 


5.1.1. Expresia feţei 


Comunicarea prin expresia feței include mimica (incruntarea, 
ridicarea sprâncenelor, incretirea nasului, tuguierea buzelor etc.), 
zâmbetul (prin caracteristici şi momentul folosirii) şi privirea 
(contactul sau evitarea privirii, expresia privirii, direcţia privirii 
etc.). 

Faţa este cea mai expresivă parte a corpului si expresia aceste- 
ia constituie un mijloc de exprimare inestimabil. În mod normal, 
ochii şi partea de jos a feţei sunt privite cel mai intens în timpul 
comunicării. Se consideră, de exemplu, că într-o conversaţie cu o 
femeie, ceea ce exprimă ochii este mult mai important decât ceea 
ce exprimă cuvintele. 

Mimica este acea parte a feţei noastre care comunică: fruntea 
încruntată semnifică preocupare, mânie, frustare; sprâncenele ri- 
dicate cu ochii deschişi - mirare, surpriză; nas încretit - neplăcere; 
nările mărite - mânie sau, în alt context, excitare senzuală; buze 
strânse — nesiguranţă, ezitare, ascunderea unor informații. 

Zâmbetul este un gest foarte complex, capabil să exprime o 
gamă largă de informaţii, de la plăcere, bucurie, satisfacţie, la pro- 
misiune, cinism, jenă. Interpretarea sensului zâmbetului variază 
însă de la cultură la cultură (sau chiar subcultură), fiind strâns co- 
relată cu presupunerile specifice care se fac în legatură cu relaţiile 


interumane în cadrul acelei culturi. 

Privirea. Se spune că ochii sunt „oglinda sufletului”. Modul în 
care privim şi suntem priviţi are legătură cu nevoile noastre de 
aprobare, acceptare, încredere si prietenie. 

Chiar şi a privi sau a nu privi pe cineva are un înţeles. Privind 
pe cineva, confirmăm că îi recunoaștem prezenţa, că există pentru 
noi; interceptarea privirii cuiva înseamnă dorinţa de a comunica. 
O privire directă poate însemna onestitate şi intimitate, dar în anu- 
mite situaţii comunică ameninţare. În general, o privire insistentă 
şi continuă deranjează. 

Realizarea contactului intermitent şi scurt al privirilor indică 
lipsa de prietenie. Mişcarea ochilor în sus exprimă încercarea de a 
ne aminti ceva; în jos — tristeţe, modestie, timiditate sau ascunde- 
rea unor emoții. Privirea într-o parte, sau a nu privi pe cineva poate 
denota lipsa de interes, răceală. Evitarea privirii înseamnă ascunde- 
rea sentimentelor, lipsă de confort sau vinovăţie. 

Pupilele dilatate indică emoţii puternice. Pupilele se lărgesc, în 
general, la vederea a ceva plăcut, față de care avem o atitudine de 
sinceritate. Pupilele se micşorează ca manifestare a nesinceritätii, 
neplăcerii. Clipirea frecventă denotă anxietate. 

După Mark Knopp (1972), apud (Dinu, 1997) funcțiile mai im- 
portante ale comunicării vizuale sunt în număr de patru: 


cererea de informație; privirea joacă un rol determinant în 

realizarea feed-back-ului, ea constituind principalul mijloc 

de reglare a interacțiunii; 

- semnalul dat altor persoane că pot vorbi; într-o comunicare 
de grup, selectarea vorbitorului următor poate fi făcută pe 
căi lingvistice sau prin orientarea deictică a privirii; 

- indicarea naturii relaţiei; orientarea şi durata privirii nu se 
asociază numai cu interesul sau cu ostilitatea, ea poate sem- 
nala si existenţa unui raport social de un tip anume; 

- compensarea distanței fizice; interceptarea privirii cuiva aflat 

la distanţă, într-un loc aglomerat, ne face să ne simțim mai 
apropiaţi de el, chiar dacă, practic, rămânem departe unul 
de altul. În paralel cu proxemica spaţială, privirea instau- 
rează o proxemică vizuală, ce poate intra în contradicţie cu 
cea dintâi. 

De natura relației depinde şi amplasamentul punctului către 
care ne aţintim privirea. Într-o convorbire oficială se vizează, în 
cea mai mare parte a timpului, un loc situat în mijlocul fruntii 
interlocutorului. O conversaţie amicală coboară punctul ochit 
undeva între ochi şi gură, pentru ca un grad mai mare de intimi- 
tate să îl aducă mai jos, într-o regiune situată între bărbie şi zona 


coapselor. 


5.1.2. Mişcarea corpului 


Gesturile 

Pentru a ne da seama cât de frecvente sunt gesturile pe care le 
folosim, putem să încercăm să vorbim cu mâinile la spate. 

Câteva elemente ale limbajului gesturilor ar fi: strângerea pum- 
nilor - denotă ostilitate şi mânie sau, depinzând de context, deter- 
minare, solidaritate, stres; brațe deschise - sinceritate, acceptare; 
mână la gură - surpriză şi acoperirea gurii cu mâna - ascunderea 
a ceva, nervozitate. Capul sprijinit în palmă semnifică plictiseală, 
dar palma (degetele) pe obraz, dimpotriva, denotă interes extrem. 
Mâinile ţinute la spate pot să exprime superioritate sau încercare 
de autocontrol. 

Atenţie însă si la diferentierile culturale. De exemplu, prin mis- 
carea capului de sus în jos spunem „da, în timp ce oamenii din 
Sri Lanka redau acelaşi lucru prin mişcarea capului de la dreapta 
la stânga. Gestul de arătare cu degetul este considerat nepoliticos 


la noi, insultă în Thailanda si absolut neutru, de indicare, în SUA. 

Utilizarea gesticulatiei excesive este considerată ca nepoliticoa- 
să în multe țări, dar gesturile mâinilor au creat faima italienilor de 
popor pasional. 

Modul în care americanii îşi încrucişează picioarele (relaxat, 
mişcări largi, fără nici o reţinere) diferă de cel al europenilor (con- 
trolat, atent la poziţia finală); cel al bărbaţilor diferă de cel al feme- 
ilor. Un american va pune chiar picioarele pe masă dacă aceasta 
înseamnă o poziție comodă sau dacă vrea să demonstreze control 
total asupra situaţiei. La noi, oamenii tind să fie destul de consti- 
enti de modul în care fac acest gest si îl asociază în moduri diferite 
cu formalitatea, competiţia, tensiunea. Bâtâitul picioarelor denotă 


plictiseală, nerăbdare sau stres. 


Postura corpului 
Postura/pozitia comunică în primul rând statutul social pe care 
indivizii îl au, cred că îl au, sau vor să îl aibă. Sub acest aspect, con- 
stituie un mod în care oamenii se raportează unii față de alții atunci 
când sunt împreună. Urmările posturii corpului ne dau informaţii 
şi despre atitudine, emoții, grad de curtoazie, căldură sufletească. 
O persoană dominantă tinde să țină capul înclinat în sus, iar 
cea supusă, în jos. În general, aplecarea corpului în față semnifică 
interesul față de interlocutor, dar uneori si neliniște si preocupare. 
Poziţia relaxată, înclinat pe scaun spre spate, poate indica detaşare, 
plictiseală sau autoîncredere excesivă şi apărare la cei care conside- 
ră că au statut superior interlocutorului. 
Posturile pe care le au oamenii, corelate cu relaţia dintre ei 
atunci când sunt împreună, se pot clasifica în trei categorii: 
1. de includere/neincludere, postură prin care se defineşte spa- 
tiul disponibil activității de comunicare si se limitează acce- 
sul în cadrul grupului. De exemplu, membrii grupului pot 


forma un cerc, pot să se întoarcă/aplece spre centru, să-şi 

întindă un braţ sau picior peste intervalul rămas liber, indi- 
când prin toate acestea că accesul la grup este limitat. 

2. de orientare corporală - se referă la faptul că doi oameni 
pot alege să se așeze fatä-n față (vizavi) sau alături (paralel). 
Prima situaţie comunică predispoziția pentru conversaţie, 
iar a doua - neutralitate. 

3. de congruenfä/necongruentä, postură care comunică inten- 
sitatea cu care o persoană este implicată în ceea ce spune sau 
face interlocutorul. Participarea intensă conduce la postu- 
ra congruentă (similară cu a interlocutorului); schimbarea 
posturii interlocutorului declanșează în acest caz schimba- 
rea posturii celui puternic implicat în comunicare. În cazul 
în care există între comunicatori divergențe de statut, de 
puncte de vedere sau de opinii, apar posturile necongruen- 
te: persoana nu priveşte spre interlocutor, nu interactionea- 
ză sub nici o formă. 


Modul de mișcare a corpului 
Modul de comportament al unei persoane într-o comunicare 
din punct de vedere al modului de mișcare a corpului poate fi: 

- caracterizat de mişcări laterale, se consideră buni 
comunicatori; 

- caracterizat de mişcări fatä-spate, se consideră om de acțiune; 

- caracterizată de mișcări verticale, se consideră om cu putere 
de convingere. 


5.2. Haptica — Comunicarea tactilă 


Acest tip de limbaj nonverbal se manifestă prin frecvenţa atin- 
gerii, prin modul de a da mâna, modul de imbrätisare, de luare de 
braţ, bătutul pe umăr etc. 

Cunoastem ce semnifică aceste atingeri pentru români, dar, în 
diferite culturi, ele pot comunica lucruri diferite. De exemplu, la ja- 
ponezi, înclinarea capului înlocuieşte datul mâinii ca salut, în timp 
ce la eschimosi acest salut se exprimă cu o ușoară lovitură pe umăr. 

Unii oameni evită orice atingere. Forța si tipul de atingere de- 
pinde în mare măsură de vârstă, statut, relaţie si cultură. 

Stanley Jones si Elaine Yarbrough (apud De Vito, 2011) au în- 
cercat să clasifice funcţiile comunicării tactile, delimitând cinci cla- 
se principale: 

— atingeri care transmit emoții pozitive; 

- atingeri în joacă; înzestrate cu un potential metacomunica- 
tiv de invidiat, acestea uşurează interacțiunea, fără ca, toto- 
dată să angajeze răspunderea celui ce atinge; 

- atingeri de control, vizând dirijarea comportamentelor, a 
atitudinilor sau chiar a sentimentelor persoanei atinse. În 
majoritatea cazurilor, atingerea de control implică o rela- 
tie de dominare si, ca atare, ea nu poate fi efectuată decât 
unidirectional; 

- atingere rituală; cea mai cunoscută si mai frecvent utiliza- 
tă este strângerea mâinii în semn de salut şi de despărțire. 
Gestul are mai multe implicaţii decât pare şi îmbracă nenu- 
mărate forme. Atitudinile de dominare, egalitate sau supu- 
nere sunt comunicate prin intermediul poziției mâinii celui 
ce inițiază gestul de salut; forța cu care se strânge mâna, 
constituie si ea un parametru semnificativ. 

- atingerea în alt scop decât comunicarea propriu-zisă. Ea 
poate îmbrăca o multitudine de forme, de la susținerea unei 
persoane care urcă şi coboară dintr-un vehicul, la atingerea 
fruntii unui bolnav, ori a încheieturii. Chiar dacă obiectivul 
urmărit este altul, în majoritatea acestor cazuri se transmit 


şi informaţii afective. 

Efectele benefice ale utilizării potrivite a atingerilor în viața co- 
tidiană pot fi: obținerea unei evaluări pozitive, a conformării celor- 
lalti, obţinerea de foloase materiale si bonusuri. Totuşi utilizarea 
contactului tactil implică riscuri: să fie perceput ca o agresiune cu 
conotaţii sexuale, ambiguitatea gesturilor de atingere poate fi inter- 
pretată ca o ofensă, o încălcare a spaţiului intim. Și atingerile ca si 
alte forme ale comunicării nonverbale sunt reglementate de coduri 
culturale, care se pot modifica în timp. Un studiu asupra tinerilor 
amerticani a arătat că tinerii de sex opus în relaţiile de camaraderie 
îşi ating mâinile şi braţele. Repetarea cercetării la interval de zece 
ani a arătat că alte părţi ale corpului socotite mai intime deveniseră 
accesibile atingerilor (Hargie, Dickson, 2004). 


——_ COMUNICAREA ÎN ACȚIUNE 


Sunete şi tăceri 


Încă din primele luni de viaţă, bebeluşii, prin gângurit, în- 


vatä să deosebească sunetele cu valoare verbală de celelalte. 
Apartinând comunicării nonverbale, sunetele si tăcerile sunt 
bogate în informaţii şi / sau resurse de negociere, în funcţie de 
abilitățile celui care le foloseşte. Sunetul pasilor, zgomotul res- 
piraţiei, sau al articulaţiilor sunt tot atâtea mărci personale, care 
aduc celui care învaţă să le perceapă şi să le decodifice informa- 
ţii despre cei cu care relationeazä. Oamenii scot sunete naturale, 
care în funcţie de contextul socio-cultural pot fi acceptabile sau 
de neadmis în public. De multe ori comunicarea este bruiată 
de ticuri nervoase, bâlbâieli şi onomatopee - unele maschează 
minciuni, iar altele pot fi indicii ale oboseli, lipsei de concentra- 
re, timiditätii sau unor stări emoţionale intense. Când aud un 
sunet, ghidaţi de instinctul de conservare, oamenii încearcă să 
identifice: 1) Ce poate reprezenta sunetul? 2) De unde vine? 3) 


Cine/Ce îl produce? 

Pentru a-ţi îmbunătăți abilitățile de comunicare nonverbală, 

înainte de a reacționa: 

- Nute grăbi, ascultă cu atenţie si informează-te înainte să 
tragi o concluzie despre ce ai auzit. 

- Încearcă să identifici persoana sau obiectul care a produs 
sunetul. De obicei acesta este lucrul cel mai important pen- 
tru a răspunde corect. 


-  Cercetează cu atenţie sunetele obișnuite ale mediului. 


-  Controlează-ţi emoţiile cât mai bine. 


Puterea afectogenă a sunetelor este utilizată în cinematografie 
şi în televiziune. De cele mai multe ori banda sonoră cuprinde vo- 
cile, sunetele ambientale şi muzica. Tăcerile pot fi foarte expresive 
si pot directiona lectura unei secvenţe sau a unui cadru. Un exem- 
plu de utilizare magistrală a tăcerii active este filmul „Călăuza” de 
Tarkovski. În film există un cadru care durează mai multe minute 
şi în care este filmată ceafa unui bărbat, care dintr-o drezină pri- 
veşte defilarea monotonă a unui peisaj pârjolit de câmpie. Toată 
încărcătura emoţională şi stranietatea secventei este dată de liniştea 
nefirească în care se aude numai sunetul sacadat al roţilor pe şine. 

Tăcerea în comunicarea interpersonală poate transmite încre- 
dere, sinceritate, putere, loialitate şi dedicare: dar poate transmite şi 
indecizie, lipsă de interes sau ignoranță. Ceea ce transmite poate fi 
determinat de celelate indicii nonverbale. Dacă tăcerea este însoțită 
de o ţinută dreaptă, şi o expresie a feței hotărâtă, va fi interpretată 
ca putere (Calero, 2012). 


Prezenţa personală 
Prezenţa personală comunică, de exemplu, prin intermediul 


formei corpului, a îmbrăcămintei, a mirosului (parfum, miros 

specific), a bijuteriilor şi a altor accesorii vestimentare. 

Avem în cultura noastră anumite atitudini privind legă- 
tura dintre forma corpului, aspectul exterior şi personalitate. 
Distingem trei tipuri de fizicuri: 

1. ectomorf (fragil, subţire si înalt); 
2. endomorf (gras, rotund, scurt); 
3. mezomorf (musculos, atletic, înalt). 

Datorită conditionärilor sociale am „învățat? ce să ne „aş- 
teptăm” de la oamenii aparținând diferitelor categorii. Astfel, 
tindem să-i percepem pe ectomorfi ca fiind tineri, ambitiosi, 
suspicioşi, tensionati, nervosi şi mai putin masculini; pe endo- 
morfi îi percepem ca fiind bätrâniciosi, demodati, mai putin 
rezistenți fizic, vorbäreti, buni la suflet, agreabili, de încredere, 
prietenoși, dependenți de alții; pe mezomorfi îi percepem ca fi- 
ind incäpätânati, puternici, aventurosi, maturi în comportare, 
plini de încredere în sine, veşnic învingători. 

Îmbrăcămintea, în măsura în care este rezultatul unei ale- 
geri personale, oglindeşte personalitatea individului, este un 
fel de extensie a eului şi, în acest context, comunică informaţii 
despre acesta. Ea poate afecta chiar comportamentul nostru ge- 
neral sau al celor din jur. Îmbrăcămintea se poate folosi pentru 
a crea un rol. 

Îmbrăcămintea şi accesoriile pot marca statutul social real 
sau pretins. De exemplu, femeile care acced la o funcţie mana- 
gerială înaltă vor tinde să se îmbrace într-un mod particular 
(costum sobru din două piese), purtând accesorii similare celor 
bărbătești (servietă diplomat). 

Îmbrăcămintea nonconformistă comunică faptul că purtă- 
torul este un original, răzvrătit social, posibil creator de proble- 


me sau artist. Pentru situaţii de afaceri este apreciată îmbrăcă- 


mintea elegantă şi de calitate, dar nu sofisticată. 

5.3. Proxemica 


Limbajul spaţiului trebuie interpretat simultan în funcţie de 
cinci dimensiuni: mărime, grad de intimitate, înălțime, apropiere 
- depărtare, înăuntru - în afară. 

Fiecare dintre noi are preferințe în legătură cu distanța față de 
cei cu care comunicăm. În majoritatea culturilor europene, nu se 
apreciază apropierea cu mai mult de 40-50 cm. decât în cazul celor 
din familie sau a persoanelor iubite; aceasta defineşte spațiul intim. 
„Invadarea” acestui spaţiu produce senzaţia de disconfort. 

Apropierea exagerată poate comunica ameninţare sau relații de 
natură strict personală; depărtarea excesivă poate comunica aro- 
gantä, importanţă, statut social superior. Cu cât o persoană este 
mai importantă, cu atât va tinde să aleagă o masă de birou mai 
mare, care impune o distanță mai mare față de interlocutor. 

Dacă urmărim modul în care oamenii tind să-şi aleagă locul 
într-o încăpere (atunci când există posibilitatea de a alege) şi cum 
îşi marchează spaţiul personal prin împrăștierea foilor, întinderea 
picioarelor etc., devine evident ce vor acestea să ne comunice. 

Modul în care managerul foloseşte spaţiul în timpul şedinţelor 
poate comunica ceva despre personalitatea sa, despre stilul de con- 
ducere şi luare a deciziilor. Managerul care stă în spatele biroului 
indică lipsa dorinţei de acţiune. Probabil că acest tip de manager 
va lua deciziile singur si stilul său de conducere este mai degrabă 
autocratic decât democratic. 

În general, spaţiile mici sunt percepute ca fiind mai prietenoa- 
se, calde si intime. Cele mari sunt asociate cu puterea, statutul si 
importanţa. De aceea, adeseori suntem intimidati intrând într-un 
spaţiu mare, înalt si cu mobilier masiv. 

Proxemica este cea care studiază toate aceste relații spatiale ca 


mod de comunicare. Jocul teritoriilor, modul de a percepe spaţiul 

în diferite culturi, efectele simbolice ale organizării spatiale, distan- 
tele fizice ale comunicării tin de această disciplină. 

De această disciplină este legat si numele lui Edward Hall 
(Limbajul tăcut, Dimensiunea ascunsă, Dincolo de cultură). El tinde 
să dea o definiţie a culturii ca ansamblu de coduri și va aplica această 
codificare în cea mai celebră lucrarea a sa, The Hidden Dimension 
(Dimensiunea ascunsă), adevărată gramatică a spaţiului. El pleacă 
de la idea că animalele au un teritoriu adaptat nevoilor lor si că omul 
posedă si el această noțiune de spaţiu individual, de bulă psihologi- 
că. Orice spaţiu personal se organizează cu o parte interioară si cu 
una exterioară; el posedă zone private, zone publice. Astfel, lumea 
nord-occidentală comunică în funcţie de patru distanţe: intimă, 


personală, socială, publică (figura 30) (apud Baylon, Mignot, 2000). 


Modul apropiat: corp la corp: actul sexual și lupta, rol minor al vocii 
DISTANȚA sau manifestări vocale involuntare; viziunea precisă dereglată; 
INTIMĂ Modul îndepărtat: 15-40 cm în mişcarea corporală („bula”); miros 
şi parfum, voce șoptită; intimitate, familie; atunci când este impusă, 
dăm înapoi, evităm privirea celuilalt (ex.: orele de vârf din metrou); 


Modul apropiat: 45-75 cm la o distanţă de un braţ, parfum, voce 
normală; familiaritate („soţia poate fără probleme să se afle în zona 
DISTANŢA de proximitate a soţului său, dar nu același este cazul pentru o altă 
PERSONALĂ Temele J W SOS 

Modul îndepărtat: 75-125 cm limita contactului fizic cu celălalt, 
limita parfumului, privirea de sus în jos, voce normală: sosire, rămas 
bun, discuții pe stradă sau pe subiecte neutre. 


Modul apropiat: 1,25 m.—2,10 m voce plină și clară; negocieri im- 
personale, relații profesionale la birou, recepție: comunicare verbală 
fără contact fizic; frontiere ale teritoriului social al unui individ care 
iau forma unui birou, unei mese, unui ghiseu, care tin interlocutorul 
DISTANȚA la distanță. Distanță administrativă: simplu client la bancă, sunteți 
SOCIALA primit în spatele unui birou. 

Modul îndepărtat: 2,10 m.—3,60 m, coeficient ierarhic (director gene- 
ral) sau nevoie de liniște „soţii când se întorc de la serviciu adeseori se 
așază pentru a-și citi ziarul, pentru a se destinde, la trei metri sau mai 
mult de soțiile lor”); voce mai puternică decât în modul precedent. 


_ Mod apropiat: 3,60 m.—7,50 m: semnificarea prezenţei colectivitätii; 
DISTANȚA PUBLICĂ echilibru între poziţionarea la același nivel și vizibilitate. Locutorul 
joacă un rol social, poartă o mască (profesor — elevi, întâlnire în 

cerc închis). Privirea nu mai fixează, informaţia devine mai formală, 
comunicarea interpersonală e săracă. 

Modul îndepărtat: 7,50 m și mai mult: celebrarea unui coeficient 
ierarhic. Pe de o parte, omul politic sau actorul, pe de alta, spectatorii 
pasivi: feed-back-ul funcţionează la minimum. Discursul este foarte 
formalizat, gesturile stereotipizate, interlocutorul a devenit simplu 
receptor și comunicarea spectacol (cf. Hall, The Hidden Dimension). 


Figura 30 


Pe lângă distanţe un rol important în comunicarea nonverbală 
îl au orientarea si tipurile de aranjare. Orientarea se referă la un- 
ghiurile la care stau corpurile când oamenii vorbesc, cum ar fi faţă 
în față sau alături. Orientarea marchează gradul de intimitate în 
conversaţie şi nivelul de prietenie. Orientare şi apropiere trebuie 
studiate împreună pentru că între ele poate exista o relație de com- 
plementaritate sau de atenuare. Orientarea poate fi folosită pentru 
a compensa apropierea exagerată, sau pentru a include sau exclude 
alte persoane din grup. Poziţia alăturată este considerată a fi coo- 
perativă, în timp ce poziţia faţă-în-față poate trăda nuanţe de com- 
petitivitate. Unghiul drept între două persoane favorizează conver- 
satia, o amplasare echidistantă între membrii echipei favorizează 


studiul individual si co-actiunea (Hargie, Dickson, 2004). 


5.4. Factorii de mediu 


Cadrul fizic poate influența percepţia situaţiei sociale, poate 
favoriza (sau dimpotrivă) interacțiunea, participă la formatarea 
relaţiei şi la stabilirea duratei interacțiunii. Este de notorietate is- 
torică războiul pe care Napoleon a încercat să-l ducă împotriva 
doamnelor de la curte care încălcau embargoul si foloseau tesä- 
turi uşoare şi vaporoase importate din Anglia. Împăratul, iarna, la 
o recepţie a interzis să se facă focul la Versaille, pentru a le con- 


vinge pe femei să poarte stofe şi catifea frantuzesti. Deşi fuseseră 

avertizate, doamnele au preferat să tremure de frig, dar să-l în- 
frunte pe Napoleon. Factorul mediu a fost utilizat de Napoleon în 
intenția de a-şi impune voinţa, politica economică si statutul de 
autocrator şi de nobilimea de la curte pentru a-şi declara fronda 
faţă de cel ce se autoîncoronase împărat. La fel, durata balurilor 
de la curtea vieneză era reglată prin dimensiunea lumânărilor din 
candelabre. Se ştie că împăratul Fraz Josef nu agrea petrecerile si 
de aceea punea să se scurteze lumânările pentru a micşora durata 
balurilor. Aranjarea la mesele oficiale este strict reglementată după 
coduri foarte precise. Distanţa față de cea mai importantă persoană 
în ordine ierarhică este o ilustrare a locului pe care ocupantul îl de- 
ţine în societate. În evul mediu, stăpânul casei era așezat cu spatele 
la semineu, iar cei care ocupau poziţiile cele mai joase în ierarhie 
erau mai aproape de uși. Astfel proxemica si factorii de mediu erau 
utilizaţi ca mijloace de statuare socială. 

Hall (1996) distinge între caractertisticile de mediu fixe (arhi- 
tectura, mărimea si forma camerelor, materialele utilizate) şi cele 
semi-fixe (aranjamentul mobilierului, lumina, culoarea, decorul). 
Impresiile influențate de factorii de mediu sunt organizate în jurul 
a şase dimensiuni (Knapp, Hall, 1997, apud Hargie, Dickson, 2004): 

-  formalitatea - priveşte indicii despre cât de relaxat poate fi 

cineva în ceea ce spune şi ceea ce face 

- căldura - influenţează gradul de confort şi siguranţă în care 

se simte cineva în împrejurarea socială 

- intimitatea — măsura în care participanţii resimt că au spațiu 

intim sau că pot fi deranjati sau spionati 

-  familiaritatea 

-  constrângerea - perceperea asupra dificultății ieşirii din 

situaţie 


- distanța - se referă la apropierea fizică si psihologică resimțită. 


TEORIA COMUNICĂRII | 221 


Limbajul culorilor 

Culoarea, dincolo de percepția si trăirea ei afectivă, este si o 
oglindă a personalității noastre si deci influențează comunica- 
rea. Gândirea creatoare are loc optim într-o încăpere cu mult 
roșu, iar cea de reflectare a ideilor într-o cameră cu mult verde. 
Culorile strălucitoare sunt alese de oamenii de acțiune comuni- 
cativi, extravertiti, iar cele pale de timizi, intravertiti. 

Semnificaţia culorilor poate fi diferită în diverse culturi. De 
exemplu, roşu este asociat în China cu bucurie si festivitate, în 
Japonia cu luptă şi mânie; în cultura indienilor americani sem- 
nifică masculinitate; în Europa, dragoste, iar în SUA, comu- 
nism. În țările cu populaţie africană, negru sugerează binele, 
iar albul, răul. Pentru europeni, negru este culoarea tristetii, în 
timp ce aceste stări sunt exprimate la japonezi şi chinezi prin 
alb. Verdele semnifică la europeni invidie, la asiatici bucurie, iar 
în anumite țări speranţă în timp ce galbenul comunică la euro- 
peni lasitate, gelozie, la americani este culoarea intelectualitätii, 
iar la asiatici semnifică puritate. 

Culoarea afectează comunicarea sub următorul aspect: cu- 
lorile calde stimulează comunicarea, în timp ce culorile reci in- 


hibă comunicarea; monotonia, precum şi varietatea excesivă de 


culoare, inhibă şi-i distrag pe comunicatori. 


Limbajul timpului 

Modul în care putem comunica prin limbajul timpului este co- 
relat cu: 

- precizia timpului 

- lipsa timpului 


- timpul ca simbol. 

Precizia timpului 

Timpul este considerat ca ceva preţios şi personal şi, în general, 
atunci când cineva îşi permite să ni-l structureze, acesta comunică 
diferenţa de statut. 

A veni mai târziu sau ceva mai devreme la o întâlnire de afa- 
ceri sau a fi punctual sau nu la o şedinţă are anumite semnificaţii: 
comunică atitudinea faţă de interlocutor sau față de activitatea re- 
spectivă, percepţia statutului si a puterii, respectul si importanța 
acordată. Întârzierea poate irita şi insulta. 

Cu cât oamenii sunt făcuţi să aştepte mai mult, cu atât ei se simt 
mai umiliti; se simt desconsiderati si inferiori ca statut social. Astfel, 
limbajul timpului se poate folosi, în mod voit sau nu, pentru a ma- 
nipula, supune si controla sau pentru a comunica respect şi interes. 


Lipsa timpului 

Percepem timpul ca pe o resursă personală limitată şi, de ace- 
ea, modul în care fiecare alegem să îl folosim comunică atitudinea 
noastră față de cel care solicită o parte din această resursă. Dacă 
nu acordăm timp pentru o anumită comunicare, prin atitudinea 
noastră lăsăm să se înțeleagă că nu-i acordăm importanță. Studiile 
sociologice au arătat că, în general, relația de comunicare pozitivă 
se dezvoltă proporțional cu frecvenţa interacțiunii (timpul petrecut 


împreună). 


Timpul ca simbol 

Acest aspect ţine de o anumită obisnuintä, cum este ritmul (de 
exemplu: mâncăm de trei ori pe zi şi la anumite ore). Similar, ano- 
timpurile impun anumite activităţi şi un anume fel de viaţă clar 
situate în timp. Sărbătorile şi ritualurile, de asemenea, sunt marcate 
de timp. Astfel, oamenii de afaceri ştiu că în preajma sărbătorilor 


de iarnă se cumpără mai mult şi se lucrează mai puţin. 

Realizati în fiecare zi un exercitiu personal de comunicare 
nonverbală. Scopul unor astfel de exerciţii este de a vă îmbună- 
täti abilitățile în așa fel încât să nu se mai simtă nimic construit 
sau fals în comportamentul dumneavoastră de comunicator. În 
acest sens sugerăm: 

- constientizati modul dumneavoastră de comportament 
nonverbal. Încercati să respectaţi cerințele pentru a fi un 
bun comunicator (le găsiți explicitate în curs, precum și în 
numeroase lucrări indicate în bibliografie); 

— explicați unui prieten sau membru de familie aceste cerin- 
te; rugati-l apoi să vă urmărească în timpul comunicării si 
să vă corecteze atunci când este cazul; 

- urmăriți cu atenţie modul de comportament nonverbal al 
oamenilor din jurul dumneavoastră şi încercaţi să identi- 
ficati tipul de temperament sau chiar de personalitate pe 
care aceştia îl denotă. 

Înregistraţi un talk-show (nu contează domeniul). Analizati 
din punct de vedere nonverbal comportamentul invitaţilor şi pe 
cel al moderatorului. Comportamentul nonverbal este în con- 
sonanţă sau în disonantä cu mesajul verbal transmis? Ce efecte 
credeţi că are acest lucru asupra audienței? Comentati concluzi- 
ile pe care le-aţi tras în urma acestui exerciţiu. 

Realizaţi o analiză comparativă a comportamentului nonver- 
bal în cazul mai multor moderatori al unor talk-show-uri din 
acelaşi domeniu. Pästrati aceleaşi cerinţe ca în exercițiul propus 


mai sus. 


Partea a Il-a 


Comunicarea 
în câmpul social 


6. Comunicarea — proces de influențare socială 


În societățile democratice moderne se observă o înmulțire con- 
siderabilă a dispozitivelor comunicationale. Ele s-au perfecționat 
progresiv, iar tehnicile pe care le pun în practică sunt din ce în ce 
mai sofisticate; între acestea se numără si tehnicile manipulatorii 
ale propagandei. Se face, cel puţin parţial, o confuzie frecventă în 
anumite cercuri intelectuale şi politice, înclinate să supraestime- 
ze „puterea” mass media. Este adevărat că nu pot fi trasate granite 
clare între propagandă şi comunicare, dar această zonă de nede- 
terminare nu trebuie să ne împiedice să observăm că dezvoltarea 
comunicării atrage după sine practici şi politici noi, a căror functi- 
onare trebuie judecată după criterii diferite de cele clasice. 


Dicţionar 

Învätare socială - proces de asimilare a experienţei sociale, 
manifestat prin schimbări de conduită. Obiectul învăţării este ex- 
perienta individuală sau colectivă şi constă în cunostiinte, norme, 
reguli, valori etc. Învăţarea socială facilitează fie adaptarea unui 
sistem la noi contexte, fie anticiparea unor probleme cu incidență 
directă asupra constituirii şi funcționării sistemului. Subiectii învă- 
țării sociale sunt indivizii, grupurile, organizaţiile şi chiar societă- 
tile integrale. 

Socializare - proces psiho-social de transmitere-asimilare a 
atitudinilor, valorilor, conceptiilor sau modelelor de comporta- 
ment specifice unui grup sau unei comunităţi, în vederea formării, 
adaptării şi integrării sociale a unei persoane. În acest sens, socia- 
lizarea este un proces interactiv de comunicare, presupunând du- 
bla considerare a dezvoltării individuale si a influențelor sociale, 
respectiv modul personal de receptare si interpretare a mesajelor 
sociale şi dinamica variabilă a intensității şi conţinutului influen- 
telor sociale. 

Dacă se iau drept criterii finalitatea urmărită sau efectele deja 
produse, putem distinge următoarele tipuri de socializare: 

-  adaptativă (integratoare); conduce la configurarea acelor ca- 
racteristici sau capacităţi personale care facilitează integra- 
rea, participarea şi realizarea socială a unor activităţi într-un 
cadru instituțional dat; 

-  anticipatoare; constă în asimilarea acelor norme, valori si 
modele de comportament care facilitează adaptarea sau 
integrarea într-un cadru institutional sau organizational 
viitor. 

Intensitatea socializării este maximă în copilărie sau în perioa- 

dele de tranziţie de la un stadiu de viaţă la altul. Corelate cu sociali- 
zarea sunt procesele de desocializare şi de resocializare. 


Influență socială — acţiune exercitată de o entitate socială (per- 
soană, grup etc.), orientată spre modificarea acțiunilor şi manifes- 
tărilor alteia. Influenţa socială este asociată cu domeniul relaţiilor 
de putere şi control social, de care se deosebeşte întrucât nu apelea- 
ză la constrângere. Se asociază cu procesele de socializare, învăţare 
socială sau comunicare. În acest sens, R. Boudon şi E. Bourricaud 
apreciază că influenţa socială poate fi considerată ca o formă speci- 


fică a puterii, a cărei resursă principală este persuasiunea. 

Efectele influenţei sociale sunt profund dependente de context, 
întrucât acesta stimulează sau blochează receptivitatea şi creează 
condiţii de acceptare, întărire şi manifestare a schimburilor even- 
tual produse. Pentru ca procesul de influențare să poată avea loc, 
trebuie îndeplinite două condiţii: 

- inițiatorul influenţei deliberate se presupune că deţine un 
grad acceptabil de competenţă şi informaţie, fiind animat 
de intenţii care sunt apreciate de către receptor ca fiind bine 
orientate; 

- relația de influențare trebuie să se bazeze pe un consens tacit 
al entităților implicate, asupra valorilor împărtășite şi efec- 


telor probabil produse. 


Persuasiune - activitate de influențare a atitudinilor şi compor- 
tamentelor unor persoane, în vederea producerii acelor schimbări 
care sunt concordante cu scopurile sau interesele agentului initi- 
ator (persoane, grupuri, instituții sau organizaţii politice, sociale, 
culturale, comerciale etc.). Persuasiunea se realizează în condiţiile 
în care se ţine cont de caracteristicile de receptivitate si reactivitate 
ale persoanelor influențate. Persuasiunea este o activitate de con- 
vingere opusă impunerii sau fortärii unei opțiuni, organizată astfel 
încât să ducă la adoptarea lină a schimbării aşteptate. 

Efectele persuasiunii sunt dependente atât de factorii personali, 
cât si de cei referitori la modul de organizare a influențelor. Factorii 
personali sunt sintetizati în ceea ce se numește persuabilitate, adică 
acea tendinţă individuală de a fi receptiv la influenţe şi de a ac- 
cepta schimbări în atitudini si comportamente. Factorii referitori 
la modul de organizare a influențelor sunt cel mai adesea centrati 
pe procesul de comunicare, respectiv pe acele relaţii dintre sursă, 
mesaj, canal de transmitere, receptare şi context social, care o fac 


să fie persuasivă. 

Manipulare — acţiune de a determina un actor social (persoană, 
grup, colectivitate) să gândească şi să acționeze într-un mod com- 
patibil cu interesele iniţiatorului, iar nu cu interesele sale, prin uti- 
lizarea unor tehnici de persuasiune care distorsionează intenționat 
adevărul, lăsând însă impresia libertăţii de gândire şi decizie. Spre 
deosebire de influența de tipul convingerii raționale, prin manipu- 
lare nu se urmărește înțelegerea corectă şi profundă a situaţiei, ci 
inculcarea unei înţelegeri convenabile, recurgîndu-se atât la indu- 
cerea în eroare cu argumente falsificate, cât si la palierele emotio- 
nale non-rationale. Intentiile reale ale celui care transmite mesajul 
rămân insesizabile primitorului acestuia. Din punct de vedere poli- 
tic, manipularea reprezintă o formă de impunere a intereselor unei 
clase, grup, colectivităţi, nu prin mijloacele puterii, prin coercitie, 
ci prin cele ideologice, prin inducere în eroare. Din acest motiv, re- 
curgerea la manipulare în situaţiile de divergență de interese devine 
tot mai frecventă în societatea actuală, manipularea reprezentând 
un instrument mai puternic decât utilizarea forței. (apud Cătălin 
Zamfir, Vlăsceanu, 1993) 


6.1. Comunicarea în noul spaţiu public 


Comunicarea înnoieste radical formele dominării sociale; 
o face însă discret şi chiar fără ca mediatorii care îi gestionează 
dezvoltarea să fie conştienţi că ea aduce cu sine un nou mod de 
exercitare a dominaţiei sociale. Această dominare se deosebeşte de 
propagandă, pentru că se dezvoltă la iniţiativa celor mai diverse 
instituţii sociale (cu mijloace foarte diferite, de la caz la caz) și nu 
implică doar acceptarea pasivă a opiniilor emitätorilor sau aderarea 
la nişte modele de comportament; ea este un „catalizator” al schim- 
bării sociale, intrând în mod necesar în interacțiune cu indivizii şi 


grupurile sociale cărora li se adresează; paradoxal, ea presupune 

o anumită participare din partea „țintelor, pe care reuşeşte să le 
definească cu o precizie din ce în ce mai mare. Comunicarea este 
asimetrică şi inegală, dar nu poate fi unilaterală. 

Abundenta de critici ale noului spațiu public se concentrează pe 
două acuze: statul este hipertrofiat şi impregnat de o raționalitate 
tehnicistă, iar mişcările sociale care i se opun intretin puţine legă- 
turi unele cu altele. 

Ni se pare eronat ca, plecând de la constatarea pregnantei tehni- 
cilor de comunicare şi a pătrunderii lor în toate câmpurile sociale, 
să se ajungă la o asemenea concluzie: tehnicile respective nu tin 
doar de ordinul simbolicului si cu atât mai putin pot fi analizate ca 
„punere în practică” a unui simplu artefact. În ciuda forţei lor (care 
nu se dezvăluie ca atare, căci ele iau de obicei aparenţa interacțiunii 
sau chiar a convivialitätii), dispozitivele comunicationale se con- 
fruntă cu strategiile sociale şi sunt obligate să se adapteze rapor- 
turilor sociale, participând însă în acelaşi timp la „reclădirea” lor. 

Dacă acceptăm că este un puternic catalizator al schimbării 
sociale, comunicarea nu întâlnește în cale nişte elemente iner- 
te: ea trebuie să țină seama de reacţiile celor cărora li se adresea- 
ză (indivizi sau grupuri sociale); mai mult, ea implică o oarecare 
interactivitate. 

Caracteristicile comunicării în câmpul social sunt: 

- asimetria, rezultat al importanţei crescânde a dispozitive- 
lor comunicationale folosite astăzi de cea mai mare parte a 
instituţiilor sociale, care îi pun pe subiecţi în „interacțiune 
parţială”; 

- diversificarea modalitätilor de exercitare (discurs argumen- 
tativ, discurs persuasiv, interactiv); 

- fărâmițarea în spaţii care se juxtapun sau chiar se suprapun 
(comunicarea politică se suprapune uneori cu cea publică, 
comunicarea publicitară, de asemenea); 

- o participare diferită în funcţie de clasă şi grup social (acces 
la media în funcție de modalităţile de exercitare a controlu- 
lui social); 

- tendința spre o anumită întrepătrundere cu viaţa profesională, 
precum și cu spaţiul privat; în acest sens, dispozitivele comu- 
nicationale vor ajuta la compatibilizarea mişcării de individu- 
alizare a practicilor sociale cu participarea la spațiul public. 

În orice caz, complexitatea spaţiului public de astăzi este o invi- 


tatie la a-i înțelege mai bine marile articulări. 


Definirea spaţiului public la Habermas 

Noţiunea de spațiu public constituie elementul conceptual 
de bază al analizei pe care Habermas o realizează asupra rela- 
tiei dintre comunicarea de masă si democraţie. Această analiză 
integrează următoarele concepte: opinia publică, mass media şi 
actorii politici. 

După Habermas (1998), spaţiul public s-a constituit ca loc 
de mediere între societatea civilă şi stat, în care se formează şi 
se exprimă opinia publică. Prin spaţiu public, el înțelege acea 
sferă în care „reuniți ca public, cetăţenii tratează neconstrânși, 
sub garanția de a putea să se întrunească şi să se unească liberi, 
să-şi exprime și să-şi publice liber opinia asupra problemelor 
de interes general. În cadrul acestei sfere publice se dezvoltă o 
conștiință politică, iar aceasta cere puterii reglementări legale 
ale funcţionării relaţiilor economice si sociale, prin elaborarea 
unor legi cu valabilitate generală. Totodată, ea acționează şi 
ca opinie publică, ca unică sursă de legitimare a acestor legi” 
(Habermas, 1998). Opinia publică avea deci dublă funcţie: legi- 
timarea normelor publice - a legilor — şi cea de instanță publică 


rațională de judecare si critică a puterii. 

Însă spaţiul public inițiat si instituit de burghezie conţinea 
în germene elementele propriei deformări, căci el nu se poa- 
te întinde „la scară de masă” fără a se perverti. Antagonismele 
sociale împiedică opinia publică să exprime şi să condenseze 
în chip rațional interesul general. În realitate, în cursul evoluti- 
ei societăţii moderne, spaţiul public va fi măcinat de interesele 
particulare şi grupurile de presiune, de „masificarea societății”, 
toate acestea făcând imposibilă definirea şi urmărirea rațională 


a unui interes general. „Societatea de masă” va produce relati- 


vizarea dintre public şi privat şi va determina criza „spaţiului 


public” 


Conceptul de spatiu public, oricât ar fi de contestat printre spe- 
cialisti, rămâne totuşi un element important în analiza comunicării 
sociale. Politologi sau sociologi ai comunicării au pus stăpânire pe 
acest concept şi l-au îmbogăţit (plecând de la conceptul de spațiu 
public teoretizat de Habermas), aducându-i două modificări esen- 
tiale (apud Beciu, 2000): 

- să accepte ideea că spaţiul public este un spaţiu conflictual; 

- să refuze să recurgă la o teorie manipulatorie a mass media 

sau la o concepție pesimistă şi unilaterală a consumului. 

Din punctul de vedere al comunicării, interesant este demersul 
lui Paul Beaud, care scrie: „Autonomizarea socialului îl somează 
pe fiecare să se considere un individ social, să găsească în social 
noi norme ale apartenenţei, ale integrării sale. Graţie mai ales sti- 
intelor umane, spaţiul public intră în fosta sferă privată, înlocuiește 
structurile tradiționale de socializare cu propriile instrumente de 
comunicare”. 

Trebuie făcută însă o distincţie între societatea civilă si spaţiul 
public (apud Wolton, 1998); dacă societatea civilă este istoric ante- 
rioară nașterii spațiului public si îi condiționează, cel putin teoretic, 

aparitia, spatiul public traduce fenomenul de politizare a celei mai 
mari pärti a problemelor cu care se confruntä societatea, în sensul 
că democraţia face din aproape toate problemele propriul obiect de 
confruntare şi negociere. 

În acest context, putem defini spaţiul public drept „spațiu sim- 
bolic în care se opun si îşi răspund discursurile, în cea mai mare 
parte contradictorii, ținute de diferiți actori politici, sociali, religi- 
osi, culturali ori intelectuali, care compun societatea. Este o zonă 
intermediară între societatea civilă si stat. Consecința acestei ex- 
tensiuni a spaţiului public este diminuarea rolului societăţii civile 
şi supradimensionarea comunicării politice” (apud Wolton, 1998). 

Această reprezentare a spaţiului public sintetizează particula- 
ritätile mecanismului democratic actual, care funcționează prin 
interacțiunea dintre actorii sociali, comunicarea de masă şi opinia 
publică: se configurează deci o nouă dinamică socială, bazată pe 
interacțiunea dintre putere, mass media şi opinia publică. 


6.2. Influență si manipulare în spaţiul public contemporan 


Trecerea în revistă a concepțiilor asupra spaţiului public a reli- 
efat accentele critice si provocările de ordin etic, pe care sistemul 
socio-economic și politic actual le pune specialiştilor în comunica- 
re. Rezumând, pericolul se naşte din descoperirea posibilității de 
manipulare şi de control a câmpului social, prin utilizarea potenti- 
alului simbolic al comunicării. 

Totuşi, manipularea nu este un efect automat al functionä- 
rii sistemului de comunicare, ci o posibilă utilizare a lui de către 
persoane interesate în acest lucru. Cu alte cuvinte, dacă procesul 
de comunicare, prin caracteristicile sale (îndeosebi prin relația de 
influenţă şi putere ce se stabileşte între emiţător si receptor), face 


posibilă manipularea, numai intenţia celui ce inițiază procesul face 

ca acesta să fie manipulativ. Putem distinge astfel între „manipu- 
lare”, ca efect de sistem la nivelul receptorului, datorată poziţiei de 
putere şi influență de care se bucură sursa şi manipulare voită, cu 
rea intenţie, din partea emitätorului. 

Dacă în primul caz, efectele „manipulării” sunt limitate de în- 
săși funcționarea normală a sistemului, în cazul celei de-a doua, 
singurul remediu este responsabilitatea etică pe care ar trebui să 
şi-o asume emițătorul mesajului. 

Lămurirea acestui aspect presupune, însă, o deconstructie a con- 
ceptului de manipulare, printr-un apel la paradigmele interactioniste 
ce se dezvoltă în sociologia comunicării. Într-o exegeză asupra opi- 
niei publice, Stefan Buzärnescu (1996) preia o definiție multidimen- 
sională a manipulării: „Manipularea este definită ca acţiune de a de- 
termina un actor social (persoană, grup, colectivitate) să gândească 
şi să acționeze într-un mod compatibil cu interesele iniţiatorului, 
iar nu cu interesele sale, prin utilizarea unor tehnici de persuasiune 
care distorsionează intenționat adevărul, lăsând impresia libertăţii de 
gândire şi decizie. Spre deosebire de influența de tipul convingerii 
raționale, prin manipulare nu se urmăreşte înțelegerea mai corectă 
şi mai profundă a situaţiei, ci inocularea unei înțelegeri convenabile, 
recurgându-se atât la inducerea în eroare cu argumente falsificate, 
cât si la apelul la palierele non-rationale. Intentiile reale ale celui care 
transmite mesajul rămân insesizabile primitorului acestuia”. 

Diversificarea permanentă a surselor de concepere si difuzare 
de mesaje a condus la o practică manipulativă care are la bază co- 
duri precise, dar identificabile numai de profesionişti si total in- 
accesibile celor neinitiati în domeniu. Unii analiști consideră că 
manipularea, ca metodă de substituire a violenţei fizice printr-o 
violență simbolică (P. Bourdieu), contribuie la reprimarea efici- 
entă a unor aspirații pe care nu le poate satisface altfel la nivelul 


receptorului. 

Teoria comunicării dezvoltată pe linia sociologiei actionale a 
lui Boudon refuză însă abordarea pur mecanicistă a acestei proble- 
me şi consideră că, în locul unei manipulări în sens unic, ar trebui 
luate în considerare ajustările reciproce dintre emitätorii şi recep- 
torii mesajului. R. Boudon (1997) precizează: „Receptorul nu este 
o pastă moale pe care s-ar imprima ulterior un mesaj. (...) El are 
capacitatea nu numai de a selectiona mesajele care îi parvin, ci si 
capacitatea de a le interpreta si a le judeca, în funcţie de situația sa 
personală si socială, de credinţele, opiniile, ideile, aşteptările sale” 


Fig 31 


Această poziţie este dezvoltată în cadrul teoriilor sociologice 
interactioniste de către Denis McQuail (1999), care face o analiză 
a comunicării ca proces de influenţă într-un cadru teoretic bazat 
pe conceptul de putere. În acest context, pentru autor „utilizarea 
termenului de influență implică utilizarea puterii pentru a obţine 
conformarea celuilalt, în situaţii în care comunicarea este principa- 
lul instrument, canal sau mijloc de exercitare a resurselor puterii”. 

Autorul distinge cinci baze ale puterii, adică proprietăţi care îi 
dau comunicatorului posibilitatea să își exercite influența: puterea 
recompensatoare, coercitivă, legitimă, referentialä si cea a exper- 
tului. În situaţiile de comunicare prin influențare (şi este cazul în- 
tregului proces de comunicare realizat în spaţiul public), influenţa, 


chiar şi în forma extremă a persuasiunii, nu poate fi eficientă decât 

dacä este acceptatä de receptor. Ori acesti cinci termeni, care de- 
scriu tipurile de putere socială ca atribute ale agentului influenţei, 
implică şi un tip special de co-orientare a receptorului. „Astfel, re- 
compensa sau coercitia sunt eficiente în cazul unei orientări cal- 
culative a receptorului, influența legitimă se bazează pe supunerea 
reglementată normativ, puterea referentialä depinde de identifica- 
rea cu comunicatorul, iar puterea expertului, pe încrederea şi con- 
vingerea receptorului.” 


Aşa cum precizează Septimiu Chelcea (2006, 142-144), 
prima mare teorie a persuasiunii a fost dezvoltată de Aristotel. 
Filosoful antic distingea între trei tipuri de persuasiune: ethos 
- persuasiunea bazată pe statutul oratorului, logos - persuasi- 
unea bazată pe logica argumentării si pathos - persuasiunea 
bazată pe apelul la emoţii. Comportamentul nonverbal al emi- 
țătorului mesajului persuasiv este primul perceput de public si 
are un rol fundamental în crearea opiniei despre orator. Cel care 
doreşte să convingă trebuie în primul rând să-şi construiască 
credibilitatea. Transmiterea de mesaje prin mass media, utiliza- 
rea unor fotografii favorabile, sau folosirea figurilor de stil sunt 
doar câteva dintre tehnicile pentru crearea ethosului agentului 
persuasiv. În cazul logo-sului, fundamentală este capacitatea 
publicului de a prelucra informaţia. Pentru că logosul presupu- 
ne apelul la intelect, este necesară cunoaşterea publicului țintă, 
a trebuintelor, motivatiilor, intereselor, aspirațiilor şi sistemului 
său de valori. Pathosul, în viziunea aristotelică, poate fi stimulat 
de anumite valori: justiţia, prudenta, generozitatea, curajul etc. 
Încă din antichitate se avea în vedere posibilitatea conceperii 


unei strategii persuasive, pornind de la presupozitii privind 


opiniile publicului. 

Jean-Noël Kapferer (2002) stabileşte o succesiune de şase ope- 

ratii în procesul de persuasiune si dificultăţile aferente: 

1. Expunerea la mesaje. Un individ nu poate fi persuadat de- 
cât dacă este atins de mesaje construite în acest scop. Când 
individul este expus la o multitudine de mesaje persuasive, 
intervine procesul de selecție, care poate împiedica încă de 
la început persuadarea publicului ţintă. Mills (1968, apud 
Kapferer, 2002) consideră că selectarea are ca funcţie întă- 
rirea certitudinii şi că depinde de cantitatea și calitatea in- 
formațiilor deja achiziționate. Văzută de Petru Ilut (2006) 
ca un factor de rezistență la schimbare, selectivitatea face 
indivizii să evite informaţiile care contravin propriilor con- 
vingeri. Problema care apare încă de la începutul procesului 
persuasiv este aceea că mesajele vor atrage mai degrabă un 
public deja convins. 

2. Decodificarea mesajelor. Mesajele care ajung sub forma 
unor stimuli senzoriali trebuie decodificate. Pentru a putea 
fi perceput, un mesaj trebuie mai întâi să se fi bucurat de 
atenţia receptorului. Din multitudinea de stimuli externi, 
individul va acorda atenţie acelora care îi corespund trebu- 
intelor şi sunt în consonantä cu valorile sale, precum si celor 
care atrag atenţia prin caracteristicile fizice (formă, culoare, 
sunete). Pentru ca decodificarea să se împlinească este nece- 
sară înţelegerea mesajului, ceea ce presupune existența unei 
corespondențe între sensul acordat de emiţător si cel dat de 
receptor. 

3. Acceptarea mesajelor este necesară, pentru că doar în 
măsura în care receptorul își însușeşte punctul de vede- 
re al emitätorului, mesajul persuasiv şi-a atins scopul. În 
momentul în care un individ primeşte un mesaj referitor 
la o anumită problemă, în mintea lui vor lua naştere două 

opinii privind problema respectivä: propria opinie si opi- 
nia avansatä de mesajul persuasiv. Acceptarea ideii propuse 
de mesajul persuasiv presupune, în primul rând, învăţarea 
acesteia - memorarea ei. Datorită structurii sale cognitive 
şi evaluative, receptorul va genera gânduri în acord cu me- 
sajul, acceptându-l, sau dimpotrivă, va genera contra-argu- 
mente pentru a-l respinge. 

Acceptarea ideilor nu este suficientă pentru schimbarea ati- 
tudinii, este necesară generalizarea efectelor. 

Pentru ca schimbarea atitudinii să ducă la schimbarea com- 
portamentului este necesară persistenta în timp a schim- 
bărilor de atitudine. În cazul în care persistenta este totală, 
schimbarea de atitudine se menţine în timp. Dacă persisten- 
ta este parțială, schimbarea se menţine, dar este mai fragilă. 
Non-persistenta se soldează cu revenirea la starea existentă 
înaintea expunerii la mesajul persuasiv. O situaţie descope- 
rită de Hovland încă din timpul cercetărilor întreprinse în 
timpul celui de-al Doilea Război Mondial este sleeper effect - 
amplificarea schimbării atitudinii la un timp după încetarea 
expunerii la efect. 

Schimbarea comportamentului depinde de contextul si- 
tuational. Renuntarea la obisnuinte nu depinde atât de in- 
divid, cât mai ales de mediul în care obisnuinta s-a creat. 
Înţelegând prin obisnuintä „răspunsul sistematic la un sti- 
mul” (Kapferer, 2002, 278), realizăm influența majoră pe 
care mediul o are asupra menţinerii sau schimbării atitudi- 
nii. Pentru Kapferer, atitudinile constituie „harta evaluativă 
a mediului nostru social” (Kapferer, 2002, 19). 

—( COMUNICAREA ÎN ACȚIUNE ) 


Limite de sistem în exercitarea influenței 

Funcționarea sistemului comunicational limitează efectele 
exercitării influenței. McQuail (1999) trece în revistă câteva 
dintre generalizările cele mai frecvente, datorate cercetării so- 
ciologice în domeniu: 

- schimbarea în direcția încurajată de sursă va fi cu atât mai 
mare, cu cât monopolul respectivei surse de comunicare 
asupra receptorului e mai complet (nu este cazul unei soci- 
etäti care se preocupă de menținerea echilibrului comuni- 
cational, prin încurajarea diversității existenței surselor de 
informare); 

- efectele comunicării sunt mai mari atunci când mesajul este 
în acord cu opiniile si credințele existente, ca si cu dispoziția 
receptorului; 

- comunicarea de masă poate fi eficientă si poate produce o 
schimbare de atitudine în probleme nefamiliare, periferice, 
în care individul nu e angajat sau care nu se raportează la 
predispozitiile sale; 

- probabilitatea reuşitei influenţei este cu atât mai mare, cu 


cât receptorul acordă un prestigiu şi o credibilitate mai mare 


sursei mesajului. 


Găsiţi exemple de comunicare socială în care efectele influ- 
entei sunt limitate de funcţionarea sistemului comunicational, 
în sensul amintit mai sus. Identificati efecte pozitive si negative 


ale acestei limitări. 

Influență, persuasiune, manipulare 

După cum s-a văzut, influența, persuasiunea şi manipularea nu 
sunt concepte independente. Irina Stănciugelu, în lucrarea „Măştile 
comunicării” (2009, 173-197), argumentează existența unei relaţii 
logice de tip gen-specie între cele trei concepte: „ [...] influenţa este 
gen pentru persuasiune si manipulare, persuasiunea este specie a 
influenţei (ceea ce o particularizează în mod necesar este prezen- 
ta intentionalitätii) si gen pentru manipulare, iar manipularea este 
specie a persuasiunii (intentionalitatea este răuvoitoare si ascunsă). 
[...] influenţa se poate realiza şi în afara intenţiei, în schimb in- 
tentia este un element definitoriu al persuasiunii: a convinge este 
o acțiune intenţionată, în care argumentele sunt organizate astfel 
încât să permită schimbarea în sensul dorit de agent; ceea ce face, 
însă, deosebirea dintre persuasiune şi manipulare este tipul de in- 
tentionalitate: dacă intentionalitatea este pozitivă, iar argumentele 
sunt înaintate de bună credință, spunem că este vorba de o încer- 
care de a convinge, de o încercare de persuasiune; dacă, în schimb, 
intentionalitatea este negativă, sau este alta decât cea declarată, 
atunci vorbim despre manipulare. [...] Cu alte cuvinte, deosebi- 
rea între aceste trei procese ţine în special de intentionalitate, iar 
intenţia este un element pasibil de apreciere etică. Astfel, dacă pu- 
tem considera influenţa ca fiind neutrul comunicării (de multe ori 
ea realizându-se în afara intentionalitätii), persuasiunea reprezintă 
pozitivul acesteia, intenția fiind de bună credinţă. Manipularea este 
astfel negativul comunicării, intenţia agentului persuasiv, în acest 
caz, fiind înșelătoare sau răuvoitoare” (Stănciugelu, 2009, 197-198) 


Există manipulare pozitivă? 
Se pune problema cum poate fi apreciată manipularea rea- 
lizată spre binele receptorului. Exemplul cel mai elocvent este 

cel al părinţilor care îşi manipulează copiii, spre binele acestora. 
Dacă intenţia este pozitivă ar trebui să vorbim despre persuasi- 
une, totuşi de ce este adus în discuţie conceptul de manipulare? 
Procesul de persuasiune presupune din partea emitätorului o 
intentionalitate pozitivă sau cel putin neutră, iar din partea re- 
ceptorului libertatea de a accepta sau nu influenţa; însă liberta- 
tea deciziei poate exista numai în măsura în care se presupune 
că voinţa receptorului este liberă. Receptorul acceptă persuasi- 
unea, asumând astfel două presupozitii: 

- că intenţia agentului persuasiv este pozitivă sau cel putin 

neutră; 

- că poate să acționeze sau nu cu ceea ce se doreşte de la el. 

Agentul persuasiv acționează asumând libertatea de voință 
a celui persuadat, faptul că acesta poate alege să acţioneze sau 
nu conform cu ceea ce se doreşte de la el. Este vorba de o înţele- 
gere tacită la nivel interpersonal şi social, un fel de pact mutual 
care susține comunicarea si acțiunea. 

În cazul manipulării pozitive, din perspectiva receptorului 
lucrurile stau ca la persuasiune, însă manipulatorul neagă, în 
principiu, voința liberă a celui pe care doreşte să îl manipuleze, 
considerând că acesta nu e capabil să facă alegerea corectă. De 
aceea, el alege să organizeze influenţele în aşa fel încât să impu- 
nă opţiunea dorită, dar lăsându-i receptorului impresia că are 
de ales. În aceasta constă inseläciunea, fără de care manipulato- 
rul nu ar deţine controlul asupra procesului. 

În timp ce la persuasiune receptorul este cel care deține 
controlul, în manipulare emițătorul își asumă - îndreptățit sau 
nu - controlul asupra procesului. Totuşi, nimic nu îi garantea- 
ză manipulatorului că receptorul se va conforma. În schimbul 
presupusului control, manipulatorul riscă să fie descoperită în- 


şelăciunea. Chiar dacă intenţia e pozitivă, credibilitatea sa este 

afectată fundamental: a înșelat încrederea receptorului, adică a 
încălcat pactul mutual care face să funcționeze comunicarea şi 
acțiunea în societate. 

În manipularea așa-zis pozitivă, manipulatorul îşi asumă cu 
de la sine putere o poziţie de superioritate. Dacă această supe- 
rioritate ar fi fost acordată de receptor, atunci ar fi fost vorba 
despre autoritate. Tocmai lipsa recunoaşterii superiorității îl 
determină pe emiţător să manipuleze. Dacă autoritatea i-ar fi 
fost recunoscută, persuasiunea ar fi fost sufecientă. Autoritatea 
odată recunoscută nu este şi permanentă, ea trebuie recucerită 
de fiecare dată în timpul interacțiunii (Stănciugelu, 2009, 198 
- 200). 


m—{ DISCUȚII ETICE 


Se menţionează mai sus că funcţionarea sistemului comu- 


nicational limitează efectele influenței. Presupunând că aceia 
care exercită influența cunosc „legile” sociologice, cum credeți 
că vor acționa si cu ce efecte? (Analizati din acest punct de ve- 
dere fiecare „lege” în parte.) Care sunt relaţiile ce se stabilesc 
între influenţă şi manipulare? Comentati implicaţiile etice ale 


acestui fapt. 


6.3. Comunicarea ca proces de influență 


Conform lui Michael Mann (The Sources of Social Power, apud 
Thompson, 2000), se pot distinge patru forme majore de putere: 
economică, politică, coercitivă, simbolică. 

Interesul nostru se concentrează asupra puterii culturale sau 
simbolice, deoarece acest tip de putere se menţine si se propagă la 
nivel social prin intermediul comunicării. Puterea simbolică rezul- 


tă din activitatea de a produce, transmite şi primi forme simbolice 

semnificative. Indivizii sunt angajaţi constant în comunicare (schim- 
bul de informaţii cu conţinut simbolic). Astfel, indivizii își asumă 
diferite tipuri de resurse, în principal „mijloace de informare şi de 
comunicare. Aceste resurse includ mijloacele tehnice de fixare si 
transmitere, abilitățile, competențele si formele de cunoaștere folosite 
în producerea, transmiterea şi receptarea informaţiei şi a continutu- 
lui simbolic, precum şi prestigiul acumulat, recunoaşterea și respec- 
tul acordate anumitor producători și instituţii („capital simbolic”). În 
producerea formelor simbolice, indivizii îşi aproprie aceste resurse, 
dar şi altele, pentru a îndeplini acţiuni care pot interveni în cursul 
evenimentelor si care au diferite tipuri de consecinţe. Acţiunile sim- 
bolice pot da naştere reacțiilor, îi pot face pe alții să acţioneze sau să 
răspundă în anumite moduri, să urmeze un anumit curs al acţiunii 
în locul altuia, să creadă sau să nu creadă, să-şi afirme susținerea 


unei stări de lucruri, sau să se ridice într-o revoltă colectivă. 


Deşi activitatea simbolică este o trăsătură generală a vieții soci- 
ale, există totuși o serie de instituţii care şi-au asumat într-un mod 
special un rol important din punct de vedere istoric în acumularea 
mijloacelor de informaţie şi comunicare. Acestea sunt: 

- Instituțiile religioase, preocupate în special de producerea si 
răspândirea formelor simbolice care se referă la mântuire, la 
valorile spirituale şi la alte credinţe cu substrat religios; 

- Instituțiile educaţionale, care sunt preocupate de transmite- 
rea conţinutului simbolic dobândit (sau a cunoaşterii), pre- 
cum şi de inculcarea îndemânărilor şi competenţelor; 

- Instituțiile mass media, care sunt orientate spre producerea 
la scară largă a formelor simbolice în spațiu şi timp, precum 
şi spre răspândirea lor generalizată. 

Acestea si alte instituţii culturale au asigurat baze importan- 


te pentru acumularea mijloacelor de informare şi comunicare, a 

resurselor materiale si financiare si au modelat felurile în care infor- 
maţia şi conținutul simbolic sunt produse şi circulă în lumea socială. 

Influență poate însemna fie a-l determina pe altul să ti se 
conformeze, fie, pur şi simplu, o mare similitudine de gândire şi 
comportament între transmitätor si receptor. Influenţa, chiar si în 
forma extremă a persuasiunii, nu poate fi eficientă decât dacă este 
acceptată de receptor. 

Cea mai bună caracterizare a influenţei ca un concept distinct 
faţă de cel de putere a fost făcută de Parsons (Sociological Theory 
and Modern Society, apud McQuail, 1999). Acesta consideră influ- 
enta un „mecanism generalizat, prin intermediul căruia sunt de- 
terminate atitudinile şi opiniile”, în special în cadrul unui proces 
de interacțiune socială intenționată”, În acelaşi context, Parsons 
consideră influența drept „un mijloc simbolic de persuasiune”: ea 
„determină decizia celuilalt de a acţiona într-un anumit fel pentru 
că simte că acesta este un lucru bun pentru el, şi nu pentru că prin 
non-conformare şi-ar încălca anumite obligaţii”. Astfel, influența 
este rezultatul co-orientării transmitätorului şi receptorului în ca- 
drul procesului de comunicare. 

Parsons sugererează că un actor social poate încerca să obţină 
conformarea altuia fie influentändu-i intenţiile, fie manipulând în 
beneficiul său situaţia în care acesta se află. Comunicarea este re- 
zervată, în cea mai mare parte, celui dintâi mijloc; ea poate fi folo- 
sită pozitiv, în cadrul argumentatiei raționale si negativ, activând 
anumite obligaţii ale celui supus procesului de influențare. În aceste 


variante, influența este redusă la categoria unică a persuasiunii. 


COMUNICAREA ÎN ACȚIUNE 


Înainte de a formula întrebarea „Ce spun?” sau „Cum 
spun?”, un bun comunicator trebuie să se concentreze pe scop. 
Întrebările la care trebuie să răspundă sunt: 

— Care este situaţia la care se raportează? Care este oportuni- 
tatea sau provocarea? 

- Care este scopul? Cum se vor îmbunătăţi lucrurile după 
comunicare? 

- Cine este audiența? Cine este publicul țintă? Ce se cunoas- 
te despre el? Ce informaţii ar mai trebui aflate? Care sunt 
barierele receptivitätii față de comunicator? Cum ar putea 
fi depăşite? Care sunt interesele audienței? În ce sens se do- 
reste schimbarea acestora? Ce retineri are audiența faţă de 
schimbare? 

- Cum poate fi implicat publicul? 

- Cum pot fi schimbate interesele audienței în sensul dorit de 


comunicator? (Garcia, 2012) 


O altă analiză utilă a puterii și influenţei este cea realizată de 
Cartwright şi Zender, în cadrul studiului lor asupra dinamicii gru- 
purilor (Group Dynamics, apud Denis McQuail, 1999). Aici, relația 
de putere este definită astfel: „o persoană are putere asupra alteia, 
dacă poate îndeplini o acţiune care va produce o schimbare în cea- 
laltă persoană. 

Abilitatea de a-l influenţa pe altul depinde de două componen- 
te: anumite „proprietăţi ale agentului”, pe care autorii le numesc 
„resurse de putere” şi anumite nevoi sau valori ale persoanei in- 
fluentate, numite „baze motivationale ale puterii”. Ei susţin că „un 
act de influenţă stabileşte o relaţie între resursele unui agent si baza 
motivationalä a persoanei influențate”. 

Kelman (Process of opinion chage, apud Denis McQuail, 1999) a 
încercat să explice trei procese esenţiale de influenţă socială, referin- 
du-se în special la schimbarea opiniei şi la comunicare. Preocupat 
mai ales de diferenţele calitative dintre schimbări de opinie măsura- 
te, el a deosebit trei procese: conformare, identificare şi internalizare. 

Conformarea înseamnă acceptarea influenţei, în speranţa obti- 
nerii unui răspuns dorit de la celălalt, sub forma unei recompense 
sau a evitării unei pedepse. 

Identificarea are loc „atunci când un individ adoptă un com- 
portament inspirat de o altă persoană sau un grup, pentru că acesta 
este asociat cu o auto-definire satisfăcătoare raportată la acea per- 
soană sau grup”. Atât în cazul identificării, cât şi al conformärii, 
schimbarea sau influenţa sunt legate de o sursă exterioară şi depind 
de sprijinul social. 

Spre deosebire de acestea, internalizarea se referă la o schim- 
bare congruentă cu sistemul de valori al persoanei care acceptă 
influenţa: „individul adoptă poziția comunicatorului, pentru că 
o consideră utilă în soluţionarea unei probleme, sau pentru că 
este apropiată de propria sa orientare ori cerută de propriile sale 
valori”. 

Fiecare din cele trei forme de influență este caracterizată de 
anumite condiţii prealabile şi de anumite consecinţe care privesc 
baza acceptării influenţei, baza puterii agentului de influenţă, pro- 
babilitatea permanentei efectelor şi alte probleme. 


Identificati situaţii de comunicare socială în care schimbarea 
opiniei receptorului să corespundă celor trei procese identifica- 
te de Kelman. Identificati variabile care contribuie la întărirea 
acestor efecte. Realizati pe baza acestei analize un comentariu al 
situațiilor de comunicare identificate. 


6.4. Tipuri de influenţă exercitată prin intermediul comunicării 


French şi Raven (1959) propun cinci tipuri de relaţii de putere 
între un „agent” comunicativ si un receptor, accentul căzând pe re- 
latia interpersonală, fie că relaţia se stabileşte între indivizi, fie că 

doar receptorul este un individ, în timp ce agentul poate fi un rol, o 
normă, un grup sau o parte a unui grup. 

Cele cinci baze ale puterii sau influenţei, adică proprietăţile 
agentului sau comunicatorului, care îi dau acestuia posibilitatea să- 
şi exercite influenţa, sunt următoarele: puterea recompensatoare, 
puterea coercitivă, puterea legitimă, puterea referentialä, puterea 
expertului. 

Puterea recompensatoare este definită ca puterea a cărei bază 
este „abilitatea de a răsplăti”, referința primă fiind promisiunea sau 
oferirea unor avantaje materiale; transferând-o la influența comu- 
nicationalä, recompensa ar trebui concepută în termenii satisface- 
rii unor dorinţe ale receptorului. 

Puterea coercitivă se bazează pe faptul că receptorul se asteap- 
tă să fie pedepsit de agentul comunicator dacă nu se conformează 
încercării de influenţă a acestuia. Așadar, spre deosebire de pute- 
rea care recompensează, în acest caz intervine o răsplată negativă. 
French si Raven consideră important să distingă aceste tipuri de 
exerciţiu al puterii, în special pentru că puterea recompensatoare 
tinde să crească atracţia dintre transmitätorul şi receptorul influ- 
entei, în timp ce puterea coercitivă are efectul invers, cu implicaţii 
foarte diferite pe termen lung pentru relaţia dintre participanți. 

Puterea referentialä se bazează pe identificarea receptorului cu 
agentul, identificarea fiind definită ca „sentiment al identităţii” sau 
„dorinţă de unificare”. French și Raven subliniază, în acest context, 
importanţa conceptului de grup de referinţă şi a celui de „sugestie 
de prestigiu”. O persoană sau un grup de prestigiu constituie un 
model de referință, cu care încearcă să se asocieze sau identifice 
alții, care le adoptă atitudinile si convingerile. 

Puterea legitimă se bazează pe înţelegerea de ambele părți a 
faptului că cineva are dreptul să pretindă ascultare de la ceilalți. 
Această acceptare a influenţei poate fi reprezentată de o relaţie între 

roluri, ca între profesor şi elev sau părinte si copil, dar poate exista 
şi pe baza unei angajări reciproce. „În toate cazurile, noţiunea de 
legitimitate implică un cod sau un standard, acceptat de individ, în 
virtutea căruia agentul extern își poate exercita puterea” 

Puterea expertului este influenţa care se bazează pe atribuirea 
unor cunoştinţe superioare agentului, care au efect asupra structurii 
cognitive a receptorului. Trebuie remarcat că o astfel de putere este 
determinată, în foarte mare măsură, de contextul situational şi insti- 
tutional, pentru că, prin definiţie, receptorul nu este în mod normal 
în poziţia de a evalua corectitudinea informaţiei primite. Producerea 
unui efect se bazează pe definirea, acceptabilă pentru receptor, a sta- 
tutului de expert într-o situaţie şi pentru un anumit domeniu. 

Deşi cei cinci termeni care descriu diferitele tipuri de putere 
socială se referă, mai ales, la atribute ale agentului influenţei, ei im- 
plică şi un tip special de co-orientare a receptorului. Astfel, recom- 
pensa sau coercitia sunt eficiente în cazul unei orientări calculative 
a receptorului; influența legitimă se bazează pe supunerea regle- 
mentată normativ; puterea expertului, pe încrederea și convingerea 
receptorului. Separat, bazele puterii sunt ineficiente în absența unei 
orientări complementare adecvate a receptorului. 

După cum comentează Collins si Raven, „foarte rar la un mo- 
ment dat acționează o singură sursă de putere. De obicei, situația 
de influență implică diverse combinaţii, în care formele de putere 


se relationeazä non-aditiv si interactiv”. 


Identificati situaţii de comunicare (comunicare interpersona- 
là, de grup sau de masă), în care influenţa emitätorului asupra 
receptorului se bazează pe cele cinci tipuri de putere descrise 
mai sus. Mentionati si tipul de co-orientare al receptorului în 


fiecare situaţie. 

Realizati acelaşi exercițiu, dar pentru situaţia în care recep- 
torul exercită asupra emitätorului cele cinci tipuri de influență. 

Analizati rezultatele exerciţiilor de mai sus şi comentaţi 
concluziile. 


6.5. Susținerea socială a procesului de influență 


Variabila-cheie în cadrul procesului de influenţă este sustine- 
rea acceptării influenţei prin intermediul unor persoane cunos- 
cute de subiect şi considerate demne de încredere, sau prin nor- 
mele şi definițiile care funcționează în grupul de referinţă ori în 
cadrul instituțional. Influenţa este mai ușor acceptată atunci când 
vine din partea cuiva cunoscut, iar sursele externe de comuni- 
care nu sunt eficiente fără autorizare instituțională şi confirmare 
interpersonală. 

Cele mai promițătoare cercetări în acest domeniu au fost re- 
alizate de Lazarsfeld (studiul despre alegerile prezidenţiale din 
1940) şi, ulterior, de Katz şi Lazarsfeld (Personal influence), care au 
propus ipoteza unei comunicări în două trepte: „ideile ajung prin 
intermediul radioului si al ziarelor la liderii de opinie, iar de la aces- 
tia, la secțiunile mai puţin active ale populaţiei”. 

Conform acestei ipoteze, indivizii sunt mai predispusi să țină 
seama de informaţiile şi sfaturile venite din partea celor pe care îi 
cunosc personal, din următoarele motive: 

- au mai mare încredere în ei; 

- un contact personal poate exercita o presiune informală în 

sensul conformării; 

- există posibilitatea discutării şi argumentării, persuasiunea 


fiind rezultatul schimbului reciproc de opinii; 


o sugestie venită din partea unei cunoştinţe din propriul 

cerc de contacte sociale poartă în sine garanţia conformării 
la normele de grup. 

Influenţa personală poate fi considerată, fără îndoială, un exer- 
citiu de putere socială bazat pe relaţia dintre cel care dă şi cel care 
primeşte. Cu toate modificările pe care le-a suferit, fundamentul 
teoretic al ipotezei existenţei celor două trepte în acţiunea influen- 
tei mediatice rămâne în picioare. Acesta se conjugă cu cunoștințele 
din acest moment despre gatekeepers („paznici ai barierei”), surse 
cheie de informaţie, controlori ai canalelor de comunicare pentru 


anumite circuite ale informaţiei si influenţei. 


6.6. Funcţiile comunicării ca proces de influențare socială 


Cercetările de psihologie a comunicării au pus în evidenţă rolul 
important jucat de comunicare, înţeleasă ca proces de influențare 
socială în structurarea câmpului social, pe trei niveluri esenţiale: 
normativ, cognitiv şi social. Influenţa, sub aspectul său normativ, 
creează, întăreşte şi impune valori; sub aspect cognitiv, ea determi- 
nă un anumit decodaj al realităţii şi o utilizare informaţiei cores- 
punzătoare acestuia, iar sub aspect social, joacă un rol esenţial în 
organizație, menţinând sau punând sub semnul întrebării statusu- 
rile, relaţiile de putere şi de autoritate (Abric, 1999). 

Putem distinge astfel patru funcții: 

- crearea de norme; influența permite focalizarea punctelor de 
referință comune care întemeiază coeziunea de grup, asigu- 
ră permanenta si determină consistenţa comportamentului 
membrilor săi atunci când grupul nu este prezent; 

- socializarea individului; influenţa are, de asemenea, şi o 
faţă educativă. Ea este un proces care permite copiilor sau 
unui nou membru al grupului să cunoască, să accepte si 
să integreze progresiv regulile, principiile şi modurile de 

functionare ale grupului säu de apartenentä. Ea joacä, prin 
intermediul unui sistem de interactiune, un rol determinant 
în dezvoltarea socio-cognitivä a copiilor si dezvoltarea soci- 
ală a inteligenţei; 

- controlul social; influenţa ajută grupurile sociale să-și păs- 
treze integritatea si le permite să prevadă si să canalizeze 
comportamentele membrilor săi. Ea întăreşte astfel depen- 
denta individului de sistemul social; 

- inovarea; influenţa permite transformarea progresivă a nor- 
melor grupului, evoluţia regulilor şi a punctelor de vedere, 
acceptarea ideilor noi, adesea minoritare, eliberând astfel 
creativitatea. Mult timp ignorată de teoreticienii comunică- 
rii ca proces de influență, această funcţie este acum recu- 
noscută, chiar dacă mecanismele sale de acţiune nu sunt în 
totalitate cunoscute. 

Dacă primele trei funcţii sunt observabile, explicite si directe, 
funcţia inovatoare este implicită şi mascată. Ea devine vizibilă în 
perioade mari de timp. Însă toate aceste funcţii sunt direct influ- 
enfate de contextul comunicării si de tipul de interacţiune implicat. 


7. Comunicarea de masă 


Viaţa omului contemporan se caracterizează, printre altele, 
prin bombardamentul informaţional zilnic la care este supus. Prin 
cantitatea, frecvenţa şi simplitatea lor, mesajele mass media ne-au 
devenit tot atât de familiare ca şi hrana, lucrurile din locuinţă sau 
prietenii. În spatele acestui flux continuu de imagini, sunete şi sem- 
ne funcționează un sistem socio-profesional ale cărui complexitate 
şi anvergură sunt nebănuite publicului larg şi care este cu atât mai 
subtil, cu cât vizibilitatea produselor sale dă iluzia transparenţei. 
Inaugurat în secolul al XV-lea, prin apariţia tiparului, acest sistem 
a cunoscut o dezvoltare reală în secolul al XIX-lea, pentru ca în 
ultimul veac al celui de-al doilea mileniu să aibă un caracter real- 
mente exploziv. Adevăratele sale resurse au fost evidenţiate abia în 
ultimii 50 de ani, o dată cu generalizarea audio-vizualului. Pentru 
a-i înţelege mecanismele si legitätile care-l guvernează, numeroase 
ştiinţe ,clasice”, între care economia, lingvistica, psihologia, soci- 
ologia, istoria și antropologia culturală, cu ramurile lor moderne, 
cum sunt marketingul, semiotica, psiho-sociologia, imagologia, 
etnometodologia etc., şi-au conjugat eforturile, realizând o sinteză 
care, la capătul unui secol de evoluţie, a conturat un câmp teoretic 
nou: acela al ştiinţelor comunicării de masă. 

7.1. Conceptul de comunicare de masă 


De cele mai multe ori, la nivelul cunoaşterii comune, comuni- 
carea de masă este identificată cu mass media. Deoarece si acest 
concept de mass media este mai nou, se impune o definire a sa: 
„Termenul medium (la plural media) este un cuvânt de origine 
latină, transplantat într-un ansamblu anglo-saxon. El desemnea- 
ză în principiu procesele de mediere, mijloacele de comunicare 
şi se traduce, în general, cu expresia comunicațiile de masă (...). 
Deci: media = mijloace de comunicare; mass media = mijloace de 
comunicare pentru un mare public, un public de masă, inventa- 
te şi utilizate în civilizațiile moderne şi având drept caracteristică 
esenţială marea lor forță și vasta lor rază de acțiune. Nu există nici 
o îndoială că trebuie să se înscrie în această categorie radiodifu- 
ziunea şi televiziunea (...). Cinematograful se înscrie în aceeaşi 
categorie (...). Presa, pentru aceleași motive, este considerată ca fi- 
ind unul dintre principalele mass media (...). Cartea (...), discur- 
surile, benzile, casetele sau videocasetele pot, de asemenea, să fie 
încadrate în categoria mass media. De asemenea, afisul publicitar. 
Se poate considera, aşa cum pe bună dreptate procedează Marshall 
McLuhan, că şi cuvântul, telefonul, telegraful, scrisul sunt mijloa- 
ce de comunicare... Chiar dacă ele servesc mai curând la stabili- 
rea de relaţii interpersonale decât ca emitätori către marele public” 
(Cazeneuve, 1972). 

Se impun totuși unele precizări faţă de acest punct de vede- 
re. Între noțiunile de mass media şi comunicare de masă, mijloace 
ale comunicării de masă este evident că nu poate exista o sinoni- 
mie perfectă. Confuziile care se fac în acest sens limitează sen- 
surile conceptelor printr-un reducționism simplist, inadecvat. 
Între comunicare de masă, înţeleasă ca mesaje si procese de co- 


municare, pe de o parte si mijloace de comunicare (instrumentele 

comunicärii, mijloacele tehnice de transmitere a mesajelor), pe de 
altă parte, există diferenţe vizibile, care nu pot fi ocolite sau trecute 
cu vederea. 

Astfel, o celebră definiţie, dată de sociologul francez A. Cuvillier 
comunicării de masă („ansamblul procedeelor - presă, radio, tele- 
viziune, cinema etc. - prin care se realizează informarea, propagan- 
da şi acțiunea asupra opiniei publice” - apud Cazeneuve, 1972) este, 
din acest punct de vedere, lipsită de precizie şi poate fi ameliorată. 

Expresia mass media nu poate si nu trebuie să înlocuiască noti- 
unea de comunicare de masă. Chiar mass media semnifică şi are o 
cuprindere mai mare decât cea de mijloace. 

Noţiunea mass înseamnă de fapt un public numeros, dar poate 
fi înţeleasă şi ca o amplitudine socială a mesajului, ca o simultane- 
itate a receptării pe o arie largă, ca o standardizare a consumului 
de produse culturale şi, în acelaşi timp, ca un nivel scăzut de re- 
ceptivitate. Din această perspectivă, conceptul de comunicare de 
masă este definit în sens unilateral, simplist, creându-se în mod 
artificial o despărţire între cultura înaltă, a elitelor sociale si cultu- 
ra de masă, producţia de masă, receptarea de masă, consumul de 
masă. Acesta este şi motivul care îi determină pe unii teoreticieni 
să prefere noțiunile de tehnici de difuzare colectivă, canale de difu- 
zare colectivă. 

În ultimul timp, în studiile academice se observă tendința de 
înlocuire treptată a sintagmei mass communication - comunicarea 
de masă cu cea de media studies - studii media. Schimbarea este 
datorată unei din ce în ce mai slabe discriminări între comunicarea 
faţă în față si cea mediată. Câmpul de cercetări cuprinde: analiza 
şi critica instituţiilor si conținuturilor mediatice, reglementările, 
politica, istoria şi estetica mas-media, efectele sociale si culturale, 
economia industriilor mediatice (Eadie, 2009). 

Caracteristici ale comunicării de masă 

1. Nu putem defini conceptul de comunicare de masă fără să 
ținem cont de faptul că este vorba despre un ansamblu de 
fenomene socio-culturale strâns legate de evoluţiile în do- 
meniul ştiinţei şi tehnologiei, ceea ce implică unele trăsă- 
turi specifice. Deşi începuturile comunicării de masă pot 
fi situate în secolul al XV-lea, datorită inventării tiparului, 
aceasta este pregnantă în secolul XX, după prima conflagra- 
tie mondială, o dată cu dezvoltarea mijloacelor tehnice în 
domeniul audio-vizualului. Abia în aceste condiţii se poate 
spune că ea face posibilă transmiterea unui mesaj către un 
public variat şi numeros, care îl recepționează simultan, fi- 
ind despărțit de sursă din punct de vedere spatio-temporal. 
Emitätorul, în acest caz, este un profesionist al comunicării, 
un jurnalist, o „persoană instituționalizată” (cf. Schramm), 
sau o organizație de comunicare, un post de radio, un canal 
de televiziune, un ziar (grupuri sociale specializate - antre- 
penorii de presă şi personalul lor). Aceasta este de fapt şi 
prima dintre caracteristicile comunicării de masă: emifäto- 
rul, o „persoană instituţionalizată”, care reprezintă, de obicei, 
un grup de persoane, este un mare producător de mesaje. 


2. Prin comparaţie, în toate celelalte modalități de comunicare 
(directă, indirectă, multiplă) emițătorul de mesaje este unul 
singur. Diferența dintre modurile de comunicare este dată, 
în același timp, de mijloacele prin care se face comunicarea, 
ca şi de numărul receptorilor de mesaje. 

Din această perspectivă se poate aprecia că, în cazul comu- 
nicării de masă, comunicarea se socializează, devine colec- 
tivă. Revenind, emitätorii de mesaje nu mai sunt indivizi, 


ci grupuri formate din indivizi, iar mesajele, care nu mai 

reprezintă doar părerea unui singur individ, ci a întregului 
grup, trec printr-un mijloc de informare (ziarul, radioul, 
televiziunea). În acelaşi timp, destinatarii comunicării for- 
mează grupuri largi, colectivități umane, fapt care constituie 
socializarea audienței (a receptării). Se poate spune, cu alte 
cuvinte, că „presa de masă reprezintă conversaţia tuturor 
cu toți si a fiecăruia cu celălalt”, așa cum afirmă cercetăto- 
rul francez Bernard Voyenne (1962). Este vorba, în acest 
caz, de cea de-a doua trăsătură distinctivă a comunicării 
de masă. 


3. O altă caracteristică a conceptului analizat vizează carac- 
terul unidirectional şi mediat al comunicării. Emitätorii si 
receptorii de mesaje sunt separați spatial si temporal, iar 
informaţiile se transmit prin intermediul unei tehnologii 
moderne, specifice „erei electronice”. 


4. În fine, o nouă trăsătură a comunicării de masă este dată de 

faptul că reacția grupului receptor de mesaje faţă de grupul 
emiţător (feed-back-ul) este lentă, chiar de indiferenţă. Când 
ea se produce, receptorii devin, la rândul lor, purtători ai 
unor noi mesaje. 
Pe marginea acestui subiect Bernard Voyenne vorbeşte des- 
pre trei caracteristici ale comunicării sociale prin interme- 
diul presei, care o diferenţiază de toate celelalte forme ale 
comunicării: 

— caracterul instantaneu (sau cvasi-instantaneu), deoarece in- 
formează despre un eveniment aproape în acelaşi timp cu 
desfăşurarea lui, sau cu un decalaj foarte mic; 

-  permanenţa, pentru că nu cunoaște nici o întrerupere şi ja- 
lonează istoria în continuitatea ei; 

- caracterul universal, pentru că este prezentă peste tot si în 
orice moment. 

„Dacă obiectivul presei îl constituie schimbul de informaţii între 
conştiinţe (comunicarea) — se poate spune că si conştiinţa colectivă 
se fundamentează, edificându-se din ce în ce mai mult prin presă? 

Un alt cercetător, Rogers Clausse (1972) defineşte presa drept 
un tip de comunicare socială si consideră că aceasta îndeplineşte 
următoarele condiţii: 

-  periodicitatea pregnantă (apariţie cotidiană); 

- consumul imediat, fără întârziere. Mesajul jurnalistic este 
extrem de perisabil în timp. De aceea el trebuie consumat 
imediat, altfel îşi pierde orice savoare; 

—  eterogenitatea conţinuturilor efemere şi varietatea incoeren- 
tă a funcţiilor. Ziarul este un conglomerat de știri; satisface 
gusturile cele mai diverse; 

- grija pentru actualitate, dominantă şi copleşitoare. Totul 
porneşte de la actualitatea imediată şi se reduce la ea. 
Cotidianul, prin faptele, opiniile, evenimentele, întâmplă- 
rile şi incidentele sale, „invadează” totul, cuprinde totul, se 
impune pretutindeni; 

- producție - difuzare cu mare densitate pentru o enormă 
conglomeratie de persoane: colectivitate în omogenitate, 
masă în eterogeneitate. 


Definiţii ale comunicării de masă 

Cercetătorul american Harold D. Lasswell, în lucrarea sa 
Structura şi funcţia comunicării în societate, a determinat direcţiile 
majore ale cercetării comunicării de masă, pornind de la ideea că 
în orice acțiune de comunicare trebuie să avem în vedere cele cinci 
întrebări fundamentale: cine spune? ce spune? prin ce canal? cui? cu 
ce efect? 

În viziunea lui Lasswell, modelul comunicärii de masä se poa- 
te rezuma la formula someone says something to somebody (cineva 
spune ceva cuiva). 

Judith Lazar apreciază astfel: „Comunicarea de masă este un 
proces social organizat. Cei care lucrează pentru media, fie că este 
vorba de ziar sau de un canal TV, fac parte dintr-o mare întreprin- 
dere, care este reglementată si organizată ca orice altă întreprin- 
dere din societate. Imaginea ziaristului independent, izolat în fața 
mașinii sale de scris, este la ora actuală depășită. Fiecare jurnalist, 
fie că lucrează pentru un cotidian, pentru radio sau TV, aparţine 
unui ansamblu de salariați din întreprinderea respectivă şi execută 
o muncă bine definită în sensul unei echipe” (Lazar, 1991). 

Georges Friedman este de părere că „sub neologismul „mass 
media” se ascunde o nouă realitate, în acelaşi timp tehnică, socială 
si etică — un nou tip de om este în cauză, care vrea să se exprime si 
care într-adevăr se va naşte. În alţi termeni, se poate spune că sem- 
nul timpului este tocmai timpul semnelor. În tot cazul, multiplicarea 
şi accelerarea neîncetată a semnelor fac urgentă o nouă lectură. O 
lectură critică presupune cunoașterea progresivă a tehnicii noilor 
mijloace de comunicare, posibilităţii lor de semnificare, în raport cu 
mediul socio-cultural în care ele se desfăşoară” (Balle, 2005). 

Spre deosebire de Lasswell, Marshall McLuhan reduce para- 
digma comunicării de masă la doi termeni: ce se spune? (mesaj + 
mediu de comunicare) şi cine? (producător + receptor). În acest 
sens, el afirmă: „Societăţile se deosebesc între ele mai mult prin na- 
tura mijloacelor prin care comunică oamenii, decât prin conținutul 


comunicării” (1990). 


Alegeţi patru caracteristici ale comunicării de masă şi realizaţi 


un comentariu al acestora în maximum o pagină şi jumătate. 

7.2. Industrializarea comunicării sociale 


Aparitia si functionarea tiparului a permis multiplicarea bunu- 
rilor culturale si, prin aceasta, difuzarea lor pe arii geografice din 
ce în ce mai largi și în medii sociale din ce în ce mai diverse. Astfel, 
relaţii de comunicare ce ar fi trebuit, anterior acestei epocale inven- 
ţii, să reunească grupuri restrânse de persoane, au pus în legătură 
nenumărate alte persoane. Acești indivizi sunt străini de autorul 
comunicării, nu au o legătură directă cu el şi beneficiază de un du- 
plicat al mesajului inițial. 

Se poate aprecia că, în general, în procesul comunicării sociale 
se pot instaura două mari tipuri de relaţii: 

- Relații directe - comunicarea se realizează între două sau 
mai multe persoane, aflate în poziţii de proximitate; ele in- 
teracționează si se influențează una pe alta (unele pe alte- 
le), în cadrul acestui proces. Un astfel de tip de comunicare 
poartă numele de comunicare interpersonală; 

- Relații indirecte - comunicarea dintre persoane este mijlo- 
cită de un instrument care permite transferul mesajului de 
la emiţător către receptor (sau receptori). În astfel de cazuri, 
comunicarea este mediată. 

Conform unei definiţii date de Francis Balle, medierea se reali- 

zează prin „echipamente tehnice care permit oamenilor să comunice 


expresia gândirii lor, oricare ar fi scopul acestei gândiri”. 


Din dorința de a asigura o arie de cuprindere cât mai mare a me- 
sajelor, dar şi de a le amplifica durata, oamenii au inventat noi şi noi 
mijloace tehnice. Direcţiile de căutare s-au orientat spre asigurarea 
unei mari capacităţi de înglobare si sporirea rezistenţei suportului 
pe care erau fixate mesajele, pe multiplicarea acestor suporturi, în 


vederea atingerii unei audienţe cât mai mari, ori creşterea vitezei cu 

care aceste mesaje erau fixate pe suport si ajungeau la destinatari. În 
ultimele două secole ale mileniului trecut, dar îndeosebi în secolul 
XX, explozia tehnologică a oferit o considerabilă diversitate de so- 
lutii, fiecare dintre ele fiind menită să răspundă unei nevoi sau unui 
vis de comunicare. Cărţile tipărite în tiraje de masă, suporturile 
magnetice de stocare şi transmitere a informaţiei au amplificat, la 
cote cândva greu de imaginat, posibilităţile de înmagazinare şi păs- 
trare a datelor şi informaţiilor. Ziarele şi revistele, discurile (clasice 
sau de ultimă generaţie), înregistrările magnetice, precum şi filme- 
le au mărit volumul audienței la nivelul milioanelor de oameni. În 
sfârşit, dar nu în ultimul rând, telegraful, radioul, televiziunea si 
satelitul au permis transmiterea din ce în ce mai rapidă a mesajelor, 
ajungându-se ca aproape să nu existe decalaj între momentul trans- 
miterii şi cel al receptării. În toate aceste situaţii, între entitățile de 
bază ale comunicării, emițătorul şi receptorul, se interpune un în- 
treg angrenaj tehnologic, repartizat în mai multe tipuri de instituţii 
şi controlate de un număr mare de specialiști, cu competenţe dintre 
cele mai diverse. Acest sistem, care multiplică suporturile (în dife- 
ritele lor concretizări) pe care este transmis mesajul, care distribuie 
acelaşi mesaj unui număr din ce în ce mai mare de beneficiari, si- 
multan, conduce la realitatea conform căreia emițătorul nu se mai 
adresează unei alte persoane sau unui grup restrâns de indivizi, ci 
unei mulțimi enorme de receptori. În concluzie, prin si datorită 
acestui angrenaj tehnologic si institutional, comunicarea mediată a 
devenit o comunicare de masă. 

Din această perspectivă, comunicarea mediată cuprinde în sfera 
ei două tipuri de relaţii: comunicarea mediată tehnologic, dar în grup 
restrâns şi comunicarea de masă. În prima categorie, denumită de J. 
R. Dominick (1983) „comunicare asistată de aparate” intră discuţiile 
prin telefon, „dialogurile” realizate prin e-mail, discursurile publice 
amplificate prin instalaţii de sonorizare, concertele și spectacolele 

etc. În cea de-a doua grupă sunt cuprinse toate situaţiile în care în- 
tre emițător și receptor se interpun tehnologii complexe și, mai ales, 
instituţii sofisticate; acum receptorii reprezintă o uriaşă masă de 
oameni, un ansamblu de colectivități formate din indivizi care nu 
se cunosc între ei, nu se află în relaţii de proximitate şi sunt foarte 
diferiți în ceea ce priveşte poziţia socială, sexul, vârsta, religia, men- 
talitätile etc. Datorită tehnologiilor, prin comunicarea de masă se 
generalizează dimensiunea democratică a informaţiei — toți cei care 
doresc pot avea acces la mesaje fără bariere de natură politică, socială 
sau religioasă. Acest acces nu este însă total „liber”; el presupune un 
„sacrificiu, deoarece accederea la conţinutul mesajului are un cost 
oarecare. Conform opiniei lui J. B. Thomson, „apariţia comunicării 
de masă poate fi interpretată ca apariţia în Europa, la sfârşitul seco- 
lului al XV-lea si începutul secolului al XVI-lea, a unui ansamblu de 
instituţii ocupate cu valorizarea economică a formelor simbolice şi 
cu circulaţia lor lărgită în timp şi spaţiu” (apud Jeanneney, 1997). 
Istoria comunicării de masă este, din acest punct de vedere, o 
istorie a scăderii costurilor: de la primele cărți produse cu tiparul 
lui Gutenberg, până la cărţile şi ziarele de astăzi, sau de la pioniera- 
tul în radiodifuziune şi televiziune, până la performanţele actuale în 
materie, costurile presupuse de accesul la informaţii au înregistrat 
o permanentă scădere. Este evident că acest lucru s-a produs nu în 
valoare absolută, ci în valoare relativă, deoarece sporirea continuă 
a numărului de beneficiari a permis, constant, reducerea prețurilor. 
Cu alte cuvinte, cu cât un produs din sfera comunicării de masă este 
cunoscut de un public mai numeros, cu atât prețul accesului la pro- 
dusul respectiv este mai mic. Rezultatul unui asemenea fenomen este 
industrializarea producţiei de mesaje: standardizarea şi tipizarea, pro- 
ducerea după principiul lucrului la banda rulantă, evitarea „unicită- 
ţii” (atât de importantă în artă) si aplicarea legilor economiei de piață 
în definirea valorii (producţia este dictată de consum și nu de criterii 

de ordin estetic, filosofic, moral etc.). Efectul este eficientizarea cre- 
atiei în comunicarea de masă şi, implicit, lărgirea fără precedent a 


formelor şi posibilităţilor de acces la informații şi divertisment. 


m~ DISCUȚIIETICE ) 


Realizati un eseu în care să reliefati posibile implicații etice 


ale ideilor expuse în citatul de mai jos: 

„Până acum aveam trei sfere: a culturii, a informației si a 
comunicării (relații publice, publicitate, comunicate de presă, 
marketing politic, mijloace de difuzare a informației de între- 
prindere etc.). Ele erau autonome si fiecare îşi avea propriul sis- 
tem de dezvoltare. Or, din cauza revoluțiilor economică si teh- 
nologică, sfera comunicării are tendința să absoarbă informaţia 
şi cultura, dând naştere unei singure si aceleiași sfere globale 
şi universale: World culture, de inspiraţie americană, un fel de 
comunicultură de masă planetară, pentru că informaţia, ca si 
cultura, nu rezistă unei asemenea vulgarizări... 

Cele trei sfere care fuzionează sunt, din punct de vedere 
economic si tehnologic, dominate de niște firme americane 
aparținând sectorului unor industrii culturale, care se găsesc 
acum ele însele în faza de fuziune şi de concentrare. În plus, 
ele beneficiază de sprijinul activ al guvernului american care, 
în sânul Organizaţiei Mondiale a Comerţului, propagă ideea că 
toate fluxurile de comunicare trebuie să fie supuse, fără excep- 
tie, legilor comerțului international. 

Informaţia a devenit cu totul şi înainte de toate o marfă. Ea 
nu are o valoare specifică, în legătură, de pildă, cu adevărul sau 
cu eficacitatea sa civică. 

Ca marfă, ea este în mare măsură supusă legilor pieţei, cere- 
rii şi ofertei, înaintea altor reguli, în special civice şi etice, cărora 


ar trebui totuși să li se supună. 

Ansamblul acestor transformări pune bazele unei concep- 
ţii noi despre informaţie. Astăzi, a informa înseamnă în mod 
esenţial „a ne face să asistăm la un eveniment”, a-l arăta, ceea ce 
presupune că trebuie să credem că cel mai adecvat mod de a se 
informa ar fi de a se auto-informa. 

În mod teoretic, până în prezent, relaţia informaţională se 
prezenta schematic sub o formă triunghiulară, constituită din trei 
poli: evenimentul, ziaristul şi cetăţeanul. Evenimentul era preluat 
de ziarist care îl verifica, îl filtra, îl analiza, înainte de a-l oferi ce- 
tăţeanului. Acum triunghiul se transformă întrt-o axă care are, la 
un capăt, evenimentul si, la celălalt, cetățeanul. Rolul ziaristului 
a dispărut. La jumătatea drumului există, nu un filtru, nu o sită, 
ci, pur şi simplu, un geam transparent. Cu ajutorul aparatului de 
filmat, al aparatului foto sau al reportajului scris, toate mijloacele 
de difuzare a informaţiei (presă, radio, televiziune) încearcă să-l 
pună pe cetăţean în contact direct cu evenimentul. 

(...) Sacrificându-se pe altarul ideologiei directului, al live- 
ului, instantaneului, mijloacele de difuzare a informaţiei re- 
duc timpul de analiză si de reflecţie. Acum, locul primordial 
îl ocupă senzațiile. Ziaristul reacționează la cald, din instinct. 
El abandonează exigenţele şi sistemele de protecţie ale profe- 
siei, devenind un martor în plus, care atestă aşadar că auto-in- 
formaţia este posibilă. Poziţia de receptor se contopeste cu cea 
de ziarist. Dispare orice distanță față de eveniment, cetățeanul 
fiind înglobat chiar în acțiune. Este prezent, face parte din ea: 
vede — ca si cum ar fi fost acolo! - soldaţi americani debarcând 
în Somalia; vede trupele domnului Kabila intrând în Kinshasa; 
vede victimele unui atentat sau ale unei catastrofe gemând în 
faţa lui... cetățeanul receptor se află acolo, asistă în direct, par- 
ticipă la incident. Sistemul îl obligă să devină responsabil şi îl 


culpabilizează: dacă se produce vreo eroare sau o minciună, el 

este vinovat, el - si nu mijlocul de difuzare a informaţiei - emi- 
țător - pentru că s-a informat singur. 

(...) Ce este adevărat şi ce este fals? Dacă presa, radioul 
sau televiziunea spun că un fapt este adevărat, el se impune ca 
adevăr... chiar dacă este fals. Receptorul nu are alte criterii de 
apreciere, pentru că nu are o experienţă concretă cu privire la 
eveniment, nu poate să obțină niște repere decât confruntând 
mijloacele de difuzare a informaţiei unele cu altele. Şi dacă toate 
spun acelaşi lucru, se vede constrins să admită că are de-a face 
cu versiunea corectă a faptelor, noul adevăr oficial” (Ramonet, 
2000, 66-69) 

Notă: Pentru realizarea acestui eseu puteți folosi si informa- 
ţia cuprinsă în rubrica Info - Suntem manipulaţi? de la sfârşitul 


acestei teme. 


7.3. Mijloace de comunicare de masă 


Istoria mijloacelor folosite în comunicarea de masă este destul 
de recentă, deoarece are la bază descoperiri rezultate din revolu- 
ţia industrială, dar şi apariţia unor organizaţii comerciale, a unor 
trusturi, concerne, corporaţii, interesate atât de producția de masă, 
cât si de difuzarea de masă, aducătoare de profit (Jeanneney, 1997). 

Presa este desigur cel mai vechi mijloc de comunicare de masă; 
această caracteristică a devenit definiţie abia în epoca modernă. 
Produs al erei industriale, ea dispune de toate posibilităţile (teh- 
nice, economice, sociale, culturale) pentru apariţia unor ziare de 
mare tiraj şi accesibile ca pret unui public de masă. Revolutionarea 
tiparului prin inventarea rotativei, de exemplu, a avut consecinţe 
extrem de favorabile asupra producerii ziarului, ajungându-se ca, 
între anii 1860-1870, în ţări ca Franţa, Anglia sau Statele Unite ale 
Americii, să se imprime 12.000-18.000 exemplare pe oră. 


266 | Irina STANCIUGELU, Raluca TUDOR, Adriana TRAN, Vasile TRAN 


În secolul al XIX-lea, presa cunoaște atât o creştere spectaculoa- 
să a numărului de ziare si a tirajului lor, cât şi o diversificare a aces- 
tora, pe categorii de interese, de vârstă, de profesie, de apartenență 
socială si politică, de pregătire intelectuală etc. 

Este unanimă aprecierea că vârsta de aur a marilor cotidiene 
este aceea a anilor 1890-1920, marcată de apariţia unui mare nu- 
măr de ziare, în tiraje impresionante. 

În secolul al XIX-lea apar şi instituţiile specializate în comu- 
nicarea de masă - agenţiile de ştiri. Astfel se naşte publicul mo- 
dern. În 1832, Charles Auguste Havas înființează la Paris un birou 
de ştiri, care, în 1835 devenea agenţia de presă Havas, o agenţie 
internaţională care-și propunea să ofere ziarelor știri din diverse 
domenii. Ulterior, în 1849, ia naștere, la Berlin, agenţia Wolf, iar în 
1851 este creată agenţia engleză Reuter. În 1848 se constituie prima 
agenţie de presă americană - Associated Press. 

Secolul XX a adus o extraordinară îmbogăţire şi diversifica- 
re a presei, atât în ceea ce priveşte tehnica de imprimare, cât şi 
în ceea ce priveşte calitatea ziarelor, comercializarea si difuzarea 
lor. 

Caracteristic pentru această etapă este faptul că presa cunoaşte 
în paralel un proces de diversificare şi unul de specializare. Se poate 
constata, astfel, existența unei prese politice, care exprimă opiniile 
unor grupuri sociale sau politice, a unei prese a elitelor intelectuale, 
la care nu au acces decât cititorii avizaţi, ai unor grupuri restrânse, 
a unei prese specializate (cu caracter sportiv, economic, juridic etc.), 
a unei prese literar-artistice, a unei prese pentru femei, pentru copii si 
adolescenţi, a presei de popularizare ştiinţifică, a presei centrale, dar 
şi locale, a presei de scandal etc. 

Inovația tehnologică în domeniul comunicaţiilor a avut un rol 
fundamental în evoluţia comunicării de masă. Trecerea de la pa- 


radigma mecanicistă la cea electro-mecanică (la sfârșitul secolului 

al XIX-lea) si apoi la cea electronică a făcut posibilă apariţia te- 
legrafului, telefonului, fonografului, radioului, cinematografului, 
televiziunii. 

Privind evoluţia mass media din perspectivă istorică, Alvin 
Toffler (Al treilea val) distinge trei moduri diferite de comunicare, 
în termenii săi, trei valuri. 

În Primul val, caracteristic societăţilor agrare, după opinia sa, 
„majoritatea comunicaţiilor circulau din gură în gură si față în faţă, 
în cadrul unor grupuri foarte mici. Într-o lume fără ziare, radio sau 
televiziune, singura cale ca un mesaj să atingă o audienţă de masă 
era aceea de a aduna mulţimea. Mulțimea a fost, de fapt, primul 
mass-medium” (Alvin Toffler, Powershift). Problema cu mulțimea, 
sau gloata, ca mediu de comunicare, este aceea că, potrivit aceluiaşi 
autor, ea e deseori efemeră. 

Sistemul de comunicare specific celui de A/ doilea val avea la 
bază producţia de masă din fabrică şi presupunea apariția mai mul- 
tor comunicaţii la distanță, ceea ce a dus la nașterea oficiului postal, 
a telegrafului si telefonului. Noile fabrici aveau nevoie de o forță 
de muncă omogenă, ceea ce a condus la inventarea mass media pe 
bază tehnologică. „Ziarele, revistele, filmele, radioul si televiziunea, 
fiecare capabile să transmită același mesaj simultan spre milioane 
de receptori, au devenit principalele instrumente de masificare în 
societăţile industriale”, afirmă Alvin Toffler. 

Spre deosebire de sistemele anterioare, sistemul din Al treilea 
val „îşi specializează produsele imagistice şi transmite imagini, idei 
şi simboluri diferite unor segmente de populaţie, pieţe, categorii 
de vârstă şi profesiuni, grupări etnice sau grupări formate în jurul 
unui stil de viață, ochite cu grijă”. 

Respectiva diversitate a mesajelor şi mediilor de trans- 
misie este explicată prin caracterul tot mai eterogen al for- 
tei de muncă. Aceasta este şi cauza pentru care Alvin Toffler 

crede că „de-masificarea prevăzută în Șocul viitorului şi dezvol- 
tată în Al treilea Val a devenit o trăsătură-cheie a noului sistem 
de informare”. 

În ultimele decenii ale secolului XX, o nouă descoperire s-a 
impus în comunicarea de masă: calculatorul. El este instrumentul 
care permite ca informaţiile să poată fi păstrate, prelucrate si difu- 
zate în diverse moduri, cu o maximă rapiditate. Prin capacitatea sa 
extraordinară de a memora cantităţi imense de date, se modifică 
profund modalitatea de comunicare, calculatorul ocupând un rol 
fundamental în evoluţia societăţii, în general şi a presei, în special. 
În lumea presei, calculatorul devine nu numai o importantă ban- 
că de date, ci şi o modalitate modernă de editare, prin prelucrarea 
ştirilor, punerea lor în pagină, titrarea lor, realizarea propriu-zisă 
a ziarelor şi revistelor. Uriașul potential de comunicare al calcu- 
latorului rezultă din introducerea tehnologiei informatice care, în 
esența ei, este profund comunicaţională. 

Procesul de informatizare a determinat transformări substanti- 
ale în sfera comunicării. S-a modificat mediul de comunicare, care 
a devenit unul specializat, destinat doar cunoscătorilor, fapt care a 
provocat anumite inegalităţi în procesul comunicării. Totodată, s-a 
impus tendința de mondializare a contextului comunicării, ceea ce 
înseamnă integrarea comunicării într-o industrie de profil, care îi 
asigură accesibilitatea. 


7.4. Canalul de transmitere 


Mesajele create în comunicarea de masă sunt distribuite publi- 
cului cu ajutorul unui ansamblu de tehnologii. Potrivit lui Francis 
Balle (1990), suma mijloacelor tehnice de transmitere, a modali- 
tăţilor de expresie utilizate în transmitere si a instituţiilor aferente 
constituie „mediile. 

În opinia autorului menţionat, există trei tipuri de medii: 

- Medii autonome, în care suportul de transmitere poartă în 
el mesajul. O parte dintre aceste suporturi nu necesită insta- 
latii tehnice de decodare, anume cărţile, ziarele si revistele, 
afişele. Alte suporturi, cum sunt televizorul, radioul, caseto- 
fonul etc., se caracterizează prin existența unor sisteme mai 
mult sau mai puţin sofisticate de decodare, prin care mesa- 
jul este transformat din forma inaccesibilă în care a circulat 
până la receptor, în forme accesibile simţurilor şi gândirii 
umane; 

- Medii de difuzare - în aceste cazuri, suportul are doar mi- 
siunea de a transmite un mesaj, ca de exemplu: relee, cablu, 
satelit etc.; 

- Medii de comunicare — aceste suporturi permit realizarea di- 
alogului la distanţă: telefon sau e-mail. 

O altă caracteristică a mediilor este aceea că ele pot asigura 
permanenta sau non-permanenta mesajelor. Această trăsătură de- 
fineşte una dintre deosebirile fundamentale ale presei scrise față de 
cea audio-vizuală: în timp ce produsele celei dintâi permit contac- 
tul prelungit sau reluat cu mesajele cuprinse în ele, emisiunile de 
radio şi TV nu permit acest lucru, consumând actul comunicării o 
dată cu terminarea transmiterii lor. Dacă, în prima situaţie, citito- 
rul este activ şi are posibilitatea de a selecta mesajele (el poate în- 
trerupe lectura, poate relua un pasaj ce i s-a părut neclar, poate de- 
pozita textele ce l-au interesat), în a doua ipostază el nu poate opri 
procesul receptării, nu poate reveni asupra unui moment, nu poate 
„reciti” mesajul transmis. Aceasta este de fapt şi principala expli- 
catie pentru succesul comercial al aparatelor care permit copierea 
şi redarea mesajului audio sau video: ele permit plasarea mesajelor 
audiovizuale într-un registru analog presei scrise, facilitând „opri- 
rea timpului”, revenirea asupra textului, catalogarea şi păstrarea lui. 

Această diferenţă este dublată de faptul că presa scrisă multi- 
plică același produs, în timp ce presa audiovizuală distribuie, în 
simultaneitate, un produs mediatic. Prima este lentă, deoarece pro- 
cesul de multiplicare, interpus între producţie si difuzare, prelun- 
geşte timpul necesar transmiterii, a doua este extrem de rapidă, de- 
oarece, datorită caracterului imaterial al mijlocului de transmitere, 
conţinutul ei se poate difuza cu o viteză extraordinară. 

Canalul de transmitere influențează elaborarea mesajului prin 
„traducerea” lui din forma iniţială într-o alta, marcată de caracte- 
risticile tehnice ale mediilor: cuvântul vorbit devine undă electro- 
magnetică sau succesiune de semne tipografice, imaginea reală de- 
vine undă si proiecţie ori sumă de puncte albe şi negre. Influențele 
respective pot modifica structura inițială a mesajului, imprimân- 
du-i o seamă de trăsături independente de intenţiile comunicatori- 
lor. Din acest motiv, specialiştii în comunicarea de masă sunt obli- 
gati să-şi adecveze structura mesajului la caracteristicile canalului, 
pentru a mări calitatea şi eficacitatea actului de comunicare. 

În concluzie, evoluţiile tehnologice ale canalelor de transmitere 
au modificat şi vor modifica în continuare tehnicile de lucru, căile 


de acces, calitatea conţinuturilor mesajelor şi aşteptările publicului 


în acest domeniu. 


Impactul consumului televizual asupra indivizilor şi a socie- 
tăţii este dezbătut de Giovanni Sartori (1996) în volumul HOMO 
VIDENS. Imbecilizarea prin televiziune si post-gândirea. 


€ Giovanni Sartori este doctor în filosofie modernă la Universitatea din 


Florenţa, unde a si predat filosofie modernă, științe politice si sociologie. A ur- 
mat o strălucitoare carieră universitară la Stanford, Columbia, Harvard și Yale. 
Lucrările sale de politologie s-au impus ca manuale de referință pentru universi- 
tari şi practicieni: „Parties and Party Systems: A Framework for Analysis” (1976), 
„Ihe Theory of Democracy Revisited” (1987). „HOMO VIDENS. Imbecilizarea 

Teza cărţii este că un om care îşi pierde capacitatea de abs- 
tractie este incapabil de raționalitate si, ca atare, este un animal 
simbolic (aşa cum îl definea Cassirer), redus la sentimente şi 
afecte, incapabil să întreţină şi să alimenteze lumea lui Homo 
Sapiens, o lume din concepte. „Omul e redus la o pură relaţie, 
Homo Comunicans, cufundat în neîncetatul flux mass-medial? 
(De Mateis, 1995). 

În opinia lui Sartori, anularea gândirii, în cheie post-moder- 
nă, readuce omul-vită - primitivul lipsit de capacitatea de re- 
flectie, dar înzestrat din belşug cu simţuri si fantezie - aşa cum 
este el descris de Vico in anul 1730. Oamenii-vite sunt exaltatii 
„comunicării perpetue”. Atacul lor la raționalitate nu este o an- 
ti-gândire autentică, ci „o simplă pierdere a gândirii, o banală 
cădere în incapacitatea de a articula idei clare si distincte” 

Ipoteza lui Sartori este că televiziunea nu este doar un mij- 
loc de comunicare, ci şi unul de educaţie si formare, un mediu 
care generează un nou tip de ființă umană - Homo Videns, mai 
mult un animal văzător decât un animal simbolic, prin deplasa- 
rea comunicării de la cuvânt la imagine. Cuvântul este cel care îi 
conferă lui Homo Sapiens capacitatea unică de a abstractiza, de 
a rationa, de a utiliza concepte pentru a descrie lumea si pe sine. 
Câtă vreme „vederea îl apropie de capacităţile sale ancestrale, de 
genul din care Homo Sapiens face parte ca specie” Ipoteza se 
întemeiază pe observaţia că, încă înainte de a învăța să citească 
şi să scrie, copiii privesc la televizor. Copilul își primeşte tiparul 
formativ de la televizor - imagini ale unei lumi în întregime 


centrată pe vedere. 


prin televiziune si post-gândirea” a cunoscut 3 ediţii în limba italiană (1997,1998, 
1999). În ediţia a doua, aşa după cum afirmă autorul în preambul, este dezvolta- 
tă tema centrală a lucrării: televiziunea säräceste aparatul cognitiv al lui Homo 
Sapiens. Faţă de a doua ediţie, cea din 1999 este îmbogățită cu un apendice, care 
este menit să aprofundeze si să întărească discursul. 

HOMO VIDENS. Imbecilizarea prin televiziune si post-gân- 
direa este o demonstraţie a faptului că lumea cărţilor şi a elitelor 
culturale se întemeiază pe logică - pe ,consecutio”, pe capacita- 
tea de a construi un discurs coerent de la premise către conse- 
cinte, în vreme ce lumea televiziunii si cea digitală se fondează 
pe o logică circulară „fără centru”, în care e abolită ordinea con- 
cepută de Homo Cogitans şi pe care Sartori o evaluează drept 
,0 horă ameţitoare de incoerente” 

Consecința deplasării de la cuvânt la imagine, de la ratio- 
nalitate la post-gândire, prin inlocuirea cärtii cu ecranul (de 
televizor sau calculator) este, în viziunea lui Sartori, o lume ex- 
trem de bogată în vrăjitori şi şarlatani, care triumfă şi pentru că 
„noi suntem tot mai accelerati în goana noastră înainte” — feno- 
men numit de Sartori novitism sau de Daniel Bell beyondism. 
Avertismentul său este că „va exista doar o multitudine de ani- 
male interactive jucându-se între ele la întâmplare” şi că „vom 
ajunge lesne la o lume virtuală, care se va preschimba într-o 
catastrofă reală.” 

Potrivit lui Sartori, o „cunoaştere prin imagini” nu e o cu- 
noastere în sensul cognitiv al cuvântului si, în loc să răspândeas- 
că cunoaştere, mai mult îi erodează premisele. Ultimul capitol 
aduce în discuţie „Internetul şi navigația cibernetică”, printr-o 
privire comparativă raportată la televiziune. Opinia lui Sartori 
este că, deşi Internetul are capacitatea de a furniza cunoaştere, 
este foarte probabil ca ştiinţa inmagazinată în reţele să rămână 
nefolosită, pentru că universul video pasează internetului anal- 
fabeti culturali, capabili doar să-şi omoare timpul în reţea. 

Sartori postulează că „televiziunea este un formidabil for- 
mator de opinie” şi că puterea televiziunii este în centrul evo- 
lutiilor politice. Autorul argumentează că sondajele nu sunt un 


instrument al „demo-puterii”, definită ca vox-populi, ci expresia 

puterii mass-media asupra poporului. Aducând în centrul dis- 
cutiei informaţia, autorul evaluează presa scrisă, radioul si te- 
leviziunea din perspectiva a 3 concepte: informarea, sub-in- 
formarea şi dez-informarea, la care adaugă, ca specificităţi ale 
televiziunii, pseudo-evenimentul, comprimarea informaţiei, 
gate-keeping-ul (chiar dacă nu este denumit ca atare), lipsa unei 
viziuni de ansamblu - a reflectiei si explicatiei, promovarea ex- 
centricitätii si privilegierea agresivitätii. Concluzia analizei este 
că minciuna prin televiziune este cea mai eficace şi mai peri- 
culoasă, pentru că se bazează pe „forța veridicităţii”, intrinsecă 
imaginii. Noţiunile de informare, dez-informare, adevăr, fals 
îşi pierd sensul în rețeaua informatică, pentru că aceasta are ca 
bază bitul — unitatea de informaţie care este propriul său conți- 
nut, iar pentru reţea, informaţie este tot ce circulă prin ea. 
Autorul evocă teoriile „agenda-setting” si ,priming”, pentru 
a conchide că televiziunile sunt cu atât mai puternice cu cât sunt 
mai slabe forţele politice aflate în dispută, cu cât concurenţa al- 
tor mijloace de informare este mai slabă şi cu cât mai slabă e ca- 
nalizarea partinică a opiniei publice. Difenta esenţială pe care o 
aduce televiziunea față de mijloacele de comunicare precedente 
este că de astă dată „video-liderul nu doar transmite mesajul, ci 
este mesajul însuşi”. Ceea ce duce la personalizarea politicii şi 
la distrugerea partidului, mai ales acolo unde se practică votul 
uninominal. Eliberat de constrângerile partidului, liderul devi- 
ne colegio-dependent, video-dependent si sondajo-dependent. 
Sartori semnaleazä ca un adevärat pericol indus de video-de- 
pendentä tentatia ca liderii să nu mai ia decizii raportându-se 
la realitate, ci la imaginea televizată. Dar problema principală 
a televiziunii nu este că devine cea mai importantă autoritate 
cognitivă, ci faptul că investeşte cu autoritate cognitivă staruri şi 
nu competenţe. De aici la emotivizarea politicii nu mai e nici un 

pas, incompetenta publicul debilizat si imatur duce la o politică 
redusă la afecte. Tele-democratia duce la creșterea directismu- 
lui cetățenilor individuali, care încredinţează călăuzirea guver- 
nării unor călăuze fără autorizaţie. 

În capitolul „Ne sufocăm în ignoranță”, Sartori avertizează 
că cetățeanul autentic este pe cale de dispariţie şi că demo-pute- 
rea se transformă în demo-neputință. În contextul ciber-demo- 
cratiei — definită ca autoguvernare prin calculator a cetăţenilor, 
autorul lansează interogatia „Cât de suveran mai este un popor 
suveran care habar nu are de politică?”. 

Soluţia propusă de Sartori este ,urcusul” de la post-gândire 
la gândire, iar mijlocul propus este rezistența: „să apărăm din 


răsputeri lecturile, cartea şi, într-un cuvânt, cultura scrisă”. 


7.5. Publicul 


Datorită avantajelor oferite de noile tehnologii, numărul celor 
ce au acces la mesajele comunicării de masă atinge cifre de-a drep- 
tul impresionante. Audienţa unui spectacol, a unui program de ştiri 
sau a unei publicații poate cuprinde milioane de oameni care nu 
se cunosc între ei, nu trăiesc în același spaţiu si nu împărtăşesc o 
limbă sau cultură, religie, convingeri politice ori nivel de trai co- 
mune. Singurul lucru care îi leagă este consumul unor mesaje mass 
media identice şi trăirea unor stări, în general, asemănătoare. În 
acest fel, în comunicarea de masă, receptorul cuprinde o multitu- 
dine de indivizi risipiţi pe o largă arie geografică şi eterogeni din 
punct de vedere socio-profesional. Această realitate îi determină pe 
comunicatori să fie în permanență preocupaţi de trezirea şi men- 
ținerea atenției unui public atât de numeros şi de variat. Efectul 
constă în faptul că mesajele devin din ce în ce mai puţin personale, 
mai putin contextuale, mai putin specializate, deoarece ele trebuie 

să fie accesibile si atractive pentru o audienţă care se distinge prin 
eterogeneitate, adică printr-o formidabilă varietate de tipuri umane 
si de conditionäri socio-culturale. 

De aceea, termenul de ,masificat”, utilizat pentru a caracteri- 
za o asemenea audienţă, nu se referă, în primul rând, la cantitatea 
receptorilor, cum s-ar putea crede, ci îndeosebi la diversitatea lor, 
definită prin „dispersie, anonimat, lipsă de organizare socială, in- 
consistență în compoziţie”; într-un cuvânt „un agregat de spectatori, 
cititori, ascultători si privitor?” (McQuail, 1983). 

Dezoltarea unor tehnici noi de comunicare a permis în ultima 
perioadă o anumită „demasificare” a audienței. Astfel, cablul si sa- 
telitul, concomitent cu multiplicarea ofertei, au permis crearea de 
programe specializate, care se adresează unui public ţintă oarecum 
mai omogen: iubitorii de sport, de filme, de desene animate, de 
muzică au acum acces la produse create exclusiv pentru gusturile 
şi interesele lor, fără a mai fi obligaţi să consume si alte produse, 
de interes general. Același efect s-a produs şi în presa scrisă, unde 
tehnologiile offset şi informatica au permis scurtarea timpului de 
realizare a unor ziare şi reviste diversificate, pentru variate gusturi 
şi preocupări, dar şi în radio, o dată cu perfecționarea sistemelor de 
transmisie AM şi FM. 

Acest proces de fragmentare a publicului nu anulează însă ca- 
racterul eterogen al micro-audientelor: indivizii care urmăresc 
un meci, ascultă un post profilat pe un anumit gen de muzică sau 
citesc o revistă de modă, au în comun doar interesul pentru acel 
domeniu. Ei nu împărtăşesc prea multe valori (culturale, politice, 
religioase etc.), nu ocupă acelaşi spaţiu şi nu creează vreo formă 
oarecare de organizare socială. 

Utilizarea „mediilor” moderne în comunicarea de masă şi, prin 
aceasta, distribuţia largă a mesajelor, are drept consecinţă direc- 
tă pierderea uneia dintre caracteristicile esenţiale ale comunicării 

interpersonale: interacțiunea dintre emiţător si receptor. În comu- 
nicarea de masă, această formă de influență reciprocă, feed-back- 
ul, dispare: comunicarea devine unidirectionatä (de la emițător la 
receptor), dominantă, monopolizatoare. Răspunsul receptorilor 
este slab, întârziat şi rareori are puterea de a schimba traseul ori 
conţinutul comunicării în momentul producerii sale. 

Prin urmare, se desprinde concluzia că două forme de non-co- 
municare afectează comunicarea de masă. Astfel: 

Receptorii nu pot comunica direct cu emițătorii. Cititorul unei 
publicaţii nu are cum să influenţeze scrierea unui articol şi nici nu 
poate da o replică imediată autorului său, dacă este vizat nemijlo- 
cit; în aceeași situaţie se află şi ascultătorul unei emisiuni radio sau 
cel ce priveşte un program TV, chiar dacă în ultima perioadă se 
extind emisiunile interactive. Cum poate, totuşi, omul din public 
să-şi manifeste dorința de participare la dialog si să încerce să-şi 
impună propriul punct de vedere? El are la dispoziţie două moda- 
litäti de acțiune, diametral opuse: prin selecţie, oprind comunicarea 
şi inaugurând un nou canal de comunicare cu alt emiţător, ori prin 
chemarea la dialog, caz în care el alege drumul anevoios al apelului 
la comunicare si transmite scrisori, dă telefon în redactii, trimite 
e-mail-uri. Majoritatea instituţiilor mass media încurajează aceste 
forme de comunicare şi oferă periodic un spațiu aparte pentru pu- 
blicarea opiniilor primite de la audiență. Mai mult decât atât, în do- 
meniul audiovizualului, avantajele tehnologiei permit deschiderea 
unor „ferestre” de comunicare în cadrul unor emisiuni de dialog 
cu publicul, fie apropiat, adus în studio, fie îndepărtat, dar accesibil 
prin intermediul telefonului, sau a paginilor web interactive. Cu 
toate acestea, reprezentantul publicului nu poate decât să observe 
că această comunicare este lentă, greoaie, indirectă şi cu efect im- 
probabil: scrisorile apar după articolul respectiv şi oricum nu au 
puterea si prestigiul mesajului jurnalistic. Vocile participanţilor la 

talk-show sunt slabe (in raport cu cea a vedetei) si sunt filtrate de 
regiile tehnice. În plus, accesul omului obişnuit la presă sau, cu alte 
cuvinte, transformarea sa din receptor în emiţător, suportă efectul 
disproportiei dintre numărul imens al celor care ar vrea să spu- 
nă ceva şi căile limitate de acces oferite de canalele comunicării de 
masă. 

Totodată, mai poate fi întâlnit şi fenomenul în care jurnaliștii şi 
cercetătorii constată că persoanele cu care intră în contact nu sunt 
reprezentative pentru publicul lor, fiind, de fapt, persoane care au 
timp din belşug să comunice cu instituţiile mass media. Din acest 
motiv, lipsa interacțiunii comunicationale afectează statutul si ac- 
tivitatea emitätorilor, care cu greu pot avea o imagine clară asupra 
atitudinilor publicului, asupra impactului pe care îl au mesajele lor 
şi asupra aşteptărilor, dorințelor sau nemulțumirilor declanșate de 
un mesaj sau altul. 

Consumatorii mesajelor mass media nu pot să dialogheze nici 
măcar între ei; la nivelul unor audienţe ce se măsoară de la zeci de 
mii de oameni în sus, este evident că aceștia nu au cum să interacti- 
oneze. Desigur, însă, că la nivelul microgrupurilor (familie, vecini, 
prieteni), în cazul unui consum comunitar de mesaje mass media, 
există forme de dialog prin care conținuturile receptate sunt întele- 
se, comentate și redimensionate. 


Un studiu privind influența media asupra dorinței femei- 
lor a de a fi slabe a dovedit empiric efectele directe si indirecte 
ale utilizării revistelor de frumuseţe şi modă asupra tinerelor 
(Park, 2005). Autoarea a elaborat un model teoretic, care susti- 
ne ipoteza că cititul revistelor de frumuseţe şi modă sporeşte în 


mod direct si indirect dorința femeilor de a avea un corp suplu. 


S-a pornit de la premisa că întreaga media, în mod indirect, 

sugerează că idealul de frumuseţe este idealul de sine, căruia 
orice femeie trebuie să se conformeze. S-a constatat că asupra 
femeilor se pune o presiune constantă să fie slabe, să se apro- 
pie măcar de idealul de frumuseţe, dacă nu chiar să-l atingă. 
Ipotezele testate au fost: (1) Consultarea revistelor de modă şi 
frumuseţe creşte preconceptia asupra idealului de frumusețe 
diseminat în mass-media în general; (2) Intensificarea prezen- 
tei idealului de frumuseţe în mass-media va spori preconceptia 
asupra presupusei influențe mediatice asupra celor din jur; (3) 
Asumptia că idealul de frumuseţe diseminat de media îi influ- 
enteazä pe ceilalți este corelată puternic pozitiv cu presiunile 
sociale resimtite; (4) Convingerea prin toate mijloacele de in- 
fluenţă publică privind idealul de frumuseţe creşte dorința de 
conformare; (5) Cititul revistelor de modă si frumuseţe creşte 
direct şi indirect dorința de a slăbi. Toate variabilele, cu ex- 
ceptia celei referitoare la utilizarea revistelor, au fost măsurate 
pe o scală Likert de 7 puncte: supoziţia că idealul de frumu- 
sete prezentat de mass-media influențează percepţia, influența 
mass-media prin manipularea imaginii corpului perfect asupra 
altor subiecți, supoziţia că manipularea şi inducerea ideii de 
perfecţionare a corpului se aplică și în cazul bărbaţilor, efectul 
influenţei asupra sinelui, dorința de a slăbi. Rezultatele cerce- 
tării au evidenţiat o corelaţie puternic pozitivă între nivelul de 
consultare a revistelor de modă si frumuseţe şi preconceptia 
despre idealul de frumuseţe promovat mediatic. Analiza datelor 
a confirmat ipoteza unei presupuse influenţe asupra femeilor şi 
doar marginal (fără relevanţă statistică), prezenţa aceluiaşi efect 
şi în cazul bărbaţilor. Efectul direct al revistelor asupra idealului 
femeilor pare să fie mai mare decât efectul indirect. Corelatia a 
fost optimă când toate căile indirecte au fost incluse. De aceea, 


revistele de modă şi de frumuseţe cresc dorința de a fi suplă, 

atât direct cât si indirect, prin intermediul presupusei influente 
asupra celorlalți. Explicaţia acestui fenomen poate să fie inter- 
sectarea comunicării mediatice cu cea interpersonală. O limită 
a cercetării este aceea că nu a avut în vedere rolul comentarii- 
lor altora legate de efectul mass-media. „Presiunea socială de 
a fi slab este probabil să se bazeze partial pe realitate si par- 
tial pe proiecție. Pentru a combate presiunea socială externă, 
reală, de a atinge idealul de suplete, ar trebui să identificăm si 
să eliminăm sursele de informare ce încurajează comparatia si 
competiţia între femei. Cu toate acestea, pentru a contracara 
presiunea societăţii, am putea facilita schimbul de opinii referi- 
toare la această problemă. În acest fel, oamenii ar constientiza 
că punctele de vedere critice cu privire la aceste influenţe sunt 


împărtășite pe scară largă” (Park, 2005, 614). 


m—({ COMUNICAREA ÎN ACȚIUNE 


Dobândirea competenţelor comunicationale mediatice 

Pentru că trăim într-un mediu inundat de comunicarea me- 
diatică, trebuie să devenim consumatori responsabili şi avizaţi. 
În acest scop, Julia Wood (2011) propune două căi: dezvoltarea 
competenţei mediatice şi răspunsul activ la influența mass-me- 
dia. Competența mediatică reprezintă capacitatea de analiză, 
înţelegere si reflecţie critică asupra produselor mediatice si se 
dezvoltă de-a lungul întregii vieți. 

Wood (2011, 312) propune o etapizare pe vârste a dezvoltă- 
rii competenţelor de consum televizual: 
- La 6 luni, copilul acordă atenţie televizorului; 
- La3 ani, copilul explorează ecranul, stabileşte modelele pre- 

ferate de vizionare şi nu distinge între programe şi anunțuri 


comerciale; 

- La 4 ani, copilul caută programele preferate si dezvoltă o 
agendă de vizualizare. Atenţia îi este captată de o povesti- 
re. Copilul începe să distingă între anunţurile comerciale şi 
programe, dar nu realizează scopul mercantil al reclamelor. 

- La 7-8 ani, copiii fac distincţia clară între programe şi anun- 
turi comerciale. Copiii încep să devină sceptici față de recla- 
mele la produsele pe care le cunosc si mai putin sceptici față 
de reclamele la produsele pe care nu le-au încercat. 

- De-a lungul vieţii, persoanele angajate în dezvoltarea com- 
petentelor mediatice învață să recunoască anunţuri co- 
merciale, reclame si alte „cârlige”, care au ca scop atragerea 
atenției şi schimbarea comportamentelor. Învață să utilizeze 
media pentru a-și satisface diverse trebuinte şi să compen- 
seze tehnicile de influențare. 


Ghidul îmbunătățirii competențelor mediatice cuprinde 
mai multe etape: 

-  Analizaţi în mod realist influenţa pe care o au media asupra 
voastră. 

-  Descoperiţi sabloanele pe care media le utilizează (struc- 
turile fixe ale melodiilor de consum, structura reportajelor 
sportive, etapele dezvoltării subiectelor în filme romantice, 
polițiste, de acțiune etc. 

-  Interogaţi critic mesajele mediatice. Puneti-vä întrebări de 
tipul: 

- De ce se acordă atâta atenţie acestui subiect? Cui 
foloseşte? 

- Care sunt sursele argumentelor (statistici si dovezi)? 
Sunt credibile? Au interese pentru a adopta o anumită 
poziție? 


- Care este cârligul poveștii? Care altul ar fi putut fi folosit? 

- Ştirile sau reportajele prezintă punctele de vedere ale tu- 

turor actorilor sociali implicaţi? 

- Cum sunt contextualizate luările de cuvânt? 

La fel de important este să aveţi o poziţie critică şi față de 
programele de divertisment. Ce viziune asupra societății 
stă în spatele melodiilor de succes? Ce ideologie stă în 
spatele imaginilor selectate şi prelucrate în revistele de 
tip magazin? Ce norme si valori difuzează? În ce scop? 
Cui servesc? 

- Nu vă cantonati în a privi/citi/asculta numai produse me- 
diatice care sunt în consonantä cu propriile puncte de ve- 
dere. Analizându-le şi pe celelalte veţi avea o viziune mai 
complexă şi mai nuanțată asupra evenimentelor care au stat 
la baza relatărilor. Nu acordati atenție numai programelor 
de divertisment și celor create în jurul celebrităților - faptul 
că sunteţi consumatori fideli de programe de succes nu în- 
seamnă că sunteți şi competenți. 

-  Concentraţi-vă asupra motivatiilor voastre. Dacă vă uitaţi 
la televizor pur şi simplu la ce vi se oferă, nu faceți alegeri 
deliberate în acord cu trebuintele si obiectivele voastre. 
Constientizati faptul că produsele mediatice corespund in- 
tereselor instituţiilor producătoare şi diverselor verigi din 
sistemul economico-politic din care industria media face 
parte. 

Altă modalitate de angajare în relația cu mass-media este 
cea a răspunsului activ. Aceasta înseamnă asumarea responsa- 
bilităţii etice de a reacționa public față de tehnici sau produse 
mediatice pe care le consideraţi inexacte, greşite sau care fac 
rău. Este unul dintre aspectele negocierii sociale. Fără sprijinul 
şi consensul utilizatorilor, comunicarea de masă nu poate exista 
(Wood, 2011). 

7.6. Continutul 


Cea mai importantä caracteristicä a continuturilor vehiculate în 
comunicarea de masä provine din faptul cä ele sunt oferite spre con- 
sum: „Un produs mass media este o marfă sau un serviciu, vândut 
unor consumatori potenţiali, în concurenţă cu alte produse mass 
media” (McQuail, 1983). Deoarece scopul principal este de a atrage 
un număr cât mai mare de consumatori, comunicarea de masă oferă 
o mare varietate de conţinuturi, atractive şi accesibile, mereu înnoite 
şi permanent promovate prin diferite campanii de publicitate. 

La modul general, oferta mass media cuprinde următoarele ti- 
puri de mesaje: 

— informații — acestea pot fi atât sub forma datelor brute, ne- 
prelucrate (rezultate sportive, cotatii bursiere, buletin meteo 
etc.), cât şi sub forma datelor prelucrate (ştirile şi jurnalele 
de actualități, reportajele, anchetele ş.a.). Nu de puţine ori, 
informaţiile sunt impregnate cu elemente de divertisment, 
aşa cum se întâmplă la un talk-show, sau chiar în ambalajul 
spectaculos al prezentării din unele jurnale de actualități; 

- divertisment — în prezent, mass media este cea mai mare fur- 
nizoare de divertisment, atât prin programele TV, cât şi prin 
conţinutul distribuit prin radio sau presa scrisă; 

- idei și opinii — prin contactul cu presa, oamenii pot afla care 
sunt părerile unor semeni de-ai lor, fie ei specialişti în di- 
ferite domenii, editorialisti cu experienţă sau reprezentanți 
ai publicului. În acest sens, cititorii şi ascultătorii manifestă 
o atracţie constantă pentru editoriale şi comentarii, pentru 
emisiunile de dezbatere, pentru interviuri şi emisiuni ori 
pagini tematice; 

Diversitatea receptorilor îi obligă pe emitätori (jurnaliști, edi- 


tori, realizatori de programe) să uniformizeze şi să standardizeze 


TEORIA COMUNICĂRII | 283 


conținuturile comunicate. Ei aplică așa numitul principiu al nu- 
merelor mari, în virtutea căruia mesajele mass media trebuie să 
fie accesibile cât mai multor oameni, să fie eliberate de elemente 
de strictă specialitate sau de note elitiste. În secolul al XIX-lea, as- 
tronomul belgian Adolphe Quetelet lansa o formulă memorabilă: 
„Omul mediu este într-o naţiune ceea ce este centrul gravitatio- 
nal pentru un corp; aprecierea tuturor mișcărilor sau a echilibru- 
lui unei națiuni trebuie să se raporteze la el” (Armand Mattelart, 
2011). Acelaşi „om mediu” constituie şi centrul gravitațional în 
jurul căruia se învârt toate mesajele presei: conținuturile, formele 
de ambalare, ordonarea textelor, accentele afective - toate se ra- 
portează la atitudinile, interesele şi aspiraţiile acestui public mediu. 
Acesta este motivul pentru care conținutul comunicării de masă va 
fi caracterizat prin claritate, simplitate, atractivitate - trăsături care 
asigură accesul direct si rapid la înţelesul mesajelor, pentru uriasele 
mulțimi de oameni care optează pentru această formă de consum 


şi comunicare culturală. 


m~ DISCUȚIIETICE ) 


Cu câteva excepții, organizațiile care produc si controlează 


comunicarea de masă la ora actuală sunt întreprinderi private, 
având ca scop să realizeze profit pentru proprietarii lor. Această 
cerere de profit influențează puternic munca emitätorilor spe- 
cializati şi, prin ei, mesajele comunicate audienţelor avute în 
vedere. La formarea unui conținut corespunzător al mesajului, 
emitätorii profesionişti pleacă de la nişte presupuneri cu privire 
la aceste audiențe. De fapt, majoritatea emitätorilor profesio- 
nisti tind să presupună că majoritatea audienței lor: 

- areo perioadă limitată de acordare a atenției; 


- preferă să fie mai degrabă distrată decât educată; 


— îşi pierde interesul în orice subiect care solicită intelectual. 

Conţinutul comunicării de masă, indiferent că este vorba de 
ştiri, divertisment, muzică etc., tinde a fi realizat pe baza aces- 
tor presupuneri. Din păcate, aceste presupuneri sunt corecte în 
mare parte; în consecință, emitätorii care realizează un conţinut 
cu aceste caracteristici se aşteaptă la o maximizare a numărului 
de oameni la care va ajunge mesajul. Emitätorii tind să ignore 
acel grup mic de oameni cu gusturi sofisticate și capacitate inte- 
lectuală mare, pentru a ajunge la cât mai multi consumatori ne- 
pretenţioşi intelectual, a căror putere de cumpărare este imensă. 
Acest fapt este favorizat de faptul că sistemul de comunicare 
de masă este, în bună măsură, orientat spre profit şi condus de 
publicitate. 

Pe scurt, toţi factorii amintiţi mai sus operează împreună 
într-un fel de sistem, care încurajează conținutul comunicării de 


masă să fie bogat în divertisment şi slab în solicitări intelectuale. 


Daţi exemple de emisiuni TV, radio, articole de presă, artico- 
le de revistă, al căror conţinut este realizat plecând de la aceste 
presupuneri, precum şi exemple de emisiuni care pleacă de la 
presupoziţii opuse; numiţi câteva dintre efectele posibile (pozi- 
tive sau negative) pe termen mediu si scurt pe care le au aceste 
emisiuni asupra publicului. 


7.7. Rolul şi funcţiile mass media în societate 


Pornind de la observarea efectelor produse de mass media asu- 
pra vieţii sociale, dar şi a influențelor pe care indivizii şi grupurile 
sociale le exercită asupra presei, specialiști din diverse domenii au 
încercat să găsească răspunsuri la felurite întrebări: ce loc ocupă 
mass media în viața socială, ce legături se tes între ea şi diferite in- 


stitutii, care este valoarea acestor interacțiuni si ce putere are presa 

în procesele de transformare a structurilor economice, sociale, po- 
litice ori culturale. În acest context se poate observa că relaţia din- 
tre mass media si societate se poate pune în termeni de consecințe 
globale (funcţiile presei), de ansamblu de influenţe (efectele presei) 
sau de misiuni atribuite acestor sisteme (rolurile presei). În limbajul 
uzual și chiar în unele lucrări de specialitate, termenul de funcție 
cumulează frecvent cele trei variante enumerate anterior. 

Mass media sunt active în diverse sectoare ale vieții sociale şi 
pot îndeplini, într-un domeniu sau altul, mai multe sau doar una 
dintre funcţiile specifice: 

- Funcţia informativă priveşte alimentarea publicului cu ştiri 
sau informaţii despre evenimentele sociale, afacerile publice 
şi viața politică; 

— Funcţia interpretativă se referă la interpretările si judecätile 
de valoare la care sunt supuse evenimentele sau faptele coti- 
diene, în difuzarea lor de către mass media; 

- Funcţia expresivă; din punct de vedere al funcţionării ei, 
mass media este un forum în care indivizii sau diverse- 
le grupuri sociale îşi pot face cunoscute opiniile şi câștigă 
o identitate culturală, politică, socială. Realizarea acestei 
funcţii depinde de măsura în care diversele curente de opi- 
nie îşi găsesc expresia mediatică; 

- Funcţia critică se referă la o categorie diversă de activități 
mediatice. Este vorba, în primul rând, de rolul tradițional 
de „câine de pază” pe care mass media îl joacă, în numele 
opiniei publice, față de sistemul de guvernare al statului; în 
al doilea rând, de investigarea sau punerea în lumină a situ- 
atiilor sau aspectelor anormale din viața socială; în al trei- 
lea rând, funcţia critică priveşte confruntarea unor curente 
diferite de opinie, care se manifestă prin intermediul mass 
media; 

- Funcţia instructiv-culturalizatoare se realizează prin difuza- 
rea de informaţii, cunostiinte cultural-stiintifice; 

- Funcţia de liant social; mass media poate genera un meca- 
nism de solidaritate socială în caz de calamitäti naturale, 
situații personale deosebite, care solicită ajutorul celorlalți 
membri ai societăţii; 

- Funcţia de divertisment se referă la modalităţile de petrecere 
a timpului liber, pe care mass media le pune la dispoziția 
publicului. 

Dincolo de controversele privind rolul si funcțiile mass media 
în societate, o concluzie este evidentă: imposibilitatea de a le con- 
testa sau ignora. Dimpotrivă, se impune constatarea că, oricâte 
critici le-am aduce, oricât de vehement le-am nega, ele se impun 
în viaţa cotidiană a fiecărui individ, iar viitorul rămâne deschis 
pentru orice surprize. În fond, pentru receptor, totul nu este decât 
o chestiune de opţiune, în funcţie de experiența sa de viaţă, de 
exigenţele sale intelectuale si morale. Mijloacele de comunicare 
de masă se adresează oamenilor pentru a-i informa, pentru a le 
influenţa judecata si aprecierea asupra fenomenului de actualita- 
te, pentru a le orienta atitudinile şi conduitele. Îndeplinirea aces- 
tor principale funcții mediatice depinde de interacţiunea dintre 
mass media, public şi autorităţi. În cadrul acestui joc de interfe- 
rente, fiecare dintre cei trei parteneri trebuie să-şi asume respon- 
sabilitätile ce decurg din rolul pe care îl are de jucat: mass media 
ar trebui să-şi asume responsabilitatea de factor de influență pe 
care o deţine față de public, publicul ar trebui să se distanteze si 
să sesizeze neajunsurile mass media, iar autorităţile ar trebui să 
prevină, pe cale juridică, abuzurile care se fac în numele libertăţii 
de expresie. 

Formati 7 grupuri de lucru; fiecare grup de lucru îşi alege o 
funcție a comunicării de masă şi realizează un dosar pentru 
prezentarea ei. Dosarul ar trebui să conțină: prezentarea aces- 
tei funcţii (eventual puteți apela si la bibliografie) şi exemple de 
emisiuni, ştiri etc. ce reprezintă funcţia respectivă. Este de dorit 
ca fiecare membru al grupului de lucru să lucreze pentru exem- 
plificare pe un singur mijloc de comunicare (respectiv radio, TV, 
ziare, reviste, Internet). La sfârșitul dosarului este bine să existe 
1-2 pagini cu comentarii (calitatea realizării emisiunii, efectele 
sale) şi concluziile grupului. Organizati o dezbatere în care gru- 


purile de lucru discută rezultatele cercetării întreprinse. 


m—({ COMUNICAREA ÎN ACȚIUNE 


Funcţiile mass media pot fi reprezentate conform următoa- 


rei diagrame: 


Funcţia mediatică | Acţiunea mediatică Consecințele pentru public 
Informare Diseminarea informaţiei Ridicarea nivelului de cunoaștere 
Interpretare Comentarea faptelor Cristalizarea propriei opinii 
Exprimare Semnalarea în public Constientizare 


Prelucrare si adoptarea / 


Critică Analiza faptelor i girat 
respingerea criticii 


Selecţia și difuzarea 
cunoștințelor și informaţiilor 
cultural-stintifice 


Educarea în conformitate cu 
valorile promovate de societate 


Instructiv 
culturalizatoare 


Prezentarea faptelor într-un mod | Sensibilizare și conformare la 


Liant i : HAE 
afectiv apelurile de solidarizare 


Realizarea de emisiuni și rubrici 


Divertisment : 
cu specific 


Relaxare si distracţie 


Fig. 33 

Suntem manipulati? 

Cercetärile asupra efectelor comunicärii de masä sunt la fel 
de vechi ca si comunicarea de masă în sine. O trecere succintă 
în revistă a acestora ne arată că putem deosebi trei mari perioa- 
de, fiecare perioadă fiind dominată de un anumit tip de teorii; 
discuţiile suscitate, însă, de acestea au depăşit epoca în care au 


fost pre-eminente. 


Efecte puternice şi imediate (1930-1945) 

În această primă perioadă, teoria dominantă este aceea con- 
form căreia mass media are un efect imediat, masiv şi prescrip- 
tiv asupra audienței. 

-  Seringa hipodermică. Prin mass media sunt injectate idei, 
atitudini şi modele de comportament, în creierele vulne- 
rabile ale publicului (indivizi separați). Aceasta este cau- 
za pentru care modelul este numit „seringa hipodermică”. 
Primele observaţii sunt legate de efectele emoționale puter- 
nice ale anumitor mesaje (sosirea martienilor simulată de 
Orson Welles în 1938) si efectele comportamentale ale cam- 
paniei de persuasiune. 

- Dominația ideologică. Sociologii critici ai Şcolii de la 
Frankfurt (Theodor Adorno, Max Horkheimer, Herbert 
Marcuse) au teoretizat ideea prin care mass media (sau „in- 
dustriile culturale”) sunt instrumente de difuzare ale ideo- 
logiei dominante. Influenţa lor constă în uniformizarea ca- 
drelor de gândire şi de comportament, în sensul acceptării 


sistemului capitalist. Acest curent a fost foarte influent în 


Franţa, în anii '70 şi este conservat de partizanii lui. 

Efecte limitate (1945-1960) 

Anchetele detaliate, realizate în anii '40 si '50 în Statele 
Unite, au bulversat imaginea conform căreia mass media au pu- 
tere totală asupra publicului. Aceste anchete au dus la realizarea 
unui model complex al influenţei și atrag atenţia asupra puterii 
exercitată de un public care alege informaţiile care îl interesează. 
- Modelul „în doi timpi” (two-step flow). Plecând de la studii 

empirice, cercetătorii americani Paul Lazarsfeld, Elihu Katz 

(The Peoples Choice - 1948, Personal Influence — 1955) arată 

că influența exercitată de mass media este selectivă: ea de- 

pinde de opiniile preexistente si de o rețea de relaţii inter- 
personale ale receptorului. Aceştia sunt sensibili în special 
la părerea liderilor de opinie. Efectele mass media nu sunt, 


deci, directe: ele sunt filtrate şi limitate de receptor. 


Utilizări şi gratificatii ale mass media: abordarea funcționalistă 

Curentul functionalist (Bernard Berelson, Charles Wright, 
Jay Blumer) admite că mass media au un caracterul unificator, 
dar elimină ideea de manipulare: efectele mass media sunt mă- 
surate în termenii nevoilor la care răspund. Anchetele se inte- 
resează de felul în care consumatorii folosesc diferitele tipuri de 
mesaje şi satisfactiile pe care le obțin în urma receptării lor. Se 
pleacă de la principiul că mediile informează, cultivă, distrează 


şi suscită o receptare activă sau pasivă. 


Teza culturalistă 

Curentul culturalist britanic (Richard Hoggard, Stuart Hall) 
pleacă de la ideea că efectele mass media depind de locul recep- 
torilor în diviziunea socială a muncii si în cultură. Media vehi- 
culează ideologia dominantă, dar receptarea realizată de indi- 


vizii ce aparţin claselor dominate nu este naivă, ci distantatoare 

si critică. Spre exemplu, gustul popular pentru emisiunile de 
distracţie nu semnifică faptul că oamenii confundă conţinutul 


acestor emisiuni cu viaţa lor. 


Efecte complexe (1965-1990) 

În cursul anilor *60, importanţa pe care a căpătat-o televizi- 
unea i-a determinat pe sociologi să acorde o nouă importanță 
efectului mass media asupra opiniei publice. Totuşi, sunt stu- 
diate cu predilecție efectele pe termen lung, în dauna celor pe 
termen scurt. Pe de altă parte, dezvoltarea tehnicilor de comu- 
nicare a făcut să apară ideea că aceste tehnici au un impact pro- 


fund asupra organizării raporturilor sociale. 


Importanţa tehnologiei 

Ipoteza dezvoltată de Harold Innis şi Marshall McLuhan este 
că mijlocul de comunicare în sine are o influență determinantă 
asupra modului nostru de gândire, de a simţi si de a acţiona. 
McLuhan profetizează, astfel, apariţia unei societăți mondiale 
retribalizate sub influența mijloacelor de comunicare. Acest 


punct de vedere a fost aprofundat de alte teorii mass media. 


Teoria „culturii” şi studiile asupra socializării 

Cultivation analysis, realizată de George Gerbner pornind 
din 1967, dezvoltă ideea conform căreia mijloacele de comuni- 
care au o influenţă profundă, pe termen lung, asupra percepti- 
ilor, valorilor şi comportamentelor individului. Prin analiza de 
conţinut, cercetătorul a arătat că marii consumatori de televi- 
ziune au o viziune asupra lumii care tinde să o reflecte pe cea 
difuzată de mass media. Pe de altă parte, studiile asupra socia- 
lizării s-au bazat pe măsurarea efectului televiziunii asupra co- 


piilor şi adolescenților, în special în materie de violenţă. Aceste 

studii arată că doar în rare cazuri există o influenţă directă şi 


puternică asupra comportamentului copiilor. 


Spirala tăcerii 

Analista Elisabeth Noelle-Neuman (The Spiral of Silence - 
1974) a ridicat problema influenței represive a media asupra 
opiniei publice. Conform cercetătoarei, mass media nu reflectă 
totalitatea opiniilor prezente în public, ci numai un fragment 
„autorizat”. Cei care împărtăşesc opiniile „legitime” se simt ma- 
joritari şi le exprimă; cei care nu le împărtășesc se retrag din 
dezbatere şi nu se pronunţă asupra convingerilor lor, pentru a 
evita să fie îndepărtați. Mass media sunt acuzate că întretin un 


consens artificial. 


Funcţia de program a mass-media 

Teoria „agenda-setting”, prezentată în 1972 de Maxwell 
McCombs si Donald Shaw, insistă asupra capacităţii media de a 
focaliza atenţia publicului asupra anumitor evenimente, fără a-i 
dicta şi ce să gândească despre acestea. Devoltarea ulterioară a 
acestei teorii arată că chiar mass media este dependentă de alți 


actori sociali. 


Efectele receptării 

Studiile asupra receptării (Elihu Katz şi Tamar Liebes, The 
Export of Meaning, 1990) se interesează de modul în care con- 
ținuturile mass media sunt reținute, restituite şi interpretate de 
receptori. Ele pun în valoare efectul mesajului, nu numai în mă- 
sura în care este receptat, ci şi interpretat, în funcţie de resursele 
culturale ale receptorului. Influența mass media este, deci, con- 
ditionatä de reacția receptorului (legat de cultura grupului său 


social sau de comunitatea sa de viață). Katz si Liebes au arătat 

cum serialul „Dallas” a fost perceput si interpretat diferit în 
Statele Unite și în Israel, în sânul diferitelor comunităţi (arabe, 
evreieşti ruseşti, evreieşti marocane etc.). 


Teoria „adopției” 

Această teorie explică modul în care mass media influen- 
teazä difuzarea şi adoptarea anumitor inovaţii (de exemplu, 
adoptarea unor noi produse şi a unor noi maşini agricole de 
către agricultori). Principalul reprezentant al acestui curent 
este Everett W. Rogers, care a publicat, în 1962, The Diffusion 


of Innovation. 


8. Comunicarea mediată de tehnologiile digitale” 


8.1. Precizări conceptuale 


New media sau traducerea în limba română noile media /noile 
medii de comunicare, si noile tehnologii de comunicare/noile teh- 
nologii de informare şi comunicare, noile tehnologii digitale sau 
tehnologii digitale sunt termeni care aduc problema tehnologiei în 
procesul de comunicare. Conceptele s-au forjat într-un timp înde- 
lungat, unele concurând cu alţi termeni care au circulat într-o arie 
ştiinţifică mai restrânsă (este cazul unora dintre conceptele care au 
circulat în spaţiul francofon înaintea apariţiei internetului) sau su- 


prapunându-şi sensurile până la confuzie. 


8.1.1. New media 


Termenul new media s-a impus mai mult prin uz decât prin 
efort conceptual. În 1948, Beville scria despre provocările new 
media, referindu-se explicit la radio FM, televiziune şi facsimile 
(Yzer, Southwell, 2008). În epocă termenul făcea referire explicită 
la noutatea tehnologiilor capabile să transmită imagini şi sunete 


către mase. Dar conceptul reintră în atenţia specialiştilor în anii 70, 


7 Capitolul conţine fragmente si informaţii prelucrate din volumul: 
Tudor, R. (2014).Cu blogul pe glob. New media între inventatori si gospodine. 
Cu o prefață de prof. univ. dr. Constantin Schifirnet, Tritonic, Bucureşti. 

odată cu utilizarea primilor hibrizi rezultați din combinarea para- 
digmei electronice cu cea digitală. Primele centrale telefonice digi- 
tale, televiziunea prin cablu, transmisiile prin satelit duc la creşterea 
substanţială a volumului de informaţie vehiculat şi la schimbări ale 
procesului şi practicilor de comunicare perceptibile la nivel micro- 
şi macrosocial. Aceste schimbări atrag atenția asupra noilor media 
şi a suportului tehnic al acestora. Termenul de new media reintră 
în actualitate, desemnând forme ale comunicării de masă media- 
te mai degrabă de suport digital decât de cel analogic (The SAGE 
Glossary of the Social and Behavioral Sciences, 2009). Termenul de 
noi tehnologii de informare şi comunicare (NTIC) desemnează în 
epocă aparatele care înglobează tehnologie analogică și numerică 
(digitală) care produc şi transportă informaţie. 

Referindu-se la aceleaşi tehnologii care hibridează electronica şi 
informatica, Nora şi Minc (1978) lansează conceptul de telematică. 
Într-un discurs apologetic asupra revoluţiei informatice, cercetăto- 
rii anticipează schimbările pe care noile tehnologii le vor provoca 
la nivel societal. Punctul lor de vedere se întemeiază pe constatarea 
schimbărilor fundamentale în stocarea şi conservarea datelor pe 
care le provoacă îngemănarea telecomunicatiilor cu calculatorul. 
Conceptul de telematică maschează însă rolul mediului în procesul 
de comunicare, motiv pentru care Cloutier (1983) propune înlocu- 
irea lui cu cel de telemediatică. 

Conceptul de telematică este preluat de Mc Quail si Windahl, 
(2004) care echivalează noile media electronice cu media „telema- 
tice”, luând ca element definitoriu caracteristica tehnică a suportu- 
lui - combinarea dintre rețelele de telecomunicaţii si informatică. 
Această definiţie poartă pregnant amprenta tehnologiei care suscita 
cea mai mare atenţie din partea cercetătorilor din anii 80 - video- 
texul (minitel în Franţa). Autorii volumului Modele ale comunicării 
pentru studiul comunicării de masă retin ca efecte ale noilor media 

mutarea accentului dinspre media generale câtre media individuale 


si a controlului dinspre emițător către receptor. 


Evoluția tehnologiei şi comunicarea mediată 

Tranzitia de la paradigma tehnico-stiintificä electronică la 
cea digitala/numerică a condus la tehnologii capabile să trateze 
informaţia ca unităţi discrete binare. Astfel, sunetul, imaginea 
şi textul nu mai sunt privite separat sub forma unor continuum- 
uri specifice, ci sunt produse, transformate, stocate şi transmise 
nedistinct ca multipli de bit (unitate informațională). In acest 
context, Schaeffer lansează conceptul de mașini de comunica- 
re. Noul concept şterge linia de demarcaţie între tehnologiile 
de producere a sunetelor şi cele de producere a imaginilor, dar 
face delimitarea între mijloacele tehnice care produc realita- 
te, cum este cazul tiparului, şi cele care produc simulacre ale 
acesteia, cum e cazul radioului, cinematografului şi televiziunii 
(Schaeffer, 1970). Perriault (2008) vede în această perspectivă 
oportunitatea de a studia împreună instrumente tehnice care 
erau până atunci cercetate separat şi care astfel erau centrate 
mult prea mult pe specificitatea formei. Privirea unilaterală nu 
permitea observarea elementelor comune care provin din fe- 
lul în care subiectul uman își elaborează strategiile de utilizare. 
Dar conceptul de mașini de comunicare mai prezintă avantajul 
că permite o privire în continuitate si nu în ruptură a noilor 
tehnologii - magnetoscopul, CD-romul, calculatorul. Astfel, 
Scaeffer distinge între mașini concepute pentru a face (desti- 
nate să transforme materia), pentru a gândi (maşinile mecani- 
ce sau electrice sau electronice de calcul) si o nouă clasă — cea 


a mașinilor pentru a comunica. Acestea se definesc prin patru 

functiuni: perceptie, lecturä, stocaj si transmitere. Teoria sa 
deschide perspectiva către principiul utilizatorului care, dacă 
este inițiat tehnologic, poate deveni producător de conţinut. 
Perriault (2008) aduce ca argument empiric emisiunile de radio 
realizate săptămânal timp de un an de familiile marinarilor şi 
difuzate de Radio France Internationale. 

Mulţi dintre cercetători folosesc alternativ termenii de noi 
media si noi tehnologii de comunicare, fără să distingă explicit 
între medium şi tehnologie. Alţii înglobează noile tehnologii în 
definițiile noilor medii, lăsând să se înțeleagă că acestea ar fi su- 
portul material. Astfel ies la iveală noi ambiguitäti. Lee Eun-Ju 
şi S. Shyam Sundar (2009) le transeazä pornind de la cele două 
forme de interacțiune în care sunt implicate noile tehnologii de 
comunicare: comunicarea om-computer (Human-Computer- 
Interaction HCI) şi comunicarea interumană mediată de calcu- 
lator (computer-mediated communication (CMC) . Autorii au 
în vedere aspectul de medium al obiectului tehnic atunci când 
se raportează la modelul comunicării mediate de calculator. În 
această perspectivă calculatorul este privit sub aspectul de canal 
de conţinut pe care utilizatorii îl folosesc activ în interacțiunea 
umană. Ei consideră că, odată cu apariţia internetului, prin in- 
termediul calculatorului utilizatorii accesează informaţii din 
reţea şi sub acest aspect computerul intermediază o formă de 
comunicare înrudită cu comunicarea de masă. 

Van Dijk (2004) alege termenul de digital media - media di- 
gitale pentru a desemna noile media. Caracteristica fundamen- 
tală a acestei categorii este codul digital şi provine din suportul 
tehnic. Consecințele acestui codaj unic digital sunt: uniformi- 
zarea şi standardizarea conţinuturilor, creşterea cantitativă a 
informaţiei, spargerea ordinii liniare tradiționale a unităților 


mari de informaţie şi posibilitatea transformării acestora în 

hyperlik-uri. Codurile digitale definesc o a doua caracteristicä 
a media digitale - forma multimedia. Van Dijk (2004) defineşte 
multimedia drept combinatie de moduri de comunicare (tele- 
comunicaţii, comunicare de date si comunicare de masă) si de 
tipuri de comunicare (imagine, sunet, text, date numerice). O 
altă caracteristică a digital media este interactivitatea, care se 
manifestă la mai multe niveluri: nivelul de bază este reprezentat 
de posibilitatea de a stabili comunicare bilaterală sau multilate- 
rală şi implică o componentă spaţială, al doilea nivel de interac- 
tivitate este gradul de sincronicitate si implică dimensiunea 
temporală, iar al treilea nivel de interactivitate priveşte extin- 
derea capacităţii de control a actorilor şi implică dimensiunea 
comportamentală în privința abilității emitătorului si recepto- 
rului de a-şi schimba rolurile. Faţă de mediile anterioare, cele 
digitale prezintă toate cele trei caracteristici simultan. Astfel, 
van Dijk iese din relativitatea istorică a noutätii tehnologiilor si 
face distincția dintre media pornind de la suportul tehnologic, 


dar referindu-se la caracteristicile mediatice şi la aspectele co- 


municării influențate de acestea. 


8.1.2. Noi tehnologii de comunicare 


Ambiguitatea conceptului de noi tehnologii de informare şi 
comunicare provine din însuși termenul noi care este marcat de 
relativism istoric (Marvin, 1998, p 3). De aceea, una dintre cele mai 
frecvente întrebări legate de definirea conceptului este: Cât de noi 
sunt noile tehnologii? (Dobrescu, Bârgăoanu, 2003, Guţu, 2007, 
Yzer, Southwell, 2008,). Nu suntem primii din istorie care consti- 
entizăm rapiditatea si importanţa schimbărilor provocate de noile 
forme de comunicare în dimensiunile lumii, la nivelul relaţiilor 


sociale sau la cel al stilului de viață. „Dacă experiența noastră este 


298 | Irina STANCIUGELU, Raluca TUDOR, Adriana TRAN, Vasile TRAN 


2] 


unică din perspectiva detaliului, structura ei are un caracter modern’ 
(t.n.) (Marvin, 1998, 3). Din aceste observaţii reiese că raportarea 
la spatiu-timp nu este un criteriu discriminatoriu între tehnolo- 
giile de comunicare care descind din filiatia telegrafului electric 
(telefon, radio, televiziune, minitel, internet, etc). La relativitatea 
termenului nou, Chambat (1994) adaugă şi ambiguitatea celui de 
comunicare - concept care implică o alegere teoretică. Este vorba 
despre adoptarea unuia dintre modelele comunicării, despre cum 
se operează distincţia între vechile mijloacele de comunicare si no- 
ile reţele, despre adecvarea unui model integrator în care vechile 
mijloace sunt înglobate în rețele si de stabilirea unei relaţii între 


reţelele tehnice şi cele sociale. 


Hipertextul înainte de era digitală 

Cloutier, într-o primă lucrare „La communication audio- 
scripto-visuelle a l'heure des self-medias” publicată în 1975, 
evocă deja comunicarea audio-scripto-vizuală, anticipând ceea 
ce în era digitală va purta numele de hipertext, într-o epocă în 
care cercetătorii încă se întrebau dacă ordinatorul este numai o 
maşină de gândit (Schaeffer, 1970) sau şi o maşină de comuni- 
cat (Perriault 2010, Flichy, 1997). Deşi nu foloseşte termenul de 
hibridizare, Cloutier aduce în discuţie preponderența mixturii 
formelor text şi video a mesajelor produse, stocate şi difuzate 
de noile mijloace de comunicare ale anilor 70. De altfel, cerce- 
tătorul canadian, în sincronicitate cu un întreg curent de studii 


asupra influenţei tehnologiei în comunicare, pune în discuţie 


însăşi sintagma de nouă tehnologie de informare şi comunicare 


3 V.Bushutilizează pentru prima dată conceptul de hipertext în 1945 în 
lucrarea „Cum am putea să gândim?” (Popa, 2002) 

(NTIC). Cloutier avansează conceptul de tehnologie numerică? 
de informare si comunicare (TNIC) care înlocuieşte termenul de 
nou - destul de ambiguu (toate tehnologiile în faza de inovaţie 
au fost noi), cu cel de numeric (sau digital) care face trimitere la 
integrarea tehnologică între telecomunicaţii, media si informa- 
tică (Cloutier, 1983). 


Paradigma electronică a impus un înalt grad de tehnicizare a 
procesului de comunicare. Actorul social implicat în practici de 
comunicare trebuie să dețină, pe lângă abilităţile comunicationale 
si relationale, şi cunoștințe si abilități tehnice. Comunicarea tra- 
versează deci o dublă mediere tehnică şi socială. De aici provin 
suprapunerile dintre termenii noi media şi noi tehnologii de co- 
municare. Complexitatea fenomenului este abordată dinspre mai 
multe intrări teoretice: abordările care pun în prim-plan aspectele 
tehnologice, cele care pun accentul pe aspectele mediatice, si cele 
care pornesc de la rolul actorului social ca participant la procesul 
de comunicare şi ca utilizator al tehnologiilor. 

Noile tehnologii de comunicare şi informare (NTIC) cuprind 
toată gama de instrumente tehnice care se situează la confluența 
dintre informatică, telecomunicaţii şi audiovizual (Bajolet, 2005). 
Baza tehnologică cuprinde aplicaţiile Internetului care sunt rele- 
vante pentru comunicarea interactivă în dublu-sens: (1) e-mail; (2) 
blogging; (3) podcasting; (4) mecanisme pentru feedback online 
şi participare; (5) reţele sociale; si (6) online video sharing, la care 
se adaugă telefonia mobilă (Dimitrova, 2008). Trăsătura comună 
a acestor tehnologii este interconectivitatea cu efect globalizator 
(Jouët, 2011, Yser şi Southwell, 2008). Aspectul comunicational 


° Numeric este echivalentul francez pentru digital. În limba română 


au circulat concomitent ambii termeni, dar cu timpul, prin uz, s-a impus ter- 
menul englez - digital 

comun este capacitatea de a schimba informaţie între persoane şi 
grupuri, ştergând delimitarea dintre comunicarea interpersonală şi 
cea de masă (Yser si Southwell, 2008). 

Caracteristicile distinctive ale tehnologiilor digitale, care pre- 
lucrează stochează si transportă biţi, faţă de cele analogice sunt: 
polivalenta, deschiderea, punerea în dispozitiv şi pierderea func- 
tiei dominante. Polivalenta se referă la faptul că o tehnologie poate 
îndeplini mai multe funcţii. Deschiderea permite interconectarea 
la o reţea globală care leagă tehnologii diverse. Punerea în dispozi- 
tiv trimite la capacitatea tehnologiilor digitale de a se interconecta 
într-un ansamblu complex de aparate diferite pentru a îndeplini 
sarcinile cumulate ale elementelor constitutive, dar şi a noi func- 
ţii. Conceptul de tehnologie de informare şi comunicare numerică 
cuprinde şi aparatele, şi reţelele, si serviciile, şi conținuturile si for- 
mele (Paquienseguy, 2006) 

Deosebirile dintre comunicarea de masă şi cea mediată de teh- 
nologia digitală sunt: 

- la nivelul publicului: atâta vreme cât mass-media au seg- 
mente mari de public, internetul operează o segmentare 
îngustă si foarte diversă pe categorii de utilizatori animați 
de interese variate. Prin bulversarea producţiei, a difuzării 
si a receptării, internetul face ca amatorii care descarcă si 
schimbă conţinuturi mediatice prin forme de comunicare 
interpersonală să concureze sistemele de comunicare de 
masă (Jouët, 2011). 

- la nivel practicii comunicationale - pe când jurnaliștii pro- 
fesionisti sunt supuşi reglementărilor privind deontologia 
profesională, producătorii independenţi de conţinut nu 
suferă nicio constrângere. Mai mult, câtă vreme jurnalis- 
tii membri ai unei organizaţii mediatice se supun ierarhi- 
ei instituţionale, iar informaţiile lor trec prin procesul de 

„gate-keeping” până să ajungă la public (McQuail, Windahl, 
2004, 141-149), bloggerii au întreaga libertate de alegere a 
ideilor, de concepere a conţinuturilor în formele considera- 
te cele mai potrivite pentru a le difuza direct către publicul 
online. Încrederea publicului în mass media tradiţionale se 
bazează pe norma de obiectivitate, iar cea față de producă- 
torii de conţinut online neinstitutionalizati pe convenţia de 
sinceritate şi subiectivitate asumată (Tudor, 2013) 

Efectele utilizării noilor tehnologii sunt: 

- facilitarea comunicării, 

— interacțiunea, 

— organizarea, 

- mobilizarea; 

- potențialele beneficii: empowerment si activism 

- potențiale dezavantaje: fragmentare, supraîncărcare infor- 
maţională, polarizare (Dimitrova, 2008). 


COMUNICAREA ÎN ACȚIUNE 


Credibilitatea noilor media 


Spre deosebire de mass media, unde codurile profesionale 
impun verificarea informației, „Netul este încă în afara contro- 
lului, în fundamentul său” (Rheingold, 2000, p 5), ceea ce ar 
presupune ca utilizatorii să acorde mai puțină încredere infor- 
matiei vehiculate. Cu toate acestea, cercetările empirice con- 
duse de Johnson si Kaye în 2004 au arătat că 4 dintre cititorii 
chestionaţi au apreciat blogurile ca fiind surse demne de încre- 
dere, de la moderat la foarte demne de încredere. Utilizatorii de 
Internet interesaţi de politică care au fost chestionati (Johnson 
et al., 2007) au apreciat blogurile ca fiind cea mai credibilă sursă 
de ştiri, mai credibilă decât orice altă sursă online sau mass me- 


dia. Credibilitatea blogurilor poate fi explicată de cercetarea lui 

Greer (2003), care a dovedit că timpul petrecut pe un mediu este 
un puternic predictiv pentru încrederea acordată acelui mediu, 
precum şi de rezultatele publicate de Metzer et al. (2003), care 
dovedesc că există o corelaţie puternic pozitivă între preferinte- 
le personale şi abilitățile tehnice ale utilizatorului, pe de-o parte 
şi încrederea pe care o acordă mediului, pe de altă parte. 
Utilizatorii percep comunicarea prin blog ca pe o formă me- 
diată de comunicare „word-of-mouth”, ceea ce explică atât în- 
crederea mai mare decât în informaţiile difuzate prin mass me- 
dia, cât şi încrederea mai mică decât în recomandările primite 
din partea apropiaților prin comunicarea fatä-în față (Mack, 
Blose, Pan, 2008). Pan, Maclaurin si Crotts (2007) au dove- 
dit empiric că blogurile de călătorie sunt necenzurate şi boga- 
te în informaţii. Rezultatele lor concordă cu cele ale studiului 
Technorati (2009), care afirmă că 75% dintre bloggeri se consi- 
deră sinceri. Dintre sursele de informaţii despre destinațiile de 
călătorie, utilizatorii de Internet tineri activi acordă blogurilor 
cel mai înalt nivel de încredere, după familie si prieteni (54% 


pentru intervalul de vârstă 18-32 ani) si mai mare decât în mass 


media (newmdiatrendwatch, 2012). 


8.1.3. Tehnologii digitale de comunicare 


Conceptul tehnologii digitale de comunicare defineşte suportul 
tehnic, componenta hard a comunicării prin noile media. Orice 
tehnologie care îndeplineşte funcţii de producere, prelucrare şi 
vehiculare a informaţiei codate digital este considerată ca tehno- 
logie digitală de comunicare . În această acceptiune termenul în- 
globează şi rețeaua de aparate tehnice interconectate, şi internetul 
ca rețea tehnologică alcătuită din alte rețele, dar şi serviciile care 


produc, stochează, transformă şi vehiculează informaţii în rețeaua 

de internet. Platformele web 1.0, web 2.0 sunt tratate ca servicii 
tehnologice care permit anumite utilizări specifice şi care interme- 
diază relaţii între utilizatori şi legături între informaţii. Site-urile, 
inclusiv cele colaborative şi de partajare, blogurile, microblogurile 
şi rețelele sociale digitale sunt incluse în categoria tehnologii digi- 
tale de comunicare. Procesele de comunicare nu sunt privite numai 
ca transmitere de mesaje, ci cuprind şi tehnologia ca mediu şi ca 
suport material. 

Chiar dacă trecerea de la paradigma electronică la cea digita- 
lă a pus în lumină rolul tehnologiei în procesele de comunicare si 
în transformările sociale, utilizatorului-producător de conținut ca 
actor social îi revine locul central în procesul de comunicare. Dacă 
utilizarea mass media solicită din partea utilizatorului competenţe 
în înţelegerea codurilor şi a limbajelor pentru construcția sensuri- 
lor subiective ale mesajelor, utilizarea tehnologiilor digitale mobili- 
zează competenţe tehnice şi relationare. Utilizatorul „activ şi auto- 
nom” (Jouët, 1997) alege tehnologia, şi-o însuseste si o transformă 
după propriile interese. Practicile de comunicare se structurează în 
dubla mediere tehnică si socială: tehnică pentru că procesul de co- 
municare presupune o operationalizare a utilizărilor cu respectarea 
arhitecturii si a prescriptiilor tehnologiei si socială, pentru că teh- 
nologia este impregnată de valori sociale (distictie socială, perfor- 
mativitate, sociabilitate etc.) şi conceperea si utilizările tehnologiei 
au loc în corpul social. 

O tehnologie digitală se defineşte prin genealogia suportului 
material, prin utilizările sociale care se construiesc în jurul ei si prin 
practicile comunicationale pe care le generează. Tehnologia digitală 
inaugurează o nouă linie de filiatie genealogică în raport cu tehnolo- 
giile mass media, dar trebuie luate în considerare si conținuturile si 
serviciile. Contextul tehnologic este absolut schimbat față de cel ana- 
logic care îl precede, dar noile tehnologii încorporează conținuturi 

si forme care apartin vechilor tehnologii. Practic, nu este vorba des- 
pre inlocuirea tehnologiilor analogice, ci de includerea, transforma- 
rea, hibridarea lor prin noile suporturi digitale. Natura digitalä este 
cea care permite convergenta tehnologiilor şi transformarea lor. De 
fapt, chiar dacă plasticitatea acestor noi tehnologii nu este infinită, 
ele oferă un grad înalt de libertate inovatorilor de a le interconecta, 
de a le pune în dispozitiv, de a le transfera funcţiile de la un aparat la 
altul, de la un serviciu la altul. Dar maleabilitatea si interactivitatea 
tehnologiei abilitează utilizatorul să construiască propriile manie- 
re de lucru cu aparatul sau cu serviciul pe care îl are la dispoziţie. 
S-a demonstrat empiric că cei mai mulți utilizatori nu îşi însuşesc 
dintre prescriptiile tehnice decât pe acelea care le sunt utile pentru 
îndeplinirea sarcinilor propuse şi că utilizatorii nu folosesc întreg 
spectrul de funcțiuni pe care le poate îndeplini un aparat. În schimb, 
utilizatorii pot combina creativ diversele facilități ale unui obiect 
de comunicat sau serviciu, ori pot interconecta în rețea funcțiuni- 
le mai multor tehnologii şi pot produce sau prelucra conţinuturi. 
Interacțiunea cu mașina îşi are resorturile în trebuintele, așteptările, 
reprezentările pe care utilizatorul le are în legătură cu tehnologia. 
De aceea utilizările se stabilizează la articulația dintre dispozitivul 
tehnic şi formele de schimb social. Utilizările sociale se stabilizează 
în răstimp îndelungat si se construiesc pe practici comunicationa- 
le preexistente. Tehnologiile digitale de comunicare nu recombină 
numai funcţii ale aparatelor care le preced, ci şi utilizări sociale şi 
practici comunicationale (Tudor, 2014). 


8.2. Orientări teoretice 
8.2.1. Determinismul tehnologic 


Problematica tehnologiei a fost ignorată de părinţii fonda- 
tori ai ştiinţelor comunicării, deşi aceştia lucrau în laboratoare de 

cercetare tehnologică. Ambitia de a crea un model general al comu- 
nicării i-au determinat pe Shanon şi Weaver, chiar dacă erau unul 
matematician, iar celălalt inginer, să ignore influenţa suportului 
tehnic asupra formelor, conținuturilor si procesului de comunicare 
(Mattelart, 2001, Flichy, 1997a). Totuşi modelul de bază al comuni- 
cării ia în consideratia tehnologia sub aspectul inconvenientelor pe 
care le poate aduce canalul în transmiterea informaţiei. 

Unul dintre primele modele care ia în consideratia tehnolo- 
gia ca factor determinant în procesul de comunicare este cel ela- 
borat de Gerbner în 1956. În modelul multifuncțional subiectul 
care percepe şi comunică evenimentul poate fi o persoană sau o 
maşină. Modelul lui Gerbner are în vedere si situația comunicării 
om - maşină si ia în consideraţie un anume grad de control al su- 
biectului asupra canalelor şi mijloacelor de comunicare (McQuail 
şi Windahl, 2004). Această perspectivă asupra rolului tehnologiei 
în procesul comunicării derivă dintr-un curent incipient în studiile 
americane ale epocii, curent în care sociologia comunicării se in- 
tersectează cu sociologia tenologiei (Flichy, 1997a). 

Abia când au devenit evidente efectele comunicării de masă 
prin televiziune asupra societăţilor în ansamblu, cercetătorii au luat 
în consideraţie faptul că schimbarea tehnologică antrenează modi- 
ficări asupra comunicării atât la nivelul tranmiterii informaţiei, cât 
si la nivelul formelor şi conţinuturilor mesajelor. Astfel, tehnologia 
este privită ca un factor exogen şi determinant al comunicării ca 
liant social. Determinismul tehnologic este o teorie care consideră 
dezvoltarea şi difuzarea tehnologică drept factori autonomi față de 
societate, dar care au efecte asupra societăţii. 

Deşi prin definiție comunicarea mediatizată se petrece prin in- 
ter-mediul tehnologiei, de-abia odată cu constatarea schimbărilor 
produse de noile medii, cercetătorii comunicării au acordat aten- 
tie suportului tehnic ca parte a procesului de comunicare (Flichy, 

1991, 1997, 2006, Jouët, 1993, Dobrescu, Bârgäoanu, 2003, Shade, 
2002). 


Economistul si istoricul canadian Harold Innis „este pri- 
ma persoană care a vorbit despre procesul de schimbare care 
este implicit chiar în formele tehnologiei” (McLuhan, 1975). 
Contextul în care cercetătorul de la Universitatea din Toronto 
îşi formulează teza este cel al unei Canade pe care o apreciază 
amenințată în chiar inima culturii sale de sistemul de comuni- 
care american. Cele două lucrări Empire and Communications 
şi The Bias of Communication pornesc de la premisa că puterea 
înseamnă controlul spațiului si al timpului şi că mijloacele de 
comunicare modelează organizările sociale. Analiza sa istorică 
asociază ascensiunea imperiului roman cu dezvoltarea birocra- 
tiei bazate pe difuzarea papirusului, întărirea puterii religioase 
în Europa occidentală cu invenţia pergamentului si dezvolta- 
rea economică capitalistă cu tiparul. Astfel, el construieşte teza 
conform căreia ”Monopolurile de cunoaștere” determinate de 
tehnologie impun distribuirea puterii politice. (Flichy, 1991a, 
51-62, Mattelart, 2001, 136-137). 

Marshal McLuhan se va inspira din ideile lui Innis si va 
formula teza conform căreia marile puncte nodale din istoria 
societăţii au fost determinate de revoluţii ale tehnologiilor de 
comunicare. Cea mai mare descoperire a omului a fost cum să 
descopere. Şi în această ordine de idei, sociologul canadian pune 
între paranteze aplicabilitatea evolutionismului lui Darwin ca 
instrument de explicare a istoriei umane, punând accentul pe 
înţelegerea comunicării ca factor de dezvoltare a societății. 

Dacă înainte de revoluţia electronică alfabetul înlocuia for- 


mele de scriere ideografice, iar tiparul înlocuia papirusul, după 

acest moment crucial televiziunea nu înlocuieşte, ci înglobează 
jurnalul, filmul şi radioul. Noile medii polimorfe înglobează 
prin remediatizare mijloacele anterioare, preluându-le func- 
tiile (Bolter, Grusin, 2007, 52-64). Astfel, o parte din mesajul 
internetului ca mijloc de comunicare constă în toate sau cel 
puţin în majoritatea tehnologiilor care l-au precedat, „cu scri- 
sul prezent întotdeauna pe locul şoferului” (Levinson, 2001). 
Mai mult, Bolter şi Grusin îi atribuie ideii lui McLuhan despre 
mijloacele de comunicare ca prelungiri ale trupului omenesc, 
filiatia recentului curent din arta conceptuală care tratează cor- 
pul omenesc ca pe un site al sufletului si al gândirii sociale în 
rețea si care, drept urmare, îl tratează ca obiect (si nu subiect) al 
designului (si nu al dorinţei). (Bolter, Grusin, 2007, 239-240). 


Până la McLuhan „ceea ce se spune” din schema lui Laswell era 
tratat ca o entitate distinctă şi compactă care era trimisă de la un 
emiţător către un receptor. Prin afirmaţia „Mediul este mesajul” 
McLuhan este primul care a negat distincţia carteziană între fond 
şi formă, între conținutul și mediul comunicării (Cloutier, 1994, 
43-44). „Mediul este mesajul” este poate cea mai paradoxală sen- 
tintä a lui McLuhan si ea cuprinde în trei cuvinte ideea centrală 
care structurează întreaga sa operă. Sociologul canadian porneşte 
de la observaţia că lumina electrică este informaţia pură, un mediu 
fără mesaj. Această calitate îi permite automatizarea (care spre de- 
osebire de mecanizare este integratoare) şi descentralizarea. Deşi în 
epocă McLuhan nu vorbeşte explicit despre societatea în reţea, prin 
evidenţierea mutatiei provocate de un mediu care transmite infor- 
matie indistinctă, el anticipează impactul comunicational si social 
al informaţiei codate binar (McLuhan, 1997, 148). „Conţinutul unui 
mijloc este un alt mijloc” postulează autorul şi aceasta îi permite să 
explice cum lumina scapă cercetătorilor, în postura ei de mijloc de 

comunicare, tocmai fiindcă îi lipseşte conţinutul. La fel cum Sartori 
(2006), 40 de ani mai târziu, în critica adusă cyberspatiului, afirmă 
că bitul fiind informaţie pură - adică orice circulă prin rețea - nu 
poate fi judecat după criterii de adevăr sau fals, bine sau rău. Faţă de 
Sartori, care precizează că mesajul trebuie tratat separat de mijloc 
- deşi acceptă că Enciclopedia lui Diderot nu ar fi fost posibilă în 
absenţa tiparului (Sartori, 2006, 22) -, McLuhan afirmă că „mesajul 
oricărui mijloc sau oricărei tehnologii este schimbarea de scară sau 
ritm” (McLuhan, 1997, 148). Sociologul arată că lumina electrică, 
elimină factorii timp şi spaţiu din asocierile umane, la fel ca radioul 
sau televizorul, creând o implicare profundă. Rationalistul Sartori 
nu poate fi de acord cu acest punct de vedere, pentru că el conside- 
ră că mesajul este cel care structurează societatea si că în niciun caz 
alfabetul sau tiparul nu au dus spre o gândire fragmentară. (Sartori, 
2006, 29) 

McLuhan face observaţia că mijloacele de comunicare care au 
la bază revoluţia electrică produc o schimbare fundamentală asu- 
pra poziționării omului față de lume: câtă vreme tiparul constrânge 
la un punct de vedere, noile medii - de la telegraf încoace - oferă 
o perspectivă holistică şi multifatetatä instantanee. Nici timpul nu 
scapă influenţei noilor tehnologii, el devine un prezent continuu 
care permite abolirea istoriei şi chiar plierea timpului asupra sa 


insuşi. 


Perspectiva lui McLuhan ca si a lui Ellul - exponentul de- 
terminismului tehnologic în Franța, este pesimistă. În viziunea 
McLuhanianä, tehnologia capătă rolul de conștiință universală, 
iar Ellul (1954) consideră că tehnologia creează un mediu artifi- 
cial în care devine regulator social. Criticilor, exponentului şcolii 
de la Toronto, Howard (2002) le reaminteşte optimismul autoru- 
lui faţă de capacitatea oamenilor de a utiliza noile instrumente de 

comunicare în beneficiul societăţii. Chiar dacă McLuhan se plasea- 
ză în aceeaşi linie de gândire cu Bourdieu si Passeron (Schifirnet, 
2004), considerând că informaţia este prea uşor confiscată de elitele 
sociale, autorul canadian este încrezător în capacitatea oamenirii 
de a pune în operă proiecte benefice colective care să aibă la bază 
rețeaua informaţională globalizată. 

Deceniul şapte este perioada în care determinismul tehnologic 
devine un curent important în cercetarea comunicării. Momentul 
coincide cu apariţia telematicii, adică îngemănarea în noi maşini de 
comunicat a telecomunicatiilor cu informatica (Nora, Minc, 1978). 
Curentul priveşte tehnologia ca o variabilă exogenă si total auto- 
nomă față de societate. Modelele din această generaţie consideră 
evoluţia tehnologică drept un dat linear şi ireversibil provenind din 
inevitabilitabilul progres științific. Această perspectivă mecanicistă 
reduce raporturile dintre tehnologie şi societate la o relaţie cauzală 
în care tehnologia este variabila independentă care provoacă efecte 
asupra câmpului social. Tehnologia nu este neutră, influențând uti- 
lizatorii, conditionându-i şi modificându-le viziunea asupra lumii 
(Shade, 2002, Potsman, 1992, Millerand, 1998). 

Perspectiva determinist tehnologică a lăsat loc la două pozitio- 
nări teoretice extreme față de tehnologiile digitale de comunicare. 
Încă de la începuturile Internetului optimistii au afirmat că digiti- 
zarea oferă premisele unei democraţii fără precedent. Paradigma 
tehnologică consideră că în arhitectura internă a instrumentului 
de comunicare este înscrisă utilizarea socială si utilizatorului nu îi 
revine decât rolul de a-şi însuși prescriptiile şi de a le urma. Astfel, 
s-ar părea că relaţiile sociale intermediate tehnologic ar fi prefor- 
mate de inventatori şi de maşinile lor digitale. De aici apare preju- 
decata că orice alfabetizat digital are o tribună proprie de la care să 
se exprime, omitindu-se, voit sau nu, faptul că blogosfera e plină 
de bloguri abandonate și de bloguri pe care nu le-au văzut decât 

autorii înşişi. Cercetările asupra blogosferei au dovedit însă, că cele 
mai vizualizate bloguri aparţin persoanelor publice cu notorietate 
şi reputaţie în spaţiul public real. Această constatare aduce în prim- 
plan rolul factorului social în utilizarea tehnologiei şi pune semne 
de întrebare față de clamata democraţie ideală din spaţiul virtu- 
al. Zestrea socială a utilizatorilor dobândită în spaţiul real poate fi 
un atu sau un handicap în concurenţa pentru audienţă în spaţiul 
virtual. 

Pornind de la dreptul la informare, optimistii consideră că spa- 
tiul virtual nereglementat oferă oamenilor acces practic nelimitat 
la informaţie, fenomen nemaiîntâlnit până la tehnologia digitală 
în reţea, asigurându-se astfel prremisele unei democrații bazate pe 
cunoașterea şi înțelegerea fenomenelor politice şi sociale. Aspectul 
instantaneu si nelimitat spatial al conexiunilor în rețea îi determi- 
nă pe optimistii internetului să aprecieze că tehnologia facilitează 
implicarea şi participarea civică. 

Perspectiva pesimistă are în vedere impactul tehnologic asu- 
pra relaţiilor între indivizi şi între indivizi şi societate. Pesimistii 
evidenţiază aspectul alienant al medierii relaţiilor sociale prin 
tehnologie. Ei apreciază că prin absenţa contactului direct dintre 
oameni se ajunge la însingurarea în rețea. Ei reproşează tehnolo- 
giei că maschează fărâmițarea socială prin conexiunea aparatelor 
şi a conţinuturilor. Viziunea lor este cea a unor oameni singuri în 
faţa ecranelor interconectate. Prin absența implicării nemijlocite în 
spaţiul public real, de fapt democraţia se subrezeste deoarece con- 
trolul şi acțiunea socială se virtualizează. Ecranele nu oferă decât 
simulacre ale realităţii si participarea la decizie prin click duce tot la 
un simulacru de democraţie, pentru că nu se mai exercită controlul 
nemijlocit al cetățeanului asupra decidentilor. Tot tehnologiei digi- 
tale i se reproşează că participă la instaurarea şi menţinerea ideolo- 
giei dominante în societate. Asertiunea are la bază ideea că inovaţia 

are înscrisă în sine valorile clasei dominante, care are puterea să 
susțină cercetarea şi inovarea şi capacitatea de a a alege proiectele 
care corespund valorilor sale. 

Criticii determinismului tehnologic au dovedit prin cercetări 
empirice rolul utilizatorului în modificarea tehnologiei. Studiile de 
început asupra videotex-ului (rețeaua de comunicare analogico-di- 
gitală franceză, având ca terminal Minitel) au arătat că, deşi inova- 
torii avuseseră în vedere în primul rând o paradigmă a comunicării 
de masă în care libertatea receptorului era redusă aproape numai 
la alegerea informaţiei considerate utile din fluxul difuzat către ter- 
minale, utilizatorii şi-au apropriat obiectul tehnic pentru a-i detur- 
na utilizarea către o formă de comunicare interpersonală mediată. 
Astfel, cea mai nouă tehnologie a anilor 80 a ajuns să servească cele 
mai vechi interese personale - întâlniri pentru sex între posesorii 
terminalelor (Jouët, 1993). Deci, deşi conceptorii au avut în vedere 
aparate pentru comunicare de masă ierarhică descendentă, utili- 
zatorii au deturnat sensul inovației şi au utilizat aparatele pentru 
comunicare interpersonală mediată, între egali. Pe de altă parte, 
tot minitelul dovedeşte că o previziune bazată pe o paradigmă este 
fragilă. Cadrul socio-politic în care a fost gândit Minitelul era cel 
al capitalismului de stat într-o societate organizată ierarhic. Deşi 
previziunile aveau în vedere o reţea de terminale care să cuprindă 
practic toate căminele franceze, minitelul nu a pătruns în mai mult 
de 20% dintre cămine, deşi aparatele erau oferite gratuit potenti- 
alilor abonaţi. Utilizatorii au obligat statul francez să investească 
pentru a introduce (cu mare întârziere) internetul (Jouët, 2011). 
Inovatorii şi decidentii făcuseră previziunile pornind de la cadrul 
socio-politic al liberalismului etatist şi de la un model de comu- 
nicare de masă, iar utilizatorii au preferat formele de comunica- 
re interpersonală pe care le oferă internetul - purtător al valorilor 
neoliberale. 

8.2.2. Determinismul social 


Ca reacţie extremă la determinismul tehnologic — care îşi pune 
întrebarea cum schimbă tehnologia societatea, determinismul so- 
cial porneşte de la premiza că actorii sociali sunt cei care determină 
schimbarea tehnologică și chestionează efectele raporturilor socia- 
le asupra evoluţiei tehnologice. 

Cercetătorii din domeniul sociologiei comunicării sunt cei care 
vor adapta problematica raporturilor dintre public si mass media 
la raporturile dintre utilizator şi tehnologie (Mousseau, 2000, 124- 
125). Chiar dacă cercetarea empirică anglo-saxonă răstoarnă para- 
digma efectelor si evidenţiază rolul utilizatorului în relaţia dintre 
tehnologie şi societate, şcoala culturalistă şi studiile de receptare 
sunt cele care vor sesiza importanţa socială a utilizărilor pe măsură 
ce receptarea va fi înțeleasă ca o activitate complexă care moblizea- 
ză resurse culturale şi care conduce la o construcție subiectivă a 
sensului (Jouët, 2000, 493-494). 

Cartografiind studiile sociologice anglo-americane asupra co- 
municării din perioada 1965-1990, Proulx (2001, 11) distinge două 
linii de forță poziționate antagonic față de noţiunea de efecte: un 
număr important de adepţi fideli ai paradigmei influenței direc- 
te, puternice şi imediate, iar, pe de altă parte, adepții paradigmei 
influențelor limitate si indirecte, considerate dominante în epocă 
(Proulx, 2005). Cele trei curente care ilustrează teza efectelor direc- 
te sunt: Agenda setting, impactul social al tehnologiei şi Cultivation 
Analysis. Paradigma efectelor limitate este reprezentată de Utilizări 


şi recompense, teoria difuzării inovației si Knowledge Gap. 


„Utilizări şi recompense”, curent care se manifestă în spa- 
tiul academic anglo-american începând cu anii 70 poate fi 


considerat ca aparținând determinismului social. Inspirati 

de modelul „multistep flow of communication” şi de mo- 
delul difuziunii inovației, un număr de cercetători aparti- 
nând unor şcoli şi curente foarte variate aduc în prim-pla- 
nul cercetării comunicării receptorul. Este contestat însuşi 
conceptul de efecte care a ghidat cercetările din domeniul 
comunicării încă de la începuturi. Pe de o parte este subli- 
niată îngustimea noţiunii care se referă numai la efectele as- 
teptate si care ignoră efectele „perverse” — cele neanticipate, 
pe de altă parte nu sunt luate în consideraţie decât efectele 
conţinuturilor mesajelor, ignorând acţiunea mediului ca ve- 
hicul senzorial si cognitiv (Proulx, 2001). Forjând noţiunea 
de lectură negociată - conform căreia sensul şi efectele se 
nasc în interacțiunea dintre texte şi rolurile asumate de către 
publicuri, pentru reprezentanţii acestui curent tehnologia 
are o dimensiune abstractă. Pentru ei inovaţia tehnologică 
rămâne rigidă şi nu este modelată în interacțiunea cu utili- 
zatorul consumator, motiv pentru care cercetătorii nu sunt 
preocupaţi de felul în care cadrul socio-tehnic îşi pune am- 
prenta asupra genezei tehnologiei. 

„Tehnologia culturală” Antropologii au fost unii dintre pri- 
mii cercetători care au privit tehnica din perspectivă cultu- 
rală. De la Marcel Mauss, antropologia tehnicii se sprijină 
pe câteva principii: tehnica trebuie privită ca fenomen social 
total, tehnica împrumută caracteristici specifice de la cul- 
turile specifice diverselor etnii, activitatea tehnică trebuie 
privită în legătură cu cea magică si rituală cu care se con- 
fundă adesea. Deşi programatic etnologia tehnicii își pro- 
pune să studieze procesele şi nu obiectele, de cele mai multe 
ori studiile se limitează la descrieri, ignorând tocmai relati- 
ile sociale din contextul obiectelor. Flichy explică esecurile 
acestui tip de abordare prin dificultatea de a decela relațiile 

si mizele sociale care se tes în jurul unei tehnici stabiliza- 
te şi pledează pentru studiul noilor tehnologii în contextul 
lor de funcţionare. În opinia sa, în schimbarea produsă de o 
nouă tehnologie se poate analiza construcţia interacțiunilor 
care o permit şi o generează. Astfel, sociologul inovației în 
comunicare răspunde criticilor care reproşează cercetători- 
lor prea marele interes pentru noile tehnologii (Flichy, 2006, 
76-82). 

Tehnologia ca artefact social. Noua sociologie anglo-saxonă 
a ştiinţei îşi are ca teren de studiu tot inovaţia, dar, pornind 
de la tezele lui Kuhn, se concentrează asupra controverselor 
ştiinţifice. Perspectiva constructivismului social abando- 
nează modelul tradițional etapizat al trecerii de la cercetare 
la piaţă şi propune un model multidirectional în care teh- 
nica evoluează simultan în mai multe „cadre tehnologice” 
care constituie mediul social si cognitiv în care inovatorii si 
utilizatorii concep şi utilizează obiectul tehnic. Diferite gru- 
puri de actori sociali care împărtăşesc aceeaşi reprezentare 
asupra obiectului tehnic intervin în procesul de elaborare 
şi de stabilizare a utilizărilor artefactului. Constructivismul 
social nu afirmă numai că forma obiectului tehnic este influ- 
entatä social, ci că fenomenele naturale, interesele sociale si 
artefactele sunt construite social. Dacă abordarea culturală 
a tehnologiei se centrează pe obiect şi de cele mai multe ori 
nu ajunge la procesele sociale în care acesta funcționează, 
constructivismul social minimizează aspectul tehnic că- 
zând în determinism!" social (Proulx, 2000, Flichy, 2003). 


10 


„O [...] distictie se dovedeşte utilă: cea dintre problema determinării 


şi postura epistemologică a determinismului. În ultimii ani a existat tendința, 
din dorinţa evitării capcanei deterministe, de a confunda prea uşor chestiunea 
determinării — care vizează o dimensiune cauzală esenţială [...], cu postura 
filosofică a determinismului care aduce totalitatea explicării la desemnarea 

Un reprezentant al curentului constructivist, interesat de 
felul în care societatea modelează tehnologia, este Claude 
Fisher, care în istoria socială a telefonului demonstrează 
cum tehnologia este adaptată la utilizările consumatorilor 
chiar în defavoarea intereselor economice ale producători- 
lor (Shade, 2002). 


m—( COMUNICAREA ÎN ACȚIUNE 


Fractura digitală 


Conceptul se referă pe de o parte la accesul la mijloacele ma- 
teriale — calculatorul si rețeaua; si, pe de altă parte, la diferenţele 
de aculturatie digitală. În zonele sărace ale lumii continuă să se 
manifeste o dublă fractură comunicationalä care priveşte utili- 
zarea restrânsă atât a internetului, cât şi a mijloacelor mobile de 
comunicare (Penard et all., 2012). Dacă în urmă cu un deceniu 
accesul la suportul tehnic încă mai reprezenta principala sursă 
de inechitate si în societăţile dezvoltate, astăzi se constată o ate- 
nuare a discrepantelor de ordin economico-material, dublată 
în schimb de adâncirea decalajelor dintre utilizatorii comuni. 
Ţările care au pierdut startul conectării la rețeaua globală au re- 
cuperat prin viteză. Spre exemplu Franţa, care rămăsese atașată 
de proiectul Télétel, în urma raportului lui Gerard Théry (1994) 
cu privire la autostrăzile informaţiei, a făcut începând din 1995, 
eforturi coordonate de guvern pentru recuperarea întârzierii. 
România a trebuit să surmonteze si decalajul tehnologic si pe 
cel economic. În lipsa unui program coordonat de instituţiile 


statului, internetul s-a dezvoltat în România exclusiv datorită 


iniţiativei private şi pe baza filosofiei liberale înscrisă în însăşi 


cauzală a determinantilor. Totul se petrece ca și cum am fi aruncat chestiunea 
pertinentă a determinării cu „apa din baia” determinismului!” (Proulx, 2002, 
29) 

arhitectura rețelei. Ca în statele cu economii emergente, şi în 
România s-a dezvoltat mult mai puternic rețeaua de telefonie 
mobilă si cu o oarecare lentoare față de aceasta rețeaua infor- 
matică. Numărul de cartele SIM active pentru telefonia mobilă 
era de 24,5 milioane față de o populaţie estimată la 21, 5 mili- 
oane conform raportului Public Inteligence din ianuarie 2011. 
Gradul înalt de conectare la reţeaua de telefonie mobilă (de 
peste 110%) este explicat de slaba acoperire a rețelei de telefo- 
nie fixă și de prețurile accesibile practicate de marii furnizori 
internaţionali pentru România. 

Nivelul de penetrare al Internetului este mult mai scăzut. 
Dacă raportăm populaţia online de 8,578 milioane din iunie 
2012 (Internet World Stats, October 2012), la populaţia stabi- 
là de 19,044 milioane (conform rezultatelor parţiale ale recen- 
sământului din 2011), reiese un grad de conectare de 45,04%, 
procent mult inferior mediei europene. Bucureştiul şi zona li- 
mitrofă au cel mai înalt grad de conectare si de utilizare a mij- 
loacelor digitale (calculator personal, laptop, tablete electronice 
etc.). Chiar dacă România încă se află în a doua jumătate a cla- 
samentului țărilor membre UE în ceea ce priveşte conectarea la 
rețea, în perioada 2006 — 2010 a avut unul dintre cele mai rapide 
ritmuri de creştere — de la 14% la 47% (Europe - New media 
Trend watch Regions, 2012).Trebuie remarcat însă că peste ju- 
mătate din populaţia țării trăieşte în mediul rural (51,7% dintre 
bărbaţi şi 53,7% dintre femei) şi că sunt diferenţe semnificative 
de nivel de venituri si de studii între mediul urban si cel să- 
tesc. 

România figurează pe locul 9 în clasamentul țărilor cu cea 
mai mare viteză de internet, publicat de www.netindex.com 
pentru perioada 25.06.2010 - 24.12.2012. De asemenea 5 orașe 
din România figurează între cele 20 de orașe cu cea mai mare 

viteză de descărcare din lume în acelaşi raport. Rata înaltă, 
comparabilă cu a țărilor cu o tehnologică digitală avansată din 
Asia, este explicată de specialişti prin tinerețea rețelei care este 
în curs de dezvoltare şi care este optimizată în timp ce se creea- 
ză. Scăderea vitezei cu 8% înregistrată în ultimul timp şi care a 
dus la coborârea României de pe primul loc în Europa la poziţia 
a cincea, este datorată numărului din ce în ce mai mare de co- 
nexiuni din reţea. 

Datele dovedesc atenuarea fracturii digitale şi într-o ţară în 
care decalajele dintre zonele urbane şi cele rurale, între regiu- 
nile dezvoltate economic si cele care sunt în declin sunt foarte 
mari. 

Cea de-a doua fractură digitală se manifestă în primul rând 
la nivel generational. În timp ce maturii şi seniorii aparţin ge- 
neratiei culturii analogice, cei mai activi utilizatori de astăzi 
ai internetului sunt tinerii care au fost aculturati digital, dar 
în zece ani vor intra masiv în spaţiul virtual nativii societăţii 
informaţionale în rețea (Granjon, 2011, Lobet-Maris, 2011). 
În Franţa de exemplu, ancheta asupra blogosferei pentru anul 
2010 arată că 80% dintre bloggeri au vârste cuprinse între 20 şi 
40 de ani. Numai 4% dintre autorii de bloguri au peste 50 de ani. 
În România grupul de participanți activi la comunicarea prin 
bloguri este alcătuit în proporţie de 73,7% din tineri cu vârste 
între 20 şi 35 de ani, urmat de grupul de vârstă până la 45 de ani. 

Un alt decalaj major constatat statistic în blogosfera franceză 
este cel de gen: 67% dintre bloggeri sunt bărbaţi (http://www. 
nowhereelse.fr/enquete-blogosphere-2011-56668/). Pentru blo- 
gosfera româneascä nu sunt publicate date despre structura de 
gen, dar în blogosferă se discută despre numărul mic de femei 
şi despre vizibilitatea lor redusă (http://www.gandul.info). Este 
interesant că în Franţa femeile reprezentau deja 48% dintre 

utilizatorii de internet, dar că decalajul de gen în utilizarea blo- 
gului este aproape constant în perioada 2007-2010. Jouët (2011, 
60) explică lărgirea bazei de utilizatori comuni de internet femei 
prin banalizarea obiectului tehnic, care nu mai reprezintă nici 
miză de putere în relaţia dintre membrii familiei si nu mai suscită 
nici reticenta faţă de înalta tehnologie. În schimb, chiar dacă web 
2.0 nu necesită cunoștințe avansate de informatică, crearea si ad- 
ministrarea unui blog solicită o mai mare abilitate tehnică decât 
simpla consultare sau descărcare a unei pagini web. Studiile de 
gen au arătat că utilizările care implică un grad de tehnicitate mai 
ridicat rămân predominant masculine (Jouët, 2011, 61). 

O altă sursă de acces inegal la spaţiul virtual ca tribună de 
autoexprimare o reprezintă abilitățile comunicationale şi relati- 
onale ale indivizilor. Câtă vreme statisticile din anii 2006-2008 
luau în consideraţie blogosfera în totalitate, fără să specifice 
numărul de bloguri abandonate, în raportul asupra stării blo- 
gosferei publicat de site-ul technorati în 2012 se specifică faptul 
că majoritatea bloggerilor au o vechime mai mare de 2 ani şi că 
o pondere importantă a blogurilor active au o durată cuprinsă 
între 2 şi 6 ani. Aceste date atestă faptul că într-adevăr oricine 
poate încerca să deschidă un blog, dar conceperea unor pos- 
tări ritmice care să prezinte un grad de interes pentru publi- 
curi potenţiale este o întreprindere care solicită mai mult decât 
o cunoaştere minimală a mijlocului tehnic de comunicare. O 
cercetarea asupra bloggerilor de călătorie din România si din 
Franţa a arătat că toţi autorii blogurilor din eşantiontionul stu- 
diat aveau studii superioare, iar dintre aceştia cei care întruneau 
cel mai mare de vizualizări şi ocupau poziţiile din vârful clasa- 
mentelor auveau studii şi/sau experiență în domenii ale comu- 
nicării (Tudor, Stănciugelu, 2014). Astfel se aduce în discuţie 


problema decalajului informaţional și cognitiv. 

8.2.3. Sociologia utilizărilor tehnologiilor digitale 


Sociologia utilizărilor noilor tehnologii respinge orice formă de 
determinism, tehnologic şi social, priveşte imaginarul inovatorilor 
şi pe cel al utilizatorilor drept cadru tehnic al schimbării tehnolo- 
gice şi sociale, consideră că tehnologia nu este neutră si este purtă- 
toare de valori sociale. Tehnologia este concepută în cadrul socio- 
politic istoric şi cultural. Relaţia dintre schimbarea tehnologică şi 
schimbarea socială este una de influență reciprocă. 

În acord cu sociologii inovației, cercetătorii din sociologia uti- 
lizärilor afirmă că dimensiunea socială a obiectului tehnic este în- 
scrisă în acesta încă din faza de concepţie tehnică si că nu există 
inovaţie tehnică în afara socialului. Dar sociologia utilizărilor se 
ocupă de utilizare resituat în acțiunea socială si cu precădere de uti- 
lizärile date de marele public maşinilor de comunicare. Utilizarea 
nu este modul de folosire a unei tehnologi, ci un obiect ştiinţific 
de studiat în cadrul unei discipline. Sociologia utilizării nu se re- 
feră numai la formele de respectare a prescriptiilor tehnice, ci la 
multitudinea proceselor de intermediere care îi conferă calitatea 
de utilizare socială, pentru că utilizările sunt încastrate în matricea 
culturală, politică economică şi socială care le dă formă (Perriault, 
2008, Jouët, 2000). Utilizările sunt guvernate de o logică ce combi- 
nă elemente care tin de antropologie (reprezentări, mituri, practici 
simbolice), de sociologie (norme sociale, legitimare), elemente so- 
cio-cognitive şi tehnice (Perriault, 2002). 

Construcţia utilizărilor unei inovaţii tehnice parcurge urmă- 
toarele faze: adoptarea, descoperirea, învățarea şi banalizarea. 
Astăzi toate sferele de activitate interacționează măcar partial cu 
mijloacele de comunicare şi de aceea schema cauzală conform că- 
reia utilizările ar fi produsul fazelor de difuzare şi adoptare nu este 


satisfăcătoare. Transformările economice si sociale care străbat atât 

sectorul productiv, cât şi structurile sociale de apartenenţă consti- 
tuie fermentul utilizărilor sociale. Parcursul de înscriere a unei noi 
tehnologii în practicile sociale si de dobândire a statutului de obiect 
comun poate să cuprindă refuzul, abandonul, diminuarea frecven- 
tei de utilizare sau creşterea ratei de utilizare. Utilizările sociale ale 
tehnologiilor digitale de comunicare sunt de o mare varietate, dar 
plasticitatea lor nu este infinită şi în grupurile sociale se decelează 
aplicaţii dominante şi practici specifice. Noile tehnologii de comu- 
nicare sunt obiecte cu mare încărcătură simbolică, de aceea utiliza- 
rea nu este pur instrumentală, ci se grefează pe semnificaţii sociale 
(distincţie socială, performanţă profesională, câştig în sociabilitate, 
etc). Utilizările noilor tehnologii vin în continuarea celor vechi, sta- 
bilindu-se o filiatie a utilizărilor. Nu este vorba de dispariţia utiliză- 
rilor vechi, ci de o reasezare şi o recombinare a utilizărilor vechilor 
şi noilor tehnologii. Aceste procese complexe sunt responsabile de 
modificările practicilor comunicationale, a conţinuturilor si for- 
melor comunicării (Jouët, 2000, 2009). 

Perriault (2008) remarcă faptul că, iniţial, cuvântul usage de- 
semna practici sociale admise, ceea ce este în acord cu primul sens 
oferit de dicționarul Robert de sociologie (1999) care face referire 
la practici sociale pe care vechimea sau frecvenţa le face normale 
într-o cultură dată. Al doilea sens oferit în dicţionar face trimitere 
la utilizarea unui obiect natural sau simbolic în scopuri particula- 
re şi pune în evidenţă semnificaţiile culturale complexe ale acestor 
conduite cotidiene. Proulx (2005) reține ca adecvat pentru studiile 
utilizărilor tehnologiilor de informare și comunicare cel de-al doi- 
lea sens. Perriault (2008) observă prezenţa aspectului normativ în 
noţiunea usage, aspect ce nu trebuie neglijat atunci când se face 
referire la reprezentările inovatorilor despre obiectul tehnic şi des- 
pre viitorii utilizatori ai acestuia. Aspectul normativ trebuie avut în 
vedere şi în lungul proces de legitimare a obiectului tehnic ca util şi 

licit. „Ce se face” şi „ce nu se face”, în ce condiţii si în ce circumstan- 
te se stabileşte sub presiunea opiniei dominante în timpul utilizării. 

Pentru înţelegerea semnificației utilizărilor este fundamental 
studiul reprezentărilor şi al valorilor investite în utilizarea unei 
tehnologii (Proulx, 2008, Chambat, 1994). Comportamentele ordi- 
nare, rutinele, ritualurile cotidiene constituie terenul formării uti- 
lizärilor şi păstrează urmele sensului investit în practici. Utilizärile 
depășesc limita utilizărilor funcţionale şi depind de raportul care se 
stabileşte între reprezentările tehnicienilor despre obiectul tehnic şi 
viitorii lor utilizatori, pe de o parte, și de reprezentările pe care le 
au utilizatorii despre tehnologia digitală de comunicare, pe de altă 
parte. Astfel reprezentările inovatorilor (asupra obiectelor tehnice 
şi asupra utilizatorilor) au un rol central în procesul de concepţie 
al inovației, iar reprezentările utilizatorilor (asupra tehnologiilor) 
sunt fundamentale în procesul de apropriere (Jouët, 1997, Cardon, 
1997, Flichy, 2003, Carey, Martin, 2009). În jurul reprezentărilor 
individuale se construiesc practicile de comunicare. Reprezentările 
asupra viitorului sunt responsabile în bună măsură de trecerea de 
la comunicarea de masă la cea individuală, de la consumul media- 
tic pasiv la interactivitate. 

Cadrul socio-tehnic ordonează interrelatiile dintre diferitele 
componente ale unui artefact - considerat ca obiect tehnic neutru 
- şi diferitii actori sociali (fie ei oameni de ştiinţă şi tehnicieni în 
cazul sociologiei inovatiilor sau utilizatorii în cadrul cercetărilor 
asupra utilizărilor banale, cotidiene). Cadrul socio-tehnic este cel 
care cuprinde imaginarul lumii inovatorilor si pe cel al utilizatori- 
lor în cadrul mai larg al imaginarului social. Astfel, obiectele teh- 
nice, cu puternică încărcătură simbolică, şi utilizările lor sunt for- 
matate de cadrul imaginarului tehnic, al istoriei tehnice si în acelaşi 
timp de condiţiile socio-politico-economice, istorice si culturale. 
Reperarea cadrului socio-tehnic face previzibilă acțiunea (Flichy, 

2003). Cadrul tehnologic este mediul social si cognitiv în care teh- 
nicienii si utilizatorii concep si utilizează obiectul tehnic. În acelaşi 
timp constructivismul social nu se limitează la a afirma că doar 
forma obiectelor tehnice este definită social, ci mai mult socialul 
este încrustat în însăşi substanța obiectului care este privit drept 
construct social. 

Cadrele socio-tehnice se generează şi se stabilizează pe durate 
lungi de timp. De cele mai multe ori cadrele originare se modifică 
substanţial până la totala transfigurare, pe măsură ce inovaţia se di- 
fuzează si se banasozeazä. Conceptul de cadru de utilizare, propus 
de Flichy pentru analiza mijloacelor de comunicare, permite articu- 
larea modalitätilor istorice de stabilizare a utilizărilor cu reprezen- 
tările sociale dominante într-o epocă sau alta. Cadrul de utilizare 
are o dublă funcție: pe de o parte are funcție simbolică si cognitivă, 
iar pe de altă parte permite organizarea interacțiunilor om- maşină, 
între utilizatori şi între conceptori şi utilizatori. Cadrul socio-tehnic 
nu este doar o juxtapunere a cadrului de funcţionare şi a cadrului 
de utilizare. Există o articulaţie complexă între cele două. Mai în- 
tâi inovatorii îşi pun problema utilizărilor inovației din perspectivă 
tehnică si socială. Unei utilizări tehnice îi pot corespunde mai multe 
utilizări sociale. Cadrul tehnic este legat de condiţiile de utilizare, iar 
cel social este cel care structurează utilizările sociale (Flichy, 1997, 
2003, 2008, Yahyaoui, 2006, Millerand, 1998). La intersecţia lor se 
construieşte relaţia dintre utilizator şi tehnologie. 

Pentru noile tehnologii de comunicare, formarea cadrelor nu 
este independentă de dispozitivele care le preced şi de utilizările 
acestora. Paquienseguy (2006) avansează ideea unei maleabilitäti 
crescânde a cadrelor socio-tehnice ale tehnologiilor digitale de co- 
municare si a unei deplasări a cadrelor dinspre latura tehnică spre 
cea comunicationalä a obiectelor. În acest sens autorul consideră 
că noile utilizări datorate posibilităților de transfer, de încărcare, 

de interconectarea documentelor creează o concatenare care actio- 
nează ca o frână în construcţia cadrului-sociotehnic. 

Întrebarea care preocupă cercetătorii comunicării mediate de 
tehnologiile digitale rămâne modul în care utilizarea lor influen- 
teazä relaţiile sociale. Cercetătorii care care avansează ipoteza re- 
compunerii sociabilitätii se concentrează asupra analizei legături- 
lor sociale care se formează în rețea. Studiile au relevat trei tendinţe 
majore: (1) sub greutatea bagajului cultural, cognitiv și social al 
indivizilor care structurează practicile, noile forme de sociabilitate 
mediatică se articulează cu reţele de sociabilitate tradiționale; (2) în 
unele cazuri mijloacele digitale de comunicare evidenţiază rețeaua 
tradiţională de relaţii sociale, (3) noile practici mediatice participă 
la rearticularea structurilor de sociabilitate. Patru caracteristici ale 
noilor tehnologii de comunicare sunt importante pentru modul în 
care participă la recompunerea structurală a practicilor de socia- 
bilitate: potentialitatea multiplicării contactelor sociale, facilitarea 
conexiunilor la distanță bazate pe afinitate, mobilitatea nodurilor 
rețelei de comunicare si individualizarea sociabilităţii. O altă în- 
trebare centrală ce vizează lămurirea relaţiei dintre TICN şi rapor- 
turile sociale este în ce fel tehnologia digitală ca mijloc de mediere 
a comunicării acompaniază sau modifică relaţiile dintre membrii 
societăţii. Cercetările au evidenţiat patru forme de articulare a rela- 
tiei dintre tehnologie si relaţiile interumane: (1) hipermodernitatea 
tehnică este folosită pentru legarea unor relaţii sociale arhaice, (2) 
tehnicizarea relaţiilor interpersonale si reconfigurarea prezente- 
lor, (3) medierea specifică tehnologiei digitale permite dezvoltarea 
unor noi forme de autonomie si control social, (4) generalizarea 
registrului intim şi sărăcirea interacțiunii sociale. 

În acelaşi timp interpunerea tehnologiei digitale în procesele de 
comunicare modifică relaţiile dintre apropiaţi sub trei aspecte. Un 
prim mod de influenţă a relaţiilor se referă la gestiunea prezenţei 

sub dublul impact al nevoii de mentinere al legäturilor si al dorintei 
de menţinere a distanţei. Acest joc al distanțelor alături de parti- 
cularitätile tipurilor de comunicare mediate de tehnologia digitală 
modifică raporturile de putere între participanţii la comunicare. În 
al treilea rând utilizarea noilor tehnologii digitale modifică formele 
şi conținuturile comunicării pentru că sunt excluse o poarte dintre 
formele neverbale ale comunicării şi sunt adăugate si adaptate alte 
forme specifice comunicării mass media (Bajolet, 2005). 

Obiectele tehnice au un rol determinant în viața socială, dar, 
după cum afirmă Proulx (2001), nu în sensul determinismului teh- 
nic, ci în sensul că ele acţionează în țesutul social prin facilitățile si 


constrângerile pe care le poartă în însăși structura lor. 


8.3. Impactul comunicării mediate digital asupra câmpului social 
8.3.1. Comunicarea în rețea 


Faţă de mijloacele clasice de comunicare, noile medii au introdus 
schimbări care au ridicat problema adecvării vechilor metode de ana- 
lizä la genurile hibride care au apărut prin interactivitate, multime- 
dia şi hipertext. Analiza noilor medii trebuie să țină seama de faptul 
că utilizatorul - producător de conţinut devine axa centrală a comu- 
nicării, identitatea mediului devine evidentă prin conţinut, multime- 
dia este noul limbaj, totul se întâmplă în timp real, hipertextul este 
gramatica şi cunoaşterea este noul nume al informaţiei. Aceste ca- 
racteristici duc la câteva schimbări paradigmatice de la comunicarea 
de masă la e-comunicare, pe care Jose Luis Orihuela (2003) le inven- 
tariază astfel: de la audienţă la utilizator, abundența informaţională, 
lipsa gatekeepingului editorial, distribuţia este înlocuită de accesul 
liber, de la comunicarea unidirecțională la interacțiune. 

La 10 ani după ce internetul a devenit o tehnologie utilizată la 
nivel global, Gavard-Perret (2000, 91) evidenţiază necesitatea unei 

revizitări critice a teoriilor comunicării care să țină seama de carac- 
teristicile comunicării în rețeaua globalizată şi de schimbările pe 
care noua tehnologie le aduce în procesul de comunicare. Demersul 
său se fundamentează pe rolul central pe care îl joacă specificitätile 
noilor tehnologii numerice în modificarea raporturile dintre par- 
ticipantii la procesul de comunicare, dar si dintre aceştia şi ceea ce 
se comunică. Remarcând că schema clasică a circulaţiei informati- 
ei de la un emiţător către un receptor (Shannon, 1947) modificată 
de DeFleur (1970) şi provenind dintr-o viziune matematică asu- 
pra informaţiei nu poate da seama de influenţa tehnologiei digi- 
tale asupra informaţiei, cercetătorul se sprijină pe teoria mașinilor 
de produs simulacre a lui Schaeffer pentru a evidenția capacitatea 
tehnologiei digitale de a masca diferenţele dintre realitate si simu- 
lacrele acesteia. Astfel, Gavard-Perret construieşte un demers critic 
asupra comunicării în societatea informaţională care, în viziunea 
sa, suscită iluzia libertăţii - când, de fapt, trebuie respectate reguli- 
le unui sistem, iluzia obiectivitätii creată de multiplicarea surselor 
- cînd, în realitate, furnizorii joacă rolul de gate-keeper-i si iluzia 
comunicării în condiţiile în care performanţele tehnice de rapidi- 
tate şi eficiență a transmiterii informaţiei şi conectarea la rețeaua 
mondială accentuează singurătatea internautului (Gavard-Perret, 
2000, 91-96). 

Critica lui Gavard-Perret vine ca un răspuns polemic adresat 
optimistilor internetului care văd în această nouă tehnologie de co- 
municare un mijloc de democratizare şi libertate a expresiei, de ac- 
ces neîngrădit la informaţie si de extindere a relaţiilor sociale prin 
comunicarea în rețea (Levi, 1990, 1994, 1997, Negroponte, 1999). 

Trebuie, totuşi, făcute două remarci. Prima este legată de mo- 
mentul publicării articolului - anul 2000, înainte de apariția web 
2.0 şi a consumatorului/producător de conţinut; în epoca în care, 
înainte ca blogul să ofere un suport tehnic uşor de manipulat de 

nespecialisti, puterea de exprimare pe internet era evident a speci- 
alistilor. Si nu trebuie minimalizat faptul că accesul la rețea depinde 
de gradul de extindere al rețelelor la nivelul statelor naţionale şi de 
accesibilitatea financiară a unui ordinator la nivel individual. 

A doua remarcă vine în sprijinul punctului de vedere al lui 
Gavard, chiar şi în condiţiile extinderii rețelelor naţionale de inter- 
net şi în condiţiile scăderii constante a prețurilor calculatoarelor. 
Spaţiul virtual nu este în afara luptei pentru putere la nivel macro 
şi microsocial. Rheingold (2000) avertizează că internetul este un 
spaţiu deschis, liber şi nereglementat, dar că miza sa economică de 
miliarde de dolari si potenţialul său de influenţă politică îl reco- 
mandă ca pe o ţintă în lupta pentru putere: „Netul este încă în afara 
controlului în fundamentul său, dar s-ar putea să nu mai rămână pe 
acest drum pentru mult timp. Ceea ce ştim si ceea ce facem în acest 
moment este important pentru că este încă posibil pentru indivizii 
din lumea întreagă să se asigure că această sferă a discursului uman 
rămâne deschisă spre cetăţenii planetei înainte ca greii politicii şi ai 
economiei să și-o asume, să o cenzureze si să ne-o vândă inapoi. 
(£n.) ( Rheinglod, 2000, 5). 

Lumea virtuală este conectată la lumea economică reală - ba- 
nii circulati în spaţiul virtual provin şi produc efecte în spaţiul real 
(Guţu, 2007, pp 95, 97-98,). "Trebuie să constatăm că firmele care 
sunt proprietare ale acestor platforme (,Gigantii Internetului”:Google, 
Facebook, Yahoo...) - pe care utilizatorii circulă în aparenţă liber, 
chiar dacă trebuie să se conformeze constrângerilor logice ale inter- 
fețelor - captează date produse de utilizatori, aceste date fiind sursa 
unui nou regim de creaţie a valorii economice, fondată pe o trans- 
formare a acestor informaţii (uneori minime) în resurse mercantile 
(metadate)” (t.n) (Proulx, 2011). 

—( COMUNICAREA ÎN ACȚIUNE ) 


Spațiul virtual este interconectat cu cel geopolitic (Perriault, 
2011) si tensiunile din spațiul real produc strategii si tactici 
de atac, război si securitate în cyberspatiu (Dossé, 2011). Un 
exemplu revelator este China care, bazându-se pe demografie 
si o politică susținută de implementare a noilor tehnologii si-a 
dezvoltat o rețea națională de internet din ce în ce mai extin- 
să care se impune ca un actor principal pe piața informatio- 
nală globală (Arsène, 2011). Acest fenomen repune în discuție 
problema accesului la informație si la puterea pe care o dețin 
furnizorii de servicii în rețeaua mondială (Le Crosnier, 2011). 
Europa se găseşte dependentă de serviciile furnizate de com- 
paniile americane, ceea ce ridică probleme de cybersecuritate 
(Arnaud, 2011, Benhamou, 2011). Pe de altă parte, Perriault 
(2011) remarcă importanța suportului tehnologic atunci când 
discută raportul de putere între furnizorii de internet, interesele 
politice si utilizatori. În decembrie 2011 primăria capitalei chi- 
neze îi obligă, în numele protecției utilizatorilor si credibilitätii 
platformelor, pe deţinătorii de conturi de micro-blogging să se 
identifice prin numele real, ceea ce este interpretat de analiști 
si utilizatori ca o formă de control (Leblal, 2011). Tot exemplul 
Chinei este semnificativ pentru felul în care deţinătorii supor- 
tului tehnologic pot impune cenzura informaţională - ceea ce 
Gavard numeşte gate-keeping - sau pot coordona războaie sau 
acțiuni teroriste informaţionale pe teme punctuale în rețeaua 


naţională şi în cea globală (Arsene, 2011, Guţu, 2007). 


8.3.2. Societatea informaţională în rețea 


Proliferarea reţelei de internet la nivel mondial si infiltrarea co- 


municării mediate de rețea în toate sferele de activitate socială au 


328 | Irina STANCIUGELU, Raluca TUDOR, Adriana TRAN, Vasile TRAN 


atras atenţia cercetătorilor asupra efectelor macrosociale ale feno- 
menului. Pe fondul creşterii individualismului şi a scăderii autori- 
tăţii instituţiilor, schimbările tehnologice foarte rapide au indus noi 
configurări ale spaţiului social. Coliziunea dintre rapiditatea proli- 
ferării noilor tehnologii şi stabilitatea practicilor sociale antrenează 
mutații sociale si crize la nivel global. Este vorba despre o nouă eră 
- a informaţiei sau despre o prelungire a societăţii industrializate? 
Este o întrebare la care cercetătorii nu au un răspuns definitiv, câtă 
vreme procesele sunt în derulare. 

Tehnologiile digitale au permis interconectarea ordinatoarelor 
în reţea şi circulaţia fluxurilor de informaţie. Codul digital uni- 
versal facilitează transmiterea, descărcarea şi transformarea infor- 
matiilor de orice natură de către un număr aproape nelimitat de 
utilizatori în moduri neimaginat de diferite. Această capacitate a 
codului binar şi a tehnologei digitale de a interconecta fluxurile 
de informaţii este esenţa revoluţiei informaţionale. Spre deosebire 
de celelalte momente de ruptură, actuala revoluţie tehnologică in- 
terconectează și transformă toate celelate tehnologii, datorită fap- 
tului că se poate constitui într-o interfață unică digitală. Reţeaua 
prin capacitatea sa de transformare a informaţiei acţionează asu- 
pra procesului de cunoaştere. Unicitatea noii revoluţii tehnologice 
constă în aceea că este omniprezentă în toate activitățile umane 
devenind însuși țesutul social. Logica reţelei încarnată de internet 
se aplică tuturor domeniilor de activitate care pot fi interconectate. 
Ceea ce deosebeşte actuala societate în rețea de alte tipuri istorice 
de societăţi care au adoptat această formă de organizare este că 
niciodată înainte de noua paradigmă tehnologică informatică nu 
a existat o bază materială care să permită extinderea logicii rețelei 
la întreaga structură socială. Caracteristicile noii paradigme teh- 
nologice informaţionale sunt: informaţia ca materie primă, om- 
niprezenta noilor tehnologii, logica reţelei, supletea proceselor, 

organizării şi a instituţiilor, convergenta tehnologiilor către un 
sistem integrat. 

În societatea capitalistă globalizată de după căderea blocului 
comunist acumularea de capital rămâne valoarea fundamentală a 
rețelei economice dominante. Societatea informațională globaliza- 
tă este structurată în jurul reţelei de fluxuri financiare. Acumularea 
şi multiplicarea capitalului are loc pe piețele financiare globale a 
căror structură este asigurată de reţeaua informaţională în spațiul 
atemporal al fluxurilor financiare. Producţia se desfășoară în spa- 
tiul fizic temporal, câtă vreme profitul se întoarce în metareteaua 
virtuală şi atemporală financiară. „În acest cazinou electronic glo- 
bal capitalurile private prosperă sau sunt periclitate, se pecetluieste 
soarta întreprinderilor, economiilor individuale, monedelor nati- 
onale şi economiilor regionale. Jocul este la sumă nulă: perdantii 
plătesc pentru câștigători” (Castells, 1998, 578). În societatea în 
rețea funcţiile dominante se interconectează în rețeaua virtuală 
globală care subîntinde spaţiul fluxurilor, în timp ce funcţiile se- 
cundare şi actorii subalterni sunt din ce în ce mai izolaţi în spațiul 
real (al locurilor) din ce în ce mai fragmentat. „[...] o distanță so- 
cială infinită se stabileşte între această metaretea si cei mai multi 
dintre indivizi, activităţi si locuri. [...] semnificaţia lor structurală 
este abolită, absorbită de logica în logica metaretelei în care se pro- 
duc valorile, sunt create codurile și se exercită puterea” (Castells, 
1998, 583). 

Castells consideră că revoluţia tehnologică informaţională care 
a produs suportul material al societăţii în rețea schimbă funda- 
mental raportul dintre cultură şi natură. Cercetătorul argumentea- 
ză intrarea într-o nouă eră, cea informaţională, prin faptul că este 
prima dată în istorie când cultura nu se mai raportează la natură, 
ci la ea însăşi. Convergenta dintre evoluţia istorică si schimbarea 
tehnologică a condus către o formă de organizare şi interacțiune 

socială pur culturală, autonomă faţă de fundamentele materiale ale 
existenţei. 

Pe fondul slăbirii instituţiilor şi mai cu seamă a delegitimării 
statelor naţionale, subiectul prins între nevoia de conectare în re- 
tea şi tendinţele individualiste se retrage, ca formă de autoapărare, 
în identitățile primare (de gen, religioase, etnice, teritoriale, nati- 
onale). Logicii binare a rețelei incluziune/excluziune, analfabetii 
informationali, consumatorii lipsiţi de importanță pentru fluxurile 
economice, teritoriile care nu au echipamentele tehnologice care 
să le permită participarea la fluxurile informaţionale, de capital şi 
economice nu-i pot răspunde decât prin refuz - autodeconectarea. 
Sinele individual sau colectiv îşi caută un sens în afara rețelei, re- 
fuzând logica univocă a acesteia. Comunicarea pe orizontală între 
indivizi, susținută de reţea, le oferă marginalilor / exclusilor posibi- 
litatea de a se organiza în comunități de rezistenţă care îşi apără te- 
ritoriul, timpul şi valorile „în fața logicii destructurante a rețelelor 
informatice destructurante” (Castells, 2001, 430). 


8.3.3. Societatea globală în rețea 


În „Informationalism, Networks, and the Network Society: A 
Theoretical Blueprint” publicat în volumul „Ihe Network Society. 
A Cross-cultural Perspective”, Castells (2004) își nuanteazä pozi- 
ţia teoretică față de problematica noilor tehnologii evoluând de la 
gândirea determinist tehnologică de tip mcLuhanian către o per- 
spectivă socio-istorică în care societatea nu mai decontează efectele 
revoluţiei tehnologice, ci interacționează cu tehnologia şi se modi- 
fică reciproc. În primul rând este mai pregnant evidenţiată evoluţia 
istorică a tehnologiei şi mai slab accentuat aspectul revoluționar. În 
al doilea rând, societatea în rețea nu mai este tratată ca aflându-se 


în ruptură față de societatea industrială, ci ca o continuare pe alte 

baze tehnologice a acesteia. Cea mai evidentă repozitionare teore- 
tică o reprezintă, însă, redefinirea conceptului de eră a informaţiei. 
În lucrarea din 2004 Castells nu mai consideră informaţia ca un 
factor definitoriu pentru noul tip de societate şi acceptă că toate 
societăţile au ca bază a puterii şi bogăției informaţia şi cunoașterea. 
Conceptul societate informaţională este cu totul înlocuit de cel de 
societate în rețea. Justificarea stă în rolul tehnologiei comunicării 
în procesul de transformare socială si în puterea înglobată în teh- 
nologia informaţiei. Unicitatea noii paradigme - informationalis- 
mul constă în trei caracteristici ale tehnologiei digitale: capacitatea 
de comunicare, procesare şi auto-extindere în termeni de volum, 
complexitate şi viteză, abilitatea de recombinare si flexibilitatea. 
Chiar dacă în continuare susține emergenţa noii tehnologii digitale 
în afara societăţii şi exclusiv pe seama cadrului stiintifico-tehnic al 
anilor 60, poziţia lui Castells se nuanteazä față de factorii care au 
determinat schimbările sociale. Astfel, la originea noii paradigme 
tehnologice si a societăţii în rețea care sunt inseparabile au stat trei 
procese independente, dar care au conlucrat: criza şi restructurarea 
industrialismului si a modurilor de producţie - capitalismul şi eta- 
tismul, mişcările sociale din anii 60 şi 70 şi revoluţia tehnologică. 

Observarea evoluţiei către comunicarea wireless îl conduce pe 
Castells către luarea în considerare a utilizărilor şi a practicilor so- 
ciale în rețea. Deja individul nu mai este privit ca subordonat logi- 
cii reţelei, ci ca actor social care trebuie să facă faţă dificultăţilor si 
să-şi asume responsabilitatea de a-şi construi rețele de comunicare 
pornind de la propria identitate şi de la proiectele personale. Chiar 
dacă în această nouă abordare individul este capabil să aibă initi- 
ativă socială în reţea, să acţioneze în propriu interes, deasupra sa 
planează legea binară a reţelei și pericolul excluziunii. 

Moblilitatea crescândă a comunicării în rețea a motivat şi alte 
poziționări teoretice vecine cu determinismul tehnologic. Weygand 

(2006) pune în discuţie a doua epocă a societăţii informaţiei, por- 
nind de la conceptele de apropriere şi utilizare socială. Cercetătorul 
francez consideră că tehnologiile din ce în ce mai invazive şi mai 
interconectate provoacă individul la un efort din ce în ce mai in- 
tens de adaptare la tehnologie. Aproprierea presupune luarea în 
stăpânire în interes propriu a obiectului tehnic, or, în opinia lui 
Weygand, noile obiecte tehnice de comunicare se insinuează şi sunt 
mascate astfel încât actorul social nu mai conştientizează prezența 
şi acţiunea lor, limitându-se la adaptare si nu la apropriere. Mai 
mult, raportul dintre om si obiect tehnic este modificat substanţial 
de capacitatea noilor tehnologii digitale de a se interconecta şi a 
comunica între ele în afara omului. Viziunea lui Weygand (2008) 
este a unei societăți asimetrice în care rețeaua este concepută de 
inovatori pentru a servi interesele economice ale marilor corpora- 
ţii transnationale. Paradoxal, cercetătorul francez se revendică din 
sociologia utilizărilor sociale, (curent care pune în centrul teoriei 
asupra relaţiilor sociale mediate de tehnologie actorul social con- 
ştient şi care ia în stăpânire tehnologia în folosul său), dar ajunge la 
o viziune în care rolul individului devine minor în raport cu retea- 


ua tehnologică şi cu interesele economice. 


8.3.4. Rolul tehnologiei în producţia de relaţii sociale 


Ignorată la început, tehnologia s-a impus treptat ca un factor 
important în procesul de comunicare. Influențele sale s-au dove- 
dit esenţiale în ceea ce priveşte forma şi conţinutul comunicării, al 
tipului de legături care se stabilesc între participanți și al raporturi- 
lor sociale la scară macrosocială. Schimbarea tehnologică este de- 
terminată (Proulx, 2005) de contextul socio-tehnic, căci un mijloc 
de comunicare nu este numai un artefact neutru, el înmagazinează 


în însăşi substanța sa reprezentările inovatorilor despre ei înșiși, 

despre inovaţie si viitorii utilizatori; reprezentările utilizatorilor 
despre obiectul tehnic, posibilitățile sale şi potentialele utilizări; un 
întreg imaginar colectiv este mobilizat şi încastrat în obiectul de 
comunicat - adânc impregnat simbolic, obiectul tehnic este o miză 
de putere care structurează relaţiile dintre participanţii la comu- 
nicare. Tehnologia de comunicare emerge dintr-un context social, 
cultural, economic şi politic. Concepţia tehnologică este rodul unei 
gândiri mitice de fond şi a unei logici tehnice, mobilizate pentru a 
rezolva un dezechilibru resimțit la nivel societal. 

De la reducerea sa la simplu suport al comunicării mesajului 
dinspre un emițător atotputernic (primele modele funcționaliste), 
tehnologia a fost tratată mai întâi ca o cutie neagră şi obiect de 
consum (teoriile difuzării), apoi drept factor de prim rang în struc- 
turarea legăturilor sociale - eclipsând chiar rolul factorului uman 
(determinismul tehnologic), pentru ca mai apoi rolul său din nou 
să fie minimizat în teoriile acuzate de determinism social. În te- 
oriile comunicării raporturile dintre om şi maşina de comunicat 
au fluctuat, cercetătorii concentrându-se când cu precădere aupra 
factorului uman, când asupra celui tehnologic. Schimbarea socială 
din anii 60 şi cea tehnologică din anii 70 au condus la o regândire 
critică a rolului acordat tehnologiei în structurarea socialului prin 
procesul de comunicare. Studiile din această perioadă se concen- 
trează pe medierea tehnologică a raporturilor sociale şi pe soci- 
alizarea obiectelor tehnice. Schimbarea de paradigmă socială de 
la capitalismul de stat la neo-liberalism, dar si tehnologică - de la 
telematică la internet au condus către reevaluări critice ale teoriilor 
comunicării şi schimbări de perspectivă care au luat forma teoriilor 
revoluţiei informaţionale - în variante optimiste până la utopie sau 
pesimiste până la dezintegrarea socială, sau a curentului care neagă 
revoluţia şi ia în consideraţie filiatia tehnologică, studiind fractura 
tehnologică şi socială. 

Inovatia tehnologicä este motorul dezvoltärii societätii si co- 
municarea stă la baza relaţiilor sociale care caracterizează un tip 
de societate, dar comunicarea şi tehnologia de comunicare singure 
nu pot rezolva problemele unui tip de societate şi nici măcar, s-a 
dovedit prin cea mai recentă criză globală, că nu definesc un tip de 
societate. Actuala societate este capitalistă, chiar si în țările a că- 
ror ideologie este comunistă sau socialistă. Si modul de producţie, 
şi forțele de producţie sunt o continuare a industrianismului de- 
pendent de resursele energetice epuizabile. Tehnologia digitală de 
comunicare a modificat relaţiile sociale, a antrenat schimbarea ra- 
porturilor de putere, dar nu trebuie uitat că prima reţea globală de 
comunicare şi organismul său - Uniunea Universală a Poştei (crea- 
tă în 1874) — are deja mai mult de un secol şi că este expresia indus- 
trialismului capitalist, că globalizarea economică își are rădăcinile 
în doctrina Trumann a liberului schimb şi a început la încheierea 
celui de-al doilea Război Mondial, că prelungirea informaţională a 
acordului liberului schimb a fost pusă în operă tot începând cu anii 
50. Să punem exclusiv pe seama revoluţiei noilor tehnologii digitale 
schimbările sociale ale căror efecte dramatice le trăim astăzi, ar fi 
reductionist. Ar însemna să pierdem din vedere tendinţele neolibe- 
rale globaliste şi dereglementările piețelor financiare şi economice 
care s-au manifestat încă înainte de apariţia reţelei de internet. Este 
evident că rețeaua digitală de comunicare a oferit baza tehnologi- 
că şi infrastructura comunicationalä si a accelerat aceste fenomene 
sociale la nivel global, dar tehnologia şi comunicarea trebuie privite 
ca parte a societăţii actuale şi nu ca factori unici si nici principali ai 
schimbării sociale. 


9. Comunicarea publică 


Orice societate încearcă să lupte împotriva răului social care o 
loveşte (insecuritate, accidente, boli, degradarea spaţiului înconju- 
rător etc.) şi să promoveze valorile colective necesare confortului şi 
propriei sale dezvoltări. Foarte repede, reglementările şi controa- 
lele se dovedesc incapabile să obțină rezultatele așteptate. Nu este 
de ajuns ca o măsură să fie obligatorie pentru a modifica compor- 
tamentul individual. Mai bine ar fi să se încerce obţinerea adezi- 
unii voluntare a fiecăruia, încercîndu-se antrenarea oamenilor în 
această mișcare care presupune binele fiecăruia, precum şi acela al 
colectivităţi. Acesta este obiectivul comunicării publice. 


9.1. Poziționarea comunicării publice în câmpul comunicării sociale 


În timp ce publicitatea comercială laudă atuurile produselor 
pentru a-i face pe oameni să le cumpere, comunicarea publică, ale 
cărei tehnici și mijloace sunt asemănătoare datorită utilizării ge- 
neralizate a posibilităților mediatice (campanii de afişare, mesaje 
televizate), încearcă să-l facă pe fiecare cetățean responsabil de ale- 
gerile sale în materie de sănătate şi securitate şi să asigure partici- 
parea sa la viața publică. Comunicarea socială nu se mulţumeşte să 
informeze. Un anunţ de tipul „Nu fumati! Tutunul este dăunător 
sănătăţii” nu le oferă fumătorilor îndeajuns de multe motive pen- 
tru a-şi schimba comportamentul. Comunicarea elaborată ştiinţific 

studiază toate caracteristicile tabagismului, relaţiile de dependenţă 
ale organismului în privința consumului, analizând toate mijloa- 
cele persuasive apte să modifice comportamentele. Explicaţia şi 
justificarea preced sloganul. Apar astfel trei întrebări importante 
(Baylon, Mignot, 2000"): 

- Care sunt fundamentele economice, morale si politice ale 

comunicării publice? 
- În ce constă legitimitatea sa? 
- Care este locul său specific în raport cu legile si controalele 


care încearcă simultan să modifice comportamentele? 


DISCUŢII ETICE) 


Care credeţi că sunt locul si rolul comunicării publice în 


societatea românească de astăzi? Identificati cauze ale acestei 
situaţii. Cine credeţi că trebuie să se implice în realizarea unei 


comunicări publice? Argumentati poziţia susținută. 


9.2. Comunicarea publică — precizări terminologice 


Pentru Bernard Miège (2000), comunicarea publică reprezin- 
tă recurgerea din ce în ce mai clară si mai organizată din partea 
administratiilor de stat la mijloacele publicitare si la relaţiile publi- 
ce. Aceasta se datorează faptului că, pe de o parte, statul trebuie să 
facă față unor noi responsabilităţi (care s-au amplificat în interiorul 
statului providentä), iar, pe de altă parte, recurge la noi procedee 
de gestionare, inclusiv la procedeele de gestionare a opiniei puse la 


punct în sfera afacerilor comerciale si industriale. 


>» 


Ceea ce în acest curs este numit „comunicare publică apare la autorii 
menţionaţi sub denumirea de „comunicare socială”; fără a intra aici într-o di- 
scutie referitoare la legitimitatea unuia sau altuia dintre termeni, am preferat 


>» 


folosirea în toate contextele a termenului de „comunicare publică”. 


11 

Folosirea expresiei „comunicare publică” merită câteva preci- 
zări. Trebuie mai întâi să deosebim comunicarea publică de comu- 
nicarea politică, cu care este adesea confundată; în perioade electo- 
rale, un guvern sau un ministru este tentat să valorizeze mai curând 
politica personală si cea a partidului decât acţiunile întreprinse de 
administrația pe care o conduce; totuşi, comunicarea publică nu 
se limitează doar la campaniile ministeriale, iar interesul de a nu 
o transforma într-un apendice al comunicării politice este din ce 
în ce mai evident, dată fiind mai ales diversificarea metodelor și 
răspândirea acestora la toate eşaloanele administrative. 

În al doilea rând, comunicarea publică nu trebuie asimilată co- 
municării instituţionale. Accentul pus pe aspectul instituţional sau 
organizational are ca efect disimularea caracteristicilor specifice 
comunicării de întreprindere, pe de o parte, şi comunicării publi- 
ce, pe de alta; dezvoltarea celei din urmă trebuie legată de anumite 
transformări care se produc chiar în interiorul aparatului de stat. 

Comunicarea publică urmăreşte patru categorii de efecte (apud 
Miège, op. cit.): 

- modernizarea funcționării administratiilor (este mai ales 
cazul dispozitivelor de relaţii cu publicul sau al sistemelor 
de prezentare si transmitere a informaţiei). Administratiile 
trebuie să facă față unor cereri din ce mai complexe şi pre- 
cise; cei administrati se aşteaptă să obțină informaţii la care 
socotesc că au dreptul şi nu mai acceptă răspunsuri care se 
ascund după secretul deciziilor administrative şi dau impre- 
sia de arbitrar; adaptarea si modernizarea administratiilor 
depind la fel de mult de schimbările comportamentului ce- 
lor administrati care se consideră tot mai mult nişte consu- 
matori, chiar nişte clienți; 

- unele campanii își fixează ca obiectiv producerea unor 
schimbări de comportament; 

- pentru unele administrații sau întreprinderi publice, gri- 


ja principală este să își asigure prin comunicare o imagine 


modernă; 


- căutarea adeziunii cetăţenilor cu privire la o anumită proble- 


mă, prin acțiuni de sensibilizare. 


Trăsătura esențială comunicării publice este aceea de a acționa 


la nivelul reprezentărilor sociale şi de a permite o rapidă modifica- 


re a discursurilor publice; ea diferă în mod esenţial de alte tipuri 


de comunicare prin finalitatea sa, aşa cum demonstrează tablou- 


rile următoare (Le Nef, La communication sociale, apud Baylon şi 


Mignot, 2000): 


Comunicarea publică 

— Vizează în special viaţa personală a 
cetăţenilor: prin mass media, adresează 
mesaje într-o manieră specială cetăţenilor ca 
indivizi particulari (prevenirea maladiilor și a 
accidentelor); 

— Este centrată pe efectele, pe rezultatele 
studiate; 

— Dezvoltă raporturi interactive în profitul 
progresului umanitar. 


Comunicarea societală 

— Este în slujba naţiunii: privește în mod 
mai direct teme legate de societate (ex. 
promovarea civismului și a valorilor morale, 
salvgardarea patrimoniului și a culturii), 
vizând o colectivitate luată în ansamblul ei; 

— Creează un climat psihologic propice accep- 
tării mesajelor sociale; 

— Lărgește câmpul preocupărilor individuale, 
încearcă să formeze si să dezvolte o consti- 
entizare colectivă a subiectelor majore. 


Comunicarea publică 

— Își propune un obiectiv de pură valoare 
individuală: acţiuni de prevenire în favoarea 
sănătăţii și securităţii, promovarea resurselor 
patrimoniale; 

— Este un emiţător neutru care nu este aservit 
nici unei entităţi particulare, fie aceasta 
putere, grup ori persoană; 

— Acţionează în mod independent în raport 
cu împrejurările politice, până la dispariţia 
răului avut în vedere. 


Propaganda 

— „Difuzează credinţa“ în sensul ei primar, 
luptă pentru ca opinia publică să accepte 
anumite opinii politice și sociale, să 
sprijine o orientare politică, un guvern, un 
reprezentant; 

— Este un ansamblu de mijloace de informare 
puse în mod deliberat în serviciul unei 
teorii, unui partid sau al unui om, în vederea 
strângerii de adeziuni si a sprijinului cât mai 
multor persoane; 

— Servește orice strategie politică în condiţii de 
exploatare favorabilă cu tehnici de cucerire a 
spiritelor elaborate științific. 


Comunicarea publică 

— Preconizează modificări comporta-mentale 
în vederea schimbării obi-ceiurilor; este mai 
curând anti-consum; 


Publicitatea 

— Incurajeazä achiziţionarea unui produs nou, 
deci favorizează consumul; 

— Pune accentul mai mult pe marcă decât pe 

— Se sprijină pe fapte dovedite (relaţii între 
tabagism și cancer, eficienţa purtării centurii 
de siguranţă); 


produs, vrea mai mult să convingă decât să 
informeze; 
— Face din consumator un personaj învingător; 


— Se referă la comportamentele „ideale“ ale 
cetățenilor cu privire la propria lor persoană; 

— Este finanțată de colectivitate: fonduri venite 
de la stat sau asociaţii unde cea mai mare 
parte a resurselor provine din colecte de la 
populaţie. 


— Este finanțată prin produsele cumpărate de 
consumatori; 


Fig. 34 — (Pomonti & Metayer, La communication, Besoin social ou marché, 
apud Baylon și Mignot, 2000) 


Comunicare guvernamentală 

— Reflectă orientarea guvernului; 

— Este expresia statului încarnat de miniștrii; 

— Este indicatorul privilegiat al democraţiei: explică neclaritätile deciziilor și informează asupra 
consecinţelor lor; 

— Este indicatorul eficienţei guvernului: caută să folosească în mod optim resursele nationale; socie- 
tätile democratice cel mai bine informate sunt în general cele mai performante (consens relativ); 

— Include comunicarea publică în ceea ce priveşte subiectele de interes public precum 
prevenirea accidentelor si maladiilor, lupta contra șomajului și inflaţiei, promovarea valorilor 
culturale, sociale și patrimoniale. 


Fig. 35 


Persuasiunea şi constrângerea sunt cele două mijloace com- 
plementare ale acțiunii guvernamentale în domeniul comunicării 
publice, al doilea mijloc neintervenind decât atunci când primul a 
eşuat. A convinge pentru a modifica comportamente prejudiciabile 
în sens individual sau colectiv implică o condiţie prealabilă: a face 
cunoscute motivele ce justifică modificările de atitudine preconi- 
zate, deci să difuzeze la maximum faptele și comentariile explica- 
tive ale subiectului campaniei. Ceea ce nu este prea ușor: acțiunile 
publicitare comerciale pentru tutun şi alcool sunt mult mai pre- 
zente decât sloganele unei campanii antitabagice sau antialcoolice. 
Informaţiile astfel difuzate formează o părere care interpretează 
cunostiintele, le conferă un sens, o importanţă, un rol; formarea 
acestei păreri este, după achiziționarea cunostiintelor necesare, eta- 
pa care condiționează schimbarea de comportament. 

În virtutea cărei puteri, prin organisme interpuse, anumiţi in- 
divizi pot să își aroge privilegiul încercării de a modifica în mod 
legal comportamentele semenilor lor? Când comunicarea publică 
serveşte bunăstării colective, colectivitatea nu are nici o rezervă. 
De obicei însă, comunicarea publică are o origine esenţial guver- 
namentală, iar semnatarul campaniilor nu este neutru în ceea ce 
priveşte acțiunea angajată si rezultatele sale. Oricare ar fi tema păs- 
trată, se întâmplă frecvent ca ministrul în cauză să observe impac- 
tul comunicării asupra publicului si să încerce să beneficieze de pe 
urma succesului acesteia în favoarea propriei imagini. 

Mai rămâne legitimitatea economică a comunicării publice, 
care poate fi bine apreciată în termeni financiari. Orice preveni- 
re împotriva pericolelor sociale (boli cardio-vasculare, alcoolism, 
tabagism, toxicomanie etc.) antrenează economii importante în 
ceea ce priveşte costul ingrijirilor medicale si sociale atunci când 
acțiunile desfăşurate se dovedesc eficiente. Apărarea mediului, 
informarea economică, îmbunătățirea imaginii de marcă a cor- 
purilor sociale au, desigur, o explicaţie financiară, dau naștere la 
câştiguri ce contribuie la îmbogățirea comunității în ansamblu, 
precum şi a indivizilor care o formează. Comunicarea publică do- 
bândeşte astfel o legitimitate economică apreciabilă în mod con- 
cret, ceea ce nu se întâmplă întotdeauna în cazul legitimitätilor 
morală şi politică. 


9.3. Campania de comunicare publică 


Elaborarea unei strategii de comunicare publică ține cont de 
principii tehnice riguroase. Un singur subiect trebuie să fie abor- 
dat în timpul campaniei (unitatea temei); informaţia trebuie să se 
desfăşoare pe o perioadă de timp definită ştiinţific, fără întrupere 
(unitate de timp). Impactul comunicării este cu atât mai puternic, 

cu cât cel mai mare număr de mijloace este reunit în profitul său 
(unitate a întregului). 

Strategia ia în calcul următoarele puncte: alegerea temei campa- 
niei, definirea țintei urmărite, a concepţiei, a tonului, conţinutului, 
atracţia şi semnătura mesajului. Este ales în funcţie de împrejurări 
subiectul pentru care comunicarea are cele mai multe șanse de a 
modifica starea existentă. Concepţia mesajului, element fundamen- 
tal al comunicării, se supune unor principii ce au în vedere eficien- 
ta. Mesajul poate apela la sentimentul de frică (securitate rutieră), 
umor sau erotism. Mesajul trebuie să fie însoţit de un slogan care să 
afirme obiectivul campaniei şi să dea tonul acesteia. 

Ultima componentă, forma grafică a sloganului, simbolul, re- 
prezintă semnătura scrisă a campaniei. Reprezentând printr-un de- 
sen concis sfatul despre care este vorba, simbolul trebuie să atragă 
atenţia prin noutate, prin formă, să se observe de departe; făcut 
pentru a dura, el trebuie reprodus din abundență, până ce doar 
simpla prezență să ne amintească despre ce este vorba. 

Subiectele abordate pot fi repartizate în trei categorii, fără limite 
clare: 

- cele care încearcă să modifice comportamentele: lupta îm- 
potriva accidentelor de muncă, a tabagismului, a tratamen- 
telor greşite aplicate copiilor sau femeilor, a incendiilor sau 
a focurilor din păduri etc.; 

- cele care au ca obiect prezentarea noilor elemente de infor- 
mare privind drepturile si datoriile cetăţenilor: serviciul na- 
tional, declararea veniturilor, modalităţi de creare de afaceri; 

- cele care intenționează să promoveze servicii si organisme 
publice: muzee, lucru manual, parcuri naturale regionale, 
imaginea de țară etc. 

Oricare ar fi subiectul tratat şi suma bugetului acestor campanii, 

pentru a obţine o eficiență maximă se apelează la canale mediatice 

diferite: televiziune şi radio, presă naţională şi regională, reviste, 


afişe şi cinema, broşuri si pliante. 


Identificati campanii de comunicare publică realizate în 
România; comentaţi subiectul acestor campanii şi modul de 
realizare. 

Propuneţi trei subiecte pentru care credeţi că este necesară 
realizarea unor campanii de comunicare publică. În limita cu- 
nostiintelor pe care le deţineţi în acest moment, încercaţi să ela- 
borati o strategie de campanie pe aceste subiecte. 


10. Comunicarea publicitară 


Discursul publicitar a intrat în viața noastră, orientându-ne zil- 
nic percepţia şi raportarea la realitatea imediată, direcționându-le, 
cosmetizându-le, investindu-le cu semnificaţii. Dincolo de aspec- 
tul financiar vizat (creşterea vânzărilor firmelor producătoare de 
bunuri sau furnizoare de servicii prin atragerea unui public-tintä 
şi lărgirea pieţei), reclama induce atitudini şi comportamente, răs- 
turnând graniţele sociale existente, distribuind cu dărnicie reţete 
de fericire şi garantând accesul în paradisul societăţii de consum. 


10.1. Rolul publicității în societate. Teorii culturale 


Dincolo de simplele reacții de aprobare sau respingere, publici- 
tatea este abordată și explicată din cel puţin trei perspective cultu- 
rale, fiecare generând şi o anumită atitudine față de acest fenomen 
socio-comunicational. 


- O primă teorie pe care ne propunem să o expunem este cea 
a „persuasiunii clandestine”, prezentată de V. Packard (La 
persuasion clandestine, apud Dâncu, 2001). El respinge pu- 
blicitatea, argumentele sale fiind de natură etică: publicitatea 
reprezintă o formă de manipulare, ori nimeni nu are dreptul 


de a manipula. Publicitatea nu manipulează doar în formele 

sale, ci în însăşi substanţa ei este o persuasiune clandestină. 
Lucrarea lui Packard prezintă o serie de tehnici de persuasi- 
une puse la punct de publicitate cu ajutorul specialiştilor în 
cercetarea motivatiilor, autorul analizând sub acest aspect 
campaniile electorale şi propaganda politică. Conform au- 
torului, unii agenţi de publicitate cred că publicul a devenit 
foarte sceptic la subiectele de reclamă, astfel încât psihicul şi 
comportamentul său nu mai poate fi influențat prin intruzi- 
uni şi atacuri exterioare; de aceea, pentru a depăşi neîncre- 
derea noastră conștientă, s-a recurs tot mai des în ultimele 
decenii la atacarea subconstientului. 

Adepții lui V. Packard au extins teoria până la definirea pu- 
blicitätii ca o formă mascată de totalitarism. Apropierea este 
însă forțată, căci publicitatea nu-și propune remodelarea fi- 
intei umane, nici anihilarea societăţii civile. Dacă totalitaris- 
mul se asociază cu rigiditatea, coercitia si dresajul mecanic, 
publicitatea înseamnă, dimpotrivă, comunicare, seducţie, 
ludic. Fără a-şi asuma proiecte ambitioase de tipul omului 
nou, fără a îngrădi libertatea individuală, ea stimulează ne- 
voile umane, folosind programatic gusturile deja existente. 


- Cao replică la acestă teorie, publicitatea a fost asimilată cu 
un factor de democrație. Fără a se confunda cu propaganda, 
ea presupune creativitate, originalitate, seducţie, chiar dacă 
totul se decide la nivelul suprafeţelor. Partidele politice şi sta- 
tul se folosesc de această publicitate, „publicitatea de servi- 
ciu public și de interes general” (Lipovetsky, 1987) este vor- 
ba despre semnalizarea rutieră, promovarea programelor de 
protecţie a pensionarilor, de asistenţă socială etc. Dincolo de 
aceste aspecte, publicitatea se dovedeşte de o importanţă de- 
cisivă pentru agenţii economici, dar fără consecinţe majore 

pentru ceilalți: puterea ei este superficială, frivolă, vizând 
auxiliarul şi indiferentul. Această teorie, destul de limitată, 
pare să explice mai degrabă incompatibilitatea dintre publi- 
citate si logica totalitară, decât virtuțile sale democratice. 


Abordată din perspectivă comunicaţională, publicitatea a 
generat numeroase dispute, referitoare mai ales la valoarea 
informaţională a mesajelor. Punctul de plecare l-a constituit 
teoria funcționalistă a lui Merton, care a recunoscut funcţia 
publicitară a comunicării de masă. Teoriile structural-ling- 
vistice (R. Barthes, R. Lindekers) se axează pe analiza semi- 
ologică a mesajului. Limita acestei analize constă în faptul 
că sunt vizate doar semnificaţiile intentionale, neglijându- 
se contextul socio-cultural al comunicării si rolul activ al 
receptorului, care decodifică mesajul şi instituie propriile 
semnificaţii. 

Jean Baudrillard, în lucrarea sa, La société de consommation, 
defineşte publicitatea drept regina pseudoevenimentului: ea 
preia obiectul din realitate, îi elimină caracteristicile obiec- 
tive şi-l reconstruieşte ca modă, ca fapt divers spectacular. 
Publicitätii nu i se pot aplica, prin urmare, categoriile ade- 
vărului şi ale falsului, căci ea nu porneşte de la un referent 
real. Ea se bazează pe un alt tip de verificare, a cuvântului: 
obiectul devine pseudoeveniment și apoi, prin adeziunea 
publicului la discursul publicitar, el se integrează în viața 
reală ca eveniment real. În publicitate funcționează deci ca- 
tegoriile mitului. 

O teorie asemănătoare ne este propusă de P. Bourdieu în 
cercetarea „Un placement de pere de famille” (apud Dâncu, 
2001) care accentuează latura poetică a publicităţii şi efectul 
ei simbolic. Ca si poezia, publicitatea exploatează conotatiile 

mesajelor uzând de puterea limbajului poetic de a evoca eve- 
nimente trecute, proprii fiecărui individ. Efectul simbolic al 
enuntului este produsul unei colaborări între autorul care 
se inspiră din patrimoniul său cultural de cuvinte şi imagini 
capabile să trezească lectorului experienţe unice si lectorul 
care contribuie la conferirea puterii simbolice textului in- 
ductor, lectorul proiectând asupra textului-pretext aura de 
corespondenţă, de rezonanţă si analogii care să-i permită să 
se recunoască în ele. Discursul publicitar rămâne astfel un 
simplu pretext, deschis oricărei posibilități interpretative. 


- Noile teorii plasează publicitatea în contextul destructurärii 
edificiului metafizic - garantul ordinii sociale si al fenome- 
nului de solidaritate colectivä. Secolul nostru se plaseazä sub 
semnul crizei de valori, dublate de o criză a reprezentării. Se 
impune astfel nevoia creării unui limbaj nou, care să ritua- 
lizeze şi să spectacularizeze evenimentele sociale. În interi- 
orul acestui limbaj s-au înregistrat modificări de substanţă, 
în acord cu evoluţia ideologică şi socială. Primele discursuri 
publicitare ale secolului nostru proslăveau capitalismul tri- 
umfător, erijându-se într-o odă adusă consumismului, în 
opoziţie cu valorile creştine precum modestia, cumpătarea, 
abstinenta - valori ce reglau viaţa socială de până atunci. 
Limbajul publicitar funcționa deci ca un instrument de co- 
ercitie, având ca rol realizarea conexiunii si a ordinii sociale 
prin exaltarea valorilor capitalismului. Acest tip de retorică 
(evidenţierea obiectului prin integrarea lui în practicile coti- 
diene) s-a transformat astăzi într-o retorică a ambiguitätii, a 
echivocului, conturând o lume a posibilului, dincolo de ade- 
văr şi fals. Opoziţiile de clasă şi-au pierdut vizibilitatea (chiar 
dacă ele persistă în stilurile de consum), iar spectacolul 

publicitar, acest „rit de posesie imaginar”, funcționează în 
același mod la toate nivelele stratificării sociale. Apare ast- 
fel, în logica socială, principiul colectivismului: publicitatea 
reglează si uniformizează viaţa cotidiană, chiar dacă nu este 
vorba despre cea reală, ci despre o viață dezirabilă a bogați- 
lor. Umorul si alte forme de discurs banalizează distanţele 
sociale şi posibilele tensiuni. Pe de altă parte, acest principiu 
se concretizează şi prin obsesia achiziţiei, a colecţiei com- 
plete, prin crearea sistematică de noi nevoi: oricât de mult ai 


avea, există întotdeauna o piesă care lipseşte din întreg. 


Realizaţi un eseu despre rolul publicităţii în societate, plecând 
de la citatele de mai jos. Încercaţi să comentaţi aceste citate si 
prin prisma teoriilor culturale prezentate. 

„Ce ne oferă deci publicitatea prin televizoare? Informaţie? 
Contact direct cu realitatea socială? Perspectivă lucidă asupra 
evenimentelor? Cultură, conștiința acestei lumi? Deloc; specta- 
cole, spectacole ale naturii, spectacole de varietăţi, nimic altceva 
decât evaziune. Simptomatic pentru refuzul de a-i face pe oa- 
meni să gândească, flatându-i că stăpânesc realul. (...) Astfel, 
spectatorul căruia i se oferă posesiunea lumii, vis copilăresc de a 
fi, uită în ce măsură îi este prizonier acesteia. Prizonier al imagi- 
nilor, prizonier al programelor, al producătorilor şi, în fine, al di- 
verşilor responsabili numiţi de putere care conduc televiziunea. 
Prizonier al televiziunii înseși, al condiţiilor de receptare a mesa- 
jului televizat. (...) În fapt, singura putere a acestui rege figurant 
care devine publicul consumator este aceea de a se face cât mai 
performant posibil față de sine, împotriva sa, prin identificarea 
cu modelul de om functional de care tehnocratia economică are 


nevoie ca să învârtă rotitele masinäriei ei” (Brune, 1996, 92-95) 

„(...) publicitatea trebuie inclusă mai mult în politica de emi- 
sie. Reglementările care limitează spaţiul publicitar şi prescriu 
minimum de programe non-entertainment trebuie aruncate la 
cos. Teoreticienii economiei de piață nu iau în considerare cri- 
ticile clasice adresate publicităţii: aceasta trezeşte aşteptări pe 
care nu le poate satisface, este rezultatul rivalitätii costisitoare 
a marilor firme, creează bariere de intrare pe piață, protejează 
monopolul şi deci inhibă competiţia de piaţă. Publicitatea nu 
este anti-competitie. Profiturile duc la cheltuieli mai mari pen- 
tru reclamă şi nu invers. Din moment ce se reduc alte costuri de 
producţie şi marketing datorită producţiei în masă, publicitatea 
reduce şi preţurile fără vreo deteriorare cuantificabilă a calității 


serviciilor” (John Keane, Mass media si democraţia, p. 61) 


10.2. Definiţie. Tipologii. Funcţii 


Definiţia clasică a publicităţii o plasează în cadrul procesului de 
marketing, acea „artă a creării condiţiilor în care cumpărătorul se 
convinge singur să cumpere” (John Ferguson). Astfel, publicitatea 
reprezintă un complex de activităţi de promovare pe piaţă a unei 
idei, a unui produs sau a unui serviciu (promotion mix). Printre 
metodele folosite în acest scop enumerăm: prezentarea directă, re- 
clama, tehnica răspunsului direct, diferitele stimulente de vânzare, 
etc. 

Reclama reprezintă mesajul plătit de sponsor, intermediat de 
mijoacele de comunicare în masă, cu funcția de a convinge un 
anumit public de avantajele oferite de ideea/serviciul/ produsul 
promovat(ă). Pentru a-şi atinge obiectivele (formarea sau schimba- 
rea atitudinii receptorului față de produsul oferit, dar si inducerea 


dorinţei de acţiune, oricare ar fi natura ei: cumpărare, contribuţie 

financiară, participare la un eveniment etc.), reclama trebuie să 
răspundă unor cerinţe precum: captarea si reținerea atenţiei, for- 
ta persuasivă, memorabilitate (conţinut si formă şocante), menti- 
nerea interesului receptorului (informaţiile oferite trebuie să răs- 
pundă unor întrebări sau să ofere soluţii la problemele existente). 
Adecvarea mesajului la publicul-ţintă se face prin selectarea datelor 
de maxim interes şi prin structurarea lor în funcție de specificul de 
procesare a informaţiei de către consumatorii țintă, dar si de mass 
media folosite. 

În funcţie de scopul urmărit, deosebim: 

- reclame de lansare a noilor produse/servicii/idei (care fami- 
liarizează, sensibilizează şi stimulează curiozitatea, dorința 
de nou, prin garanţii, mărturii şi demonstraţii ce neutrali- 
zează frica de schimbare); 

- reclame de întreținere, de cultivare a simpatiei si a fidelității 
clientelei; 

- reclame de repoziționare, prin deplasarea imaginii spre un 
alt registru de calitäti/beneficii pentru aceeaşi categorie de 
public, prin îmbogățirea imaginii cu elemente noi, com- 
plementare, pentru lărgirea clientelei, sau prin răsturnarea 
imaginii şi demolarea bazelor (ratiunilor atitudinii anteri- 
oare față de obiect). 

Publicitatea funcţionează atât ca fenomen economic, fiind le- 
gată de piața liberă, cât si ca fenomen cultural, vehiculând conți- 
nuturi simbolice prin intermediul mass media. Din această dublă 
structură rezultă caracterul dual al publicităţii: pe de o parte, ea are 
o natură conflictuală, datorată competiţiei dintre mărci, pe de altă 
parte, ea trebuie să-şi găsească o legitimitate socială, să instaureze 
o comunicare consensuală cu publicul, de unde caracterul ei armo- 
nic. Un schimb veritabil presupune ideea de echivalare a cererii cu 
oferta, dacă nu ideea de profit. 

Alături de monedă, discursul valorizant al reclamei actionea- 
ză ca un lubrifiant economic. Mesajul repetitiv, redundant, adaptat 
tuturor canalelor reuşeşte să seducă receptorul si să-i influenţeze 
comportamentul. Publicitatea îşi depăşeşte astfel funcţia economi- 
că, promovând un ansamblu cultural: o morală proprie, un sistem 
de valori, un limbaj specific. 

Marketingul politic, considerat de specialiști o adaptare (uneori 
o pervetire) a comunicării de tip publicitar, are ca scop crearea unei 
imagini vandabile a liderilor politici. Pentru seducerea emoţională 
a alegătorului se apelează la imagini simple, sincere, intime, care 
scot politicul din emfatic şi solemn, plasându-l în zona show-ului 
şi a dezvoltării. Acestui tip de publicitate i s-a reproșat că actionea- 
ză ca o frână a democraţiei, mascând problemele de fond, diluând 
si neutralizind conţinutul discursurilor politice (care îşi pier astfel 
individualitatea orientării politice), amputând spiritul critic al po- 
pulatiei (vezi Habermas). 

Teza opusă afirmă însă virtutile democratice ale seducţiei, ale 
politicii-spectacol, care nu reprezintă decât o prelungire a proce- 
sului de desacralizare început la sfârşitul secolului al XVIII-lea. 
Spectacolul constrînge la moderație, la disciplină, elimină fanatis- 
mul, extremismul şi reîncarcă emoţional scena politică banalizată. 

În lucrarea Psihologia reclamei. Publicitatea în afaceri, Maria 
Moldoveanu şi Dorina Miron identifică următoarele funcţii ale 
reclamei: 

- funcția de comunicare (transmiterea de informaţii, facilita- 

rea relaţiei ofertant-clientelă); 

- funcția economică (sensibilizarea publicului la preţuri şi sti- 

mularea competitivităţii); 

- funcția socială (diseminarea rapidă a inovaţiilor teh- 

nice şi a ideilor noi în rândul agenţilor economici şi a 
cumpărătorilor); 

- funcţia politică (consumatorul conştientizează puterea sa de 
a influența echilibrul de forte pe piață, prin simplul act de 
cumpărare sau prin presiuni la nivel legislativ); propagan- 
dă transnationalä folosită în campaniile de imagine de tarä/ 
grupuri transnationale); 


- funcţia estetică. 


10.3. Componentele reclamei 


Orice reclamă (spot publicitar, în variantă televizuală şi radio- 
fonică) vizează un anumit public țintă, pe care încearcă să-l cuce- 
rească printr-un mesaj adecvat scopului propus (informarea publi- 
cului referitor la produsul/serviciul oferit, stimularea interesului şi 
a dorinţei de achiziţionare a obiectului/de accesare a serviciului, 


formarea unei convingeri sau determinarea unei alegeri). 


Clienţii noştri de azi 
au ştiut să copieze... 


pEr: 


.… de mici 


THE DOCUMENT COMPANY 
XEROX 


Fig. 36 


Nucleul mesajului publicitar îl constituie argumentul, care tre- 
buie să coincidă cu motivul de cumpărare al publicului ţintă. Forţa 
persuasivă a reclamei variază în raport cu importanţa problemei pe 


care promite să o rezolve, dar si cu avantajul soluţiei propuse față 


352 | Irina STANCIUGELU, Raluca TUDOR, Adriana TRAN, Vasile TRAN 


de celelalte oferte existente pe piață. Conceptul cheie asigură, prin 
urmare, diferenţierea, specificitatea, unicitatea. Componentele ar- 
gumentării sunt propoziţia unică de vânzare şi asocierea produsu- 
lui cu o emoție specifică, unică. O reclamă reuşită captează atenția 
asupra produsului/serviciului promovat, entuziasmează, este me- 
morabilă şi degajă o atmosferă specială, inefabilă. Tonul reclamei 
poate fi factual, descriptiv, emotional-persuasiv sau umoristic. În 
ceea ce priveşte stilul de abordare, mesajul publicitar se poate situa 
pe o direcţie descriptivă (informaţii care clarifică), demonstrativă 
(prezentarea utilizărilor şi a modului de întrebuințare a produ- 
sului/serviciului, prezentarea mărturiilor unor consumatori ano- 
nimi) sau dramatică (scenete în care personajele - de obicei cele- 
britäti, lideri de opinie — se află în relaţie funcţională si emoţională 
cu produsul promovat). 

Un element important pentru reclamele tipărite îl reprezintă ti- 
tlul - un adevărat „cârlig? de agăţat potenţialul client. El trebuie să 
atragă atenția si să incite receptorul la parcurgerea întregului mesaj. 
Un titlu complet conţine rezumatul ofertei de vânzare, beneficiile 
garantate precum si îndemnul direct la acțiunea de cumpărare. 
Specificarea clientului vizat (mame, şoferi, studenți...) este absolut 
necesară. 

Sloganul reclamei creează imaginea sau personalitatea produ- 
sului/serviciului oferit si a firmei ofertante. El constituie o sinteză a 
mesajului: este concis şi memorabil. 

Textul informativ se caracterizează prin concizie. Se preferă 
limbajul conversational, sărac în ornamente stilistice şi semne de 
punctuație. Găsim aici informaţii despre performanţele, avantajele 
şi elementele de noutate ale produsului, garanţii de calitate şi fia- 
bilitate, detalii tehnice, informaţii despre marcă, despre renumele 
firmei ofertante, dar şi despre locul de desfacere şi accesul la sursele 
de distribuţie. Textul informativ poate să lipsească în reclamele de 

împrospătare a memoriei (pentru produse/servicii deja cunoscu- 
te), care păstrează doar marca, logo-ul firmei şi eventual sloganul. 

Marca produsului este o componentă obligatorie a oricărei re- 
clame. Este un nume, un termen, un semn, un simbol, un desen sau 
orice combinaţie a acestor elemente. Marca este adoptată pentru 
identificare şi diferenţiere. În schimb, logo-ul sau formula sponso- 
rului de publicitate nu este o prezenţă obligatorie. 

Un alt aspect important într-o reclamă este ilustratia, modul în 
care obiectul este poziţionat. Astfel, elementul de noutate al unui 
produs poate fi scos în evidenţă prin izolarea acestuia de contextul 
obişnuit, prin prezentarea lui ca fiind suspendat în spaţiu. Dacă se 
urmăreşte redarea unei senzaţii de familiaritate, se preferă situarea 
obiectului în ambianța lui cea mai probabilă. Prezentat în functiu- 
ne, produsul atrage atenţia asupra utilității lui si a nevoilor pe care 
le îndeplineşte. 


Analizati cinci reclame (spoturi) din punctul de vedere al com- 
ponentelor sale; identificaţi reuşite sau elemente a căror realizare 
poate fi contestată; argumentati punctele de vedere susținute. 

Acelaşi exercițiu poate fi realizat de mai multe persoane ple- 
când de la analiza aceloraşi reclame; comparati rezultatele si co- 
mentati situația creată. Ce vă spune acest lucru despre natura 
publicităţii? 


10.4. Teorii şi modele în publicitate 


Publicitatea este rațională si iraţională, informativă şi incitan- 
tă. Ea mizează în același timp pe fondul conştient si inconştient 
al omului. Din 1950, studiile asupra motivării au devenit o ramu- 
ră separată a psihologiei colective; ele au arătat că publicitatea se 
situează la confluenţa dintre economie şi psihanaliză, că actul de 

a cumpăra nu este doar un act economic, ci, de asemenea, că el 
eliberează sau creează tensiuni, că este însoțit de o întreagă grupare 
de proiecţii asupra propriei persoane, de conduite si emoții, toate 
avându-și pornirea în inconştient. 

Principalele teorii care stau la baza modelelor de comportament 
ale consumatorului faţă de publicitate pot să se regrupeze în patru 
mari familii. Fiecăreia îi corespunde o concepţie diferită (dar ade- 
sea complementară) a consumatorului pe care vrea să-l influenţeze. 


Familia teoriilor economice: consumatorul raţional. Pentru aces- 
te teorii, consumatorul este o entitate înzestrată cu rațiune, în mod 
esenţial. Aceasta conduce la o publicitate persuasivă care caută să 
argumenteze şi să-l convingă pe consumator cu fapte, demonstraţii 
şi probe, o publicitate unde se poziţionează mărcile şi produsele în 
jurul functiunii lor utilitare. Nu este o publicitate strict informati- 
vă, căci obiectul publicităţii nu poate fi redus niciodată numai la 
informaţii; este o publicitate care face apel la bunul simţ, la logică, 
la calcul, care aduce argumente obiective şi care caută să convingă 
prin raționamente cumpărătorul. 

Acest tip de publicitate funcționează conform schemei: 


Dvs. aveţi nevoie ținta 
Eu vă propun aceasta produsul 


Care corespunde perfect nevoii dumneavoastră promisiunea 


Pentru că are aceste caracteristici probele 


Familia teoriilor behavioriste („stimul-răspuns”) sau comporta- 
mentul consumatorului condiționat. Pentru aceste teorii, consuma- 
torul este prin esență pasiv. El învață prin obisnuintä, reflexe, adică 
răspunsuri automatice la comenzi, iar de la comenzi la stimulări di- 
verse. Fondată pe principiul repetitiei, această publicitate are rostul 

„de a rechema la ordin” pe consumator pentru a-l face să acţioneze. 
Principiul clar al reflexului asociat cu un răspuns la stimul conduce 
la teoriile mai complexe ale antrenării. Aceste modele postulează 
că pentru a se ajunge la achiziționare consumatorul trebuie să de- 
päseascä mai multe etape organizate într-o secvenţă determinată. 
Au fost formulate mai multe versiuni ale acestui model, dintre care 
cel mai cunoscut este modelul AIDA (Atenţie, Interes, Dorinţă, 


Achizitionare). 

: Modele ROGERS 

Modele /Nivele | DAGMAR AIDA LAVIDGES | de adoptarea 
STEINER i 
unui produs nou 
Cunoaștere la _ Atenție Atenție Notorietate inforinatie 
nivel cognitiv Înţelegere Cunoaștere t 
Atitudine sau Interes Apreciere Interes 
nivel afectiv Dorinţă Preferintä Evaluare 
Comportament Convingere Acţiune Convingere Încercare 
sau nivel conativ Acţiune Cumpărare Adoptie 
Fig. 37 


Familia teoriilor psihologice sau afective. Pentru aceste teorii, 
consumatorul este condus de forte în principal iraționale cum ar 
fi afecțiunea, motivaţia, care vor explica comportamentul său. În 
loc să se adreseze fatetei raționale a individului, publicitatea caută 
să joace un rol la nivelul afectelor. Aceasta este o publicitate de tip 
sugestiv. 

Prin natura sa, toată publicitatea este sugestivă, dar vom rezerva 
această denumire publicităţii care se fondează pe un studiu psiho- 
logic şi este, în primul rând, o publicitate a conotatiei. Ea nu enun- 
tă, ci sugerează, ea nu caută să informeze, ci să motiveze, nu face 
apel la rațiune, ci la simţuri. Publicitatea de acest tip vine, în gene- 
ral, ca discurs indirect şi adoptă simbolurile si figurile ca metafore. 

Riscul unei astfel de publicităţi este că poate să conducă la acti- 
uni publicitare prea puţin specifice produsului. 

Familia teoriilor sociale sau psiho-sociale - consumatorul obis- 
nuit. Pentru aceste teorii, orice individ face parte din mai multe 
grupuri sociale care propun, respectiv impun normele lor. Imitarea 
statutului social, valorizarea, stilul de viață sunt tot atâtea concepte 
valabile pentru a explica normele societăţii noastre. În aceste ca- 
zuri, publicitatea va da produsului de marcă semnele unui grup 
valorizant. Aceasta este publicitatea integrativă. 

Dacă în abordarea economică, importantă este valoarea de uti- 
lizare a obiectului, în abordarea psihologică, forța şi natura motiva- 
tilor umane, în abordarea socială predomină semnificaţia socială 
a obiectelor, așa cum sublinia Baudrillard (1970): „nu se consumă 
niciodată obiectul în sine (în valoarea sa de utilizare), ci întotdeau- 
na se manipulează obiectele ca semne care au funcţia de a face dife- 
rentieri fie prin asociere cu o clasă (grup) socială, fie prin referință 
la o clasă cu un statut superior” 

Creaţia publicitară nu poate fi redusă la o teorie sau la un singur 
model: de fapt, creaţia publicitară bazată pe explozii continue de 
sens, pe reînnoiri imprevizibile, nu poate fi urmarea unei simple 
ecuaţii. Dar publicitatea înseamnă în primul rând comunicare şi 
există reguli pentru o bună comunicare. Orice mesaj are un conti- 
nut (ceea ce trebuie transmis), dar acesta modifică relaţia ce unește 
personajele angajate în actul comunicării. Conţinutul este necesar, 
dar, fără o conştientizare a acestei relații, mesajul nu funcționează. 
Această concluzie este vitală pentru publicitate. 

Bonange şi Thomas (1999), plecând de la aplicarea axiome- 
lor comunicării ale lui Watzlawick în analiza publicităţii, clarifică 
această relație: 

„Dificultăţile deosebite ale comunicării publicitare tin de două 
constrângeri fundamentale, şi anume: ea trebuie să-şi găsească in- 
terlocutorul şi să-l rețină, dar nu dispune pentru a acţiona decât de 
un timp limitat, fără posibilitatea unei a doua șanse. 

Un mesaj publicitar este eficace imediat, sau nu este deloc. În 
ciuda dificultății mesajului sau tocmai pentru că este dificil de în- 
teles, atunci când e reuşit si când publicitatea își atinge obiectivul, 
acesta devine o lecţie de comunicare. În acest scop, trebuie să răs- 
pundă la două imperative, fără a-l sacrifica pe unul din ele în folo- 
sul celuilalt: 

- acela al relaţiei prin care marca trebuie să se exprime, să im- 
pună o personalitate şi un tip de discurs al căror efect să fie 
profund si durabil în mintea publicului; 

- acela al conţinutului: produsul este atunci prezentat în vari- 
abilitatea şi reînnoira sa necesară. 

La nivelul relaţiei, trebuie să dăm viaţă personalităţii unei 
mărci, să-i conferim trăsături de caracter care să fie durabile. La 
nivelul conţinutului, trebuie să facem ca produsul să fie descoperit, 
să-i argumentăm avantajele, specificitatea. Aşadar, comunicarea 
conţinutului constă nu în permanenţă, ci în contingentä. 

Pentru a se impune puternic în memoria consumatorilor, per- 
sonalitatea mărcii trebuie să ştie să se arate seducătoare. Ea trebuie, 
înainte de toate, să placă. Nu există mesaj publicitar reuşit care să nu 
se plaseze în cadrul unei seductii. Înseamnă să spunem că, pentru 
a seduce, marca se va închide într-o fermecată contemplare a ei în- 
săşi, într-un narcisism plin de beatitudine? Nu, ar fi opusul însuşi al 
inteligenţei seducătoare, pentru care cunoașterea celuilalt este una 
dintre armele cele mai sigure. Seductia implică un altruism, contrar 
dragostei care este o pasiune solidară care nu-l vede pe celălalt decît 
prin suferința unei investiţii, a unei imposibile absorbții”. 


COMUNICAREA ÎN ACȚIUNE 


În cadrul temei Comunicarea lingvistică au fost prezenta- 
te cele şase funcţii ale limbajului, aşa cum au fost definite de 
Jakobson, funcţii care nu se exclud, dar se suprapun adesea. Trei 

dintre ele (referentialä, metalingvisticä, poetică) se referă la con- 

ținut si pot, prin analogie, să inspire câteva tipuri de publicitate: 

- Publicitatea referentialä: pur informativă, aceasta expune 
conţinutul unui mesaj fără să-l angajeze pe cel care îl formu- 
lează sau căruia îi este adresat. Acest tip de publicitate este 
foarte prezent pe piaţă în preajma Crăciunului. Mărcile nu 
au timp să dezvolte o argumentatie necesară pentru fiecare 
dintre produsele cuprinse în gama lor, ele se mulțumesc să 
expună şi să semneze. 

- Publicitatea „poetică”. O valoare adăugată este conferită me- 
sajului, un complement ce ţine de sens, prin diverse figuri 
de stil. Se recurge adesea la polisemie şi la nivelele limbii, 
ori la imagine. 

- Publicitatea metalingvistică: presupune subiecte care să facă 
apel la cunostiinte specifice, folosind un limbaj, o termino- 
logie proprie care trebuie tradusă pentru a fi înțeleasă de 
persoanele neinitiate. 

Celelalte trei funcții (emotivä, conativä, fatică) aparţin do- 
meniului relaţiei: 

- Funcția emotivă (expresivă) presupune subiectivitatea; ea 
reuneşte toate tentativele făcute pentru a-l informa pe ce- 
lălalt despre personalitatea celui care transmite mesajul, pu- 
nând în față personalitatea, trăsăturile de caracter ale per- 
soanei care comunică. 

- Funcţia conativă (numită şi impresivă) consistă în impli- 
carea destinatarului mesajului - funcţia centrală, deoarece 
trebuie să convingă şi să producă adeziunea, mai exact cum- 
părarea. Această implicare poate fi făcută fie sub formă de 
punere în cauză a destinatarului, fie prin cunoașterea per- 


sonalitätii, caracterului, culturii sale, comportamentului si 


limbajului acestuia. 

- Funcţia fatică are tendinţa de a regrupa toate eforturile făcu- 
te de locutor, pentru a stabili contactul cu auditorul, dar si 
pentru a-l păstra cât mai mult, o dată stabilit. 


Identificati reclame (spoturi) al căror conținut si mod de rea- 
lizare pun în evidență una (sau mai multe) din funcţiile comu- 
nicării stabilite de Jakobson; argumentati alegerea (consultaţi în 
realizarea acestui exerciţiu cartea lui Bonange si Thomas, Don 
Juan sau Pavlov). 


11. Comunicarea politică 


Dacă democraţia pluralistă s-a adaptat cu un succes de netă- 
găduit în societăţile industriale avansate, aceasta nu înseamnă că 
performanţele sale pot fi atribuite în totalitate principiilor sale ex- 
plicite, ci şi, aşa cum consideră sociologul francez Philippe Braud 
(1995), aptitudinii de a gira provocările emoţionale ale vieţii socia- 
le printr-o bună gestionare a comunicării politice. 

În mod virtual, aceste provocări pot fi amenințătoare. Economia 
de piață introduce stresul permanent al competiţiei dintre fir- 
me cu redutabilele sale consecinţe în ceea ce priveşte consumul. 
Imperativul permanent de modernizare si progres, prețul plătit 
pentru performanţele materiale ale sistemului economic întretin 
sentimentul de insecuritate în largi pături ale populaţiei. În sfârșit, 
interventionismul crescut al statului în toate domeniile vieții soci- 
ale (datorită nevoii de gestionare a unei structuri socio-economice 
din ce în ce mai complexe), multiplică riscurile de a vedea apărând 
nemulțumirile îndreptate direct asupra statului. Confruntată cu 
aceste amenințări, democraţia pluralistă actuală se dovedeşte re- 
marcabil de performantă în a anestezia agresivitatea socială, în a 
aduce frustrările la un nivel acceptabil, în a oferi soluţii (autentice 
sau imaginare) așteptărilor celor guvernati precum si ambițiilor oa- 


menilor politici. 

11.1. Comunicare şi politică în societatea contemporană 


Politica se referă la „cine, ce obține, când si cum obține”, scria în 
1936 Harold Lasswell. I-am putea răspunde că indivizii şi grupurile 
obţin ceea ce doresc prin acțiunile lor şi ale altora de tip politic, 
datorită modului în care este structurată societatea la un moment 
dat prin regulile și convențiile ce guvernează modalităţile acceptate 
de acțiune. 

Keith Downing (1995) arată că pentru a „spune povestea cau- 
zală a modului în care un individ sau un grup ajung la un rezultat 
politic dorit, trebuie: 

- să înțelegem natura regulilor si a convențiilor conform cäro- 

ra se comportă oamenii (abordare instituţională); 

- să înțelegem modul în care este structurată societatea şi cum 

se naşte această structură (abordare structurală); 

- să descriem şi să explicăm elementele concrete ale compor- 

tamentului actorilor relevanti (abordare comportamentală). 

Dintr-o perspectivă comunicationalä, ultimul tip de aborda- 
re, cel comportamental, pare să dea cel mai bine seama de noile 
moduri de relationare politică. Democratiile sunt produsul socie- 
tăţilor, dar tot pe atât ele sunt producătoare de moduri de viaţă si 


stiluri colective de existență. 


11.2. Comunicarea politică. Definiţii. Funcţii 


Comunicarea politică s-a impus ca disciplină de studiu relativ 
recent, fiind înţeleasă ca acţiune teleologică - o acțiune orienta- 
tă, programată, proiectată pentru anumite scopuri politice. Fiind 
vorba de o acțiune strategică, acest tip de comunicare ar implica 
reguli, proceduri, tehnici şi resurse activate în anumite evenimente 


politice. 

Pentru Gosselin (apud Beciu, 2000), comunicarea politică este 
un câmp în care se intersectează diverse modalităţi de persuadare 
a electoratului. 

Încercând să distingă specificul comunicării politice, Wolton 
(1998) dă o definiţie restrictivă acestui fenomen, separându-l 
de spaţiul public, marketingul politic sau mediatizarea politicii. 
Pentru autor, comunicarea politică este spaţiul în care se schimbă 
discursurile contradictorii a trei actori care au legitimitatea de a se 
exprima public asupra politicii şi care sunt: 

- oamenii politici; 

- ziariştii (mass media); 

- opinia publică prin intermediul sondajelor de opinie. 

Fiecare dintre cei actori dispune de un mod specific de legiti- 
mare în spațiul public: legitimarea reprezentativă (pentru partide si 
oameni politici); legitimarea statistică (ştiinţifică) pentru sondaje si 
opinia publică; legitimarea definerii si utilizării informației (pentru 
media si profesioniștii acestora - ziariştii). 

Belanger (apud Beciu, 2000) asimilează comunicarea politi- 
că relaţiilor sociale tipice pentru procesul de influențare, „o in- 
fluentare în primul rând voită, apoi transformată în acţiune sau, 
dimpotrivă, în acțiune omisă. Întotodeauna este vorba de o in- 
terventie intenţională referitoare la un eventual comportament al 
receptorului”. 

Negrine (The Communication of Politics, apud Beciu, 2000) 
abordează comunicarea politică din perspectiva unui sistem com- 
plex de comunicare a informaţiei politice centrat pe practici jurna- 
listice, pe o anumită socializare politică a societăţii şi pe democra- 
tizarea instituţiilor statului. 

Orice act de comunicare este o „interacțiune reglementată nu 
numai de identitățile interlocutorilor, ci şi de situaţia în care actul 
este inițiat”. Comunicarea este deopotrivă „sistem şi interacțiune” 


364 | Irina STANCIUGELU, Raluca TUDOR, Adriana TRAN, Vasile TRAN 


(Mucchielli, 2001). Comunicarea politică este o interacțiune insti- 
tutionalä - o interacțiune între actorii politici, mass media, public 
şi electorat, aşadar între participanţi cu identitate formală, repre- 
zentativă. În fapt, actorii comunicării politice constituie genuri 
instituționale cu resurse, proiecte, motivații si mize diferite. Ei in- 
teracționează utilizând o serie de coduri si ritualuri menite să pro- 
ducă vizibilitatea domeniului politic - un domeniu destinat prin 
convenţie publicităţii. Din această cauză, nu de puţine ori comuni- 
carea politică trece drept apanajul unei alte instituţii, cea a produ- 
cătorului de imagine publică. 

Pe de altă parte, comunicarea politică este asimilată tot mai 
mult unei acțiuni dramaturgice si se uită faptul că avem de-a face 
şi cu o practică socială care poate servi democraţia. În relaţia din- 
tre actorul politic, spaţiul democraţiei şi spaţiul public mediatic 
vom constata că fiecare contribuie la producerea celuilalt. Spaţiul 
public mediază între acțiunea politică şi normele democraţiei. 
Comunicarea politică este un produs al spaţiului public în măsura 
în care mediatizarea a devenit un proces constitutiv tuturor practi- 
cilor publice, inclusiv politicului. 

Dacă în publicitate tendinţa este de a muta accentul de pe recla- 
ma unui anumit produs pe crearea şi întreţinerea imaginii de mar- 
că, nici în domeniul politic, dată fiind similaritatea de fond, lucru- 
rile nu stau cu mult mai diferit. Dacă în loc de publicitate am spune 
marketing politic, vom vedea că şi aici tendinţa este de a se acorda 
întâietate unei comunicări politice permanente, în detrimentul 
unei campanii electorale periodice şi agresive. Ca și în economie, 
şi în politică întregul creşte în complexitate. Pentru alegător, votul 
nu mai este manifestarea rituală a atasamentului față de o familie 
politică, ci trebuie să se orienteze la fiecare scrutin. Crescând im- 
portanta claselor de mijloc, care sunt deosebit de sensibile la os- 
cilatiile economice, scade importanţa programelor politice bazate 

pe doctrină ce permiteau fixarea ideologică a corpului electoral. 
Gabriel Thoveron (1996) remarcă în acest sens: 

„Pierderea încrederii, criza de credinţă politică şi religioasă duc 
la o depolitizare ce obligă tot mai mult oamenii politici să inves- 
tească în comunicare: de îndată ce apare vreo dificultate între ei şi 
aceia care îi mandatează, aceasta este considerată imediat o proble- 
mă de comunicare — de a-i convinge pe cetățeni de temeiul actelor 
ori deciziilor lor”. 

Integrând această temă în contextul politic actual, A. Touraine 
scrie: „Importanţa temei comunicării politice provine din expre- 
sia pe care o dă aceasta declinului si chiar dispariţiei ideologiilor 
politice si a puterii de reprezentare a întregii vieți sociale de către 
actorii politici (...). Motivul este că politica nu mai impune nici un 
principiu de integrare în totalitatea experienţelor speciale şi că via- 
ta publică depăşeşte din toate punctele de vedere acţiunea politică” 
(apud G. Thoveron, 1996). 


Comentati stadiul în care se află comunicarea politică în 
România. Care sunt formele sub care se manifestă? Care este 


rolul ei în societate? 


11.3. Specializarea comunicării politice 


În prezent, comunicarea politică este din ce mai standardizată 
la nivelul formelor, regulilor şi strategiilor, precum şi din punctul 
de vedere al situaţiilor de interacțiune politică. 

Standardizarea comunicării politice constituie unul dintre 
principalele argumente avansate atunci când se discută despre glo- 
balizarea spaţiului public contemporan (apud Beciu, 2000). Aşa 
numita „americanizare a comunicării politice”, la care face referi- 
re Negrine, trimite la un model de comunicare politică apărut în 

spatiul public american si difuzat apoi spre democratiile vest-euro- 
pene. Modelul include o serie de strategii comunicationale pe baza 
cărora politicienii susțin schimbul discursiv cu jurnaliștii, publicul, 
contracandidatii şi cu personalităţile publice. Aceste adevărate teh- 
nici de comunicare a politicului transformă condiţia politicianului 
devenit un profesionist al cărui savoir faire nu se poate limita doar 
la experienţă şi instinct politic. 

Americanizarea comunicării politice presupune adaptarea la 
acțiunea politică a unor strategii de comunicare specifice „pieţei”. 
Aceste strategii permit ca politicianul să devină un personaj pozitiv 
care face parte din memoria colectivă - o prezenţă în imaginarul 
social. Din această cauză, actorul politic poate fi imediat „recunos- 
cut” de electorat. 

Strategiile de proiectare importate din marketing structurează 
proiectul actorului politic ca „ofertă” (politică) construită în con- 
formitatea cu „profilul pieţei” (electorale). Oferta actorului politic 
este destinată grupurilor sociale ţintă ale căror aşteptări, percepții 
şi nevoi sunt diagnosticate în prealabil pe baza unor tehnici de son- 
dare a pieţei. Oferta este, aşadar, proiectată după o hartă electorală 
care indică segmentele sociale disponibile să accepte oferta. 

Strategiile de mediatizare conferă personajului politic vizibilita- 
te în spaţiul public. În condiţiile în care televiziunea a devenit prin- 
cipala resursă de mediatizare, politicianul trebuie să-şi proiecteze 
în aşa fel oferta încât ea să poată suporta constrângerile (situaţiile 
specifice arenei televizuale). Canalele de televiziune, precum si rea- 
lizatorii, ca voci publice, apelează la diferite formule de mediatiza- 
re care fixează anumite unghiuri de vizibilitate a ofertei. Din acest 
punct de vedere, mediatizarea poate să distrugă, să deturneze sau 
să completeze personajul proiectat de actorul politic. 

Strategiile discursive importate mai ales din publicitate şi show- 
business sunt utilizate pentru a comunica „mesajele politice”, pentru 

ca actorul politic să poată oferi electoratului „versiunea accentuată” 
a ofertei sale; de pildă, o astfel de strategie poate focaliza atenţia 
publică asupra informaţiilor si semnificatiilor pe care actorul po- 
litic le consideră a fi cele mai imporante la nivelul ofertei sale şi la 
care electoratul trebuie să reflecteze în mod expres. Aceste strategii 
implică utilizarea limbajului verbal şi a celui nonverbal, astfel încât 
să se poată genera efecte de credibilitate. Actorul politic acționează 
discursiv în sensul că el orientează electoratul spre o anumită inter- 
pretare a ofertei politice. Politicienii obișnuiesc să comenteze şi să 
îşi valorizeze oferta. În felul acesta, ei îşi construiesc personajul de 
care au nevoie sau, altfel spus, îşi etalează credibilitatea. 

Se reproşează adesea strategiilor prezentate mai sus că dezvol- 
tă comercializarea politicului, că, pe baza unui sistem de seducţie 
sofisticat, publicul este îndoctrinat nu cu ideologii, ci cu imagini si 
pseudorealitäti. Cu alte cuvinte, prea multă comunicare elabora- 
tă scenic şi prea puţină substanţă politică. Important însă în acest 
context, susține Camelia Beciu, este potenţialul democratic a ceea 
ce specialiștii numesc comunicarea politică americanizată. 

În primul rând, modelul nu înlocuieşte, ci atenuează efectele 
modelului vertical de comunicare politică, dintre aparatul politic 
centralizat spre subiecţii politicului. În tiparele actuale, comunica- 
rea politică se poate manifesta ca un schimb discursiv între poli- 
tician, mass media şi electorat. Strategiile de comunicare politică 
relativ standardizate (prezentate mai sus) îi obligă pe politicieni să 
asimileze logica de acțiune a mass media si a electoratului. 

Acest model de comunicare politică creează astfel un spațiu de 
interacțiune între cei trei actori sociali. Apare posibilitatea ce „mo- 
nologul” politicianului să fie imediat evaluat de către jurnaliști şi 
sondajele de opinie; totodată, politicianul riscă, în regim de medi- 
atizare, ca acțiunea sa proiectată atât de laborios să nu aibă efectele 
scontate. 

În al doilea rând, politicienii si instituţiile politice se află în situ- 
atia de a-și adapta acţiunea politică în funcţie de intervenţia mass 
media si a sondajelor de opinie. În spaţiul public se instituie astfel 
practica declanșării comunicării politice. 

În al treilea rând, acțiunea politică devine accesibilă. Strategiile 
de comunicare socializează acțiunea politică. De aceea, s-ar putea 
ca ele să constituie prețul plătit pentru dezvoltarea unei mentalități 
democratice, pentru ca vizibilitatea politicului să nu rămână doar o 
normă a democraţiei, ci să devină practică socială. 

Potrivit modelului actual de comunicare politică, acțiunea po- 
liticä se întemeiază pe evaluarea efectuată de către mass media si 
electorat. Fiecare dintre cei trei actori sociali inițiază comunica- 
rea politicului în funcţie de acțiunea celorlalți doi. Actorii politici, 
mass media, publicul şi electoratul trebuie să răspundă unii altora. 
În felul acesta, comunicarea politică se instituie ca o practică publi- 
Că, şi nu ca o practică subordonată spațiului politic. 


11.4. Specificul comunicării politice — comunicarea simbolică 


Am putea crede că oamenii, obișnuiți cu o atitudine pasivă de 
consumatori, vor abandona grupul celor interesaţi de viața politică, 
lipsind astfel sistemul politic de legitimitatea necesară perpetuării 
sale. Dar politicul are mijloacele lui de a se apăra de acest pericol; 
Braud (1995) identifică trei mecanisme care menţin în echilibru 
indiferența şi participarea politică: realegerea disputată, iluziile be- 
nefice ale alternantei si utilitatea partidelor perturbatoare. El ara- 
tă că, în democraţia pluralistă, marea majoritate a indivizilor nu e 
complet politizată, fenomenul având însă şi părţile lui bune: indi- 
ferenta temporară, neatentia parțială prezintă avantaje indiscutabi- 
le. Într-un sistem politic în care orice manevră delicată, orice pas 
greşit riscă să fie descoperite, mobilizarea rapidă a opiniei publice 

ar duce la paralizarea puterilor publice. „Provocată de saturarea de 
informaţii sau de complexitatea excesivă a unei afaceri, indiferența 
constituie atunci un soi de contragreutate a inchizitiei permenente 
exercitate de opoziţie şi mass media.” 

Mass media, dincolo de aportul pe care îl aduc în punerea 
în practică a acestor strategii, fac apel la un element nou în mo- 
bilizarea electorală: strălucirea unui personaj, magnetismul său, 
multiplicarea indefinită a elementelor sale carismatice. Niccolo 
Machiavelli (1994) avertiza în Principele: „Lumea vede bine ceea ce 
eşti pe dinafară şi puţini văd ceea ce eşti pe dinăuntru; iar cei puţini 
nu îndrăznesc să contrazică opinia mulţimii care are de partea ei 
măreţia statului care îi susține... pentru că poporul nu judecă decât 
ceea ce vede”. 

Activarea politică a posibilei mase de indiferenți este în egală 
măsură determinată de apariţia unei elite de comunicatori în pu- 
blicitate, mass media şi gestionarea campaniilor de imagine şi a 
campaniilor electorale. Hannah Arendt, observând numai „partea 
blestemată” a fenomenului, denunţă practicile acestora: „politica e 
făcută, pe de o parte, prin fabricarea unei anumite imagini si, pe de 
altă parte, prin arta de a face această imagine să fie credibilă”. 

Schwartzenberg (1995), în Statul spectacol, acuză si el violent 
această practică, în numele căreia politica înseamnă persoane sau, 
mai degrabă, personaje; fiecare conducător pare că îşi alege o func- 
tie şi îşi ia un rol, ca într-un spectacol; politica devine regie. Fiecare 
conducător îşi etalează calităţile şi pozează în vedetă. Astfel se pro- 
duce personalizarea puterii politice iar aceasta, la rândul ei, se ra- 
portează la psihologia colectivă. 


Un personaj simbolizează națiunea, statul sau partidul. De ace- 
ea, trebuie să facă apel la diverse trăsături şi influenţe pe care au- 
torul le clasifică în câteva roluri stereotipe ce îşi au propriile lor 

etichete: Eroul - distant, rece, omul de excepţie, şef providential, 
adesea idol; Omul obișnuit — extras dintr-o politică de mâna a doua; 
Liderul sarmant - încearcă mai mult să seducă, decât să convingă; 
Părintele naţiunii — figura tutelară a autorităţii. Mergând până la 
identificare cu analogia politică/spectacol, Schwartzenberg consi- 
deră că omul politic are şansa de a fi autentic, dar preferă să se 
deghizeze, fabricând un personaj care captează atenţia şi frapează 
imaginaţia, ambiția lui fiind aceea de a juca rolul principal. Autorul 
eludează însă faptul că nici un om politic nu ar avea şanse în com- 
petiția electorală dacă nu ar apela la asemenea procedee menite să 
inflameze periodic imaginarul politic al oamenilor. 

Girardet (1997) în volumul Mituri și mitologii politice recunoaş- 
te si el nevoia de mit si mitologii a omului contemporan, dar dintr- 
o altă perspectivă, mai moderată, prin analiza făcută imaginaru- 
lui politic francez din ultimele două secole. El evidenţiază patru 
mari ansambluri mitologice: Conspirația, Vârsta de aur, Salvatorul, 
Unitatea şi acordă mitului, alături de folosirea lui ideologică, si un 
rol explicativ şi mobilizator. Apelul tot mai des pe care viaţa politică 
îl face la mit şi mitologii este o replică la fenomene și dezechili- 
bre sociale, la tensiunile din interiorul structurilor de viaţă. „Toate 
sistemele metodologice cărora am încercat să le definim structurile 
se alătură direct fenomenelor de criză, cum sunt accelerarea bruscă 
a procesului evolutiv al istoriei, rupturile bruşte din mediul cultu- 
ral sau social, dezagregarea mecanismelor de solidaritate şi com- 
plementaritate ce ordonează viaţa colectivă. Toate aceste sisteme 
se referă la situaţii de vacuitate, de neliniște, la spaime sau la con- 
testatii” În această epocă, mitul îşi relevă din plin funcţia, anume, 
produs al realității sociale, el este şi producător al realităţii sociale. 
Mitul este unul dintre elementele cele mai eficace de reconstitui- 
re a unei țesături sociale fragmentate. El are, în societatea actuală, 
aceeaşi funcție pe care o au în societăţile tradiționale ritualurile de 

trecere, confreriile şi mai ales sărbătorile, cărora o literatură socio- 
logică bogată le-a relevat o trăsătură esenţială: fransgresiunea ordo- 
nată. Făcând afrontul să se defuleze într-un cadru stabilit dinainte, 
permițând periodic exprimarea unei revolte contestatare, această 
subversiune contribuie la menţinerea ordinii existente. „Multe ce- 
remonii azi contestate sau condamnate la uitare, multe ritualuri ale 
vieţii colective, moştenite din vechime sau elaborate în ultimul se- 
col, îşi recapătă adevărata lor semnificație” 

După cum subliniază Philippe Braud (1995), superioritatea pe 
care o manifestă astăzi democratiile pluraliste asupra regimurilor 
autoritare si sistemelor totalitare nu ţine de triumful principiilor 
ideologice, ci aptitudinii superioare de a gira, fără a sufoca, dina- 
mismele emoţionale care traversează societatea. Ipoteza explicativă 
a lui Braud este următoarea: politica acordă un loc de prim plan di- 
mensiunii simbolice a funcționării democratice, activitatea politică 
fiind în primul rând o lucrare pe bază de reprezentări: reprezentări 
ale performanţelor pe care guvernatii se simt autorizaţi să le aştepte 
de la guvernanti; reprezentări a ceea ce suscită în mod legitim satis- 
factii şi nemulțumiri, reprezentări a ceea ce produce conflict între 
grupurile sociale, reprezentări ale raporturilor de forte si de poziti- 
onare în câmpul politic, reprezentări a ceea ce scoate în evidenţă vi- 
olenta (nelegitimă) si competiţia (admisă) în luptele pentru putere. 

Reprezentările sunt produsele activităţii de simbolizare. 
Activitatea simbolică va fi definită de Braud ca producţia de sem- 
ne dublu încărcate de sens: mai întâi la nivelul cognitiv, datorită 
unor asocieri sau a unor conotaţii deosebit de dense, apoi la ni- 
vel emoţional, căci simbolul atrage după sine dorinţa. Afectele pe 
care le mobilizează trimit la dualitäti fundamentale: dragoste/ură, 
atractie/repulsie. Acestea, la rândul lor, se interferează cu dualis- 
mul moral: bine/rău, legitim/ilegitim. Simbolul, datorită polise- 
miei sale intrinsece, se pretează la multiple proiecţii şi identificări, 

pozitive sau negative. Totuși, în comunicarea socială, aceste me- 
canisme nu funcționează în mod arbitrar. Inteligibilitatea unui 
simbol este înţeleasă prin procese culturale de socializare şi de 
inculcare. Cu alte cuvinte, dispozitive de putere intervin pentru 
a încerca să facă să prevaleze interpretări particulare ale şirurilor 
de conotaţii. 

Comunicarea simbolică se desfăşoară pe scena politică prin in- 

termediul a cinci mari categorii de obiecte: 

- Miturile - constituie, prin sofisticare şi funcţia lor fondatoa- 
re, partea de sus a gamei de procedee de simbolizare. Mituri 
ale originii (aparținând grupului), mituri ale legitimării 
(aparținând guvernantilor), mituri ale identităţii (apar- 
ținând indivizilor şi claselor), toate îşi propun să satisfacă 
golurile nelinistitoare ale cunoașterii sau să interzică ches- 
tionările intruse sau destabilizatoare. Așa sunt noțiunile de 
contract social, guvernarea poporului de către popor. 

- Valorile. Ele pot fi definite ca nişte credințe mobilizatoare 
de afecte cu scopul de a justifica sau de a condamna atitu- 
dini, opinii si comportamente. Valorile (libertate, dreptate, 
egalitate, solidaritate etc.) permit o ancorare liniştitoare a 
judecăților în universal; ele vehiculează noțiuni datorită că- 
rora înţelegerea noului, a neprevăzutului sau a ineditului se 
găsesc adaptate, adică facilitate atât din punct de vedere al 
perceperii intelectuale, cât si al judecății morale si politice. 
Atasamentul față de valori îi dă subiectului sentimentul si- 
gurantei de sine, dar nu aduce nici un prejudiciu compor- 
tamentelor sale. 

- Jocurile de imagine si de roluri. Aşa cum observă Goffman, 
orice relație între indivizi este, într-o oarecare măsură, dra- 
maturgie, adică „punere în scenă a prezentării de sine” con- 
ditionatä de definirea situaţiei trăite. 

- În al patrulea rând, liturghiile. Ceremonii şi ritualuri ce joa- 
că un rol major în procesele politice: comemorări oficiale, 
dispoziţiile protocolare la practicile ce nu pot fi ocolite ale 
candidaţilor în campania electorală. 

- Obiectele materiale pot fi învestite din punct de vedere sim- 
bolic. Monumente, statui, embleme populează si structurea- 
ză imaginarul politic al popoarelor. 

Ordinea simbolicului constituie calea regală de acces către lu- 
area în consideraţie a dimensiunilor emoţionale ale vieții politice. 
Două polaritäti sunt aici mereu prezente: 

- un cod social preexistent care asigură o capacitate generală 

de înţelegere a semnificatiilor (regulile instituționale, lim- 
ba şi cultura politică sau referentii ideologici), precum şi o 
singularitate de expresii în situaţie, o ,oscilatie” în raport cu 
acest cod; 

- în această oscilație de semnificanti, sunt reperabili indici 
care trimit la particularitätile prezente în situația de co- 
municare. Cel mai adesea, ele rezultă dintr-o interacțiune 
reciprocă între dorinţele vorbitorului si cele, presupuse, ale 
destinatarilor săi. 

În viziunea lui Edelman (1999), există două forme simbolice 
care se infiltrează în instituţiile politice, şi anume ritualul şi mi- 
tul. Ritualul este activitatea motrice care îi implică în mod simbolic 
pe participanţi într-o întreprindere comună, atrăgându-le atenția 
asupra asemănării lor şi asupra intereselor comune de o manieră 
ce nu poate fi ignorată. Prin aceasta, promovează conformitate şi 
evocă satisfacția si bucuria de a se conforma. Instinctiv, oamenii 
încearcă să găsească sens şi ordine atunci când se află în situaţii 
confuze şi ambigue. Ritualurile politice la care masele participă 
direct sunt deosebit de semnificative în acest sens. Cele mai repre- 


zentative sunt ceremoniile patriotice. Ele afirmă măreţia, eroismul 

si nobletea naţiunii, precum si îndoielile minime cu privire la acti- 
unile pe care ea şi le asumă. Mai eficient este ritualul legat de cam- 
paniile electorale şi de dezbaterile politice. 

Mitul serveşte aceleaşi scopuri ca si ritualul, fiecare întărindu-l 
pe celălalt. Anumite crezuri politice sunt comunicate public si nu 
sunt puse la îndoială. Malinowski (Magic, Science, and Religion and 
Other Essays, apud Edelman, 1999) notează că mitul este folosit 
„pentru a explica privilegiile deosebite sau obligaţiile, marile ine- 
galitäti sociale, răspunderile serioase care revin celor ce ocupă pos- 
turi foarte înalte sau foarte modeste”: pe scurt, pentru a explica ten- 
siunea socială. În mod clar, acestea reprezintă tocmai bazele unei 
potenţiale nemulțumiri, pe care miturile referitoare la un control 
popular atent asupra instituţiilor politice o explică şi o temperează. 
Fără ele, inegalitätile de avere, de venituri şi influenţă asupra alo- 
cării guvernamentale a resurselor pot provoca agitaţie; în prezenţa 
lor, o potenţială rebeliune este înlocuită de critica „constituțională” 
sau de asentiment. 

Cele prezentate mai sus dovedesc o dublă ipostază a mitului 
politic. O dată avem de-a face cu mitul ca un produs al imagina- 
rului social, în această ipostază accentul căzînd pe funcţia sa de 
coeziune socială. A doua dimensiune se referă la funcţia mitului ca 
„idee-forță” si la calitatea sa de factor de mobilizare în proiecte de 
schimbare socială. Această dublă ipostază explică acum de ce mitul 


politic apare drept mijloc de persuasiune în campaniile electorale. 


Identificati folosirea unor elemente simbolice în discursurile 
politice. Care este rolul acestor elemente? Care este efectul pre- 
conizat asupra receptorilor? Credeţi că acest efect a fost realizat? 
Argumentati. Care ar fi elementele care ar întări (respectiv ar 


slăbi) aceste efecte? 

Aceste consideraţii nu vor să inducă ideea că elitele modelează 
în mod conştient miturile şi ritualurile politice pentru a le servi 
interesele. Încercările de a realiza o asemenea manipulare ajung 
de obicei să fie cunoscute drept ceea ce sunt si nu reușesc să facă. 
Ceea ce se descoperă, de fapt, este asumarea unui rol social, şi nu 


impostura. 


Manipularea politică 

Ştefan Stănciugelu (2010) propune un model structural 
al manipulării politice, în volumul Logica manipulării. 33 de 
Tehnici de manipulare politică românească. Scopurile tehnicilor 
de manipulare sunt (1) obţinerea de informaţii si de schimbări 
de atitudini şi comportamente de la un receptor în interesul 
emitätorului, (2) ascunderea scopurilor reale ale emitätorului, 
în condiţiile creării iluziei libertăţii de decizie a receptorului. 
Tehnicile de manipulare sunt proceduri, mecanisme și instru- 
mente prin care sunt organizate contextele sociale, şi sunt fo- 
losite opiniile şi credinţele receptorilor pentru îndeplinirea 
scopurilor ascunse ale emitätorului. „Acestea trebuie definite 
şi înțelese într-o perspectivă a „patologiei sociale” în forma 
ei particulară de „patologie a comunicării” [...] ca scheme de 
construcție a unei relaţii de dominație socială, în sensul de cre- 
are a iluziei de libertate pentru victimele care participă la rea- 
lizarea dorințelor şi satisfacerea intereselor Manipulatorului. ” 
(Stănciugelu, 2010). 


Modelul teoretic este construit pe două variabile şi o 
constantă: 
- Constanta este Pătratul mitologic şi se sprijină pe per- 


manenţa celor patru mituri politice activate în situaţii de 

manipulare politică: Mitul Unităţii, Mitul Värstei de Aur, 
Mitul Conspiratiei, Mitul Eroului Salvator. 

-  Variabilele Mesaj politic şi Context dau conţinutul concret 
istoric al faptelor de comunicare socială manipulatorii. 
Universul de aplicaţie al modelului este cel strict delimitat 
ca fiind cel politic. 

Cele 33 de tehnici de manipulare identificate de Stănciugelu 
în comunicarea politică românească sunt: 

- Identitatea graduală a conspiratorului - prin interme- 
diul căreia un agent manipulator construieşte o identi- 
tate conspirativă menită să justifice o anume stare de cri- 
ză. Conspiratorul este tapul ispăşitor, de obicei extern 
sistemului. 

- Tehnica marșului are două tipuri de public ţintă: partici- 
pantii la marş asupra cărora acționează comportamentul 
de mulțime şi telespectatorii care dezvoltă sentimente de 
susținere şi comportamente de imitație. O contratehnică de 
manipulare eficientă este discreditarea liderilor sau a orga- 
nizatorilor marșului. 

- Tehnica Omul de paie - agentul manipulator creează un 
personaj cu caractertistici considerate ca nesemnificative 
pentru un lider politic (controlabil, condus de soţie sau de 
oameni de afaceri, incapabil să-şi respecte promisiunile). 
Agentul manipulator își construieşte o poziţie dominantă 
faţă de „omul de paie” pe care apoi îl ignoră cu superioritate. 

- Logica democrat-mafiotă se bazează pe crearea unei situ- 
atii de comunicare socială fără alternativă pentru interlo- 
cutorul care, obligat de contextul general, adoptă singura 
poziţie care nu îl descalifică şi care lucrează în favoarea ma- 


nipulatorului. Ex. „Votaţi pentru alegeri libere, sau pentru 


alegeri sugerate de la centru?” votantii nu mai pot alege 

decât prima variantă, deşi în aparenţă li se recunoaşte liber- 
tatea de opțiune. 

Tehnica Demonizarea adversarului se referă la situaţii de 
conflict social şi constă în identificarea atributelor negative 
şi a valorilor de respingere din imaginarul colectiv şi le atri- 
buie adversarului. 

Tehnica Dromichaites vizează relaţiile sociale în conditi- 
ile apariţiei unui pericol extern. Agentul manipulator vi- 
zează fricile colective: frica de dezordine si de disolutie a 
comunității. 

Contaminarea negativă constă în asocierea unei persoane 
cu o valoare percepută negativ într-o comunitatea sau grup. 
Zeflemeaua poate fi folosită ca replică la orice atac la per- 
soană, în fața oricărui tip de public ţintă. 

Atacul la persoană este tehnica de manipulare care se bazea- 
ză pe ideea că cea mai bună apărare este atacul. Scopul este 
discreditarea competitorului. Contraatacul evită răspunsul 
direct la un atac anterior, ci îl foloseşte doar ca pretext. 
Tehnica Omul simplu - „Al nostru, dintre noi, pentru 
noi” constă fie în coborârea temporară a agentului mani- 
pulator la nivelul populaţiei, fie în aducerea în prim-plan 
a originilor populare si a efortului de ridicare la statutul de 
lider prin propriile puteri. Schema se bazează pe un sofism 
pentru care concluzia degurge doar aparent din premisă - 
(1) Dacă a crescut, a trăit şi a fost parte din această comu- 
nitate, atunci, (2) în mod necesar acest candidat va lucra în 
folosul comunității. 

Prin tehnica Vox populi, vox dei se creează impresia că li- 
derul unei comunităţi este incontestabil pentru că e rezul- 
tatul voinței populare ca echivalent al voinţei divine care 
mandatează monarhul sau împăratul. 

- Tehnica inventarea aliatului urmăreşte crearea fricii de a 
ieşi în evidenţă, de a fi arătat cu degetul, de a nu te înscrie 
în rând cu o majoritate socială. Efectul este crearea unei 
percepții de susținere majoritară a agentului manipulator, 
crearea re imaginii de lider iubit şi preferat de o majori- 
tate a comunităţii. Această tehnică de manipurae activea- 
ză mecanismul social de imitație, care generează spirala 
tăcerii. 

- Prin tehnica inamicul impersonal agentul manipulator 
sugerează că adevăratul adversar în campania electorală 
nu este vreunul dintre competitori, ci unul care amenin- 
tă comunitatea sau societatea si care este impersonal (ex. 
Criza economică, corupția, sistemul ticăloşit). Acest pro- 
cedeu are eficiență maximă dacă e combinată cu tehnicile 
Dromichaites și alianţa cu poporul. 

- Tehnica vagonul muzicantilor tinteste dorinţele unora din- 
tre membrii comunităţii de a ieşi în evidenţă - comporta- 
mentul opus celui activat de spirala tăcerii. Tinta acestei teh- 
nici este segmentul de populaţie ai cărui membrii își doresc 
să fie „altfel”, să se asocieze cu un grup „select. 

- Recomandarea este o tehnică ce vizează transferul de în- 
credere, simpatie de la un membru de referință al comuni- 
tăţii către un candidat mai putin cunoscut. Recomandarea 
trece de la influenţă la manipulare când se caută asocieri cu 
emoții, stereotipuri şi clisee, asocieri de cuvinte stabilizate 
în imaginarul colectiv. 

- Tehnica Mormanul de argumente - Invocarea dosarului 
presupune construirea unui dosar voluminos, pe care au- 
dientele nu îl pot analiza rațional (din lipsa timpului si a 


accesului la argumentele părţii incriminate) si constă în in- 


completitudinea perspectivelor 

Recunoașterea este o schemă de manipulare care vizează 
activarea unor clişee din copilărie, reguli de comportament 
pe care le aflăm odată ce suntem capabili să producem com- 
portamente de înselare a celor din jur. 

Tehnica Vorbe goale, a generalitätilor epatante mizează pe 
capacitatea unor cuvinte care trimit către valori pozitive de 
a crea emoții puternice într-o comunitate. Aceste generali- 
täti concrete lipsite de referentiali pot fi: cinstea, dreptatea, 
credinţa, familia, copilul, pacea, poporul, rasa etc.) 

Tehnica transferul pozitiv este o formă de activare a tacticii 
asocierii unui om politic cu semnificaţiile unor simboluri 
naţionale cu un om politic. 

Tehnica Asimetria de poziţii si șansa celui mai mic - asi- 
metria poziţiilor de status se referă la şansele de vizibilitate 
şi notorietate pe care deținătorul poziţiei superioare le poate 
acorda unui personaj politic necunoscut. Tactica este utili- 
zată de candidaţi cuasinecunoscuti care atacă personalitățile 
de top în speranța de că astfel vor căpăta vizibilitate. 
Tehnica Dezamorsarea: „Se ştia deja!” se aplică în situa- 
tiile potential scandaloase si se întemeiază pe presupozitia 
„Dar am spus asta deja!” Spre deosebire de recunoaştere 
Dezamorsarea proiectează un act de recunoaștere înainte de 
producerea evenimentului (declaraţiei). 

Tehnica Juma de adevăr presupune două etape: recunoas- 
terea a părţii convenabile sau mai uşor de crezut dintr-un 
mesaj si relansarea subiectului pe alte coordonate decât cele 
ale acuzatorului. Se aplică în cazul atacurilor la persoană, 
dar şi în manipularea rezultatelor sondajelor de opinie. 
Tehnica Atacul ca apărare înlocuieşte demontarea rationa- 
là prin argumente a acuzațiilor, considerată de politienii ro- 
mâni ca o marcă de vulnerabilitate. Schema de funcţionare 

presupune ca primă etapă acuzatia/intrebarea incomodä/ 
comentariul negativ la adresa unui politician urmată de ac- 
tiunea intenţionată de atac a acestuia. În funcţie de context 
contraatacul poate fi concertat cu tehnica victimizării sau a 
zeflemelii. 

- Tehnica Inamicul nenumit este un atac la persoană, dar 
fără ca aceasta să fie identificată explicit. Aceasta tehnică 
de manipulare construiește un personaj vinovat, dar fără al 
numi. Procedeul activează sentimentul de automultumire 
al alegătorului care, în conspirație cu eroul său, a decriptat 
mesajul de atac. 

- Tehnica Poziționarea strategică este cel mai des utilizată în 
dezbaterile electorale cu public. Ea pune în circulație un mesaj 
implicit de dominare, de „luare în stăpânire a scenei” şi de con- 
trol a adversarului. Se pot distinge trei niveluri de organizare a 
tehnicilor de atac: (1) atacul la discurs; (2) atacul la persoană; 
(3) Combinarea atacului la discurs cu atacul la persoană. 

- Manipularea prin limba de lemn este tehnica de a folosi un 
cod lingvistic propriu unei elite politice si inaccesibil publi- 
cului votant. Pe lângă întărirea distanţei sociale şi a raportu- 
lui de dominare dintre utilizatorii avizaţi şi publicul profan, 
limba de lemn poate ascunde lipsa de conţinut a mesajului 
şi manevrele de evitare a subiectelor nevralgice, poate rede- 
fini situaţia şi manipula sensurile comunicării. 

- Tehnica Deus otiosus. Sintagma face referire la fiinţe divine 
delăsătoare care nu mai ascultă rugăciunile credincioşilor. 
Oboseala lor provoacă disperare şi angoasă socială, care 
dincolo de un anumit prag pot duce la înlocuirea lor cu alți 
zei considerați mai potriviti pentru comunitate. Această re- 


latie îşi are echivalentul în câmpul social în raporturile din- 


tre individ şi abstractia „Conducător politic”. 

- Tehnica Cinismul terorismului activează frica socială pe 


care o poate provoca un atac terorist. Tehnica nu poate 
opera dacă actele teroriste nu sunt făcute publice, fără ca 
mass-media să distribuie informaţii despre atac. Teroristii 
utilizează în propriul interes ideile fundamentale ale demo- 
cratiei: libertatea de exprimare, dreptul la informaţie, profi- 
tul pe piaţa liberă la nivelul mass-media, știind că structuri- 
le mediatice nu pot ignora informaţii care aduc audienţă şi 
profit din publicitate. 

Persuasiunea și raţionamentul valid se bazează pe capcane 
logice de care agenţii manipulatori se folosesc pentru a im- 
pune sau sugera un adevăr aparent. 

Tehnica de manipulare usa în nas se bazează pe formula- 
rea unei cereri mult prea costisitoare pentru a fi acceptabilă, 
urmată imediat de o cerere rezonabilă. Dă rezultate în spe- 
cial în situaţiile în care în cauză este ajutorarea colectivitätii. 
Tehnica amorsării este o manipulare prin amăgire în con- 
ditii de falsă libertate. În prima etapă se face o propunere 
foarte atractivă pentru a determina o schimbare de atitudi- 
ne dorită de agentul manipulator - minciuna, pentru ca în 
a doua etapă să se revină si să se spună adevărul. Studiile au 
arătat că oamenii nu revin asupra deciziei inițiale dacă au 
convingerea că a fost luată în deplină libertate, în schimb își 
schimbă deciziile dacă apreciază drept constrângător cadrul 
în care au adoptat o atitudine. Perseverarea în prima atitudi- 
ne este baza acestei tehnici de manipulare, dar funcționarea 
ei e condiționată de reușita creării iluziei de libertate în mo- 
mentul adoptării deciziei. 

Tehnica substituirii - perseverenta decizională si psiho- 
logia angajamentului se bazează pe promisiunea de a face 
sau pe faptul de a fi început să facem ceva, angajamente care 

obligă şi care generează sentimentul de responsabilitate. 
Constă în prezentarea unei situaţii, care cere o decizie, care 
este urmată de schimbarea datelor care au generat decizia, 
dar oferindu-se oportunitatea adoptării unui comporta- 
ment de substituire, mai puţin avantajos pentru manipulat. 

- Tehnica Piciorul-în-prag constă în oferirea unui pret mai 
mic, urmată de anunţul adevăratului pret. (Stänciugelu, 
2010) 


11.5. Comunicarea electorală — formă a comunicării politice 


Comunicarea politică modernă, adică întrebuintarea tehnici- 
lor de marketing politic nu este unicul model folosit, chiar dacă 
este foarte probabil modelul dominant, cel puţin în alegerile prezi- 
dentiale (Miège, 2000). Specialiştii observă că alte două modele se 
menţin încă: modelul ,dialogic”, cel mai vechi, bazat pe contactul 
si pe schimbul de idei cu electorul (care merge de la stringerea de 
mână într-o piață ori dezbatere organizată în curtea unei şcoli, 
până la miting si la prezentarea solemnă a programului) şi modelul 
propagandistic (care se foloseşte în special de lungi discursuri con- 
vingătoare, pe un ton aproape agresiv, încercând să seducă audito- 
riul). Partidele şi candidaţii sunt mai mult sau mai putin atașați de 
unul din aceste modele, în funcţie de propriile lor orientări politice, 
dar arareori le neglijează pe celelalte. 

Există în literatura de specialitate (cf. Camelia Beciu, Politica 
discursivă) tendinţa de a reduce studiul comunicării politice la cea 
de tip electoral. Pentru specialiști, campania electorală pare a fi 
contextul cel mai relevant pentru cercetarea mecanismelor și prac- 
ticilor de comunicare politică. 

Comunicarea electorală indică o transformare majoră la ni- 
velul regulilor de acţiune politică. În primul rând, actorii politici 

se raportează unii la ceilalalti de pe poziţii concurentiale într-un 
spaţiu experimental ca timp şi ca mod de organizare. În al doilea 
rând, regimul concurential consacrat juridiceste este cel care regle- 
metează acțiunea politică în sensul că îi dictează miza, ritmul şi ter- 
menii de legitimare. În al treilea rând, avem de-a face cu un regim 
concurential atipic, competiția desfășurându-se într-un interval de 
timp considerabil. 

Ceea ce numim „campanie electorală” trimite nu numai la re- 
glementări constituţionale, legislative şi juridice, ci şi la reguli in- 
formale consacrate şi care s-au putut instaura în limitele regimu- 
lui concurential. Comunicarea electorală nu poate fi disociată de 
aceste reglementări formale si informale de acțiune politică. Ele 
legitimează campaniile electorale ca metodă de selecţie a liderilor 
politici, ca procedură de desfăşurare a selecției, ca ritual si, nu în 
ultimul rând, ca practică naţională. 

Ca metodă, campania electorală permite selecţia liderilor poli- 
tici în mod democratic, impunând, pe de-o parte, norma participă- 
rii la selecţie şi la competiţie şi, pe de altă parte, norma majorităţii 
drept criteriu de validare a selecţiei. 

Ca procedură, campania electorală instaurează un cadru legal 
şi, totodată, tehnic de selecţie a liderilor. Instituţiile şi actorii po- 
litici care participă la campania electorală au obligații si drepturi 
specifice. 

Ca ritual, campania electorală se derulează după anumite coduri 
socio-politice care reglementează interacțiunea între participanți. 

Acesta este, descris sumar, contextul politic care trebuie con- 
vertit în comunicare electorală, adică în practici care conferă vi- 
zibilitate acțiunii politice în regim concurential. Din perspectiva 
politicianului, comunicarea electorală trebuie să-l ajute să exploa- 
teze marja de libertate trasată de regimul concurential, respectiv 
de reglementările campaniei electorale. Cu alte cuvinte, trebuie să 

asigure răspunsuri la întrebări de tipul: cum să utilizez regulile ast- 
fel încât să generez evenimente favorabile acțiunii mele? cum este 
posibil ca, pe baza si în pofida reglementărilor, să devin vizibil în 


spațiul public dintr-un unghi favorabil? 


11.6. Fundamentele marketingului politic 


În opinia lui Andrei Stoiciu (2000), marketingul politic este 
marketingul produselor pe o piaţă simbolică, în care oferta şi ce- 
rerea nu se echilibrează de la sine şi nu sunt elastice. Termenii 
acestuia sunt deseori prost utilizați sau confundați. Marketingul 
politic este metoda globală de organizare, prezentare, promovare 
a informaţiei si a resurselor necesare realizării unor obiective poli- 
tice. Practicienii marketingului politic se deosebesc de practicienii 
marketingului comercial, produsul pe care aceştia îl propun neofe- 
rind o recompensă nemijlocită publicului ţintă. 

Publicitatea politică, numită uneori propagandă, este forma 
plătită a difuzării informaţiei de ordin politic. Informaţia politică 
este una dintre resursele cele mai importante folosite de market- 
ingul politic. Informaţia politică este, în același timp, sursa vitală a 
cunostiintelor necesare unei campanii de marketing politic (fapte, 
date, persoane, relaţii, atitudini, percepții, opinii, propuneri care 
sunt în joc). 

Comunicarea politică include procedurile, normele si acţiunile 
prin care este folosită şi organizată informaţia politică. A compa- 
ra comunicarea politică cu o simplă propagandă electorală nu este 
numai greşit, ci şi complet irelevant pentru înțelegerea mersului 
evenimentelor în domeniul competiţiei politice. Ea include toate 
acțiunile de recrutare de personal, de concepție, de anchetă, de 
marketing, de evaluare strategică, de grafică, de analiză a peisajului 
audio-vizual, de calcul financiar etc. 

Regulile de bază ale comunicării politice sunt: 

- coerenţa - impune abordarea marketingului politic ca un 
sistem, ca un ansamblu de acţiuni legate între ele şi care se 
influențează reciproc. Nici o decizie nu poate fi luată igno- 
rând consecinţele pe care aceasta le poate avea sau contrazi- 
când abordarea urmată până atunci; 

- adaptarea campaniei la timpul prezent — luarea în considera- 
re a tututuror factorilor prezenţi astăzi şi nu aplicarea unei 
formule. Nici o campanie nu seamănă cu alta datorită dina- 
micii socio-politice; 

- identificarea minimală — prezentarea unei identități politice 
diferite de cea a adversarilor; importantă este prezentarea 
clară a acestei imagini şi identificarea precisă în ochii elec- 
toratului, chiar dacă această prezentare este contestată de 
adversarii politici; 

- coordonarea maximă - presupune un centru de comandă 
unic şi respectarea tuturor regulilor de prudenţă necesare 
pentru a nu anticipa rezultatele alegerilor sau deciziile ad- 
versarilor, pentru a nu miza sau folosi informaţii care nu 


sunt sigure si verificate. 


COMUNICAREA ÎN ACȚIUNE 


Etapele unei campanii de marketing politic 
1. Stabilirea unei strategii: 
Campaniile de marketing politic pot fi de două feluri: 


- campanii electorale (cu obiectivul clar stabilit de cucerire a 
unor poziţii sau posturi politice); 

- campanii de imagine - crearea de atitudini favorabile şi po- 
pularizarea unui om politic). 
Prima etapă în definirea unei strategii de marketing po- 


litic este de a stabili dacă se urmăreşte obţinerea de rezultate 

printr-o campanie electorală sau printr-o campanie de imagine 


atitudine. 


2. Analiza 

Este o etapă crucială, deoarece o proastă evaluare a situației 
existente, a opiniilor publice, a situaţiei socio-politice duce la 
concluzii eronate şi recomandări greşite. Analiza trebuie să se 
bazeze pe o serie de evaluări cu privire la opinia publică, obi- 
ceiurile şi valorile locale, dezvoltarea socio-economică, relaţiile 
existente între elitele politice, atitudinile existente, rolul și influ- 
enta mass media, simbolurile culturale şi poziționarea adversa- 


rilor politici. 


3. Identificarea publicului ţintă 

Nici o idee politică nu poate conveni întregii populaţii, aşa 
cum nici un om politic nu se poate bucura de popularitatea 
unanimă. Într-o democraţie, deciziile politice se obţin prin ne- 
gocieri între majoritate si diferitele minorităţi. În fiecare ţară, 
populaţia este împărţită în categorii sociale bine delimitate, iar 
o bună parte a acestei populaţii îşi schimbă destul de greu opi- 
niile politice. Astfel, identificarea publicului ţintă pentru o cam- 
panie de marketing politic trebuie să ţină cont de particularită- 
tile diferitelor categorii sociale. Pentru influențarea publicului 
țintă se poate proceda în două feluri: 
- prin utilizarea liderilor de opinie; 
- prin segmentarea publicului în funcţie de categorii sociale, 

de priorităţi, de afinități politice. 

Segmentarea publicului ţintă înseamnă adaptarea comuni- 
cării politice la diferitele categorii sociale. Diversificarea mesa- 
jului permite o mai bună abordare şi o mai mare flexibilitate a 


marketingului politic. 

Majoritatea segmentärilor se face după categorii sociale 
bine definite în funcţie de educaţie, venit, vârstă, sex, ocupa- 
tie profesională, stil de viață. Marketingul politic lucrează cu 
categorii sociale construite si în funcţie de afinități si atitudini 
politice. O campanie de marketing politic poate astfel viza, în 
special, pe cetățenii care nu şi-au format încă o opinie, pe cei 
care ezită sau care au anumite idei si simpatii pentru un partid 
fără să fie hotărâți să voteze. 


4. Construirea unei imagini 

În marketingul politic, imaginea nu se judecă în termeni 
de adevărat sau fals, ci în termeni de popularitate, contradic- 
tie, claritate sau confuzie. Imaginea, în marketingul politic, este 
prin definiție subiectivă. Înainte de formarea imaginii dorite, 
trebuie plecat de la faptul că există deja o imagine formată ante- 
rior. Greşelile cele mai frecvente intervin atunci când se ignoră 
acest lucru si se crede că formarea unei imagini politice poate 
începe de la 0, fără să țină cont de contextul social, de trecut sau 
de acțiunile adversarilor. 

Pentru a fi funcţională, imaginea unui om politic sau a unui 
program politic trebuie să fie: 
- Relativ cunoscută 
- Diferită 
- Simplă 


5. Gestiunea imaginii 

Imaginea este eminamente subiectivă si, în special în tim- 
pul unei campanii de marketing politic intens, ea scapă dese- 
ori de sub controlul celor care o creează inițial. Problema nu 
se pune numai între compatibilitatea imaginii omului politic si 


realitatea personalității sale, ci si între strategia promovată si 

perceptiile schimbătoare, între influenţa mass media si reacțiile 
schimbătoare ale publicului. Percepția omului politic sau a unui 
program politic este volatilă şi poate evolua extrem de rapid. 
Astfel, lansarea unei campanii de marketing politic trebuie să 
fie numai prima etapă a gestionării imaginii politice. Urmează 
alte etape în timpul cărora imaginea politică a candidatului tre- 
buie reevaluată permanent. 


6. Pregătirea temelor de campanie 

Ideile politice ale candidatului, platforma si originea ideo- 
logică pe care o revendică, structura si prioritățile partidului, 
adversarii politici şi opinia publică pot să impună ca obiectiv 
principal teme de campanie neașteptate sau în contradicţie cu 
propriile priorități deja stabilite. Modalitatea cea mai simplă 
este de a efectua o analiză solidă a așteptărilor populaţiei şi de 
a fi foarte bine informat despre situaţia existentă. Un bun con- 
sultant în marketing politic va recomanda întotdeauna promo- 
varea temelor care sunt cele mai populare în momentul cam- 
paniei, dar si încadrarea acestor teme în imaginea partidului 
sau a omului politic. O altă metodă este de a integra imaginea 
partidului si a omului politic în cadrul valorilor culturale si so- 


ciale puternic înrădăcinate (Stoiciu, 2000). 


Luaţi ca subiect de analiză o campanie de marketing politic a 
unui partid sau a unei personalităţi politice; identificați, în limi- 
ta posibilităților, etapele acestei campanii si modul de realizare; 
din analiza rezultată reise că au fost atinse obiectivele campa- 
niei? Pentru realizarea acestui exercițiu, puteţi consulta Andrei 
Stoiciu, Comunicarea politică, Gabriel Thoveron, „Comunicarea 
politică azi”, Revista Română de Comunicare si Relaţii Publice, 
nr. 4/2001. 


12. Manipularea informaţională 


şi structurile mediatice 


În ultimul deceniu, sentimentele de scepticism, de neîncredere 
sau chiar de teamă ale cetăţenilor față de sistemul de difuzare a 
informaţiilor a crescut îngrijorător. 

Nimeni nu neagă însă comunicării de masă funcţia sa indis- 
pensabilă în democraţie: informaţia rămâne esenţială pentru bunul 
mers al societăţii, iar două din condiţiile esenţiale ale unei demo- 
craţii în contemporaneitate sunt chiar acestea: 

- existenţa unei reţele valabile de comunicaţie; 

- un maximum de informaţie liberă. 

Totuşi, decalajele ce se generează între naţiuni ca urmare a difi- 
cultätilor lor de producere a informaţiilor si de asimilare socială a 
posibilităţilor deschise de cercetarea teoretică în domeniu sporesc 
dificultăţile de comunicare şi conlucrare atât în interiorul natiu- 
nilor, cât şi între naţiuni. Pe de altă parte, exploatarea insistentă a 
posibilităţilor de folosire a noilor teorii, a tehnologiilor şi a mate- 
rialelor accesibile în scopuri agresive este ilustrată de graba cu care 
noile posibilități de comunicare prin structuri mediatice sunt fo- 
losite pentru a domina, pentru a impune anumite imagini sociale, 


pentru a directiona gândirea si atitudinile oamenilor. 

Se consideră din ce în ce mai mult că ceea ce nu trece prin 
structurile mediatice nu mai are decât o influenţă neglijabilă asupra 
evoluţiei societăţii; această observaţie generează tentatia manipulă- 
rii structurilor mediatice de către practicieni si specialiști conform 
unor tabele de valori care le sunt proprii sau pe care le acceptă re- 


acţionând doar slab și încet asupra lor. 


12.1. Manipularea — definiţie, premise teoretice 


12.1.1. Ce este manipularea? 


Într-o exegeză, Ştefan Buzărnescu (1996) defineşte manipu- 
larea ca „acţiune de a determina un actor social (persoană, grup, 
colectivitate) să gândească şi să acționeze într-un mod compatibil 
cu interesele iniţiatorului, iar nu cu interesele sale, prin utilizarea 
unor tehnici de persuasiune care distorsionează intenţionat ade- 
vărul, lăsând însă impresia libertăţii de gândire şi de decizie. Spre 
deosebire de influența de tipul convingerii raționale, prin mani- 
pulare nu se urmăreşte înțelegerea mai corectă şi mai profundă a 
situației, ci inocularea unei înţelegeri convenabile, recurgându-se 
atât la inducerea în eroare cu argumente falsificate, cât si la apelul 
la palierele non-rationale. Intentiile reale ale celui care transmite 
mesajul rămân insesizabile primitorului acestuia”. 

Diversificarea permanentă a surselor de concepere si difuza- 
re de mesaje a condus la o practică manipulativă care are la bază 
coduri precise, dar identificabile numai de ,profesionisti” si total 


inaccesibile celor neinitiati în acest domeniu. 


DISCUȚII ETICE 


Unul dintre scopurile fundamentale ale comunicării este 


de a convinge receptorul (receptorii) mesajului de o anumită 

opinie şi de a-i întări sau de a-i modifica în acest fel atitudinile. 

Dacă un emiţător doreşte să schimbe o atitudine altei persoane, 

el va trebui să identifice factorii procesului de comunicare care 

pot produce această schimbare. 

Mesajul care îşi propune să provoace o schimbare de atitudine 
la receptor se numește mesaj persuasiv. 

Zilnic oamenii sunt bombardati cu multe mesaje persuasive. 
Cercetările desfăşurate asupra acestui subiect arată că reacția la 
mesaj depinde adesea de caracteristicile persoanei care încear- 
că să convingă, fără a avea vreo legătură cu valoarea mesaju- 
lui. În acest sens, există trei caracteristici de care s-au interesat 
psihologii: 

- credibilitatea comunicatorului; 

- calitățile fizice şi „șarmul” comunicatorului; 

- intențiile observate la el. 

În zilele noastre, nu numai oameni speciali pregătiți pentru 
a guverna acced la posturi politice. Actori, poeţi, ziarişti și chiar 
o stea italiană de filme pornografice au fost aleşi la diferite ni- 
veluri administrative. Este posibil ca succesele lor politice să fie 
rezultatul numai al atracției lor personale? 

-  Identificaţi şi alte criterii, în afară de competenţă, pe baza 
cărora oamenii sunt aleşi în funcții de conducere; 

- Ce credeţi că îi determină pe alegători să voteze pentru aces- 
ti oameni? Identificati mai multe motive şi încercaţi să le 
găsiţi o justificare. Care dintre aceste motive vi se pare a fi 
cel mai puternic? 

- Consideraţi că acesta este un lucru benefic? Argumentati-vä 
poziţia. 

- Care ar putea fi efectele pozitive ale unei asemenea alegeri? 

- Cum pot fi contracarate eventualele efecte negative ale unei 
asemenea alegeri? 

12.1.2. Premise teoretice ale manipulării 


După cum amintesc R. V. Joule si J. L. Beauvois (1997) în Tratat 
de manipulare, în psihologia socială experimentală se pot întâlni 
numeroase experimente în care cercetătorii determină oamenii, 
sub un pretext sau altul, să se comporte în totală libertate în mod 
diferit de cum s-ar fi comportat spontan. Din punct de vedere psi- 
hologic, posibilitatea manipulării apare ca o consecinţă a activităţii 
de decizie. Astfel, s-a demonstrat că, după luarea deciziei (justifica- 
te sau nu), oamenii au tendinţa să o menţină (efectul de perseverare 
al unei decizii). Această descoperire a stat la baza formulării teori- 
ei angajamentului. Kiesler defineşte angajamentul ca legătura care 
există între individ şi actele sale, cu următoarele consecinţe: 

- numai actele noastre ne angajează; nu ne simţim angajaţi 
de ideile sau sentimentele noastre, ci de conduitele noastre 
efective; 

- putem fi angajaţi în moduri diferite în actele noastre, aceas- 
ta fiind o variabilă dependentă de context. Astfel, putem 
avea persoane foarte angajate (decizie liberă), slab angajate 
(decizie forțată) sau altele care nu sunt deloc angajate (dacă 
se spune un lucru sub ameninţarea armei, acest lucru nu 
este angajant). 

Pe baza acestei teorii, autorii prezintă trei tehnici eficiente de 

manipulare cotidiană: amorsarea, piciorul-în-ușă, ușa în nas. 

Amorsarea — perseverarea într-o primă decizie atunci când per- 
soana „amorsată” ia o a doua decizie, de data aceasta în perfectă 
cunoştiință de cauză. Se poate vorbi de manipulare pentru că, în 
toate cazurile, decizia finală ar fi fost cu totul alta dacă victima ar fi 
primit de la început informaţii complete. 

Piciorul-în-uşă - se obţine de la un subiect un comportament 


preparatoriu neproblematic şi puţin costisitor, evident, într-un 

cadru de liberă alegere şi în împrejurări care facilitează angaja- 
mentul. Acest comportament o dată obținut, o cerere este adresată 
explicit subiectului, invitându-l să emită o nouă conduită, de data 
aceasta mai costisitoare și pe care n-ar fi realizat-o spontan decât 
cu puține şanse. 

Ușa-în-nas - formularea unei cereri prea mari la început, ca să 
fie acceptată înainte de a formula cererea care vizează comporta- 
mentul aşteptat, o cerere de mică importanţă si care ar fi avut şanse 
altfel să fie refuzată. 

Din perspectiva modelului informaţional al comunicării, îi este 
intrinsecă mesajului calitatea de a fi purtătorul unei marje de ma- 
nipulare (apud Buzărnescu, op. cit.). În practică, menţinerea unui 
optim între originalitate şi banalitate, între noutatea si previzibili- 
tatea mesajului printr-o variaţie globală a originalității pe parcursul 
transmiterii mesajului, permite crearea unei „ferestre de percepţie” 
compatibilă obiectivului aferent manipulării. Astfel, admițând că 
spiritul uman n-ar putea să absoarbă mai mult de aproximativ 10 
până la 20 biţi de originalitate pe secundă (Moles, 1958, 184 - 186) 
este necesar ca la nivelul la care se situează atenţia noastră mesajul 
să propună o asemenea redundantä, încât debitul de originalitate 
pe care îl propune să fie de același ordin, pentru a fi perfect sesizat 
şi înțeles. În manipulare însă, tocmai înţelegerea si sesizarea corec- 
tă nu interesează, ci trece pe primul plan deturnarea potenţialului 
semantic spre scopurile dorite de sursă, chiar dacă asupra acestora 
se păstrează o totală discreție. 


Piramida PRINT a manipulării sociale 

Ştefan Stänciugelu (2012) în Manual de antimanipula- 
re: tehnici si cazuri propune un model teoretic tridimensio- 
nal pentru analiza manipulării sociale - Piramida PRINT. Pe 

baza modelului, cercetätorul a elaborat o Grilä metodologicä de 
lectură a evenimentelor de comunicare socială, care cuprinde 
Cadrele generale ale situaţiei sociale, Mesajul, Contextele socia- 
le manipulate, Valorile sociale şi Tehnicile de manipulare iden- 
tificate. Modelul şi grila au fost validate prin analiza a 200 de 
cazuri de comunicare socială. 

Modelul se sprijină pe Axioma necesităţii comunicării 
(Şcoala de la Palo Alto) şi pe Axioma comunicării ca influență 
socială (Teoria integrată a comunicării propusă de Mucchielli). 
Pe această platformă teoretico-metodologică se articulează: 
(1) un sistem conceptual configurat în jurul conceptelor fun- 
damentale Influență - Manipulare, (2) un model teoretic figu- 
rat ca o piramidă în care sunt organizate de jos în sus Valorile, 
Contextele sociale şi Tehnicile de manipulare, (3) Grila meto- 
dologică. Ideea centrală este că actele de comunicare patologică 
- manipulare pot fi deconstruite şi dezasamblate prin identifi- 
carea valorilor sociale provocate şi utilizate de Manipulator, a 
contextelor sociale - Poziţii, Relaţii, Identitäti, Norme sociale si 
cele 33 de 'Tehnici de manipulare socială. Universul de definire 
al Piramidei PRINT este mai extins decât cel al manipulării în 
comunicarea politică (Stănciugelu, 2010) şi este universul so- 
cial mediat de comunicare. Modelul nu are în vedere nivelul 
neuropsihologic al manipulării (manipularea prin provocarea 
vulnerabilitätilor creierului). 


Limitele modelului sunt: 

— La baza platformei teretico-metodologice stă o alegerea pa- 
radigmatică din universul de lecturi al autorului 

- Grila de analiză nu se aplică de fiecare dată integralitäti 


situației de manipulare socială, mai ales când procesele de 


comunicare sunt complexe 

- Modelul poate analiza doar mesajul verbal sau scris-iconic 
prin care un emițător se adresează unui receptor în scopul 
obținerii obedientei sau conformismului social. 

- O limită este legată de reprezentarea din ce în ce mai des 
întâlnită în discursul şi comportamentul public, potrivit că- 
reia „Totul este manipulare!”. În cadrul paradigmei în care a 
fost elaborat modelul enunţul este „Totul este influențare”. 
Viziunea asupra manipulării ca proces patologic de comu- 

nicare are în vedere pe de o parte faptul că actele de manipulare 

nu pot avea succes fără complicitatea manipulatului, iar pe de 
altă parte că numărul schemelor manipulative este restrâns şi că 
receptorul poate rezista manipulării printr-o atitudine delibera- 
tivă bazată pe cunoaşterea tehnicilor la care emitätorii recurg. 
Piramida PRINT are la bază zecile de valori sociale organi- 
zate în jurul reprezentărilor sociale Egalitate, Încredere, Respect 
social şi corelatele lor negative. Nivelul 1 al piramidei (inter- 
mediar) cuprinde cele 4 contexte sociale fundamentale: Poziţii, 
Relaţii, Identitäti, Norme sociale (PRIN). Contextele sunt asam- 
blate în scheme de manipulare - Tehnici de manipulare, care 
sunt poziționate în vârful piramidei. Procesul de manipulare 
presupune activarea tehnicilor de manipulare, care să mobili- 
zeze contexte sociale întemeiate pe valori ale persoanei sau ale 
comunitätii/grupului asupra cărora se exersează manipularea. 
(apud Stănciugelu, 2012). Discursul manipulativ nu urmăreşte 
nici persoane, si nici valori propriu-zise, ci definiţii ale aces- 
tor valori în comunitatea căreia i se adresează, cu alte cuvinte, 
sunt manipulate reprezentările oamenilor despre Egalitatea so- 
cială, Încrederea socială şi Respectul social. Mesajul manipula- 
tiv se adresează modului de a defini situaţii - contexte sociale 

(PRIN), în unele cazuri fiind manipulate si contextele senzorial, 

spatial si temporal. T, care completează acronimul, se referă la 

Tehnicile de manipulare (definite ca scheme de gândire si de 

organizare a mesajului) care au ca scop manipularea contexte- 

lor astfel încât emițătorul să obţină efectul de dominație sau de 

conformare. 

Grila de analiză este compusă din 5 secțiuni: 

- Cadre generale ale mesajului; 

- Textul mesajului; 

- Valori sociale manipulate; 

- Contexte sociale manipulate: Poziții, Relații, Identitäti, 
Norme sociale (PRIN); 

- Tehnici de manipulare prezentate (T). 


12.2. Practici manipulative — definitie si caracterizare 
12.2.1. Zvonul 


Zvonul (Zamfir, Vlăsceanu, 1993) este definit ca o afirmație 
prezentată drept adevărată fără a exista posibilitatea să i se verifice 
corectitudinea. Pentru Allport si Postman, primii care au studiat 
acest fenomen, zvonurile reprezintă „un enunț legat de evenimen- 
tele la zi, destinat a fi crezut, colportat din om în om, de obicei din 
gură în gură, în lipsa unor date concrete care să ateste exactitatea 
lui”. Peterson si Gist definesc zvonul ca o „relatare sau explicație 
neverificată care circulă din om în om si este legată de un obiect, 
un eveniment sau o problemă de interes public”. T. Shibutani dă 
o definiție mai bună a zvonului, ca fiind „produsul importanței si 
ambiguităţii”: dacă importanța este 0, în nici un caz nu se poate 
vorbi despre un zvon; la fel despre ambiguitate: declaraţiile oficiale 
elimină zvonurile, pe când lipsa lor nu face decât să potenteze apa- 
ritia şi circulaţia lor. 

Zvonurile sunt puse în circulaţie pentru că au o dublă func- 
tie: de a explica si de a atenua anumite tensiuni emoţionale. De 

exemplu, calomnierea unei persoane are ca efect atenuarea urii care 
i se poartă. Circulaţia zvonurilor este dependentă de contextele so- 
ciale (credibilitatea instituţiilor sociale, sistemul de organizare si 
circulaţie a informaţiei formale, tipurile raporturilor de putere), de 
trăsăturile de personalitate ale indivizilor şi de nevoile psihosocio- 
logice ale indivizilor şi grupurilor. 

Lucrările lui Allport şi Postman au pus în evidenţă trei legi de 
transmitere a zvonurilor: 

— legea sărăciei si a nivelării (pe măsură ce zvonul circulă, el 

tinde să devină mai scurt, mai uşor de înţeles şi de relatat); 

— legea accentuării (întărirea anumitor detalii - de obicei cele 
mai spectaculoase - care dobândesc astfel un loc central în 
semnificaţia zvonurilor); 

- legea asimilării (conservarea şi reorganizarea conţinutului 
în jurul unei teme centrale). Asimilarea se poate face la tema 
centrală prin condensare, anticipare si stereotipuri verbale. 

Zvonurile tind să se ajusteze intereselor individuale, aparte- 
nenţei sociale sau rasiale, prejudecätilor personale ale celui care le 
transmite. 

Cercetările lui Allport si Postman au arătat că indivizii care pro- 
pagă zvonurile se confruntă cu dificultatea de a sesiza şi de a reţine 
în obiectivitatea lor elementele lumii exterioare. Pentru a putea să 
le utilizeze, ei trebuie să le restructureze şi să le ajusteze modelului 
lor de înţelegere si intereselor proprii. 

Cercetările lui Kapferer (1993) au arătat că circulaţia zvonurilor 
se bazează pe trei condiţii esenţiale: credibilitatea, aparenţa de ade- 
văr şi dezirabilitatea conţinutului informaţiei. Circulaţia lor apare 
ca un sistem de canalizare a fricii si incertitudinii în faţa unor si- 
tuaţii ambigue. De asemenea, circulaţia lor este corelată cu forma, 
cantitatea, calitatea şi credibilitatea informaţiei oficiale sau forma- 
le. Cu cât aceasta din urmă este mai săracă, incompletă sau mai 

putin credibilä, cu atât se intensificä propagarea zvonurilor. Din 
acest motiv, în societăţile totalitare care monopolizează informaţia 
formală, zvonurile au o mare răspândire. Uneori ele sunt lansate 
de mijloace de propagandă ale statului totalitar pentru a promova 
anumite atitudini şi comportamente mai greu de obţinut prin uti- 
lizarea mijloacelor formale. Circulaţia lor se restrânge atunci când 
există posibilitatea verificării rapide a adevărului unei informaţii. 

Analiştii clasifică zvonurile în trei categorii: 

- cele care iau dorinţele drept realitate (optimiste); 

- cele care exprimă o teamă si o anxietate; 

- cele care provoacă disensiuni (atacă persoane din cadrul 

aceluiași grup). 

Temele recurente ale zvonurilor sunt: otrava ascunsă, complo- 
tul împotriva puterii, crizele artificiale, teama de străini, răpirea co- 
piilor, bolile conducătorilor, problemele sentimentale ale acestora, 
compromiterea financiară sau escrocheriile lor. 

Lansarea zvonurilor nu se face la întâmplare, ci ţinându-se sea- 
ma de aşteptările grupurilor umane față de situația problematică pe 
care o traversează. Plecând de la aceste date ale situaţiei, se lansează 
un mesaj cât mai apropiat de ceea ce ar dori să afle populaţia la 
acel moment, indiferent cât de departe de adevăr este conţinutul 
enuntului respectiv. În acest context, posibilitatea de diseminare a 
zvonului este cea mai mare. 

Ca principale tipuri de falsificări sau distorsiuni de mesaje care 
stau la baza zvonurilor amintim: dramatizarea, amplificarea pro- 
portiilor, a semnificatiilor, a detaliilor, întreţinerea celor transmise, 
redefinirea prejudecätilor si a mentalităților proprii segmentelor 
respective de opinie pentru a crea un puternic fond emoţional în 
scopul ecranării până la dispariţie a spiritului critic. 

Zvonul reuşeşte să cucerească o arie considerabilă de întindere 
în spaţiul social îndeosebi în situaţii de criză, pe care le si amplifică. 

O sursă de profesioniști poate chiar provoca o criză socială ple- 
când de la zvonuri bine direcționate şi lansate la momente de ma- 
xim impact asupra opiniei publice. În acest sens, Merton releva 
faptul că zvonurile pot genera „predicția creatoare de evenimen- 
te”, atunci când sunt folosite ca instrumente ale propagandei sau 
contrapropagandei. 


Alegeţi un zvon pe care l-aţi identificat ca atare în mass media; 
analizaţi-l prin prisma următoarelor variabile: 


funcţie; 


categorie; 
- conținut; 


- rezultat (dacă poate fi identificat). 


12.2.2. Intoxicarea 


Intoxicarea (Volkoff, 2000) este definită de dicționarul Robert 
mai ales cu sensul de „otrăvire, dar ține si de domeniul neologis- 
melor: „acțiune insidioasă asupra spiritelor, tinzând să acrediteze 
anumite opinii, să demoralizeze, să deruteze”. Ca neologism se- 
mantic, „intoxicare” este de origine militară. După Brouillard, el 
este un sinonim al viclesugului de război, al subterfugiului diplo- 
matic, al mistificării, diversiunii, trădării, minciunii si al altor tru- 
curi. El se aplică tuturor acestora, numai că este rezervat doar unor 
planuri militare superioare: 

- al tacticii generale, adică al folosirii combinate a armelor de 

către militarii de pe teren, în luptă; 

- al strategiei, al desfăşurării generale a războiului; 

-  alpoliticii interne şi, în special, externe. 

Putem spune că intoxicarea vizează adversarul. Ea constă în 


a-i furniza acestuia informaţii eronate, care îl vor face să ia decizii 

dezavantajoase pentru el şi favorabile pentru tine. Intoxicarea nu 
este rezervată însă doar domeniului militar: un partid politic, o 
bancă, un fabricant poate profita de pe urma intoxicării concuren- 
tilor. Spre deosebire de dezinformare, scopul intoxicării este acela 
de a determina să greşească una sau mai multe persoane, si nu o 


colectivitate. 


12.2.3. Dezinformarea 


Dezinformarea (Zamfir, Vlăsceanu, 1993) reprezintă orice in- 
terventie asupra elementelor de bază ale unui proces comunicatio- 
nal care modifică deliberat mesajele vehiculate, cu scopul de a de- 
termina la receptori (numiţi ținte în teoria dezinformării) anumite 
atitudini, reacţii, acţiuni dorite de un anumit agent social. Acesta 
din urmă nu trebuie să fie neapărat dezinformatorul, el poate fi o 
instituție, o organizaţie etc. 

Ca realitate nemijlocită, dezinformarea are două dimensiuni: 
una neintentionalà si alta intentionalä, vizând un anumit segment 
de opinie. 

Sub aspect intențional, dezinformarea poate fi analizată (Ştefan 
Buzărnescu, op. cit.) în funcţie de formele simbolice prin care sunt 
codificate informaţiile din mesaj: 

- după cum se ştie, codurile pot fi exprimate prin limbajul na- 
tural, limbajul nonverbal (gesturi, mimică), simboluri con- 
crete (culori, panouri, lumini) şi simboluri abstracte specifi- 
ce limbajului artificial (elaborat ştiinţific), precum: formule 
matematice, expresii logice etc. Dacă în comunicarea soci- 
ală frecvenţa cea mai mare o înregistrează codurile verbale, 
mixarea acestora cu oricare din celelalte coduri conduce la 
realizarea unui nivel „metacomunicativ”, care poate să de- 


contextualizeze mesajul în sensul dorit de sursa de emisie; 

- altă modalitate intentionalä prin care se acţionează în sensul 
dezinformării o constituie codificarea polisemantică a mesa- 
jului. Multitudinea de semnificaţii imanente enuntului, ge- 
nerând o diversitate corespunzătoare de opinii, se răsfrânge 
într-o diversitate de atitudini care merg de la adeziune totală 
la refractarism. Acesta este primul pas pentru tensionarea 
relațiilor interpersonale. În continuare, menţinerea unei en- 
tropii semantice în mesaje garantează entropia organizatio- 
nală pe termen scurt şi mediu, pentru ca pe termen lung să 
se ajungă la prăbuşirea reţelei comunicationale care asigură 
eficienţa funcțională a structurii organizatorice respective la 
nivel formal; la nivel informal, efectul cel mai sigur îl consti- 
tuie dezagregarea mentalului colectiv, care asigură identita- 
te unei comunități; 

- dezinformare strategică este eficientă atunci când prezintă 
drept valori sociale fundamentale fie valori care îi sunt fa- 
vorabile sursei, fie valori marginale în raport cu interesele 
publicului căruia i se adresează. În acest mod, comunitatea 
este deturnată de la preocupările ei majore, valorile sociale 
fundamentale sunt neglijate, iar gradul de competitivitate al 
respectivei comunităţi scade. Teoria dezinformării include 
în această categorie orice modificare deliberată a mesajelor 
în scopul cultivării unui anume tip de reacții, atitudini şi ac- 
tiuni ale receptorilor, denumiți în mod generic, ținte. Acest 
tip de acțiuni sunt produse, în mod obişnuit, de organizaţii 
specializate, militare sau paramilitare. 


Elemente ale acţiunii de dezinformare 
- comanditarii sunt cei care concep și proiectează continu- 
tul acțiunii, ţintele reale şi cele potenţiale ale activităţii. Fi 


pot fi: factori de decizie (guverne, state majore militare sau 

socio-profesionale) şi grupuri de presiune. În timp ce prima 

categorie se foloseşte de servicii specializate, grupurile de 

presiune se servesc şi de echipe ad-hoc de amatori care au 
mare eficienţă în crearea şi menţinerea confuziilor; 

- specialiştii sunt cei care planifică secvențele tactice ale ac- 
tiunii si care coordonează toate modalităţile de tinere sub 
control a efectelor concrete ale mesajelor emise. Ei simulea- 
ză toate categoriile de efecte pentru a reuși să aibă sub con- 
trol atât efectele proprii, cât şi exigenţele reproiectării unor 
elemente de detaliu sub impactul acţiunilor de contracarare 
întreprinse de țintă; 

- controlul este piesa de legătură între comanditari, care co- 
mandă/conduc acțiunea şi agenţii de influență. Pentru a stă- 
pâni acea zonă a spaţiului social care le intră în raza de res- 
ponsabilitate, controlorii recrutează si intretin o vastă reţea 
de corespondenţi, de obicei nu direct, ci prin intermediul 
unor terțe persoane care joacă rolul de cercetași. Aceştia, 
aleşi din rândul unor indivizi cu totul insignifianti, au rolul 
de a testa gradul de deschidere spre colaborare a unei perso- 
nalitäti cu acces la date de importanţă considerabilă pentru 
comanditari şi planificatori; 

- agenții de influenţă se recrutează din rândul acelora care se 
bucură de prestigiu în grupul lor profesional si care urmea- 
ză a fi dezinformati prin mesaje primite de la planificatori 
via controlori. Practica de profil a demonstrat că agenţii de 
influenţă pot fi: 

- liderii de opinie din mediile intelectuale, care, din dorin- 
ta lor de a se lansa în acţiune practică, acceptă să lanseze 
în spaţiul social mesaje care par şocante pentru publicul 
autohton; 

- un personaj apropiat factorilor de decizie — în general 

acesta este compromis printr-un fapt verificabil, pentru 
a avea certitudinea unei colaborări mai îndelungi; 

- şefii de asociaţii; contextul vieții asociative, specifice sis- 
temelor pluraliste, constituie un mediu favorabil pentru 
recrutarea şi cultivarea agenţilor de influență. Plasând 
pe primul plan interese de ordin umanitar, protejate de 
un cadru normativ cu validitate internațională, dezin- 
formatorul poate atrage multi naivi în structurile asoci- 
atiei, care, profesional, sunt personalităţi de referință în 
domeniul lor de activitate. 

- intermediarii se recrutează dintre personalitățile influente 
în comunitatea respectivă pentru a juca rolul de lideri de 
opinie şi agenţi de influență ai intereselor care stau în spate- 
le mesajelor ce se emit cu un aer neutru si declarativ de pe 
poziţii „independente”; 

— releele — indivizi sau instituţii care se dovedesc utili în ampli- 
ficarea şi programarea mesajelor care constituie conținutul 
dezinformării. 

Ceea ce deosebeşte dezinformarea de alte tipuri de comunicare 
este caracterul deliberat al acţiunii si lansarea în circuitul informa- 
tional a unor informaţii partial adevărate în conjugarea lor cu afir- 
matii false, fără indicarea vreunei surse care ar putea fi verificabilă 
pentru autenticitatea celor emise. Cercetările de teren au demon- 
strat că rezultatele cele mai eficiente se înregistrează în domeniul 
mass media, unde dezinformarea poate atinge frontal toate seg- 
mentele de opinie ale spaţiului social. 

Sub aspect nonintenţional, dezinformarea este generată de sur- 
sele de mesaje deservite de neprofesionisti. Veleitarismul acestora, 
sau diletantismul celor ce transmit mesajele pot contribui la colo- 
rarea senzaţională a conţinutului lor pentru a stârni interesul unor 
segmente cât mai largi de opinie. Sporirea gradului de audienţă a 


404 | Irina STANCIUGELU, Raluca TUDOR, Adriana TRAN, Vasile TRAN 


mesajului insuficient prelucrat sub raportul pertinentei, poate con- 
duce la dezinformare. Diversitatea enunturilor, prin corelarea cu 
un spaţiu (audio, video, grafic) limitat de inserarea într-o situație 
informaţională, determină, în mod inevitabil, o selecție a mesaje- 
lor. Practica mass media a relevat că o sursă de distorsionare a me- 
sajelor, cu efecte importante asupra calității informării şi care poate 
degenera în dezinformare, o constituie utilizarea unor criterii ne- 
adecvate de selectare a informaţiilor. De exemplu, folosirea exclu- 
sivă a criteriului economic sau politic în selectarea mesajelor, prin 
imaginea parțială pe care o oferă asupra fenomenului în discuţie, 
poate avea ca finalitate dezinformarea acelor segmente de public 
cărora li se adresează. 

Dezinformarea poate fi o componentă a propagandei, dar 
aceasta nu se poate baza niciodată doar pe dezinformare. Din per- 
spectiva consecinţelor sale sociale, dezinformarea se aseamănă cu 
un alt fenomen manipulativ, zvonul. Acesta din urmă, spre deose- 
bire de dezinformare, nu are un caracter deliberat şi nu presupune 
în mod obligatoriu circulația unor informaţii false, ci doar dificil de 
verificat. Zvonul poate fi produs însă de o acţiune de dezinformare. 
Tintele pot fi atât grupuri sau segmente ale societăţii, cât si indivizi, 
întotdeauna lideri, de orice fel, care pot influenţa decizional si acti- 
onal grupurile în care se află. Efectele dezinformării depind, pe de 
o parte, de caracteristicile țintelor (atitudine critică, personalitate, 
nivel intelectual, aspirații etc.), iar pe de altă parte, de posibilitatea 


de a verifica informaţiile vehiculate. 


Alegeţi din literatura de specialitate un caz complex de dezin- 
formare; analizati-l pe baza următoarelor variabile: 
- dimensiune (intentionalä, nonintentionalà); 


- tipologie; 

- elemente ce pot fi identificate (comanditari, specialişti 
etc.); 

— scop; 

- rezultate; 

- acțiuni de contracarare (dacă sunt identificabile). 


Comentati rezultatele analizei. 


12.2.4. Propaganda 


Propaganda este considerată (Zamfir, Vlăsceanu, 1993) o acti- 
vitate sistematică de transmitere, promovare sau răspândire a unor 
doctrine, teze sau idei de pe pozițiile unei anumite grupări sociale 
si ideologii, în scopul influentärii, schimbării, formării unor con- 
ceptii, atitudini, opinii, convingeri sau comportamente. În sensul 
clasic, se constituie ca un subsistem al sistemului politic al unui 
partid, al unui grup social sau al unui regim de guvernare; în pre- 
zent însă, se dezvoltă numeroase forme de propagandă (economică, 
tehnică, medicală, sportivă, culturală), diferențiate după conținut si 
prin raportare la profilul grupului social care o inițiază, urmărind 
realizarea unor scopuri persuasive. 

Ca sistem, propaganda dispune de: 

- structură instituțională specializată (aparat de conducere ie- 
rarhică, centre de organizare, centre de studiu, proiectare si 
difuzare de mesaje); 

- ideologie si valori aflate în corespondență cu interesele si 
obiectivele grupării sociale pe care o reprezintă; acestea 
sunt luate ca referință pentru programarea şi realizarea 
propagandei; 

- mijloace si metode de transmitere a mesajului; studiul so- 
ciologic al acestora distinge următoarele grupuri mari de 


metode: 

— afectivă - constă în organizarea mesajelor astfel încât aces- 
tea să provoace trăiri si adeziuni colective, mai ales de tip 
emoțional. Mai întâi se indică consecinţele negative ale unei 
opțiuni personale provocate de o agenţie anume (afectarea 
intereselor, ameninţare a poziţiei individuale, împiedicarea 
realizării unor obiective personale importante etc.) pentru 
a declanșa reacția afectivă negativă față de aceasta si apoi 
se prezintă o alternativă diferită care ar avea numai efecte 
pozitive. Accentul nu este pus pe argumentarea logică sau 
prezentarea unor fapte relevante, ci pe acele informaţii care 
au o profundă rezonanţă afectivă; 

- a faptelor (Merton, Lazarsfeld) — este concentrată pe trans- 
miterea de fapte cât mai concrete, saturate de amănunte re- 
levante pentru persoanele ale căror opțiuni ar urma să fie 
modificate. Accentul nu este pus pe fapte generale, ci pe cele 
personalizate si care dispun de potentialitatea descoperirii 
unei surprize de către receptor. Îndemnurile directe, lozin- 
cile, apelurile zgomotoase la urmarea unor căi sunt înlocu- 
ite de o astfel de selecţie şi prezentare a faptelor care pro- 
voacă opţiunea persoală pentru acea cale prezentată ca cea 
mai bună dintre cele posibile. În felul acesta se lasă impresia 
autonomiei personale în luarea deciziei; 

—  persuasivă - presupune aplicarea regulilor retorice de or- 
ganizare a discursului, mai ales prin utilizarea unor cuvin- 
te saturate emoțional si care se bazează pe persuabilitatea 
membrilor audienței. 

O altă distincţie importantă se face între propaganda tactică 
(proiectată pe termen scurt pentru obținerea unor efecte imediate) 
şi propaganda strategică (pe termen lung, destinată formării sau 
modificării valorilor, atitudinilor de bază şi concepțiilor proprii in- 
divizilor şi societăţii). 

Cea mai importantä formä de propagandä a fost conside- 


rată până în prezent propaganda politică. Pentru J. Ellul (apud 


Buzărnescu, op. cit.) aceasta este, de fapt, „un dialog care nu există”. 


La nivel internaţional, ea îşi propune să „remodeleze psihologia 


celor cu care se află în competiţie, în condiţiile în care căile diplo- 


matice, economice sau militare au devenit inoperante sau excesiv 


de costisitoare”. Propaganda politică nu urmăreşte descoperirea 


unor adevăruri, ci convingerea interlocutorilor reali sau potenţiali. 


În acest sens, Gustave Le Bon, menționa existenţa a patru factori 


principali de convingere, pe care îi prezenta ca pe un fel de „grama- 


tică a persuasiunii”: 


prestigiul sursei - sugestioneazä şi impune respect; 
afirmaţia fără probe - elimină discuţia, creând totodată im- 
presia documentării erudite a celor care reprezintă sursa de 
mesaje; 

repetarea — face să fie acceptată ca fiind certă o afirmaţie 
compatibilă cu obiectivele sursei; 

influențarea mentală, care întăreşte (iterează) convinge- 
rile individuale incipiente sau aparținând indivizilor fără 
personalitate. 


Tot în domeniul politic (dar această distincție poate fi folosită 


cu succes şi în alte domenii) se distinge între: 


- propaganda albă; utilizează materiale provenite din surse 


oficiale, conținând noutăţi culturale, artistice, aparent ino- 
fensive, cum ar fi: stilul de viaţă, prezentarea unor persona- 
litäti considerate exemplare pentru viaţa culturală, sportivă, 
muzicală, fără a aduce în discuţie elementele care ar pune în 
discuţie performanţele spaţiului social din care provin per- 
sonalitätile respective. Valoarea psihologică a unor astfel de 
colaje poate fi, pentru ascultătorii (cititorii) nepregätiti si fără 
luciditate, considerabilă. Cercetările au relevat o eficiență 

mai mare a propagandei albe în rândurile tineretului prin 
transmiterea unor emisiuni radiofonice de muzică tânără 
în alternanță cu scurte buletine de ştiri. Pe fondul percep- 
tiv pozitiv creat de contextul muzical, remanenta mesajelor 
din ştiri este deosebit de mare, deoarece propaganda se reali- 
zează neostentativ şi creează impresia unui dialog între egali; 

- propaganda neagră vehiculează, în general, materiale „fa- 
bricate”, puse pe seama fie a unor instituţii inexistente pe 
care ascultătorul/cititorul/privitorul nu le poate verifica, 
fie pe seama unor instituţii care există, dar care au cu to- 
tul alte preocupări decât cele din ştirile fabricate. Mesajele 
„artizanale” „lansate” în spaţiul social pot surprinde prin 
„noutatea” lor şi, asfel, pot genera un curent favorabil sursei 
de emisie. De pe aceleaşi poziţii se emit ştiri făcându-se pre- 
cizarea că provin din zvonuri neidentificate; 

- propaganda cenușie este cel mai frecvent folosită de centrele 
de dezinformare. Specificul său constă în combinarea in- 
formațiilor partial reale cu cele integral false alcătuind ştiri 
cu aspect aparent precis, care însă nu pot fi verificate com- 
plet. Publicul, care identifică episodic elemente pe care le 
cunoaşte, poate fi uşor indus în eroare de asemenea fabri- 
caţii, punând noutăţile pe seama unor lacune personale de 


informaţie. 


12.3. Manipularea informaţională și structurile mediatice 


Mass media şi reprezentările mentale 

În 1922, Walter Lippmann, în cadrul lucrării Opinia publică, 
analizează discrepanta între lume şi „realităţile” pe care le per- 
cepem si pe baza cărora actionäm. El remarcă fapul că cea mai 

mare parte din ceea ce cunoastem despre mediul în care träim 
ne parvine în mod indirect, însă „orice lucru despre care cre- 
dem că este o imagine adevărată îl tratăm ca şi cum ar face parte 
din mediul însuşi”. El observă că „singura percepţie pe care ci- 
neva o poate avea despre o întâmplare prin care nu a trecut este 
aceea creată de imaginea sa mentală despre acea întâmplare”. El 
adaugă că, în anumite momente, reactionäm la ficțiuni la fel de 
puternic ca la realități. El nu vrea să spună că aceste ficțiuni sunt 
minciuni, ci, mai degrabă, că noi reactionäm la o reprezentare 
a unui mediu pe care noi înșine îl fabricăm. Facem acest lucru 
pentru că mediul real este prea mare, prea complex şi prea rapid 
pentru a-l cunoste direct. Pentru a acționa asupra unui mediu, 
trebuie să-l reconstruim ca pe un model mai simplu înainte de 
a putea să ne ocupăm de el. Aici intervine rolul major al mass 
media: în reconstruirea acestui model simplificat al realităţii pe 
baza căruia omul gândeşte şi acționează. Ceea ce facem nu se 
bazează pe o cunoaștere precisă si directă, ci pe reprezentări- 
le lumii de obicei furnizate de altcineva (vezi influenţa pe care 


mass media o are asupra societăţii). 


Ignacio Ramonet (2000) avertizează că mecanismul comunica- 
tional modern, însoţit de o reîntoarcere a monopolurilor, îi îngrijo- 
rează pe drept cuvânt pe cetăţeni. Scepticismul, teama, neîncrede- 
rea sunt sentimentele dominante în ultimul deceniu ale cetăţenilor 
cu privire la mijloacele de difuzare a informaţiilor. În mod confuz, 
fiecare simte că ceva nu mai merge în funcționarea generală a sis- 
temului informaţional. Războiul din Golf, Revoluţia română, scan- 
dalul Clinton-Lewinsky îi fac să se teamă de eventualitatea unei 
manipulări subtile a mentalităților la scară planetară. 

Această stare de spirit este generată de iluzia ce mai persistă 
încă, potrivit căreia sistemul media are doar rolul fundamental 

de a reprezenta realitatea. În aceastä acceptie, doar reprezentarea, 
oglindirea unui „ce” preexistent este luată în seamă, fiecare om as- 
teptând de la presă să restituie o „copie” după modelul pe care viața 
îl pune la dispoziţie. Realitatea mediatică de astăzi ne pune însă 
în faţa funcţiei de constituire, de construcţie a realităţii pe care o 
manifestă astăzi informaţia. Ea nu mai este o oglindă neutră a unui 
dat ce premerge, deoarece sunt implicate definitiv şi substanțial în 
acest ,dat”, configurându-l după propria lor finalitate. 

Putem spune astfel, împreună cu Ramonet, că, astăzi, concepte- 
le de bază ale jurnalismului s-au schimbat, astfel încât raportarea la 
accepţia reprezentationalä a presei nu poate decât să fie generatoare 
de crize. 

Care sunt cele mai importante schimbări? 

— informaţia - ea însemna, recent, furnizarea nu numai a de- 
scrierii precise - şi verificate — a unui fapt, a unui eveniment, 
ci şi un ansamblu de parametri contextuali care să permită 
cititorului să-i înțeleagă semnificaţia profundă. Sub influen- 
ta televiziunii însă, în special a ideologiei sale de informare 
(transmisia în direct şi în timp real), a informa înseamnă 
acum „a arăta istoria în desfăşurare”. Astfel, s-a stabilit iluzia 
că a vedea înseamnă a înţelege. O asemenea concepţie duce 
la o fascinatie pentru imagini turnate în direct, cererea încu- 
rajând oferta de documente false, reconstituiri, manipulări 
şi mistificări; 

- actualitatea - televiziunea, datorită impactului imaginilor 
sale, este aceea care impune alegerea evenimentului sem- 
nificativ, constrângând astfel presa scrisă să o urmeze. Se 
instalează ideea că importanța evenimentelor este propor- 
tionalä cu bogăţia lor de imagini. Un eveniment care poate 
fi arătat în direct este mai remarcabil decât cel care rămâne 


invizibil şi cu o importanță abstractă; 

- timpul informaţiei — apariţia Internetului micșorează timpul 
informaţiei. Presa cotidiană pare demodată, aflându-se, prin 
forţa lucrurilor, în întârziere față de data producerii eveni- 
mentului. Astfel este constrânsă să se limiteze la relatarea 
evenimentelor din plan local, la genul „people” şi la afaceri; 

- veridicitatea informaţiei. Un fapt este adevărat sau nu, nu 
fiindcă se conformează unor criterii obiective, riguroase şi 
atestate la sursă, ci pur si simplu pentru că celelalte medii de 
informare repetă aceleași afirmaţii si le confirmă. Repetitia 
se substituie demonstraţiei, iar informaţia este înlocuită cu 
confirmarea. Tendinţă periculoasă dacă ne gândim la apa- 
ritia noilor monopoluri informaţionale, a megatrusturilor 
internaționale de media. 


Jurnalismul obiectiv — un ideal 

Presa a devenit forța coagulantă a spaţiului public, în secolul 
al XVIII-lea, prin publicarea articolelor de opinie. Jurnalismul 
îşi asuma sarcina de a pune în circulație şi în discuţie părerile, 
ideile şi opiniile cercurilor burgheze care deţineau deja pârghii- 
le economice ale societăţilor capitaliste occidentale, dar a căror 
influenţă politică nu era încă recunoscută ca putere. Jurnalismul 
a fost forţa care a mobilizat opinia publică. 

Sub influența romanului realist, în secolul al XIX-lea, jur- 
nalistii descoperă realitatea socială. Dezvoltarea tehnicilor de 
tipar, de reproducere a imaginii si fotografiei şi alfabetizarea 
claselor populare vor aduce pe piață publicaţiile populare si 
vor contribui la creşterea tirajelor şi la masificarea publicului. 
Apariţia publicului de masă este favorizată de contextul revo- 
lutiei industriale si de dezvoltarea reţelelor de comunicaţii, în- 


sotite de migrația semnificativă a forței de muncă din mediul 

rural către marile centre urbane. „Noul jurnalism popular [...] 
a condus la o nouă ordine, la un univers în care publicul şi pri- 
vatul au fost redefinite [...] Odată cu dezvoltarea oraşelor şi a 
comerțului, viața de zi cu zi a dobândit o densitate si o fascinatie 
noi. [...] Presa populară a exprimat şi a construit cultura unei 
societăți democratice de piață, o cultură ce nu lăsa loc pentru 
diferenţe sociale sau intelectuale. Acesta a fost fundalul pe care 
se puteau dezvolta încrederea în fapte şi neîncrederea în reali- 
tatea sau obiectivitatea valorilor” (Schudson, 1978, 30, 60 apud 
Jowett, O'Donnell, 2012, 98-99). 

Creşterea impactului social al presei scrise a stat la baza pro- 
fesionalizării jurnaliștilor în calitate de colectori si propagatori 
de informaţii si la descoperirea forței de propagandă a ziare- 
lor. Odată cu acestea au apărut si luările de poziţii critice față 
de masificarea socială si față de puterea de influențare a presei. 
La începutul secolului XX percepția negativă asupra societăţii 
de masă şi a puterii mass-media era predominantă în cercurile 
intelectuale. Acesta era contextul în care s-a impus nevoia de 
corectitudine, rigurozitate, impartialitate în jurnalism, adică 
apare noţiunea de obiectivitate ca deziderat profesional pentru 
jurnalişti. „Cel puţin teoretic şi aparent, obiectivitatea a devenit 
panideea publicistică din istoria recentă a mijloacelor de comu- 
nicare de masă” (Melinescu, 2013, 169). 

Elementele procedurale care stau la baza obiectivitätii jur- 
nalistice sunt: 

- culegerea faptelor verificabile din surse credibile si autorizate; 
- folosirea unui limbaj nonemotional; 

- descrierea unor posibilități conflictuale; 

- prezentarea dovezilor care susțin relatarea; 


- folosirea citatelor care pot înlocui formulări greu de verifi- 


cat atribuite surselor; 

- separarea strictă a relatării de analiză sau opinie (Nolan, 

Marjoribanks, 2006 apud Melinescu, 2013, 175) 

Nicolae Melinescu, pe baza literaturii de specialitate şi a 
unei îndelungate experienţe profesionale, constată că în ab- 
senta unui model normativ, obiectivitatea rămâne un ideal. 
Cercetătorul atrage atenţia asupra faptului că o abordare rela- 
xată, care recunoaşte pluralitatea formelor si aspectelor obiec- 
tivitätii, poate să degenereze într-o atitudine duplicitară. Totuşi 
nuanteazä afirmaţia prin evocarea motivelor esenţiale care i-au 
determinat pe jurnaliști, în principal pe cei din media anglo- 
saxone să invoce obiectivitatea ca valoare: 

- „—s-auplasat sub cupola deontologică de sub care puteau să- 
şi atace adversarii politici, apärati de pavăza impartialitätii; 
- au întors fața onorabilă către public ca să-i câștige încre- 
derea şi ca să-l aboneze la companiile de publicitate cărora 
organismele media comerciale le vânduse-ră spaţiul pentru 

reclame” (Melinescu, 2013, 177). 

În ultimul timp se constată în discursul academic şi în cel 
profesional o deplasare de la ideologia obiectivităţii către cea 
a fidelității. Pietro Mancini (2003, apud Melinescu 2013, 169) 
afirma „ceea ce contează în jurnalism este mai presus de orice 
devotiunea, loialitatea politică şi capacitatea de a crea consensul 
asupra unor idei clar definite susținute de un ziar sau un canal 
de televiziune. Individul devine jurnalist profesionist la reco- 
mandarea unui partid sau a unui politician care controlează di- 
rect publicaţia sau postul respectiv” „O asemenea abordare [...] 
plasează candidatul la profesionalism în poziţia de vasal față de 
un partid sau politician [...]” (Melinescu 2013, 169). 

Abandonarea deonotologiei profesionale şi chiar a ideii de 
obiectivitate stă la baza neîncrederii din ce în ce mai sporite faţă 
de mass-media tradiţionale. Lipsa credibilitätii pare a fi unul 

dintre factorii care au adâncit criza presei scrise, odată ce ac- 
cesul la informaţia online a devenit accesibilă oricui. În SUA, 
criza economică, suprapusă peste maturizarea tehnologiilor 
digitale care permit oricărui cetăţean alfabetizat tehnologic să 
producă şi să difuzeze informaţii prin reţeaua de Internet, a lo- 
vit în primul rând presa scrisă în timp ce numărul cărților vân- 
dute a crescut în anului 2008 față de 2006 (Jowett, O'Donnell, 
2012). Între cititorul de periodice si publicații, de-a lungul unui 
secol, s-a instuit un contract bazat pe noţiunea de obiectivita- 
te. Când jurnalismul a încălcat clauza obiectivitätii si au existat 
factori externi favorizanti, publicul a denunțat unilateral con- 
tractul. Între lector şi carte relația este mai complexă, bazată pe 
o varietate de factori (printre care notorietatea si reputaţia au- 
torului, puterea de convingere, noutatea ideilor, oportunitatea 
socială a opiniilor, tăria argumenaţiei) între care rolul obiec- 
tivităţii este mult diminuat comparativ cu cel pe care îl are în 
relația cu presa. Deşi circulaţia cărții este mai redusă decât a 
cotidianelor, puterea de propagandă a cărții nu este de neglijat, 
pentru că ideile nu ating numai publicul primar (cel care citește 
efectiv cartea), ci se propagă prin comunicare interpersonală în 
grupurile de apartenenţă ale lectorilor, sunt preluate de mass- 
media căpătând expunere în spaţiul public si mai nou sunt 
propagate, discutate, comentate, criticate între egali prin ser- 
viciile susținute de platforma web 2.0. Campania electorală din 
Statele Unite din 2008, a fost fundalul apariţiei unei cărţi care 
îl discredita pe Obama şi uneia care îl tintea pe adversarul său 
McCain. „Spre surpriza tuturor, cărţile au devenit dintr-o dată 
câmp de bătălie pentru războaiele politice ale secolului XXI” 
(Jowett, O'Donnell, 2012, 110). Totuși s-a dovedit că impactul 
cărților a fost în principal acela de a întări convingerile celor 


care deja aveau o opţiune formulată, iar banii şi timpul investiţi 


TEORIA COMUNICĂRII | 415 


în achiziţia si lectura cărții sunt o bază psihologică puternică 


pentru creşterea succesului mesajului propagandistic (ibidem). 


COMUNICAREA ÎN ACȚIUNE 


Comunicarea prin imagine 


Dezvoltarea mijloacelor de comunicare a permis multipli- 
carea mesajelor-imagine unde limbajul propriu-zis, fără a fi în 
totalitate exclus, nu mai are un rol primordial: afișe, fotografii, 
benzi desenate, ilustraţii de cărţi sau pentru ziare, cinema, tele- 
viziune etc. Putem vorbi de naşterea unei adevărate ere a ima- 
ginii; o dată cu imaginea, se trece la un tip de comunicare mult 
mai puţin interactivă a cărei eficacitate este multiplicată prin 
faptul că ajunge la receptori extrem de numeroși. Comunicarea 
prin imagini este o comunicare de multe ori cu sens unic, fără 
feed-back; în plus, dacă orice om ştie să folosească limbajul vor- 
bit, nu acelaşi lucru se întâmplă cu imaginile. Inegalitatea dintre 
emițător şi receptor se accentuează, creându-se în acest fel posi- 
bilitatea manipulării. 

Recursul la imagine s-a impus foarte mult în ziua de astăzi 
datorită presei. Cotidiene de mare tiraj o folosesc de cele mai 
multe ori ca să atragă cititorul. Există însă un tip de publicaţie 
în care accentul este pus pe imagine, anume „revista” sau „ma- 
gazinul”; ele prezintă un mare număr de rubrici şi ilustraţii care 
privesc domeniile cele mai variate. Rolul primordial este de a 
distra cititorul, informaţiile politice şi economice sunt reduse la 
minimum si oferite numai în formele lor cele mai spectaculoa- 
se. Aceste publicaţii sunt cunoscute pentru faptul că sunt mai 
degrabă privite decât citite. Ele constituie instrumentul perfect 
de lansare a modei vestimentare, turistice, fiind considerate cele 
mai bune suporturi pentru publicitate. În special noțiunea de 


„sfaturi practice” permite atenuarea graniţei dintre informaţie 

şi publicitate. În perioadele în care actualitatea nu este bulversa- 
tă de războaie sau de catastrofe, aceste publicaţii fac concurență 
televiziunii şi cotidianelor de informaţie. 

Proliferarea imaginii este deseori considerată a fi un feno- 
men de regres cultural. Banda desenată, de pildă, este acuza- 
tă că îi face pe tineri să piardă gustul pentru lectură. Gaston 
Bachelard, un important antropolog si interpret al simbolurilor, 
vede în imagine si în idee doi poli opusi ai activităţii psihice. 
Imaginea, după spusele lui, nu ar reuși să formeze gândirea 


conceptuală. 


Sunteţi de acord cu punctele de vedere exprimate în acest 
text? Argumentaţi-vă poziţia într-un eseu de maxim o pagină 


şi jumătate. 


De altfel, ne putem întreba dacă lumea, aşa cum o percepem prin 
intermediul mijloacelor de comunicare de masă, nu poate fi con- 
siderată o imagine, în sensul metaforic al cuvântului. Actualitatea 
ar deveni astfel doar un „potop” de „pseudo-evenimente”: urmăriri 
calculate, interviuri de senzaţie, mici fraze „nevinovate” aruncate 
la timpul potrivit pot să străbată în prim plan. Obsedaţi de găsirea 
unor informaţii exclusive, jurnaliştii tind să acorde privilegiu deta- 
liului în detrimentul esentialului; astfel, ei creează actualitatea din 
toate aceste fragmente senzaţionale, de vreme ce faptele în sine nu 


oferă nimic captivant. 


Plecând de la premisa că „mass media participă nu numai la 
geneza, ci şi la manipularea opiniei publice”, Robert Cisimo (apud 
Buzärnescu,1996) a studiat „presa ca parte din sistemele de manipu- 
lare cele mai active ale opiniei publice”, ajungând la concluzia că ea 
reprezintă o armă teribilă sub raportul potenţialului de influențare. 

Ca principale tehnici de manipulare prin presă, folosite în mod 

curent, autorul enumeră: 

- selectarea ştirilor — este apreciată ca cea mai eficientă cale de 
insertie a influenţei în spaţiul informaţional, deoarece cri- 
teriile de selectare aparțin deja celor care deţin o anumită 
influenţă în structura socială. Este evident că aceştia vor se- 
lecta numai informaţiile care nu le lezează interesele; 

- orientarea ştirilor — se realizează de obicei prin omiterea 
unor componente ale mesajului iniţial, publicul având ac- 
ces doar la unele segmente ale circuitului informaţional. În 
acest sens, redactarea ştirilor trebuie să țină cont de faptul că 
realității prozaice publicul îi preferă o imagine mai tonică. 
În consecință, ştiind că nu trebuie să se opună publicului, 
cei care le redactează au o proiecţie distractivă, conținând 
formulări deosebit de familiare chiar pentru fapte deosebit 
de grave, accesibilitatea acestora fiind asigurată. De aseme- 
nea, au obligaţia de a controla stilistic conţinutul în sensul 
aşteptărilor publicului larg; 

- influențarea prin plasarea ştirilor - vizează dimensionarea 
axiologică a conţinutului în funcţie de pagina pe care este 
culeasă ştirea sau de locul atribuit acesteia într-o emisiune. 
Astfel, plasarea unui fapt oarecare pe prima pagină îl poate 
proiecta în sfera evenimentialului, în timp ce un eveniment 
autentic, dar defavorabil puternicilor zilei, prin distribuire 
pe ultimele pagini, contribuie la aruncarea lui în anonimat, 
opinia publică urmând acest curent; 

- influențarea prin titluri — se bazează pe faptul că sinteza din 
titlul articolului constituie o evaluare a articolului în struc- 
tura de ansamblu a publicaţiei. Caracterele cu care sunt ale- 
se indică şi importanţa lor pentru editori, importanţă ce se 
transferă şi publicului; 

- alegerea evenimentelor care vertebrează un flux comunicaţi- 
onal cu mare putere de influențare, întrucât abordarea în- 
tregii activităţi a unui lider în contextul statusului de presti- 
giu a ramurii de activitate în care s-a afirmat contribuie la 
discreditarea lui într-o manieră aparent reverenţioasă, dar 
eficientă; 

- selecția fotografiilor în presa scrisă, precum si explicaţiile 
care însoțesc fotografiile pot afecta semnificativ atitudinea 
publicului față de conţinutul din imagini. O modaliate de 
denigrare fără cuvinte o constituie alăturarea unei fotografii 
scandaloase de imaginea unei persoane căreia nu i se face 
presă bună în momentul respectiv. Simpla vecinătate poate 
induce în percepția cititorului o echivalență valorică deose- 
bit de remanentă în fondul aperceptiv şi cu impact asupra 
aparitiilor publice viitoare ale persoanei respective; 

- editorialul, prin orientarea inerentă editorialistului, poate 
contribui nu numai la afirmarea unei personalităţi, ci şi la 
transformarea ei în lider de opinie al publicului care împăr- 
tăşeşte punctul de vedere al editorialistului respectiv. Într-o 
lume grăbită, editorul rezumă în ochii cititorului scara de 
valori necesară orientării în succesiunea evenimentelor de- 
osebit de schimbătoare. Efectul acestei situaţii îl constituie 
cultivarea comoditätii cititorului care începe să vehiculeze 
idei şi opinii care nu-i aparțin, dar, însusindu-le din edito- 
rial, el colportează aparența girului obiectivitätii pe care-l 
pretinde presa în ansamblul ei; 

- producerea și difuzarea informaţiilor tendenţioase - ocupă 
un loc aparte în manipulare. Informaţia tendentioasä a fost 
multă vreme identificată fie cu eroarea, fie cu minciuna. 
Studiile lui Volkoff (2000) au clarificat faptul că eroarea se 
definește numai ca o neadecvare în raport cu realitatea, în 

timp ce minciuna este o neadecvare fatä de adevär. Cum 
obiectivul îl constituie manipularea, dezinformatorul folo- 
seste chiar şi calomnia sau minciuna atunci când acestea se 
dovedesc a-i sluji interesele. 


Identificati tehnici de manipulare în televiziune si radio; 


Cum pot fi ele contracarate? 


Ca principale fațete ale minciunii, literatura de specialitate 


propune următoarele: 


dozajul savant de jumătăţi de adevăr cu jumătăți de min- 
ciună, primele determinând acceptarea celorlalte, şi aceasta 
cu atât mai uşor cu cât opinia publică este neutră sau deja 
partizană; 

minciuna absolută, adesea eficace datorită enormitätii sale; 
contraadevărul, neverificabil datorită lipsei de martori; 
minciuna prin omisiune, în special aceea care neglijează să 
prezinte informaţia în tot contextul ei; 

valorificarea detaliilor, a faptului întâmplător în detrimentul 
esentialului estompat în mod savant; 

amestecarea faptelor, a opiniilor sau persoanelor echivalen- 
te, care, într-o anumită variantă, vor putea fi condamnate 
cu uşurinţă folosind o ilustrare adecvată, chiar dacă este 
abuzivă; 

reminiscente false sau comparații nejustificate; 

minciuna înecată într-un noian de informaţii, existând po- 
sibilitatea de a fi regăsită ulterior pentru a servi drept punct 
de referință; 


citate aproximative sau trunchiate; 

- afirmații făcute pe un ton angelic, dezinvolt sau indignat; 

- exagerarea apocaliptică a unui fapt accesoriu si fără impor- 
tanță în numele unor principii morale; 

- slăbirea adevărului printr-o prezentare sarcasticä sau 
persiflatoare; 

- etichetarea interlocutorului atribuindu-i o pretinsă aparte- 
nenţă la un anumit sistem de idei ce poate fi respins mai 
ușor decât discutarea în detaliu a argumentelor veritabile 
prezentate; 

- forma superioară a utilizării manipulative a minciunii ră- 
mâne însă spunerea adevărului, lăsându-se să se înțeleagă 
că este minciună, sau negarea unei afirmaţii în așa fel încât 
interlocutorul să creadă că, de fapt, este aprobată de cel ce o 
formulează şi o emite. 

(H. P. Cathala, Epoca dezinformării) 


Toate aceste evoluţii fac evident faptul că varietatea modalitäti- 
lor în care se constituie şi funcționează organizaţiile sociale, diver- 
sitatea naţiunilor, dar si a organizaţiilor, posibilitatea diferenţelor, 
decalajelor şi incompatibilitätilor sunt produse si sunt expresii ale 
procesorilor sociali de informaţii. Tendinţa globalizării informa- 
tiei publice oferă câmp deschis intermediarilor ce se specializea- 
ză pentru a folosi comunicarea cu scopuri ce pot să o afecteze; de 
asemenea, utilizarea posibilităților deschise de cercetarea științifică 
produce noi canale de comunicare, care modifică din ce în ce mai 
mult nu doar posibilitățile de receptare, dar si modalitățile de pro- 
cesare şi conservare a informaţiilor utile social. 

Dacă autonomia funcțională a oamenilor este dependentă de 
capacitatea lor de a evalua informaţiile cu care operează, evoluţiile 
menţionate produc situaţii existenţiale noi care nu înlesnesc posi- 
bilitätile de evaluare si decizie. 

În aceste condiţii, ansamblul sistemului de comunicare socială 
aruncă provocări de natură etică specialiștilor în acest domeniu, 
provocări cărora trebuie să începem să le facem față. 


Alcätuiti un eseu în care să comentaţi consecințele negative 
(sau pozitive) ale utilizării manipulative a sistemului mediatic 
actual. 

